
ACTUALITATI  IN  IMAGINI 


BISERICA  ORTODOXA  ROMĂ  VĂ  DIN  BORSEC 


Durat  din  daniile  benevole  ale  atâtor  binecredincioşi  creştini  şi  împodobit  cu 
odoare  scumpe  de  mâinile  pioase  ale  oaspeţilor  băilor,  sfântul  lăcaş  de  închinăciune 
din  Borsec  rezumă  fidel  silinţele  constructive  ale  stăpânirii  româneşti  in  ţinutul  secuizat. 

Dar  şi  tragedia  realizărilor  spornice  ale  neamului  nostru  harnic  şi  cum  inie, 

După  viscolul  din  vară,  zidurile  sale  mândre  au  căzut,  odoarele  au  fost 
călcate  în  picioare  şi  preotul  alungat.  Ce  a  mai  rămas,  a  isprăvit  focul. 

„Am  plâns  de  ne-au  săcat  ochii “  —  spune  un  ţăran  de-al  nostru,  care  a  văzut 
ruina,  inlr'o  scrisoare  adresată  preotului  pribeag. 

Un  notar  public,  face  acum  formele  necesare  pentru  autentificarea  şi  înaintarea 
la  locul  competent  a  documentelor  cari  vorbesc  despre  această  fărădelege. 

Noi  aşteptăm  !..,  Aşteptăm  ceasul  in  care  România  va  fi  iarăş  trup  rotund  cum 
a  mai  fost,  ca  să  ridicăm  catedrale  pe  vetrele  pustiite  ale  bisericilor  martire  de  la 
călcâiul  Carpafilor  răsăriteni. 

FII  PREOT  ! 

de 

Diacon  Dr.  GRIGORIE  T.  MARCU 

Profesor  la  Academia  teologică  „Aadreiauă" 

Nu  scriu  pentru  gâdilirea  vanităţii  capetelor  pleşuve 
(pe  dinlăuntru)  cari  au  înfipt  colţii  grosolăniilor  —  cu  o 
grabă  şi  o  satisfacţie  suspectă  —  în  prestigiul  cu  neputinţă 
de  sfâşiat  al  clerului  nostru.  Intărâtarea  anticlericală  a 
acestor  cenzori  improvizaţi,  majoritatea  naufragiaţi  politici 
supăraţi  pe  toată  lumea  şi  proprietari  de  caziere  discutabile, 
e  ceva  mai  veche  de  cât  săptămâna  de  întristare  obştească 
din  a  doua  jumătate  a  lunii  Ianuarie.  Ilariantele  răbufniri 
ale  acestor  inşi  rataţi,  atinşi  de  cumplite  invalidităţi  morale, 
departe  de  a  putea  direge  eventualele  scăderi  ale  unora 
dîn  membrii  clerului,  nu  isbutesc  de  cât  să  aţâţe  spiritele 
şi  să  stârnească  desgust  faţă  de  anumite  metode  perimate, 
într'o  vreme  când  avem  atâta  nevoe  —  după  îndemnul  de 
sus  şi  după  porunca  inimilor  noastre  îndurerate  de  prea 
multe  lovituri  —  tocmai  de  pacificare  prin  blândeţe  şi  de 
îndreptare  prin  convingere,  nu  prin  constrângere.  Cine 
face  altfel,  n’a  înţeles  şi  nu  onorează  precum  se  cuvine 
severa  lecţie  de  seriositate  politică  şi  de  copleşitoare  iubire 
paternă  pe  care  ne-a  dat-o  în  toată  bună  vremea  marele 
împuternicit  al  vrerilor  româneşti  de  astăzi  şi  de  peste 
veac,  Generalul  Ion  Antonescu. 

Ar  fi  însă  o  eroare,  pe  care  noi  am  respinge-o  din 
capul  locului  şi  înaintea  tuturor,  să-şi  închipue  cineva  că 
vrem  să  cocoloşim  chestia  cu  vinovăţia  preoţilor  amestecaţi 
în  răsmeriţa  ştiută.  Nu!  Nu  ne  interesează  aici  aspectul 
judiciar  al  acestei  regretabile  participări  la  fapte  şi  mani- 

festaţiuni  pe  cari  demnitatea  preoţească  Ie  refuză.  Clericii 
cari  se  vor  dovedi  realmente  culpabili,  atâţia  câţi  sunt  — 
şi,  din  fericire,  sunt  mult  mai  puţini  de  cât  s’a  trâmbiţat 
de  răuvoitorii  cari  bârfesc  la  răspântiile  uliţelor  şi  în  cafenele 

—  merită  certare  părintească  din  partea  Bisericii,  iar  de  la 
noi  urări  de  grabnică  şi  definitivă  îndreptare.  Vina  lor  să 
fie  ultima ;  să  nu  mai  fie  vina  nici  unui  slujitor  al  harului» 
Să-şi  cerceteze  adâncurile  inimii  şi  să  admită  cu  fruntea 
sus  că  au  greşit  faţă  de  sufletul  acestui  Neam  şi  faţă  de 
povaţa  pe  care  le-a  dat-o  Hristos  prin  Biserica  Sa, 

Cuvântul  de  ordine  al  Bisericii,  îndreptarul  atitudinii 
preoţeşti  faţă  de  evenimentele  actuale,  rostit  la  vreme  şi 
fără  echivoc,  a  fost  trecut  cu  vederea  de  năpăstuiţii  preoţi 
purtaţi  astăzi  pe  la  judecăţi.  Din  vina  lor.  Dar  şi  din  vina 
presei  noastre  laice,  care  —  ne  îngrozim  s'o  spunem  —  a 
făcut  mai  multă  publicitate  blestemăţiilor  periferice  de  cât 
înţeleptului  Comunicat  al  Sfântului  Sinod  din  3  Decem¬ 
vrie  1940  şi  chiar  de  cât  învăpăiatului  cuvânt  pe  care  l-a 
adresat  preoţimii  Conducătorul  Statului. 

Mitropolia  Ardealului  a  sesizat  şi  denunţat  Ia  vreme 
tăcerea  organizată  —  unde?...  de  cine?,..  —  în  jurul  Co¬ 
municatului  pomenit.  Şi  a  luat  măsuri  pentru  diregerea 
acestei  erori,  Chemarea  ei  către  preoţime,  aşternută  cu 
încredere  şi  înţelepciune  în  broşura  Mie  a  vieţui  este  Hristos 
(Sibiu,  Tip.  Arhidiecezană,  1941,  p.  42,  Preţul  Lei  12), 
este  menită  să  aşeze  în  fiecare  conştiinţă  preoţească  gând 
de  cerească  neprihănire,  duh  de  priveghere  statornică  şi 
râvnă  exemplară  întru  propovăduirea  Evangheliei  păcii 
şi'n  săvârşirea  a  tot  lucrul  bun,  pe  cari  le  aşteaptă  Hristos 
şi  soarta  Neamului  de  la  noi  toţi. 

Văd  în  această  senină  solie  un  strigăt  de  dincolo  de 
veac  şi  evanghelia  orientării  noastre  în  mijlocul  frămân¬ 
tărilor  de  acum.  Şi  a  celor  cari  vor  mai  veni, 

Potriveşte-ţi  umblările  după  poveţele  ei,  frate  preote. 
Fii  preot  al  lui  Hristos  în  toate  zilele  vieţii  tale!  Numai 
atât.  Şi  dacă  te  vor  ocări  oamenii,  fii  mândru  că  suferi 
pentru  El.  Căci  El  —  şi  nu  fiii  veacului  acestuia  —  îţi  va 
da  aici  liniştea  cugetului  împăcat,  iar  pe  tărâmul  celălalt 

—  neveştejita  cunună  a  vieţii  de  veci. 


COMUNITARISM  Şl  COMUNISM 

de 

Diacon  NICOLAE  MLADIN 


INTRODUCERE 

La  răscruce  de  veacuri  se  sguduie  temeliile  vieţii 
umane,  se  prăbuşesc  criteriile  existenţii.  O  lume  piere  în 
agonia  vremilor;  alta  lume,  curcubeu  de  veac  înnoit,  îşi 
împleteşte  aşezările  din  aurora  visurilor  noastre,  Crizele 
acestea,  cari  deschid  noi  orizonturi  istoriei  umane,  nu  pot 
fi  limitate  la  economic  sau  la  social ;  ele  pătrund  mai  adânc, 
până  în  negurile  de  jar  ale  metafizicului,  ale  transcendenţei. 
Căci  energiile  înnoirii  nu  se  zămislesc  din  puterile  de  ţă¬ 
rână  ale  trupului,  ci  se  revarsă  din  tăinuitele  isvoare  meta¬ 
fizice  ale  trăirii  umane.  Crizele  istoriei  sunt  crize  de  struc¬ 
tură  lăuntrică,  spirituală,  cu  urmări  adânci  în  toate  cele¬ 
lalte  domenii.  Altfel,  dacă  n’ar  exista  acest  orizont  meta¬ 
fizic,  societatea  omenească  ar  fi  tot  atât  de  „perfectă",  de 
neschimbată  ca  orice  „societate"  de  vieţuitoare.  De  aceia, 
pentru  noi,  problema  socială  nu  este  numai  o  chestiune  de 
tehnică,  ci  mai  ales  o  problemă  de  sens,  de  duh.  Este  ceiace 
au  uitat  toţi  utopiştii,  toţi  vizionarii  societăţii  „ideale",  Ei 
şi-au  închipuit  imaginea  perfectă  a  unei  societăţi  în  care 
totul  e  coordonat  şi  totul  se  organizează  în  chip  firesc 
după  postulatul  dreptăţii  absolute.  Ca  tehnică  de  organi¬ 
zare,  ca  viziune  de  armonie  şi  imitate,  ca  ierarhizare  so¬ 
cială,  nimic  mai  perfect.  O  singură  lacună:  oamenii  nu 
sunt  nici  furnici,  nici  piese  de  maşină.  Ei  sunt  pur  şi 
simplu  oameni.  De  aceia  societatea  nu  poate  fi  transfor¬ 
mată  prin  impunerea  unui  anumit  calapod.  Transformarea 
ei  aparţine  duhului,  dat  fiind  că  libertatea  este  unul  din 
atributele  esenţiale  ale  omenescului  din  noi.  De  aceia  o 
societate,  oricât  de  perfectă  ar  fi,  ca  viziune  inginerească, 
nu  e  totuşi  idealul  uman  al  societăţii:  e  o  utopie,  nu  un 
ideal.  O  utopie  care  naşte  catastrofele  istoriei,  rătăcirile 

ei  abisale,  nu  un  ideal  care  fecundează  realitatea  şi  o 
ridică  pe  culmi  de  transfigurare. 

Destinul  omenirii  îşi  ţese  istoria  în  dogorile  duhului, 
sub  zariştile  spiritului;  el  tinde  spre  o  supremă  plinire 
spirituală  în  Dumnezeu.  Tehnica  este  doar  închegarea  în 
forme  a  duhului,  a  sguduirilor  lăuntrice.  Unde  nu  s'a 
schimbat  duhul,  nu  s'a  schimbat  nimic,  chiar  dacă  aparent 
s’a  schimbat  ceva.  In  duh  sunt  rădăcinile  vieţii  umane;  de 
acolo  ţâşnesc  flăcările  istoriei;  acolo  este  taina  schimbării 
la  faţă  a  omenirii.  Este  un  adevăr  pe  care-1  simţim,  îl 
trăim  la  această  răscruce  de  veacuri ;  el  nu  sufere  desmin- 
ţire;  e  însăşi  evidenţa  trăirii  umane. 

In  perspectiva  creştină,  veacurile  îşi  scurg  istoria  prin 
văile  sure  ale  pământului  spre  culmile  pure  ale  transfigu¬ 
rării  taborice.  Iisus  Hristos  este  creasta  de  lumină  spre 
care  năzuesc  veacurile.  Dar  chipul  lui  de  har  şi  lumină 
nu  se  va  sălăşlui  între  oameni  prin  silnicie,  ci  prin  libertate, 
prin  dragoste:  —  El  e  iubirea  supremă;  de  aceia  e  şi 
libertatea  supremă.  Pe  cărarea  acestei  libertăţi  în  iubire 
este  făgaşul  de  realizare  a  societăţii  omeneşti  ideale.  In 
acest  sens,  ca  desăvârşită  împlinire  a  libertăţii  şi  ca  su¬ 
premă  realizare  a  comunităţii  sociale,  creştinismul  este  unica 
forţă  revoluţionară  a  istoriei:  el  răvăşeşte  energiile  spiri¬ 
tuale,  el  fecundează  dorurile  desăvârşirii,  el  aşează  în  zarea 
veacurilor  idealul  de  lumină,  din  care  se  hrănesc  toate  în- 
setările  istoriei  după  plinire.  Drama  istoriei  este  în  ne¬ 
putinţa  ei  de-a  se  realiza  deplin  printr’un  salt  total  şi  de¬ 
finitiv  sub  zările  veşniciei.  Individual  au  fost  posibile  trăiri 
impresionante  cari  anticipează  împlinirea  finală,  dar  so¬ 
cialul  şi  istoricul  obişnuit  urcă  pe  cărarea  însângeratelor 
nostalgii:  mai  este  atâta  întunerec  pe  pământ,  mai  apasă 
atât  de  greu  tina  împătimirii  peste  visurile  noastre,  mai 
sunt  atâtea  forţe  demonice  care  răscolesc  massele  şi  per¬ 
vertesc  istoria! 

Nu  suntem  nici  prea  optimişti,  nici  pesimişti.  De  aceia 
nu  înclinăm  să  credem  în  fatalitatea  vreunui  destin  de  tra¬ 
gedia  antică,  dar  nici  nu  ne  încumetăm  a  profetiza  o  evo¬ 
luţie  lentă,  aproape  mecanică,  spre  perfecţiune.  E  la  mijloc 
libertatea  umană,  căreia  îi  repugnă  orice  fatalism  şi  orice 

mecanizare.  Ni-e  suficient  însă  să  constatăm  că  libertatea 
omului  se  vrea  desăvârşită  sub  zări  de  transfigurare  spiri¬ 
tuală  şi  că  numai  creştinismul  are  şi  zările  şi  puterile  ne¬ 
cesare  unei  astfel  de  împliniri.  Să  încingem  veacul  în  do¬ 
gorite  acestui  crez,  în  miracolul  acestui  duh:  iată  totul. 

Ştim  de  altfel  că  transfigurarea  deplină  nu  aparţine 
istoriei:  ea  e  dincolo  de  veac;  pe  când  problema  socială 
este  o  problemă  a  trăirii  în  veac.  Ar  fi  fals  să  punem  ca 
ideal  de  realizat  în  veac,  ceiace  depăşeşte  veacul;  dar  e 
necesar  să  infuzăm  societatea  cu  duh  din  duhul  marilor 
transfigurări,  pentru  ca,  prin  aceasta,  veacul  să  devie  o 
schiţă  anticipativă  a  veşniciei.  Căci  veacul  nu  poate  trăi 
singur,  prin  propriile  lui  puteri,  ci  numai  atârnat  de  lumi¬ 
nile  veşniciei.  Şi  duhul  care  stăpâneşte  dincolo  de  veac 
este  iubirea.  Duhul  acesta  este  şi  agentul  de  transformare 
reală  a  societăţii  umane.  In  cadrul  acestui  duh  se  profi¬ 
lează  în  zarea  viitorului  imaginea  societăţii  ideale,  atât  cât 
e  posibil  în  veac.  Sensul  ei,  liniile  ei  de  lumină,  posibili¬ 
tatea  ei  de  realizare,  am  dori  să  le  sesizăm  într'o  fugară  pre¬ 
zentare.  Nu  stăruim  cu  migala  eruditului,  nici  nu  zidim 
cu  conştiinţiozîtatea  arhitectului,  ci  aruncăm  doar  punţi  de 
înţelegere,  şoapte  de  lumină,  graniţe  de  rotunjire.  O  limpe¬ 
zire  de  orizonturi.  Atât.  Nimic  mai  mult.  Dar  o  limpezire 
necesară,  cu  atât  mai  necesară  cu  cât  sisteme  sociale  con¬ 
tradictorii  îşi  revendică  paternitatea  creştină.  E  destul  să 
amintim,  în  acest  sens,  că  s.  ex,  comunismul  anticreştin  îşi 
caută,  ca  sistem  social,  rădăcinile  în  creştinism.  O  ştie  însă 
toată  lumea:  comunismul  şi  creştinismul  sunt  soluţii  opuse 
în  explicarea  sensului  existenţial  şi  cadrului  evolutiv  al 
omenirii.  Pentru  comunism,  omul  se  ridică  din  animalitatea 
haotică  spre  animalitatea  organizată ;  pentru  creştinism, 
sbuciumul  uman  coboară  din  Dumnezeu  ca  să  ancoreze  pe 
aceleaşi  tărâmuri  ale  veşniciei.  Unul  nu  cunoaşte  decât 
împărăţia  pământului,  omul  teluric,  celalt  deschide  porţile 
de  lumină  ale  împărăţiei  cereşti,  ale  omului  duhovnicesc. 
Unul  vede  în  istorie  o  problemă  de  determinism  economic, 
celalt  o  valorifică  în  funcţie  de  un  destin  spiritual.  E  o 
totală  răsturnare  de  perspective  şi  o  cu  totul  altă  atmos¬ 
feră,  Comunismul  respiră  în  atmosfera  sufocantă  a  indus- 

trialismului  modern,  care  acopere  lumina  cerului  în  nori 
de  fum ;  creştinismul  e  raza  seninătăţilor  cereşti  care  îm¬ 
prăştie  întunerecul,  purifică  atmosfera  şi  renaşte  totul  la 
o  viaţa  nouă,  „Minciuna  comunismului  este  în  ateismul 
său,  în  tăgăduirea  lui  Dumnezeu  şi  a  omului,  în  refuzul 
său  de  a  recunoaşte  libertatea  spiritului",1  realităţi  funda¬ 
mentale  pentru  creştinism. 

Cu  tot  acest  antagonism  evident  în  principii,  care  se 
răsfrânge  în  toate  celelalte  domenii,  n'au  lipsit  interpre¬ 
tările  cari  au  făcut  din  creştinism  o  simplă  „revoluţie  eco¬ 
nomică",  iar  din  comunism  o  înfăptuire  a  învăţăturii  lui 
Hristos,  Meunier,  Cabet,  Considerant,  Proudhon  şi  alţi  so¬ 
cialişti  ai  veacului  trecut,  găsesc  în  evanghelii  originea  unui 
comunism  consecvent.  Iar  un  comunist  francez,  F,  Ville- 
gardelle  „a  compus  un  întreg  volum  de  citate  din  scrierile 
(patristice)  cari  dovedesc  că  proprietatea  (privată)  trebuie 
desfiinţată,,." 2  Rămâne  aşadar  din  misiunea  mântuitoare  a 
lui  Iisus  numai  latura  socială,  corolarele  economice,  înţelese 
şi  acestea  în  sens  comunist.  Aceasta  este  şi  părerea  scriito¬ 
rilor  marxişti  mai  noi,  ca  Labriola,  Nitti,  Brentano,  Kautsky, 
Bebel,  Gerard  Walter  etc.  Dacă  însă  „teoretic,  —  preci¬ 
zează  G,  Walter,  principiul  comunităţii  bunurilor  şi  des¬ 
fiinţarea  oricărei  proprietăţi  private  rămâneau  înscrise  în 
loc  de  cinste  în  programul  societăţii  primare;  practic,  s’a 
revenit  foarte  repede  la  formele  economice  şi  sociale  ale 
societăţii  burgheze  păgâne  din  acea  epocă,.,"  * 

Concluzia  priveşte  şi  pe  Sfinţii  Părinţi  din  cari  autorii 
citaţi,  extrag  pasagii  disparate  spre  a  dovedi  că  teoretic 
ei  susţineau  ideologia  comunistă,  deşi,  practic,  n'au  în- 
drăsnit  să  ia  atitudine  clară  împotriva  proprietăţii  private. 

E  justificată  această  identificare  dintre  comunism  şi 
creştinism?  Care  e  adevărul  asupra  mult  desbătutului  „co¬ 
munism"  creştin?  Cu  alte  cuvinte  se  pune  problema  doc¬ 
trinei  sociale  evanghelice  şi  patristice  —  şi  mai  ales  a  atitu- 


1  iV,  Berdiaeff :  Marxismul  şi  Religiunea,  Râmnicul- Vâlcea,  1934  p.  51, 

2  Emile  de  Laveleye:  Le  Socialisme  contemporain,  Paris  1882  p,  136. 

4  Cf.  Pr.  P.  Armencea:  Gerard  Walther  şi  originile  creştine  ale  comunismului, 
„Cron,  Ron>.“  I  1940. 

dinii  pe  care  o  aveau  Sfinţii  Părinţi  faţă  de  averi,  de 
bunurile  pământului,  de  proprietatea  privată  şi  proprietatea 
comună.  Au  susţinut  ei  comunismul  sau  au  recunoscut  va¬ 
loarea  proprietăţii  private,  sensul  social  al  avuţiilor?  Iată 
toată  problema,  pusă  în  graniţe  destul  de  strâmte,  dar  a 
cărei  clarificare  deschide  orizonturile  adevăratei  viziuni 
sociale  creştine, 

CAP.  !:  SENSUL  COMUNITAR  AL  PROPRIETĂŢII 

Mântuitorul  n'a  fost  un  doctrinar  economic,  nici  pro- 
poveduitorul  unui  sistem  de  organizare  terestră.  El  n’a 
făurit  un  program  de  reforme,  nici  n'a  urmărit  anumite 
misiuni  revoluţionare.  De  aceia  creştinismul  nu  poate  fi 
identificat  cu  comunismul :  toate  sistemele  economice-sociale 
se  învechesc,  sunt  depăşite  de  evoluţia  vremilor;  creşti¬ 
nismul  însă,  tocmai  pentru  că  nu  e  un  astfel  de  sistem, 
este  descoperire  pentru  toate  veacurile,  pentru  toate  nea¬ 
murile,  pentru  toate  societăţile.  El  urmăreşte  schimbarea 
la  faţă  a  omenirii  prin  „renaşterea  ei  lăuntrică",1  prin  spiri¬ 
tualizare.  Problemele  sociale  apar  astfel  ca  repercursiuni, 
corolare  terestre  ale  înduhovnicirii,  ale  infuzării  duhului 
creştin  în  lume.  Tocmai  de  aceia  —  fiindcă  porneşte  din 
inima  vieţii  —  creştinismul  cuprinde  în  sine  adevărata  re¬ 
zolvare  a  problemelor  sociale.  Căci  formele  şi  legile,  ori  cât 
şi  ori  cum  ar  fi  schimbate,  nu  fac  de  cât  să  schimbe  măş¬ 
tile  şi  să  lase  realitatea  tot  atât  de  revoltătoare  şi  ne¬ 
dreaptă.  Trebuie  schimbat  omul.  Isvorul  tiraniilor  şi  ne¬ 
dreptăţilor  sociale  nu  e  atât  în  reaua  organizare,  cât  în 
patimile  cari  înlănţuesc  voinţa,  în  poftele  cari  întunecă 
raţiunea-  Păcatul  e  în  inima  tuturor  nedreptăţilor  umane. 
De  acela  Mântuitorul  n’a  pus  problema  proprietăţii  private 
şi  a  proprietăţii  comune  ca  un  economist.  El  n'a  condamnat 
proprietatea  privată  în  sine :  nu  aici  era  răul ;  nici  n'a  re¬ 
comandat  proprietatea  comună  ca  un  panaceu  al  tuturor 
fericirilor:  nu  aici  era  soluţia.  Ci,  acceptând  ceia  ce  era 
firesc  stării  sociale:  proprietatea  privată,  a  biciuit  păcatul 


1  Cf,  Şerban  Ionescu:  Etica  materialismului  economic,  Buc.  1930.  Luca  Ion: 
Bolşevism  şi  Creştinism,  Buc.  1922  p.  45, 

şi  a  preamărit  virtutea.  Păcatul,  adică  mamonismul,  ră¬ 
dăcină  a  tuturor  prăbuşirilor ;  virtutea,  adică  iubirea. 
Iubirea  de  Dumnezeu  care  naşte  detaşarea  spirituală  de 
bunurile  materiale,  încât  cel  ce  are  e  ca  şi  când  n’ar  avea ; 
iubirea  de  aproapele,  care  crează  duhul  comunitar,  prin 
care  proprietatea  devine  instrument  de  binecuvântări  divine. 
N'a  luptat  împotriva  proprietăţii,  ci  împotriva  robilor  ei; 
n'a  cerut  comunismul  bunurilor,  ci  încadrarea  lor  în  comu¬ 
nitatea  dragostei,  întru  care  se  înfrăţesc  mila  şi  dreptatea. 
Acestea  sunt  în  linii  mari,  rezumative,  perspectivele  so¬ 
ciale  ale  Evangheliei:  materialismului,  luptei  de  clasă  şi 
comunismului  (bunurilor),  le  opune  spiritualismul,  solida- 
rismul  social  (armonia  claselor  sociale)  şi  comunitarismul 
iubirii  (prin  iubire  ceice  n’au  posedă  prin  ceice  au,  pentru  că 
proprietatea  se  încarcă  cu  o  funcţiune  providenţială  şi  so¬ 
cială),  Simt  cu  totul  alte  perspective  de  cât  cele  comuniste. 
Pe  liniile  acestea,  cari  ţâşnesc  ca  nişte  raze  de  lumină  din 
aprinderile  de  jar  ale  iubirii,  s'a  desvoltat  şi  doctrina  Bise¬ 
ricii,  şi  concepţia  patristică  şi  viaţa  primelor  veacuri  creş¬ 
tine:  ele  au  accentuat,  lămurit  şi  dovedit  faptic  forţa  re¬ 
voluţionară  a  creştinismului,  nu  în  sens  comunist,  ci  în  sens 
duhovnicesc.  Creştinismul  n'a  voit  să  fie  o  revoluţie  eco¬ 
nomică,  dar  fiind  cu  adevărat  o  revoluţie  spirituală  a 
schimbat  şi  aspectul  social  al  vieţii  umane.  In  el  sunt  ener¬ 
giile  de  permanentă  revoluţionare  lăuntrică  a  omenirii  şi  deci 
de  autentică  şi  neîntreruptă  revoluţionare  socială  a  aşezărilor 
umane.  Puterile  şi  perspectivele  lui  nu  închid  zările  evo¬ 
luţiei  sociale  în  marginile  strâmte  ale  unui  presupus  pa¬ 
radis  terestru  dincolo  de  care  nu  mai  e  nimic,  ci  deschid 
pentru  acele  zări,  braţele  necuprinse  ale  transfigurării. 
Astfel  că  este  loc  de  necontenită  perfecţionare  a  societăţii, 
în  duhul  dragostei  creştine,  până  va  atinge  visul  de  azur 
al  veşniciei,  până  dincolo  de  istorie, 

1,  Primele  veacuri.  —  E  caracteristic  faptul  că  Biserica 
a  condamnat  toate  ereziile  cari  au  propoveduit  comunismul 
ca  element  necesar  mântuirii.  Astfel,  Carpocrat  cu  fiul  său 
Epifaniu,  Eustaţienii,  maniheii,  donatiştii,  pelagienîi.  Canonul 
21  al  sinodului  din  Gangra  (340)  precizează  împotriva  eusta- 
ţienilor :  „Bogăţia  cea  cu  dreptate  şi  cu  facere  de  bine  nu 

o  defăimăm".  Sinodul  din  Diospolis  (Palestina  sec,  V) 
osândeşte  învăţătura  pelagienilor,  cari  credeau  că  bogaţii 
ce  nu  renunţă  după  botez  la  averea  lor  nu  se  vor  mântui,1 
Doctrina  Bisericii  —  răsărită  din  lumina  Evangheliilor  — 
este  clară:  „Dacă  bogăţiile  vin  la  cineva  în  destul  după 
harul  lui  Dumnezeu,  acela  trebuie  a  se  folosi  de  ele  nu 
însă  ca  un  deplin  domn  al  lor,  ci  ca  un  administrator  şi 
nu  trebuie  a  le  dori  cu  o  nemăsurată  însetare,  după  cu¬ 
vântul  Psalmistului :  —  Bogăţia  de  ar  curge  (părău),  nu  vă 
lipiţi  inima  de  ea  (Ps.  61  10).  Nu  se  lipsesc  de  viaţa  de 
veci  şi  de  mântuire  aceia  cari  adunând  avere  prin  un  mod 
just  şi  legiuit,  drept  le  şi  întrebuinţează",2  Cum  să  le  în¬ 
trebuinţeze  drept?  Nu  numai  pentru  sine,  ci  spre  mărirea 
lui  Dumnezeu  şi  spre  folosul  aproapelui.  Căci  proprietarul 
e  administratorul  lui  Dumnezeu  pe  pământ  spre  folosinţa 
fraţilor  lui. 

In  acest  duh  de  iubire  şi  comuniune  morală  s'a  des¬ 
făşurat  viaţa  Bisericii  creştine  în  primele  veacuri.  Nu  un 
sistem  comunist  aplicat  comunităţilor  creştine,  ci  păstrând 
proprietatea  privată,  o  efuziune  a  iubirii,  care  a  uimit  şi 
a  biruit  decadenta  societate  greco-romană.  Iubirea  şi  nu 
vreo  aparentă  organizare  comunistă  era  bucuria,  mângâ¬ 
ierea  şi  tăria  creştinilor.  Milostenia,  ajutorul  reciproc,  grija 
de  cei  săraci,  de  cei  suferinzi,  de  cei  neputincioşi,  a  fost 
una  din  preopupările  principale  ale  Bisericii  primare.  Iulian 
Apostatul,  alarmat  de  această  avalanşă  a  iubirii,  scrie  preo¬ 
ţilor  păgâni  următoarele  cuvinte,  care  mărturisesc  lămurit 
că  nu  prin  propoveduirea  comunismului  s'a  răspândit  creş¬ 
tinismul,  ci  prin  puterea  iubirii:  „E  ruşinos  că  Galileenii 
îşi  hrănesc  săracii  lor  şi  pe  ai  noştriî.  Ei  îşi  fac  cu  aceasta 
un  mijloc  de  a  acredita  şi  a  răspândi  periculoasa  lor 
eroare,  E  ceiace  a  dat  naştere  agapelor  lor  şi  meselor  lor 
pentru  săraci ;  prin  aceasta  au  început  şi  prin  aceasta  con¬ 
tinuă  să  ducă  pe  cetăţeni  la  dispreţul  zeilor  şi  să-î  anga¬ 
jeze  în  impietatea  cultului  lor".3  Practica  şi  doctrina  aceasta 


1  Cf.  A.  Sudret  Histoire  du  comunisme,  Paris  1856. 

2  Mărturisirea  ortodoxă  ed.  III-a,  Buc,  1930  P.  Ii-a  intr.  31, 

3  Cf.  Sf.  Vasite :  Trad.  losif  Mitrop.  Primat,  Buc.  1898  p.  321, 

-a  răsărit  şi  s'a  desvoltat  şi  în  epoca  patristică.  Entuziasmul 
stârnit  de  aşezămintele  sf,  Vasile,  cari  constituiau  la  mar¬ 
ginea  Cetăţii  episcopale  o  adevărată  „cetate  a  iubirii'*, 
este  reprezentativ  pentru  atmosfera  şi  concepţia  acelor 
vremi.  Ea  nu  merge  pe  linie  comunistă,  ci  se  hrăneşte 
din  duhul  iubirii  creştine. 

Totuşi  anumite  expresii,  efuziuni  lirice  sau  forme  ora¬ 
torice,  rupte  din  text  şi  neîncadrate  în  concepţia  integrală, 
au  dat  impresia  uneori  că  proprietatea  comună  era  o  reali¬ 
tate  şi  un  deziderat  în  societatea  creştină.  Ele  încep  cu 
comunitatea  din  Ierusalim,  asupra  căreia  vom  stărui  mai 
târziu,  şi  se  continuă  cu  Didahia,  Aşezămintele  apostolice, 
Tertulian,  Ciprian,  Clement  Alexandrinul,  sf,  Vasile  cel 
Mare,  sf.  Grigorie  de  Nazianz,  sf.  Ioan  Hrisostom,  sf,  Am- 
brosie,  Fer,  Augustin  etc.  Nu  vom  polemiza  cu  autorii 
comunişti:  pe  noi  ne  interesează  să  conturăm  din  aceleaşi 
citate  cu  aspecte  comunizante,  adevărata  viziune  socială  a 
Sfinţilor  Părinţi.  Vom  zăbovi  Insă  puţin  —  înainte  de 
.aceasta  —  asupra  textelor  din  Didahie  şi  din  operele  lui 
Tertulian,  spre  a  demasca  un  anumit  fel  de  a  interpreta 
textele  cu  totul  unilateral  şi  insuficient  — ,  şi  a  avea  o 
schiţă  sumară  a  vieţii  creştine  din  primele  veacuri. 

Didahia  (IV)  foloseşte  într’un  loc  un  limbaj  care  poate 
fi  uşor  confundat  cu  cel  comunist  dacă  îl  citeşti  neatent: 
„Nu  te  întoarce  de  către  cel  nevoiaş,  ci  împarte  toate  cu 
fratele  tău  şi  nu  zice  că  sunt  ale  tale,  căci  dacă  sunteţi 
părtaşi  (Kotvwvoî)  la  cele  nemuritoare,  cu  cât  mai  mult  la 
cele  muritoare!".  Citatul  însă  este  precedat  de  aceste 
cuvinte :  ,,Nu  fii  la  luat  cu  mâinile  întinse,  iar  la  dat  cu 
ele  strânse,  Dacă  ai  dă  cu  propriile  tale  mâini  răscumpă¬ 
rare  pentru  păcate.  Nu  sta  la  îndoială  să  dai,  nici  nu 
murmura  când  dai,  căci  vei  cunoaşte  cine  este  bunul  răs¬ 
plăţilor  al  milosteniei.  Nu  te  întoarce  de  cătră  cel  nevoiaş..." 
Şi  îndemnul  milostivirii  revine  de  mai  multe  ori:  ,,Dacă 
n'aveţî  profeţi,  (daţi  pârga)  săracilor...  Iar  din  bani  şi  din 
îmbrăcăminte  şi  din  toată  averea  ia  ce  fel  vei  găsi  cu  cale 
şi  dă  după  poruncă"  (XIII),1  Aşa  dar,  nu  desfiinţarea  pro- 

1  Cî.  Scrierile  Părinţilor  Apostolici,  Traci.  Pr.  I,  Mihălcescu,  M.  Pâslarit  R,, 
"Vâlcea  1936  p,  89,  96 — 97. 

prietăţii  private  şi  înlocuirea  ei  cu  proprietatea  comună, 
ci  încadrarea  proprietăţii  în  duhul  iubirii :  a)  proprietatea 
nu  e  un  drept  absolut  şi  exclusiv.  De  aceia  nu-ţi  lega 
inima  de  ea ;  b)  la  beneficiile  ei  fă  părtaş  şi  pe  fratele 
tău,  prin  milostenie,  căci  pentru  aceasta  ţi  le-a  dat  Dum¬ 
nezeu.  Părtăşîa  aceasta  nu  se  realizează  în  comunism,  ci 
în  comunitarismul  iubirii, 

A  fost  citată  des,  ca  o  evidentă  dovadă  a  comunis¬ 
mului  primar,  afirmaţia  lui  Tertulian,  care  oglindeşte  po¬ 
ziţia  societăţii  creştine  în  faţa  celei  păgâne :  „Omnia  indis¬ 
creta  sunt  apud  nos,  praeter  uxores.1  {La  noi  toate  sunt 
comune,  afară  de  femei).  Aceasta  e  expresia  izolată.  Sensul 
ei  se  lămureşte  deabia  în  context  şi  în  ansamblul  scrierilor 
lui  Tertulian:  „toate  sunt  comune"  nu  prin  proprietatea 
comună,  ci  prin  iubire.  E  comunitatea  morală  şi  spirituală 
a  iubirii  care  face  ca  bunurile  materiale  să  fie  „comune", 
ca  din  ele  să  se  împărtăşească  toţi,  ca  proprietatea  să  fie 
un  isvor  de  binefaceri  sociale.  Altfel  „creştinii  sunt  oa¬ 
meni  cari  trăesc  laolaltă  cu  voi,  au  aceiaş  hrană,  îmbră¬ 
căminte,  acelaş  fel  de  viaţă  şi  aceleaşi  nevoi  ale  vieţii... 
Ne  silim  numai  să  nu  depăşim  măsura  sau  să  săvârşim  lu¬ 
cruri  rele".  Va  să  zică :  nimic  deosebit  faţă  de  rânduelile 
sociale  existente.  Dar  „milostenia  noastră  face  mai  multe 
pomeni  în  stradă  de  cât  credinţa  noastră  prin  temple". 
Aceasta  —  şi  nu  comunismul  —  diferenţiază  pe  creştini 
de  păgâni.  Pentru  aceasta  sunt  învinuiţi:  „Vezi-i,  spun 
păgânii,  cum  se  iubesc  unii  pe  alţii!"  (Aici  urmează  fraza 
citată  la  început)  „Aşa  dar  de  ce  atâta  mirare,  dacă  oa¬ 
meni  legaţi  printr’o  aşa  mare  iubire  sufletească  au  masă 
comună?,..  Şi  oricât  de  mult  ne-ar  costa  (aceste  mese)  ne 
socotim  plătiţi  de  cheltuiala  făcută  în  numele  iubirii  dea- 
proapele,  dacă  prin  această  mângâiere  uşurăm  întrucâtva 
pe  cei  în  lipsă".  Exista  chiar  un  „tezaur  al  iubirii  de 
aproapele" :  „Fiecare  credincios  depune  o  mică  cotizaţie 
la  lună  odată  sau  când  voeşte  şi  numai  cât  voeşte  şi  numai 
dacă  poate.  Căci  nimeni  nu  este  silit,  ci  dă  de  bună  voie. 
Aceste  depuneri  alcătuesc  un  fel  de  tezaur  al  iubirii  dea- 


1  Apolojjeticus  cap.  39,  7  MijJne  P.  L,  I  535. 

proapele,  Căci  ele  slujesc  la  întreţinerea  şi  îngroparea 
celor  lipsiţi,  la  ajutorarea  copiilor  rămaşi  singuri  pe  lume 
fără  avere  şi  fără  părinţi..."  1  etc.  Nu  comunism,  ci  comu- 
nitarism.  Iubirea  crease  un  climat  de  comuniune  morală 
cu  manifestări  şi  în  domeniul  social-economic :  mila  faţă 
de  cei  lipsiţi  şi  ajutorul  reciproc  între  membrii  comuni¬ 
tăţii  creştine.  Proprietatea  primeşte  o  funcţie  socială  şi 
spirituală,  fără  a  se  dizolva  în  comunism, 

„Aşezămintele  apostolice"  reamintesc  sfatul  din  Didahia : 
,, împarte  toate  cu  fratele  tău  şi  nu  zice  că  sunt  proprie¬ 
tatea  ta,  căci  împărtăşirea  de  bunuri  a  fost  pregătită  de 
Dumnezeu  deopotrivă  pentru  toţi  oamenii",  Sunt  cuvinte 
cari  închee  un  întreg  capitol  închinat  milosteniei.  E  vorba 
de  aceiaş  detaşare  afectivă  faţă  de  averi  şi  de  împărtă¬ 
şirea  tuturor  din  bunurile  lui  Dumnezeu,  prin  iubire  şi 
milă,  dar  nu  prin  comunism.  De  aceia  creştinilor  li  se  şi 
porunceşte:  „Indeletniciţi-vă  cu  toată  seriozitatea  de  tre¬ 
burile  voastre  ca  în  tot  timpul  vieţii  să  fiţi  îndestulaţi  şi 
pentru  voi  şi  să  aveţi  să  daţi  şi  celor  săraci"  (C,  II  cap.  63). 
Din  aceste  daruri  de  bunăvoie  se  ajută  văduvele,  orfanii, 
sclavii,  prizonierii  etc,  (C,  IV  cap,  IX;  c.  III  cap,  IV).2 

Concluzia  o  vedem  nu  în  comunism,  ci  în  similitudinea 
doua  a  lui  Hermas,  care,  sub  chipul  ulmului  şi  a  viei,  ne 
dă  imaginea  reciprocităţii  de  servicii  dintre  bogat  şi  sărac : 
unul  dă  pe  cele  materiale,  celalt  dă  pe  cele  spirituale; 
unul  se  milostiveşte,  celalt  se  roagă.  Nu  antagonism,  ci 
armonie ;  nu  ură,  ci  iubire ;  nu  proprietate  comună,  ci  îm¬ 
părtăşire  frăţească.  Metoda  comunistă  îşi  demască  astfel 
unilateralitatea:  ia  texte  izolate,  nu  ţine  seamă  de  context 
şi  nu  le  încadrează  în  duhul  trăirii  creştine.  Dar  totdeo¬ 
dată  ne-am  făcut  şi  o  vagă  idee  despre  comunitarismul 
creştin,  temeinicii  pe  tăriile  iubirii.  Se  desprind  deja  cele 
două  sensuri  ale  perspectivei  creştine:  a)  detaşare  de  bu¬ 
nurile  pământeşti  (să  nu  le  socoţi  ca  ale  tale);  b)  simţă¬ 
mântul  solidarităţii  morale,  al  părtăşiei  celor  lipsiţi.  Pro- 


1  Apoîogeticus  cap,  42,1  2,  8;  cap.  39  7.  14,  10,  5 — 6. 

2  Aşezămintele  apostoleşti.  Trad.  Pr.  I.  Mihălcescu,  M,  Pâslaru,  Gh.  Ni{u. 
Chişinău  1928,  p.  108,  190, 

prietatea  nu  e  un  bun  personal;  ea  trebue  administrată 
spre  folosul  societăţii,  nu  spre  satisfacerea  capriciilor  ego¬ 
ismului  individual. 

2.  Epoca  patristică.  —  Epoca  de  mari  contraste  sociale, 
de  strigătoare  nedreptate:  sclavie,  mizerie  şi  sărăcie  deo¬ 
parte,  latifundii,  lux  şi  destrăbălare  de  altă  parte.  Avariţia, 
pofta  de  câştig  nedrept,  setea  nepotolită  de  acaparare  ro¬ 
bise  sufletele  celor  avuţi  şi-şi  căutau  victimele  printre  des- 
moşteniţiî  soartei.  Bogaţii  „adaogă  proprietăţi  la  proprie¬ 
tăţi,  întind  mereu  mai  departe  latifundii,  întind  mereu 
mai  departe  domenii  fără  capăt  şi  fără  limite.  Ei  posedă 
cu  singurul  scop  de  a  împiedeca  pe  alţii  să  posede..,*'. 
„Marea  îşi  cunoaşte  limitele,  noaptea  nu  depăşeşte  hotarele 
care  îi  sunt  fixate.  Dar  avarul  nu  cunoaşte  margini... :  ca 
un  incendiu  violent,  el  invadează  şi  înghite  toate  lucrurile".1 
Aceasta  este  imaginea  avariţîei.  Alături  —  săracul  se  vede 
nevoit,  de  foame,  să-şi  vândă  propriul  lui  copil:  „Foamea 
îl  ameninţă  cu  o  moarte  crudă,  dar  inima  îl  reţine  şi-l 
sfătueşte  să  moară  mai  bine  cu  ei  (copiii).  Adesea  ispitit 
(să-şi  vândă  un  copil  spre  a  salva  pe  ceilalţi),  şi  totdea- 
tâtea  ori  reţinut,  el  cedează  în  sfârşit  sub  presiunea  unei 
implacabile  necesităţi...  Pe  care  să-l  vândă  întâi?.., — 
Dacă  îi  păstrez  pe  toţi,  îi  voiu  vedea  pe  toţi  murind  de 
foame.  Dacă  vând  unul,  cu  ce  ochi  voi  privi  pe  ceilalţi, 
eu  cel  ce  i-am  trădat?  ...Cum  mă  voi  aşeza  la  o  masă  a 
cărei  abundenţă  s'ar  datora  unui  astfel  de  motiv?  In  fine 
după  multe  lacrimi,  se  va  hotărî  să-şi  vândă  pe  cel  mai 
scump  fiu".2  Dar  cumpărătorul,  bogat,  în  loc  să  se  îndu¬ 
ioşeze  de  durerea  tatălui,  îi  adânceşte  rana,  tocmindu-se 
cu  el  ca  să-i  dea  un  preţ  scăzut.  Setea  de  averi  împinge 
pe  aceşti  bogaţi  latifundiari,  ca  odinioară  pe  Ahab,  să  ră¬ 
pească  prin  silnicie  şi  nedreptate  şi  puţinele  bunuri  ce  le 
mai  posedă  cei  săraci:  „Unde  este  (azi)  omul  care  să  se 
mulţumească  cu  ce  are?  Unde  este  acela  care  să  nu  pri- 


1  Sf.  Vasile  cel  Mare  -  Omilia  VII  (2—5)  ^pog  toug  tcXoutouvtos  Mifitie  P.  G. 
T.  31  col  284-293. 

8  Sf.  Vasile  cel  Mare ;  Ora.  VI  4  JtXsovsSgfaîg  (de  avariţiaj  Migne  P.  G, 

t-  31  col.  268—269. 

vească  cu  ochi  răi  la  avutul  aproapelui?  Nu.  Ahab  n'a 
murit...  El  iese  la  iveală  în  fiecare  zi...  Abia  cade  un  Ahab 
şi  mulţi  alţii  îi  iau  locul  şi  merg  degrabă  să  jefuiască  bu¬ 
nuri  întocmai  ca  jefuitorii.  Nu  numai  un  Nabot  este  jertfit 
astăzi :  zilnic  este  ucis  cel  sărac,. ,  Ţăranii  îşi  părăsesc  în 
grupuri  ogoarele..,,  săracii  fug,,.,  urmează  mamele,  topite 
de  lacrimi,  ca  şi  când  s’ar  duce  la  mormântul  soţilor  lor... 
Cât  de  departe  vreţi  să  întindeţi  lăcomia  voastră  nebună, 
bogaţilor?  Voiţi  oare  singuri  să  locuiţi  pământul?...  Voi 
credeţi,  vi  se  pare  chiar  o  nedreptate  dacă  săracul  mai 
are  vre-un  bun  neînsemnat,  care  vi  se  pare  de  dorit.  Po¬ 
sesiunea  streină  voi  o  socotiţi  ca  fiind  propria  voastră  pa- 
gubă“,1  „Ce  chin  meritaţi  voi,  când  pentru  a  împodobi 
pietrele  (pardoselei)  şi  pământul  caselor  voastre  sau  animalele 
cele  fără  raţiune,  aruncaţi  în  abisul  mizeriilor  pe  fratele 
vostru,  care  a  participat  cu  voi  la  bunurile  inefabile  şi 
pe  care  Domnul  nostru  L-a  preţuit  atât  de  mult  ?  Aveţi  mare 
grijă  de  câinele  vostru,  dar  acest  om...  din  pricina  câi¬ 
nelui  vostru  (şi  a  celorlalte  obiecte  de  lux)  e  expus  să 
moară  de  foame.  Ce  nedreptate  este  mai  gravă  ca  aceasta? 
Câte  fluviuri  de  foc  vor  trebui  spre  a  pedepsi  suficient  un 
suflet  aşa  de  vinovat?  Cel  ce  e  făcut  după  imaginea  lui 
Dumnezeu,  este  desfigurat  din  pricina  neomeniei  voastre, 
căci  capul  catârilor  ce  duc  pe  femeile  voastre  strălucesc 
în  aur,..  Trebuie  să  fie  decorat  un  scaun?,,.  Se  foloseşte 
peste  tot  aur  şi  argint;  totuşi  membrele  lui  Hristos  pentru 
cari  Hristos  s'a  pogorât  din  cer,  pentru  care  şi-a  vărsat 
scump  sângele  Său,  n’au  nici  chiar  hrana  necesară.  Şi 
greşala  e  în  avariţia  voastră".2  Aşa  dar:  latifundiari  şi 
desmoşteniţi,  avariţie  şi  sărăcie,  lux  şi  mizerie.  Sunt  con¬ 
traste  care  zugrăvesc  în  culori  violente  societatea  de  atunci. 
Dar  dacă  bogaţii  erau  aşa  cum  erau,  şi  sunt  aşa  cum 
sunt,  proprietatea  poate  fi  făcută  răspunzătoare  de  ava¬ 
riţia  lor?  Apare  cumva  proprietatea  comună  ca  unica 
soluţie  a  propovedaniei  patristice  despre  bogăţii?  Nu. 
Sfinţii  Părinţi ,  conform  doctrinei  evanghelice ,  recunosc  va- 


’  S.  Ambrosie :  De  Nabuthe  lezraeltfa  I  2  M,  P.  L.  t,  14  col.  766 — 767, 

2  SI,  Ioan  Rrisostom:  Hom,  XIII  ep,  I  Cor.  n,  5  M.  P.  G,  t,  61  col,  107 — 114 

labilitatea  proprietăţii  private  şi  o  respectă.  Ei  voesc  însă 
să  combată  abuzurile ,  dând  proprietăţii  anumite  limite  şt 
tncărcându-o  cu  sensurile  iubirii  creştine.  E  o  întreagă  dia¬ 
lectică,  din  sbuciumârile  căreia  se  încheagă,  ca  o  flacără 
de  azur,  imaginea  creştină  a  societăţii  perfecte,  atât  cât  e 
posibil  în  veac. 

Făcând  distincţie  netă  între  bogat  şi  avar,  Sfinţii  Pă¬ 
rinţi  condamnă,  în  biciuirea  vehemenţei,  nu  bogăţia  ci 
avariţia,  nu  proprietatea  ci  pe  sclavii  bunurilor  pe  cari  le 
au,  pe  aceia  care  „îşi  posedă  mai  puţin  bogăţiile  decât  îi 
posedă  ele  pe  ei",  Căci  iubirea  de  arginţi  este  rădăcina 
tuturor  relelor.  Acest  „ataşament  orb“  faţă  de  averi  „ţine 
credinţa  lor  (bogaţilor)  captivă,  inima  lor  legată,  sufletul 
lor  închis",  „Cum  ar  putea  să  urmeze  lui  Hristos,  când 
sunt  ţinuţi  în  legăturile  avuţiei?  Cum  poţi  tinde  spre  cer 
şi  urca  în  înălţimi,  când  eşti  apăsat  de  o  cupiditate  de  tot 
terestră?  Crezi  că  posezi  şi  eşti  mai  curând  posedat.  Eşti 
sclavul  bunurilor  tale“.1 

Dacă  aservirea  sufletului  faţă  de  nişte  bunuri  moarte- 
este  condamnabilă,  bogăţia  în  sine  nu  e  de  condamnat. 

Pentrucă  „Dumnezeu  n’a  creat  nimic  rău ;  tot  ceea  ce 
a  creat  El  era  bun  foarte.  Bogăţiile  sunt  deci  bune;  dar 
cu  condiţia  ca  ele  să  nu  domine  pe  posesorii  lor  şi  să  ser¬ 
vească  a  pune  capăt  mizeriei  altora".  Intrebându-se :  de- 
ce  sf.  Apostol  Pavel  n'a  zis:  „Bogaţilor  lumii  acesteia  le 
poruncesc  să  nu  fie  bogaţi,  să  lapede  averile"?  —  sf.  Ioan 
Hrisostom  răspunde:  „Apostolul  ştia  că  bogăţiile  nu  sunt 
interzise,  dacă  sunt  bine  întrebuinţate,  Căci,  cum  spuneam,, 
nu  vinul  este  rău,  ci  beţia ;  tot  aşa  nu  bogăţiile  sunt  rele , 
ci  rele  sunt  sgârcenia  şi  lăcomia  (iubirea  de  arginţi)".  De 
aceea  „eu  nu  atac  pe  bogaţi,  ci  pe  cei  ce  folosesc  rău 
averile.  0  spun  mereu:  nu  pe  bogaţi  îi  acuz ,  ci  pe  avari. 
Altceva  e  bogăţia,  altceva  avarul.  Fă  deosebire  între  lu¬ 
cruri  şi  nu  amesteca  aceea  ce  nu  poate  fi  unit..."  2 


1  Sf.  Ciprian:  Liber  de  lapsis  XI — XII  M.  P.  L.  t.  IV  col.  488 — 489. 

2  Sf.  Ioan  Hrisostom:  Hom,  2  ad  pop.  Antiob,  N.  5  M.  P.  G.  t.  59  col.  39ţ 
cf,  t.  49  col.  40 ;  Homil.  2  de  capto  Eutropio  N,  3  P.  G.  t,  52  col,  399. 

E  clar:  nu  bogăţia  se  cuvine  să  fie  osândită,  ci  ava- 
riţia ;  nu  proprietatea  trebue  desfiinţată,  ci  iubirea  de 
arginţi. 

...Pentrucă  bogaţii  „dela  Dumnezeu  au  primit  cele  ce 
le  prisoseşte".  De  aceea  „acuzaţia  (Vai  vouă  bogaţilor)  nu 
priveşte  bogăţia,  ci  pe  cei  ce  nu  ştiu  s'o  folosească". 1 

Dar  posesiunea  bunurilor  care  e  un  dar  dela  Dum¬ 
nezeu,  este  şi  un  drept  uman:  „Cu  ce  drept  fiecare  po¬ 
sedă  ceea  ce  posedă?  Nu  după  dreptul  uman?  Căci  după 
dreptul  divin  Pământul  şi  toate  cele  ce  sunt  într'ânsul 
aparţin  Domnului...  în  dreptul  uman  se  zice  totuşi:  acest 
pământ  e  al  meu,  această  casă  e  a  mea,  acest  servitor  e 
al  meu.  E  deci  dreptul  uman,  dreptul  împăraţilor.  De  ce? 
Pentrucă  Dumnezeu  distribue  genului  omenesc  chiar  şi 
drepturile  umane  prin  mijlocirea  împăraţilor  şi  regilor  pă¬ 
mântului".  2  Aşa  dar  proprietatea  este  direct  un  drept 
uman,  iar  indirect  un  drept  divin:  bogăţia  e  o  danie  a 
lui  Dumnezeu,  dar  şi  o  necesitate  (ca  „strict  necesar")  a 
ordinei  sociale,  a  subsîstenţeî  familiale,  a  instinctului  de 
proprietate  sădit  de  Dumnezeu  în  om. 

Avuţia  nu  poate  fi  făcută  răspunzătoare  pentru  păca¬ 
tele  avariţie! :  ea  e  un  instrument  iresponsabil  care  poate 
fi  folosit  şi  bine  şi  rău,  după  cum  e  inima  omului.  „ Bo¬ 
găţia  este  un  instrument.  Tu  poţi  să  te  foloseşti  de  ea 
într’un  fel  drept:  ea  devine  atunci  slujitoarea  dreptăţii. 
Unii  se  folosesc  de  ea  în  chip  nedrept?  ea  devine  sluji¬ 
toarea  nedreptăţii.  Ea  e  făcută  spre  a  sluji  nu  a  comanda. 
Nu  trebue  deci  acuzat  ceea  ce  prin  sine  nu  e  nici  rău, 
nici  bun,  fiind  iresponsabil,  dar  care  poate  servi  bine  sau 
rău,  după  hotărârea  celui  ce  o  foloseşte.  Duhul  omului  e 
acela  care  are  într’însul  judecata  neînlănţuită  şi  libertatea 
de  a  dispune  de  ceea  ce  i-a  fost  dat.  Aşadar  să  nu  fie 
nimicite  bogăţiile,  ci  patimile  sufletului  care  ne  împiedecă 
să  le  folosim  bine".3  De  aceea  „dacă  în  manile  nelegiuiţilor 


1  Sf.  Ambrozie:  De  Nabuthe  iezraelita  16,  67  P.  L,  t.  14  col,  789 — 790, 

z  Fer,  August  in :  în  Ioanis  Evangelium  tract.  VI  c,  I  n.  25  M,  P.  L.  t.  35  col, 
1436-1437. 

3  Clement  Alexandrinul :  AofO?  u;  o  OO^OJ'.îVOC  TcXoUCtOJ  (Care  bogat  se 
va  mântui)  N.  14  M.  P,  G.  t,  9  col,  617, 

bogăţia  este  o  piedecă  pentru  virtute,  în  mâna  celor  buni 
este  un  mijloc  pentru  dreaptă  chibzuinţă" ;  iar  „Domnul 
dreptăţii  cereşti  osândeşte  mai  degrabă  pe  acei  cari  nu  se 
pricep  să-şi  folosească  avutul,  decât  pe  aceia  cari  posedă 
bogăţii.  Căci  cu  atât  este  mai  păcătos  bogatul,  cu  cât  în 
loc  să  mulţumească  lui  Dumnezeu  pentru  ceea  ce  a  primit 
dela  El...,  el  pune  (bunurile)  la  o  parte  sau  sapă  gropi,., 
în  loc  să  le  scoată  la  lumină".1 

Bogăţia  e  deci  un  instrument  (6  jtAoOtos  Spfavov  ian),  un 
dar  al  lui  Dumnezeu,  care  trebueşte  folosit  după  voia  lui 
Dumnezeu.  Ce  este  bogatul?  Mânuitorul  unui  instrument, 
administratorul  unor  bunuri  primite  în  dar.  Dumnezeu 
singur  este  proprietarul  absolut  al  tuturor  bunurilor ;  al  Lui 
este  pământul,  cu  toate  cele  dintr'ânsul.  Nici  omul  şi  nici 
statul  nu  pot  uzurpa  acest  drept  de  proprietate  absolută  : 
bogatul  e  numai  posesor,  administrator  vremelnic.  Dreptul 
de  proprietate  al  omului  e  un  drept  relativ,  îngrădit  şi 
mlădiat  de  obligaţiile  şi  duhul  iubirii  şi  dreptăţii  lui  Dum¬ 
nezeu. 

Cari  sunt  aceste  obligaţii?  Ce  funcţie  îndeplineşte  pro¬ 
prietatea?  Care  este  sensul  ce  trebue  dat  bunurilor  terestfe, 
după  voia  lui  Dumnezeu?  Răspunsul  patristic,  ca  un  ecou 
al  răspunsului  evanghelic,  se  rezumă,  în  unul  din  aspectele 
lui,  la  acest  îndemn:  mila. 

Bogaţi  şi  săraci:  ce  minunată  împlinire!  „Ce  vei  răs¬ 
punde  supremului  judecător,  tu  cel  ce  îmbraci  pereţii  (în 
aur)  şi  nu  îmbraci  pe  aproapele  tău?,,,  tu  cel  ce  laşi  să 
ţi  se  mucezească  grâul  şi  nu  hrăneşti  pe  cei  flămânzi?  tu 
cel  ce-ţi  îngropi  argintul  şi  nu  vii  în  ajutorul  celui  năpăs¬ 
tuit  ?"  „N'ai  ieşit  gol  din  pântecele  maicei  tale  şi  nu  gol 
te  vei  întoarce  în  pământ?"  Bunurile  acestea  de  la  cine 
le  ai?  Dacă  zici:  de  la  Dumnezeu,  sunt  de  acord.  Dar 
„spune-mi  te  rog,  de  ce  le-ai  primit?  Dumnezeu  e  nedrept  re¬ 
partizând  cu  o  aşa  neegalitate  bunurile  necesare  vieţii?  De  ce 
eşti  tu  bogat,  iar  acela  e  în  mizerie  ?  Nu  e  pentru  ca  tu  să 
primeşti  într’o  zi  răsplata  mărinimiei  tale  şi  dreptei  tale 
administrări,  în  timp  ce  el  va  obţine  cununa  rezervată 


1  Sf.  Ambrosie :  De  Nab.  Iez.  16,  67  P.  L,  t,  14  col.  789 — 790. 

răbdării  ?“  1  E  adevărat,  lumea  se  împarte  în  bogaţi  şi  să¬ 
raci,  in  infirmi  şi  sănătoşi-  Dar  aceste  contraste  îşi  au 
rolul  lor  mântuitor :  bogaţii  împlinesc  lipsa  celor  ce  n'au 
prin  milostivire,  săracii  întorc  darul  primit  prin  rugăciune. 
„Boala  este  (astfel)  domolită,  oprită  de  mâinile  ridicate 
spre  cer;  atacurile  hoţilor  sunt  dezarmate,,,  şi  puterea 
demonilor  este  sfărâmată.  Toţi  aceşti  soldaţi  (săracii)  sunt 
activi,..  Unul  poate  ruga  pe  Dumnezeu  pentru  tine,  altul 
plânge,  suferind  împreună  cu  tine"  etc,2  De  aceia,  sf.  Ci- 
prian  sfătueşte  pe  fecioarele  bogate,  care-şi  foloseau  ave¬ 
rile  după  bunul  lor  plac:  „Voi  credeţi  că  trebuie  să  folo¬ 
siţi  bunurile  ce  Dumnezeu  vi  le-a  dat ;  folosiţi-le,  dar 
pentru  lucruri  m  ântuitoare,  folosiţi-le  pentru  ceia  ce  Dum¬ 
nezeu  a  prescris,  pentru  ceia  ce  El  a  indicat:  ca  săracii 
să  vadă  că  sunteţi  bogate,  ca  lipsiţii  să  simtă  bogăţia  (dăr¬ 
nicia)  voastră1'.  „Asociaţi  pe  Hristos  la  bogăţia  voastră 
de  aici,  ca  El  să  vă  asocieze  la  moştenirea  sa  cea  cerească". 
Altfel  „voi  păcătuiţi  împotriva  lui  Dumnezeu,  dacă  vă  în¬ 
chipuiţi  că  v’a  dat  averea  spre  a  o  folosi  la  altceva  de  cât 
pentru  mântuirea  voastră",3  „Unii  zic:  sunt  bogat,  de  ce 
nu  m'aş  bucura?  Aceste  cuvinte  nu  sunt  demne  de  un 
om,  ele  nu  sunt  cuvintele  iubirii.  Am  bunuri;  de  ce  sa 
nu  dau  şi  celor  lipsiţi?  Iată  omul  perfect  cel  ce  împli¬ 
neşte  porunca:  Vei  iubi  pe  aproapele  tău,  ca  pe  tine  în¬ 
suţi.  Aici  este  adevărata  bogăţie,  bogăţia  strânsă  ca  o 
comoară**.4  „Recunoaşte,  dar,  o  omule!,  pe  Cel  ce  ţi  le-a 
dat  toate.  Aminteşte-ţi  ceia  ce  eşti  tu,  ceia  ce  adminis¬ 
trezi  tu,  de  la  cine  ai  primit,  pentru  ce  ai  fost  preferat 
altora.  Tu  ai  devenit  servitorul  lui  Dumnezeu ,  economul 
fraţilor  tăi...  Fereşte-te  să  cugeţi  că  toate  bunurile  s'au 
pregătit  în  vederea  stomacului  tău.  De  ceia  ce  ai  în  mână 
(de  ceia  ce  posezi)  hotăreşte  ca  de  un  bun  strein “.  Şi  în 
loc  de  a-ţi  mări  hambarele,  deschîde-le  şi  dă  celor  lipsiţi, 
„Tu  ai,  dacă  vrei,  ca  grânare  casele  săracilor.  Adună-ţi 


1  Sf.  Vatlle  cel  mare :  Om,  VII  4,  şi  Om.  VI  7  M,  P.  G.  t.  31  col.  288,  276. 

2  Clement  Alex. :  Care  bogat  se  va  mântui  P.  G.  t.  9  coi,  639 — 641. 

3  Sf,  Ciprlan:  Liber  de  habitu  virginium  XI  M,  P.  L.  t,  IV  col.  461 — 462. 

4  Clement  Alex. :  II ai$<r/OYCC  H  c.  12  M,  P.  G.  t.  VIU  col.  542—544. 

prin  aceasta  comoară  în  cer",  căci  „bogăţia  stătătoare  e 
inutilă,  dar  ea  devine  fecundă  când  e  pusă  în  circulaţie", 1 
Dumnezeu  este  aşa  dar  proprietarul  bunurilor  terestre ;  El 
dărueşte  unora  mai  mult,  altora  mai  puţin.  Dar  celui  ce-i 
dă  mai  mult,  nu-i  dă  din  nedreptate,  ci  pentru  ca  acesta, 
prin  dărnicie,  să  se  mântuiască.  Bogăţia  devine  astfel,  în 
laturile  de  lumină  ale  iubirii,  scară  către  cer,  şi  isvor  de 
milă  şi  binecuvântare  în  societate.  „Voi  n'afi  primit  bunu¬ 
rile  spre  a  le  risipi  în  desfătări ,  ci  pentru  a  face  milostenie . 
Crezi  că  posezi  ceva  propriu?  Sunt  bunurile  celor  săraci 
al  căror  depozitar  eşti,  fie  că  le  posezi  prin  muncă  cin¬ 
stită,  fie  prin  moştenire.  Dumnezeu  n'ar  fi  putut  să  ţi  îe 
ia  ?  El  nu  face  aceasta,  spre  a  vă  lăsa  liberi  să  vă  revăr¬ 
saţi  generozitatea  asupra  celor  sărmani...  Pentru  că  Dum¬ 
nezeu,  în  marea  sa  bunătate,  v’a  poruncit  să  daţi  ca  şi 
cum  ar  fi  dintr'al  vostru,  să  nu  credeţi  că  este  într 'adevăr 
al  vostru.  Dumnezeu,  va  dat  un  împrumut,  spre  a  vă  putea 
proslăvi;  dar  când  îi  daţi  lui  ceia  ce  este  al  Lui,  nu  cu¬ 
getaţi  că  daţi  ceva  ce  este  al  vostru...  Astfel  că  Dumnezeu 
v’a  încredinţat  bogăţiile  ca  voi  să  dobândiţi  cerul".2  Cum? 
Prin  dărnicia  milosteniei... 

Opusul  avariţiei  este  milostenia,  dărnicia  reeşită  din 
deslipirea  sufletului  de  bunurile  terestre,  din  conştiinţa  că 
ele  nu-ţi  aparţin,  ci  sunt  daruri  ale  lui  Dumnezeu  în  ve¬ 
derea  mântuirii  tale  şi  alinării  suferinţelor  sociale:  milos¬ 
tenia  este  şuvoiul  rodnic  al  apelor  ţâşnite  din  iubirea  de 
Dumnezeu  şi  de  oameni. 

Porunca  milosteniei,  pe  care  Mântuitorul  pune  atâta 
temeiu,  serveşte  şi  ca  argument  pentru  necesitatea  avuţiei : 
„Cum  vom  hrăni  pe  cel  gol,  vom  găzdui  pe  cel  fără  lo¬ 
cuinţă,  lucruri  pentru  a  căror  neîmplinire  Mântuitorul 
ameninţă  cu  focul  şi  întunerecul  cel  mai  din  afară,  dacă 
toată  lumea  s’ar  grăbi  să  se  lipsească  de  avuţii?.,.  Mân¬ 
tuitorul  însuşi  a  fost  primit  de  Zacheu,  de  Matei,  oameni 
bogaţi  şi  vameşi.  El  nu  le  porunceşte  să  se  lapede  de 
averile  lor;  el  cere  dreapta  lor  folosire  şi  condamnă  fo- 


1  Sf.  Vasile  cel  mare:  Om,  VI  1-2  M.  P.  G.  t.  31  col.  262—265. 

2  Sf.  Ion  Hrtsostom :  Hom.  77  Ev,  Matei  2  (cap.  24  32)  M.  P,  G.  t.  58  col.  708. 

losirea  nedreaptă.,.  El  laudă  folosirea  bogăţiilor,  dar  po¬ 
runceşte  să  fie  împărtăşite  (şi  altora) :  să  dai  de  beut  celor 
însetaţi,  de  mâncare  celor  flămânzi,  să  primeşti  pe  cei 
streini,  să  îmbraci  pe  cei  goi.  Dacă  nu  e  posibil  a  împlini 
aceste  datorii  decât  cu  ajutorul  bogăţiilor  şi  dacă  Mântui¬ 
torul  ar  porunci  în  acelaş  timp  să  lepădăm  avuţia,  ce  ar 
însemna  aceasta  de  cât  că  El  porunceşte  (în  acelaş  timp) 
a  da  şi  a  nu  da,  a  hrăni  şi  a  nu  hrăni,  a  primi  şi  a  res¬ 
pinge,  a  distribui  şi  a  nu  distribui,  ceea  ce  ar  fi  lucrul 
cel  mai  absurd  din  lume  ?  Deci,  nu  trebuesc  lepădate  averile 
cari  servesc  aproapelui.  Căci  bogăţia  e  de  dorit,  bunăstarea 
e  folositoare ;  ea  e  pregătită  de  Dumnezeu  pentru  ajuto¬ 
rarea  oamenilor;  ea  e  dată  ca  un  instrument  pentru  buna 
folosinţă  a  celor  ce  ştiu  (să  o  folosească  drept)",  „Cel  ce 
seamănă  şi  recoltează  mai  mult,  e  cel  ce  dobândeşte  bu¬ 
nurile  cereşti  şi  veşnice  prin  dărnicia  bunurilor  pămân¬ 
teşti  şi  trecătoare".1  Căci  acela  e  bogat,  care  e  bogat  „pentru 
Dumnezeu"  şi  în  Dumnezeu. 

De  aici  urmează  că  bogat  nu  este  avarul,  ci  cel  mi¬ 
lostiv;  proprietar  cu  adevărat  şi  pe  drept  nu  este  păcă¬ 
tosul,  cel  ce  zace  sub  povara  patimilor,  ci  cel  drept,  a 
cărui  inimă  nu  e  înlănţuită  de  tezaurele  pământului,  ci  de 
comorile  cerului:  „Un  bun  nu  e  un  bun  al  altuia,  dacă  îl 
posezi  pe  bună  dreptate.  Se  posedă  cu  dreptate  ceea  ce  se 
posedă  cum  trebue.  Deci  tot  ceea  ce  se  posedă  rău  este 
bunul  altuia  şi  acela  posedă  rău  care  foloseşte  rău...  Drepţii 
însă  dispreţuesc  cu  atât  mai  mult  bunurile  cu  cât  ar  putea 
să  le  posede  cu  mai  multă  dreptate.  Intr'adevăr  dreptatea 
nu  poate  fi  rău  posedată  şi  cel  ce  n'o  iubeşte,  n'o  are. 
Dimpotrivă  argintul  e  rău  posedat  de  cei  răi  şi  e  cu  atât 
mai  bine  posedat  de  cei  buni  cu  cât  e  mai  puţin  iubit.  Dar 
In  ordinea  prezentă  se  tolerează  nedreptatea  acelor  ce 
posedă  rău  şi  se  stabilesc  între  ei  drepturi  cari  se  numesc 
civile :  nu  că  prin  aceasta  se  ajunge  ca  ei  să  se  folosească 
de  bunurile  lor  cum  trebue,  dar  chiar  servindu-se  rău, 
pricinuesc  (aşa)  mai  puţină  tulburare ",  aceasta  cu  atât  mai 


1  Clement  Alex. :  A07O;  ti?  o  aoţopvo?.,.  12—14  P.  G.  t.  9  col.  617-618. 

mult  cu  cât  Dumnezeu  dă  bunuri  terestre  şi  celor  buni  şi 
celor  răi. 1 

E  clar :  numai  drepţii  sunt  proprietari  adevăraţi,  după 
voia  lui  Dumnezeu.  Ei  ard  în  flăcările  iubirii  şi  se  aprind 
în  lacrima  milii,  ei  dau  adevăratul  sens  mântuitor  al  bo¬ 
găţiei,  sensul  de  binefacere  socială  al  proprietăţii,  sensul 
ei  comunitar  (ca  fiind  spre  folosul  tuturor).  Cei  răi,  cei  ce 
posedă  rău,  cu  avariţie  şi  destrăbălare,  sunt  încadraţi  în 
legi  civile,  fără  a  fi  deposedaţi,  pentrucă  proprietatea  este 
paznicul  ordinei  sociale.  Idealul  este :  o  societate  de  drepţi, 
în  care  fiecare  să  posede  cu  dreptate  şi  în  duhul  iubirii 
bunurile  pe  cari  i  le  dă  Dumnezeu. 

De  aceea  nici  un  argument  nu  e  valabil  spre  a  scuza 
avariţia ;  nici  o  justificare  nu  poate  înlătura  porunca  milii : 
„Vă  e  teamă  a  vedea  topindu-se  averile  voastre,  dacă  daţi 
milă  abundentă  şi  nu  ştiţi  că  temându-vă  să  nu  vă  com- 
promiteţi  averile,  compromiteţi  viaţa  şi  mântuirea  voastră... 
Vă  e  teamă  că  vă  pierdeţi  bogăţia  şi  în  locul  bogăţiei  vă 
pierdeţi  pe  voi  înşi-vă.  Credeţi  voi  că  acel  ce  hrăneşte  pe 
Hristos,  nu  e  şi  el  hrănit  de  acesta,  sau  că  bunurile  pă¬ 
mânteşti  vor  lipsi  celui  ce  i  s’au  dat  bunurile  cereşti?.,. 
Daţi  (dar)  după  resursele  voastre:  dacă  aveţi  mult,  faceţi 
o  milă  mai  generoasă;  dacă  aveţi  puţin  împărţiţi  acest 
puţin  cu  cel  lipsit  şi  nu  vă  temeţi  de  nimic".2  „Eşti  sărac? 
Dar  sunt  alţii  mai  săraci  ca  tine...  Nu  te  teme  a  da  pu¬ 
ţinul  ce-1  ai“,  ci  nădăjdueşte  în  ajutorul  lui  Dumnezeu  şi 
mila  ta  „va  deveni  germenul  unui  seceriş  bogat  şi  va  pro¬ 
duce  roade  din  belşug". 

„Bogăţia  e  un  bun  de  administrat,  nu  un  isvor  de 
desfătări"3:  de  administrat  în  folosul  celor  săraci  şi  spre 
preamărirea  lui  Dumnezeu,  Căci  bogatul  drept  este  ima¬ 
ginea  pământească  a  dărniciei  lui  Dumnezeu :  „Dacă  bogat 
fiind,  priveşti  ceea  ce  îţi  aparţine,  aur,  argint,  case,  ca 
daruri  ale  lui  Dumnezeu,  recunoscând  că  le  stăpâneşti  mai 


1  Fer.  Augustin  :  Epist.  153  c.  VI  n.  26  M,  P,  L.  t.  33  col.  665. 

2  Sf.  Ciprian  ■  De  opere  et  eleemosynis  XXV  P.  L,  t.  IV  625  -  645. 

3  Sf.  Vasile  cel  Mare :  Hom.  VIII  6  dicta  tempore  famis  et  siccitatis ;  Om.  VII 
3  P.  G.  t.  31  col.  320—321,  288. 

mult  pentru  alţii  de  cât  pentru  tine ;  dacă,  ridicându-te 
deasupra  acestor  bunuri,  ştii  sa  le  porunceşti,  în  loc  să  fii 
sclavul  lor ;  dacă  nu  le  porţi  în  sufletul  tău  şi  nu-ţi  măr¬ 
gineşti  orizontul  vieţii  la  aceste  limite  înguste,  atunci  eşti 
din  aceia  pe  cari  Domnul  i-a  fericit  şi  pe  cari  i-a  numit 
săraci  cu  duhul;  eşti  în  acea  stare  în  care  trebue  să  fie 
cineva  pentru  a  avea  parte  de  împărăţia  cerurilor", 1  Mai 
mult:  „cel  ce,  posedând  aici  jos  isvoare  de  venituri,  îm¬ 
parte  cu  fraţii  săi,  arătându-se  drept  şi  egal  pentru  toţi 
în  distribuirea  darurilor  sale,  acela  este  un  imitator  al 
Tatălui  ceresc".  Căci  precum  Tatăl  ceresc  face  ca  ziua  să 
lumineze  tuturor,  soarele  să  dea  căldură  pentru  toţi,  stră¬ 
lucirea  stelelor  şi  a  lunii  să  fie  aceiaş  etc.,  tot  aşa  trebue 
şi  binefacerile  milii  celui  bogat  să  lumineze  bezna  tuturor 
mizeriilor  sociale.  „Să  ne  bucurăm  dar,  cu  bună  judecată 
de  bogăţie  şi  să  împărtăşim  şi  pe  alţii  din  ea  cu  iubire 
de  oameni,  nu  cu  gând  nedemn,  nici  cu  trufie".2 

în  afară  de  conştiinţa  că  bogăţia  e  un  dar  al  lui  Dum¬ 
nezeu,  că  bogatul  e  administratorul  bunurilor  fraţilor  săi, 
pentrucă  Dumnezeu  vrea  ca  toţi  să  se  împărtăşească  din 
roadele  pământului,  nu  unii  să  huzurească  în  lux  şi  îndes¬ 
tulare  iar  alţii  să  moară  de  foame,  creştinul  adevărat  mai 
are  un  temeiu  capital  care  îi  îngenunchează  inima  spre 
lărgime  de  dărnicie  generoasă  ;  este  identitatea  mistică 
dintre  sărac  şi  Hristos.  Sf.  loan  Hrisostom  este  înflăcăratul 
propoveduitor  al  acestei  taine  de  azur :  „Nu  i-a  fost  deajuns 
(Mântuitorului)  a  răbda  crucea  şi  moartea.  El  a  voit  să 
devină  sărac,  călător,  cerşetor  şi  gol,  a  fi  aruncat  în  în¬ 
chisori  şi  a  suferi  infirmităţi,  ca  aceasta  cel  puţin  să  te 
mişte.  —  Dacă  tu  nu -mi  dai  nimic  pentru  durerile  mele, 
zice  El,  ai  milă  de  mine  pentru  sărăcia  mea,  boalele  mele 
să  te  înduplece,  lanţurile  mele  să  te  înmoaie.  Eu  nu-ţi  cer 
nimic  costisitor,  ci  pâine,  un  acoperemânt,  cuvinte  mân¬ 
gâietoare. 

Am  fost  înlănţuit  pentru  tine  şi  sunt  pentru  tine.., 
Am  flămânzit  pentru  tine  şi  încă  flămânzesc  pentru  tine,,. 


1  Clement  Alex. :  Xofo;  «5  0  aoţojAsvoţ  16  P.  G,  t.  9  cal.  619-620. 
8  Clement  Alex.-.  Kaida^oi  c.  III,  c.  VI  P,  G.  t,  8  col.  603—607. 

Mi-a  fost  sete  când  atârnam  pe  cruce  şi  mî-e  sete  încă 
prin  săraci,  ca  prin  aceasta  să  te  atrag  spre  mine  şi  să  te 
îac  vrednic  de  mântuirea  ta.  După  ce  te-am  încărcat  cu 
mii  de  binefaceri  îţi  cer  ceva  înapoi,  nu  ca  şi  cum  aş  cere 
o  datorie,  ci  spre  a-ţi  da  în  locui  acestor  puţine  lucruri, 
împărăţia.  Eu  nu  zic :  Fă-mă  să  ies  din  sărăcie,  nici  :  dă-mi 
bogăţia,  deşi  am  devenit  sărac  pentru  tine.  Iţi  cer  numai 
pâine,  o  haină  şi  o  mângâiere...  Dacă  sunt  prin  închisori, 
nu  cer  ca  tu  să-mi  sfarmi  cătuşele  şi  să  mă  liberezi;  te 
rog  numai  să  vii  să  mă  vezi  când  sunt  încătuşat  pentru 
tine.,.,  şi  pentru  aceasta  îţi  voi  da  cerul.  De  tine  vreau  să 
fiu  hrănit,  pentrucă  te  iubesc,  Fericirea  mea  e  de  a  fi  la 
masa  ta...  Şi  înaintea  lumii  întregi  te  voi  proclama,  te 
voi  arăta...  tuturor,  hrănitorul  meu“ !  E  imaginea  favorită 
a  sf.  Ioan  Hrisostom :  „  Voiţi  să  vă  aduc  în  faţă  pe  Hristos, 
căruia  îi  e  foame ,  el  — -  core  e  gol ,  care  pretutindeni  e  pri- 
zioner  şi  înlănţuit '  ?  „El  e  acela  pe  care-l  dispreţueşti  în 
cel  sărac".  De  aceea,  lăudând  milostivirea  Olimpiei,  vă¬ 
duvă  bogată  din  Constantinopol,  o  caracterizează  în  aceste 
cuvinte:  „încă  din  copilăria  ta  n’ai  încetat  a  hrăni  pe 
Hristos,  a-i  potoli  setea,  a-1  cerceta  în  durerile  lui...  Vestea 
milostivirii  tale  s'a  răspândit  până  la  marginile  lumii”.1 

Lacrima  celor  săraci  este  lacrima  lui  Iisus,  lacrima 
lui  de  sânge.  Pentru  aceasta  s’a  zis :  „Fericiţi  cei  milostivi, 
că  aceia  se  vor  milui...”  Căci  ce  fericire  mai  mare  poate 
fi  decât  nu  să  ştii  că  faci  voia  lui  Dumnezeu,  ci  să  ştii  că 
eşti  chiar  hrănitorul,  binefăcătorul  lui  Iîsus. 

„Iubirea  noastră  de  Dumnezeu  să  fie  pură;  iubirea 
noastră  de  aproapele  să  fie  binefăcătoare.  N'avem  nimic 
ce  am  putea  da  lui  Dumnezeu,  dar  putem  da  aproapelui: 
dând  ceva  celui  sărac  vom  dobândi  pe  Cel  ce  posedă  toate. 
Fiecare  să  dea  celui  lipsit  ceea  ce  are  de  prisos.  Unui 
are  bani;  să  hrănească  pe  săraci,  să  îmbrace  pe  cei  goi, 
să  dea  pildă  bună  Bisericii,  să  facă  cu  banii  lui  tot  ceea 
ce  poate  face  bun.  Altul  are  doctrină :  să  înveţe”  etc.2  Căci 


1  Sf,  Ioan  Hrisostom:  Comment,  Roman,  hom,  15  n,  6;  Comment.  St,  Ioan 
hom,  72  n,  4 ;  Episl,  I  ad  Olymp,  Vio ;  M.  P.  G,  t,  60  col,  548 ;  t.  59  col. 

389—395;  t.  52  col.  549—555. 

2  Fer,  Aagustin:  Sermo,  91  c,  VII  n,  9  P.  L.  t.  38  col.  571. 

„ milostenia  face  pe  oameni  desăvârşiţi:  ea  imită  pe  Dum¬ 
nezeu  cel  desăvârşii" .  „Milostenia...  e  o  faptă  de  iubire 
mântuitoare,  mare  mângâiere  a  celor  credincioşi,  coroană 
a  păcii,  dar  a  lui  Dumnezeu,  necesar  celor  slabi,  glorios 
celor  tari„.“  1 

Aici  sunt  isvoarele  tainice,  adânci  ale  biruinţii  creştine 
asupra  păgânismului :  în  iubire,  iubirea  lui  Dumnezeu  şi- 
iubirea  aproapelui  în  Iisus  Hristos. 

Bogaţii  se  desbrăcau  de  averile  lor  ca  să  aline  sufe¬ 
rinţele  fraţilor  lor :  în  legătura  iubirii,  sclavul  devenia  frate 
cu  stăpânul  său,  săracii  erau  împreună  părtaşi  şi  moşteni¬ 
tori  ai  bunurilor  pământeşti,  ca  şi  ai  celor  cereşti,  cu  cei 
bogaţi.  Ambianţa  iubirii  făcea  din  societatea  creştină  un 
trup  şi  un  suflet  şi  dădea  bogăţiilor  posibilitatea  de  a  servi 
binelui  obştesc,  prin  milostenie:  acest  sens  comunitar  al 
avuţiei  (de  folos  comun,  obştesc)  nu  poate  răsări  decât  sub 
zările  de  har  ale  iubirii .  Desigur  era  unica  soluţie  valabilă 
pentru  acele  vremi,  care  a  şi  revoluţionat,  cu  timpul!  în¬ 
treaga  mentalitate  socială  a  antichităţii,  pregătind  chipul 
unei  societăţi  mai  drepte,  mai  creştine. 

Intr’adevăr  perceptele  sociale  patristice  nu  se  opresc 
la  milă.  Ele  tind  să  prindă  din  zarea  viitorului  viziunea 
desluşită  sau  vagă  a  unei  comunităţi  omeneşti  în  care  legea 
de  temelie  să  fie  iubirea.  Dreptatea  nu  este  de  cât  înche¬ 
garea  în  forme  sociale  a  iubirii,  a  potenţialului  de  iubire  ce 
există  în  societate.  Iubirea  este  sufletul  şi  puterea  creşti¬ 
nismului  ;  ea  este  adevărata  forţă  de  revoluţionare  a  omului 
şi  deci  a  societăţii.  Desigur  e  vorba  mai  mult  de  indicaţii, 
de  schiţe  generale,  nu  de  planuri  sistematice  şi  amănunţite. 
Dar  de-o  schiţă  care  stă  ca  un  miraj  al  iubirii  în  zarea 
istoriei  şi  ale  cărei  contururi  de  vis  şi  realitate  ni  le  putem 
apropia:  nu  e  o  utopie,  ci  idealul  spre  care  se  călăuzesc 
însetările  de  perfecţionare  ale  societăţii  umane. 

Am  privit  până  acum  mila  şi  avuţia  din  inima  lui 
Dumnezeu,  din  punctul  de  vedere  al  datoriilor  ce  ni  le 
impune  darul  lui  Dumnezeu;  acum  s'o  încadrăm  în  so¬ 
cietate  ;  s'o  privim  în  perspectiva  solidarismului  social. 


1  Sf.  Ciprian;  De  opere  et  eleemosynis  VIH25  P,  L.  t.  IV  644. 

Concluzia  va  fi  aceiaş :  proprietatea  trebuie  să  aibă  un  sens 
comunitar,  să  fie  spre  folosul  tuturor.  Iată,  în  acest  sens, 
cum  mustră  sf.  Ambrosie  pe  agricultorul  avar  care  exploa¬ 
tează  în  beneficiul  lui  vremile  de  foamete:  „Tu  ai  voie 
acum,  după  recolta  mănoasă  a  ogorului  tău,  să  te  aştepţi 
la  o  răsplată  a  ostenelii  tale-  Pentru  ce  vrei  (din  invidie) 
ca  roadele  lui,  cari  sunt  pentru  toţi ,  să  nu  fie  împărtăşite 
prin  întrebuinţarea  comună?—  Tu  smulgi  comori  pentru 
tine  din  mizeria  obştească.  Şi  aceasta  numeşti  tu  a  face 
gospodărie,  ceia  ce  în  realitate  e  numai  murdară  înşelă¬ 
torie?  Aceasta  numeşti  tu  operă  de  ajutorare,  ceia  ce  nu 
e  de  cât  calcul  nefolositor?—  Tu  ascunzi  ca  un  cămătar 
grâul  tău  şi  ridici  Ia  culme,  ca  vânzător,  preţul  lui.  Câş¬ 
tigul  tău  e  spre  vătămarea  bunei  stări  comune'*.1  Averea  nu 
trebuie  aservită  cupidităţii,  intereselor  egoist- individuale, 
ci  folosului  obştesc,  interesului  comun.  Societatea  în  per¬ 
spectivă  patristică,  e  asemenea  unui  organism  omenesc,  în 
care  toate  membrele  se  supun  unităţii  şi  se  ajută  reciproc, 
există  unul  pentru  altul:  „Va  zice  cumva  stomacul:  pentru 
că  am  primit  hrana,  eu  trebuie  să  păstrez  totul?  Nu  mai 
spuneţi  deci  astfel  de  cuvinte  în  privinţa  bogăţiilor:  ser¬ 
viciul  celui  ce  primeşte  este  de  a  împărţi.  Ar  fi  o  perver¬ 
sitate  a  stomacului  să  păstreze  toate  alimentele  fără  a  îm¬ 
părţi  nimic,  ceia  ce  ar  fi  vătămător  corpului  întreg ;  la  fel 
e  din  partea  bogaţilor  o  perversitate  a  reţine  numai  pentru 
ei  ceia  ce  au,  Ochiul  primeşte  toată  lumina,  dar  n'o  reţine 
numai  pentru  el,  ci  luminează  corpul  întreg;  căci  atâta 
vreme  cât  e  ochiu  nu  e  în  natura  lui  a  păstra  totul  pentru  el... 
Urmaţi  aceste  exemple :  nu  păstraţi  numai  pentru  voi  ceia  ce 
vi  s'a  încredinţat;  ar  fi  să  deveniţi  vătămători  tuturor  şi 
vouă-înşivă  mai  mult  de  cât  celorlalţi—"2  „Piciorul  ar 
putea  zice:  şi  eu  am  lumină,  nu  în  mână,  ci  în  ochiu; 
ochiul  nu  vede  pentru  el,  fără  a  vedea  şi  pentru  mine. 
Şi  ochii  zic :  şi  noi  mergem,  nu  prin  noi,  ci  prin  picioare ; 
picioarele  nu  merg  fără  a  ne  duce  şi  pe  noi—  şi  unele 
membre  nu-şi  arogă  ceia  ce  aparţine  celorlalte  membre... 


1  SI.  Ambrosie;  De  of ficiis  ministrorum  III  c.  VI  39,  41  P,  L.  t.  16  col,  163  — 166. 

2  Sf,  Ioan  Hrisostom:  Horn.  X  Ep.  I  Corint,  3  -  4  P.  G,  t.  61  col,  81  —  87- 

Daca  se  întâmplă  la  careva  dintre  membrele  unui  corp 
ceva  rău,  care  membre  îi  vor  refuza  ajutorul?,,.  E  un 
exemplu  de  iubire  care  ne  îndeamnă  să  ne  iubim  unii  pe 
alţii  cum  se  iubesc  între  ele  membrele  unui  corp".'  înţe¬ 
legeţi  armonia  perspectivei  sociale  patristice?  Viziunea 
aceasta  trece  dincolo  de  rostul  social  al  bogăţiei,  dincolo 
de  milostenia  empirică:  ea  destramă  însăşi  bogăţiile  mari 
şi  tinde  să  dea  fiecărui  membru  al  societăţii,  după  legea 
iubirii  şi  a  dreptăţii,  posibilitatea  de  a  exista  şi  a-şi  îm¬ 
plini  funcţiunea  de  care  e  capabil  în.  cadrul  comunităţii 
sale.  Mila  este  cale  deschisă  spre  aşezări  mai  bune,  mai 
drepte:  ea  împarte,  benevol,  marile  latifundii,  ca  bunurile 
terestre  să  fie  spre  folosul  tuturor. 

O  simplă  întrebare  e  suficientă  ca  să  desvăluie  rostul, 
deschizător  de  noui  orizonturi  sociale,  al  milii:  cari  sunt 
limitele  milosteniei?  De  sigur  gândul  aleargă,  instinctiv, 
spre  acea  culme  a  desăvârşitei  lepădări:  „împarte  averea 
ta  săracilor,  vino  şi  urmează  mie“.  Este  calea  vocaţiunilor 
excepţionale  cari  nu  mai  trăesc  sub  imperiul  pământului, 
ci  nu  mai  sub  fascinaţia  puterii  lui  Hristos :  e  jugul  sărăciei 
de  bună  voie,  al  lepădării  totale  de  pământesc  şi  al  urmării 
lui  Hristos  până  în  bezna  morţii  şi  luminile  de  jar  ale 
veşniciei.  Despre  aceste  vocaţiuni  vom  mai  avea  ocazia  să 
vorbim:  ele,  în  orice  caz,  fiind  excepţionale,  nu  rezolvă 
problema  socială. 

Care  este  dar  limita  milosteniei  pentru  omul  social, 
pentru  omul  care  trăeşte  în  veac,  care  nu  caută  desăvâr¬ 
şirea  ci  numai  mântuirea?  Sfinţii  Părinţi  sunt  unanimi  în 
a  preciza:  limita  milosteniei  pentru  bogaţi  (în  sens  de  obli¬ 
gaţie ,  nu  de  sfat  moral)  este  strictul  necesar.  Tot  ceea  ce 
prisoseşte  peste  „ strictul  necesar “  nu  mai  aparţine  bogatului: 
este  averea  celor  săraci.  Bogatul  administrează  deci  bunu¬ 
rile  fraţilor  săi :  el  e  depozitarul  acestor  bunuri-  Şi  e 
obligat  să  împărtăşească  prin  milostenie,  pe  cei  săraci  din 
aceste  bunuri ;  cel  ce  nu  o  face,  este  un  hoţ,  un  avar,  un 
spoliator,  vinovat  în  faţa  lui  Dumnezeu  şi  a  solidarismului 
social.  Este  o  idee  care  te  isbeşte  dintru  început  în  scrierile 


1  Fer.  Augustin:  Sermo  91  c,  VI  n.  9  M.  P,  L.  t,  38  col.  571. 

patristice  şi  e  prezentată  cu  o  claritate  şi  o  insistenţă  ne¬ 
obişnuită:  „Prisosul  bogaţilor,  afirmă  Fer,  Augustin,  e  ne¬ 
cesar  săracilor.  A  poseda  de  prisos  e  a  poseda  bunul  altuia  V 
De  aceia  „a  se  servi  de  averea  sa  numai  la  trebuinţele 
proprii,  e  o  despoiere  a  săracului,  o  hrăpire  a  averii  altuia 
şi  o  expunere  la  toate  pedepsele  cu  cari  este  ameninţat 
un  jefuitor.  Ceia  ce  puteţi  păstra  pentru  voi  înşivă  este 
strictul  necesar;  tot  restul  este  al  săracului,  proprietatea  lui, 
nu  a  voastră".1 2  „Ce  este  un  avar?  —  întreabă  sf.  Vasile  cel 
Mare,  Cel  ce  nu  se  mulţumeşte  cu  necesarul.  Ce  este  un 
spoliator?  Cel  ce  ia  bunul  altuia,  Nu  eşti  tu  un  avar, 
nu  eşti  tu  un  spoliator,  tu  care  întorci  spre  profitul  tău 
un  bun  pe  care  l-ai  primit  numai  spre  administrare?  Cel 
ce  desbracă  de  haina  sa  pe  un  om  se  numeşte  hoţ;  cel  ce 
nu  îmbracă  pe  un  om  gol ,  când  ar  putea  s’o  facă  merită  el 
alt  nume  ?  Săracului  flămând  îi  aparţine  pâinea  pe  care  tu 
o  păstrezi;  încălţămintea  pe  care  o  laşi  să  putrezească,  e  a 
celui  desculţ ;  argintul  pe  care-l  ascunzi,  e  al  celui  lipsit.  Tu 
faci  deci  atâta  nedreptate,  câţi  oameni  sunt  cărora  ai  putea 
să  le  dai".3  In  acest  sens,  „ceice  putând  ajuta  pe  săraci, 
îi  lasă  să  moară  de  foame,  sunt  vinovaţi  de  omucidere11 
(Fer,  Augustin),  Iată  dar  funcţia  milosteniei  ca  poruncă  a 
moralei  creştine:  ea  încadrează  bogăţiile  în  sensul  lor  co¬ 
munitar,  făcându-le  să  rodească  nu  numai  pentru  interesul 
proprietarului  ci  spre  folosul  tuturor  celor  lipsiţi,  Este 
aceasta  un  agent  de  nivelare  socială?  Fără  nici  o  îndoială: 
milostenia ,  înţeleasă  evanghelic  şi  patristic,  îndrumează  so¬ 
cietatea  spre  viziunea  unei  comunităţi  în  care  nu  mai  sunt 
nici  săraci,  nici  bogaţi,  ci  toţi  au  cele  ce  le  sunt  necesare, 
toţi  se  bucură  de  roadele  naturii  şi  de  darurile  lui  Dum¬ 
nezeu  în  legătura  păcii,  a  iubirii  şi  a  dreptăţii.  Aici  este 
locul  să  amintim  de  cele  două  celebre  comparaţii  ale  sf, 
Vasile  cel  Mare,  care  au  dat  mult  de  lucru  comentatorilor 
comunîzanţi :  una  pentru  orăşeni  —  a  „teatrului" ;  alta  ru¬ 
rală  a  „oilor  şi  cailor  la  păşunat".  „Spune-mi  ce  este 


1  Fer.  Augustin Exp,  în  Ps,  147  P,  L.  t.  37  col.  1718. 

2  CI.  Si.  loan  Hrisostom:  Hom.  in  Mat,  P.  G.  t,  58  col.  702—710. 

3  Sf.  Vasile  cel  Mare :  Hom.  VI  7  P,  G.  t.  31  col.  277. 

ceia  ce  îţi  aparţine?  De  la  cine  l-ai  primit,,,?  (Avarul)  e 
ca  şi  cum  cineva,  după  ce  ar  fi  ocupat  un  loc  la  teatru, 
ar  opri  pe  cei  ce  vor  să  intre  şi  ar  pretinde  să  socotească 
drept  proprietate  absolută  (exclusivă)  a  sa  ceia  ce  este 
pentru  folosul  tuturor.  Aşa  fac  bogaţii:  pentru  că  sunt 
primii  ocupanţi  ai  unui  ban  public,  ei  se  socotesc  în  drept 
să  şi-l  apropieze".  Vitele  la  păşune  „îşi  lasă  fiecare  locul 
necesar :  dar  noi  ascundem  în  sânul  nostru  ceia  ce  e  comun 
şi  posedăm  singuri  ceia  ce  revine  la  mulţi".1  E  evident, 
sf,  Vasile  cel  Mare  nu  se  gândeşte  la  proprietatea  comună. 
El  vorbea  bogaţilor  cari  credeau  că  toată  lumea  e  a  lor 
şi  că  cu  averile  lor  pot  face  ce  vor.  Lor  le  aminteşte, 
prin  prima  comparaţie,  că  bunurile  pământului  sunt  „un 
bun  public",  adică  sunt  date  spre  folosul  tuturor  şi  că  ei 
n'au  asupra  lor  un  drept  absolut  de  proprietate;  iar  prin 
a  doua  comparaţie,  că  fiecare  trebuie  să-şi  păstreze  pentru 
sine  nu  mai  strictul  necesar  şi  să  nu  stăpânească  şi  ceia  ce 
aparţine  altora.  Căci,  continuă  sf.  Vasile,  „ dacă  fiecare 
s’ar  mulţumi  cu  necesarul  şi  ar  lăsa  celor  lipsiţi  prisosinţa, 
nar  mai  exista  nici  bogaţi,  nici  săraci".2  Iată  dar  contu- 
rându-se  din  ce  în  ce  mai  mult  imaginea  societăţii  patristice. 

Care  e  principiul  ce  stă  la  temelia  acestei  viziuni 
sociale?  Principiul  este  acesta:  — •  bunurile  terestre  sunt 
date  şi  rodesc  spre  folosul  tuturor,  nu  numai  pentru  poftele 
unor  anumite  clase  privilegiate  sau  anumitor  indivizi  avan¬ 
tajaţi.  Bogaţilor  lumii  aceştia,  acaparatorilor  avari,  marilcr 
latifundiari,  ca  şi  marilor  capitalişti,  Sfinţii  Părinţi  le  pun 
în  faţa  adevărul  indutabil :  —  „Lumea  e  făcută  pentru  toţi, 
această  lume  pe  care  voi  o  socotiţi  numai  a  voastră". 
„Pământul  este  în  comun  al  tuturor,  bogaţi  şi  săraci. 
Pentru  ce  deci  vă  atribuiţi  vouă  un  drept  (exclusiv)  de 
proprietate?"  „Câte  mulţimi  ale  poporului  ar  putea  găsi 
viaţă  şi  hrană  în  întinderea  cea  mare,  pe  care  tu  ai  în¬ 
chis-o  ca  fiind  posesiunea  ta?“3 


1  Sf.  Vasile  cel  Mare:  Hom,  VI  n.  7 ;  Hom.  VIII  n,  8  M,  P,  G,  t.  31  cot. 
276,  325. 

‘  Sf.  Vasile  cel  Mare:  Hom.  VI  n.  7. 

1  Sf.  Ambrosie:  De  Nab.  Iez,  1,  2  M.  P.  L.  t,  14,  766- urm. 

Intr  adevăr,  toate  bunurile  acestea  de  la  cine  sunt? 
De  la  Dumnezeu.  Ele  sunt  proprietatea  lui  Dumnezeu. 
Dar  Dumnezeu  este  Tatăl  tuturor,  şi  al  celor  săraci  şi  al 
celor  bogaţi,  El  vrea  ca  toţi  să  se  bucure  de  darurile 
sale,  de  bunătăţile  pe  care  le-a  dat  în  stăpânire  omului. 
Nimeni  să  nu  huzurească  în  prea  multe  bunătăţi,  nimeni 
să  nu  fie  de  tot  lipsit  pe  acest  pământ.  „Eu  ştiu,  zice 
Clement  Alexandrinul,  că  Dumnezeu  ne-a  dat  puterea  de 
a  ne  folosi  de  bunurile  noastre,  dar  în  limita  necesarului ; 
şi  el  a  voit  ca  folosinţa  lor  să  fie  comună.  (Căci)  e  absurd 
ca  unul  singur  să  trăiască  în  desfătări,  în  timp  ce  ceilalţi 
sunt  în  lipsă,..1'1  Iar  sf,  Ioan  Hrisostom  precizează:  „Nu 
este  un  rău  a  poseda  numai  singur  bunurile  Domnului,  a 
se  bucura  numai  singur  de  bunurile  comune  ?  Pământul  nu 
este  întreg  al  Domnului,  cu  tot  ce  este  pe  el,  după  spusa 
Psalmistului  ?  Dacă  deci  posesiunile  noastre  aparţin  Stă¬ 
pânului  nostru  comun,  nu  aparţin  şi  coservitorilor  noştri?" 
Şi  „pentru  că  voi  ziceţi :  eu  am  dreptul  să  risipesc  ceia  ce 
este  al  meu  nu  mai  pentru  bucuriile  mele  personale,  de 
aceia  vă  zic  că  aceste  lucruri  nu  vă  aparţin.  Ele  aparţin 
în  comun  vouă  şi  aproapelui  vostru,  cum  comune  sunt 
soarele,  aerul  şi  pământul  şi  toate  celelalte".2 

Aşa  dar  prin  faptul  că  Dumnezeu  e  unicul  proprietar 
absolut  al  bunurilor  terestre,  ele  capătă  un  sens  comunitar, 
adică  sunt  puse  în  serviciul  tuturor,  trebue  să  fie  spre 
folos  comun:  nimeni  nu  poate  fi  exclus  de  a  participa  la 
roadele  lor.  Sensul  acesta  comunitar  al  bunurilor  se  poate 
concretiza  sau  în  abundenţa  milei,  cum  era  în  primele 
veacuri  creştine,  s'au  într'o  societate  în  care  nu  mai  sunt 
nici  bogaţi,  nici  săraci,  ci  în  toţi  şi  în  toate  prisoseşte  darul 
lui  Dumnezeu  şi  binecuvântarea  roadelor  pământului  (în 
limita  necesarului). 

De  altfel  natura  însăşi  nu  rodeşte  numai  pentru  anu¬ 
miţi  oameni :  roadele  ei  sunt  spre  obştească  folosinţă.  „Unii 
socotesc,  zice  sf,  Ambrosie,  că  e  foarte  drept,  ca  aceia  ce 


*  CI,  Alex. :  II  a  t  S  a  7  0  7  o  ţ  II  12  P.  G.  t,  VIII  col,  542—544, 

2  Sf.  Ioan  Hrisostom :  Hom.  XII  n,  4  în  Epist.  I  Timot. :  Hom.  X  Epist.  I  Corint. 
3—4  M.  P,  G.  t.  62  col.  563—564 ;  t.  61  col.  81—87, 

este  comun,  ceea  ce  este  public,  să  fie  spre  folos  public» 
iar  ceea  ce  este  privat  să  fie  pentru  sine.  Aceasta  nu  este 
după  natură;  căci  natura  produce  toate  pentru  comuna 
folosinţă  a  tuturor**.  Sensul  acestui  citat  a  dat  naştere  la 
nedumeriri,  mai  ales  pentru  că  s'a  adăogat  şi  fraza  mult 
controversată :  „Natura  igitur  jus  commune  generavit,  usur- 
patio  fecit  jus  privatum**.  S'a  văzut  în  aceasta  o  influenţă 
a  comunismului  stoic.  Dar  nu  e  necesar  să  alergăm  la  astfel 
de  soluţii,  dacă  ştim  că  „usurpatio"  însemnează  „ocupaţie** 
(cum  îl  întâlnim  la  Cicero  şi  la  sf.  Ciprian)  şi  dacă  înţe¬ 
legem  sensul  creştin  al  expresiei.  Sensul  acesta  e  explicat 
chiar  de  marele  episcop  al  Mediolanului  î  „Roadele  naturii 
trebuesc  socotite  ca  un  bun  comun,  bun  pe  care-l  produce 
pentru  toţi.  De  aceea  tu  trebue  să  împărtăşeşti  din  avutul 
tău  pe  sărac  şi  pe  acela  care  împarte  aceeaş  soartă  cu 
tine** :  când  dai  milă  celui  sărac  „nu  din  bunul  tău  dai, 
ci  din  al  lui,,.;  căci  e  un  bun  comun,  dat  spre  folosul  tu- 
turor“, 1  Toate  sunt  îndreptate  împotriva  celui  ce  crede  că 
natura  produce  roadele  sale  numai  pentru  el,  că  el  poate 
dispune  în  chip  absolut  asupra  acestor  bunuri ;  natura  însă 
rodeşte  spre  folosul  tuturor.  De  aceea  nimeni  nu  e  îndrep¬ 
tăţit  să  se  socotească  proprietar  absolut,  nimeni  nu  e  în¬ 
dreptăţit  să  acapareze  bogăţie  mare  de  roade  şi  să  refuze 
mila,  ci  tuturor  să  li  se  dea  posibilitatea  de  a  se  bucura 
de  roadele  naturii.  Prin  aceasta  nu  se  desfiinţează  proprie¬ 
tatea  privată,  nici  nu  se  aprobă  proprietatea  comună,  ci 
se  accentuiază  sensul  comunitar  al  bunurilor  terestre,  sus¬ 
ţinut  de  astă  dată  nu  pe  Dumnezeu,  ci  pe  natură.  Căci  ca 
un  lucru  să  fie  spre  comună  folosinţă  nu  e  strict  necesar 
să  fie  sub  proprietate  comună  (noi  ştim  că  tocmai  în  acest 
caz  nu  e  pentru  folosul  tuturor),  ci  trebue  ca  fiecare  să 
aibă  din  el  strictul  necesar,  posedând  fiecare  ceea  ce  i  se 
cuvine. 

Spre  aceste  zări  ale  unei  aşezări  sociale  mai  drepte, 
ale  unei  comunităţi  crescute  din  iubire,  nu  din  silnicie  şi 
violenţă,  îşi  călătoresc  gândul  şi  viziunea  scriitorii  patristici. 


1  Sf.  Ambrosie :  De  off.  min.  I  58 ;  I  28,  132,  Migne  P,  L.  t,  16  coL  165 — 166, 
38,  67. 

Să  lăsăm  să  grăiască  aici  verbul  înaripat  al  sf.  Grigorie 
de  Nissa;  el  pune  problema  în  termenii  ei  şi  vizionează 
limanul  de  pace  şi  dreptate  spre  care  călăuzeşte  iubirea 
(mila)  aşezările  sociale;  „Din  pricina  neegalităţii  şi  nease- 
mănării  raporturilor  din  viată,  nu  toţi  trăesc  în  acelaş  fel... 
Viata  se  împarte  de  cele  mai  multe  ori  în  lucruri  con¬ 
trare:  în  robie  şi  stăpânire,  în  bogăţie  şi  sărăcie,  în  infir¬ 
mitate  şi  sănătate...  Pentru  ca  sărăcia  să  fie  deopotrivă  cu 
bogăţia,  lipsa  să  fie  compensată  cu  prisosinţa,  Mântuitorul 
prescrie  milostivirea  către  nevoiaşi.  Căci  nu  s'ar  putea  face 
să  ne  îngrijim  într'altfel  de  soarta  semenilor  noştri,  decât.,., 
prin  milostivire",  fiică  a  iubirii,  „Să  presupunem  (acum) 
că  toţi  ar  fi  cuprinşi  de  un  asemenea  sentiment  faţă  de 
cei  mai  sărmani;  atunci  n'ar  mai  fi  nici  bogăţia,  nici  să¬ 
răcia.  Atunci  viaţa  n'ar  mai  fi  despicată  în  nume  (lucruri),, 
opuse,  sărăcia  nu  va  mai  chinui  pe  om,  nici  sclavia  nu  l-ar 
mai  înjosi,  nici  dispreţul  nu-1  va  întrista,  căci  totul  va  fi 
comun  tuturor  şi  va  fi  aceiaş  lege  şi  dreptate  în  viaţa 
oamenilor,  fiindcă  atunci  concetăţeanul  va  întregi  de  bună 
voia  sa  lipsa  celorlalţi.  N'ar  mai  rămânea  nici  un  motiv  de 
vrăjmăşie,  neactivă  ar  fi  invidia,  moartă  ura,  alungată  răs- 
bunarea,  minciuna,  înşelăciunea,  răsboiul  şi  în  fine  tot  ceea 
ce  se  bazează  pe  dorinţa  înmulţirii  averilor". 1  Acesta  este 
miracolul  iubirii,  nu  al  proprietăţii  comune;  ea  realizează- 
acea  ambianţă  a  comunităţii  în  care  bunurile  terestre  sunt 
spre  folosul  tuturor,  nu  spre  desfătarea  câtorva  privile¬ 
giaţi.  In  această  ambianţă,  „tot  ceea  ce  posedă  fratele  meu 
este  al  meu,  dacă  nu-l  invidiez,  dacă-l  iubesc.  Nu-l  am  în 
mine,  dar  îl  am  în  el “  (Fer.  Augustin).  De  unde  însă  să 
înţeleagă  comunismul  zările  spirituale  ale  iubirii  care  trans¬ 
figurează  veacul,  când  el  răsare  din  întunecimile  de  smoală 
ale  urii  şi  ale  materiei?.,. 

3.  Concluzii.  —  Concepţia  socială  creştină  se  bazează 
pe  două  coordonate  spirituale: 

a)  Bunurile  pământului  n'au  valoare  în  sine :  ele  sunt 
bune  întru  cât  sunt  puse  în  slujba  mântuirii.  De  aceea  ni¬ 
meni  să  nu-şi  lipească  inima  de  cele  pământeşti,  ci  iubirea 

1  Sf,  Grigorie  de  Nissa :  V  (De  beatitudinibus)  M.  P.. 

G,  t,  44  col.  1253. 

lui  toată  s’o  păstreze  pentru  Dumnezeu :  cei  ce  au,  în  acest 
fel,  sunt  ca  şi  cei  ce  n’au.  Ei  nu  simt  că  bogăţiile  sunt 
ale  lor:  li-e  sufletul  deslipit  de  ele  şi  le  pot  dărui  uşor 
binelui  comun.  Acesta  e  principiul  spiritualizării  indivi¬ 
dului  :  personalitatea  crescută  sub  luminile  harului. 

b)  Toţi  oamenii  sunt  fraţi,  deopotrivă  de  îndreptăţiţi 
a  participa  la  bunurile  pământului.  Aceste  bunuri  sunt 
proprietatea  lui  Dumnezeu  şi  El  le  dă  ca  tuturor  să  le  fie 
spre  folosinţă,  în  măsura  necesarului  şi  spre  mântuire.  De 
aici  răsare  sensul  comunitar  al  bunurilor  materiale.  Sensul 
acesta  îşi  găseşte  împlinire :  în  milă  pentru  cei  neputincioşi ; 
şi  în  dreptatea,  ţâşnită  din  iubire,  prin  care  se  ridică  stâlpii 
de  lumină  ale  unei  societăţi  în  care  nu  mai  sunt  nici  să¬ 
raci,  nici  bogaţi,  în  care  legătura  iubirii  uneşte  clasele  so¬ 
ciale  şi  pune  toate  bunurile  în  serviciul  comunităţii,  al 
binelui  obştesc  —  fără  însă  a  nega  ierarhia  darurilor  di¬ 
ferite  în  cadrul  societăţii. 

Aceasta  însă  nu  e  posibil  printr’o  simplă  împărţire 
proporţională  a  bunurilor  terestre;  neegalităţile,  abuzurile, 
nedreptăţile  vor  răsări  din  nou  şi  societatea  se  va  întoarce 
acolo  de  unde  a  plecat.  Dovadă  e  istoria  modernă:  ea  a 
aşezat,  prin  violenţă  şi  sânge,  principiul  „egalităţii"  la  te¬ 
melia  societăţii.  Rezultatul  a  fost  că  în  loc  de  egalitate, 
societatea  s’a  împărţit  în :  capitalişti  şi  proletari,  exploata¬ 
tori  şi  exploataţi,  tirani  şi  sclavi,  adică  s'a  întors,  sub  alte 
forme,  la  starea  din  care  a  nizuit  să  se  elibereze.  De  ce  ? 
Pentru  că  a  schimbat  numai  formele  sociale  -  politice-eco- 
nomice:  omul  a  rămas  acelaş.  Dimpotrivă:  şi-a  desvoltat 
poftele  şi  egoismul  până  la  exasperare. 

Acelaş  rezultat,  şi  mai  catastrofal,  îl  dă  proprietatea 
comună,  ca  formă  de  organizare  socială.  Poporul  în  loc  să 
fie  cu  adevărat  proprietar  (cum  ar  putea  fi  proprietar 
„poporul"  —  această  noţiune  globală  şi  abstractă  —  dacă 
nu  e  proprietar  prin  fiecare  individ  ce-1  compune?),  este 
sclavul  unei  minorităţi  care  „administrează",  care  repre¬ 
zintă  statul.1  Comunismul  este  temniţa  robiei  în  care  zac 
popoarele  ce  nu  ţin  seamă  de  realităţi,  ci  se  lasă  fascinate 
de  himere,., 

1  Proprietatea  e  razimul  demnităţii  individuale  împotriva  tiraniei  colectiviste, 

Sfinţii  Părinţi  n'au  stat  închişi  în  turnul  de  fildeş  al 
raţionalismului  abstract,  ca  de  acolo  să  arunce  peste  veacuri 
lozinca  utopiilor  fericitoare.  Ei  au  trăit  în  vâltoarea  vieţii ; 
ei  au  cunoscut  sufletul  omenesc  mai  bine  decât  ori  ce 
economist  şi  şi-au  dat  seama  cât  de  zadarnică  este  orice 
schimbare  forţată  de  forme  sociale,  Trebue  schimbat  omul 
şi  se  vor  schimba  şi  relaţiunile  sociale,  Ei  au  luat  socie¬ 
tatea  aşa  cum  este-  Nu  s’au  grăbit  so  revoluţioneze  prin- 
tr’un  singur  gest-  Ştiau  că,  dacă  societatea  umană  are  şi 
temeiuri  instinctive,  nu  acestea  constituie  principiul  lor  de 
desăvârşire.  Principiul  acestei  desăvârşiri  e  în  spirit,  în 
iubire.  Cu  cât  iubirea  va  fecunda  mai  adânc  energiile 
spirituale  ale  omenirii  şi  rânduelile  ei  sociale,  cu  atât  şi 
societatea  se  va  închega  în  forme  de  organizare  mai 
drepte,  mai  bune.  Progresul  societăţii  e  condiţionat  de  pro¬ 
gresul  iubirii.  Al  iubirii  de  Dumnezeu,  care  naşte  detaşarea 
de  averi  (duhul  sărăciei  spirituale),  şi  al  iubirii  de  aproa¬ 
pele  care  dă  proprietăţii  un  sens  comunitar.  Iubirea  singură 
poate  schimba  în  aşa  fel  sufletul  uman  încât  „unul'1  să  fie 
oglindirea  comunităţii,  să  se  dăruiască  ei  cu  tot  ceea  ce 
posedă,  şi  „toţi“  să  fie  „una“,  o  singură  comunitate,  un 
singur  mănunchiu.  Ea  creează  acea  ambianţă  morală  şi 
spirituală,  prin  care  clasele  sociale  se  înfrăţesc  în  elanul 
aceluiaş  duh  şi  proprietatea,  ca  şi  omul,  nu  mai  e  sluga 
egoismului  dizolvant,  ci  un  bun  cu  o  funcţie  socială  care 
serveşte  binelui  comun.  Nivelul  dreptăţii  sociale  depinde 
de  nivelul  iubirii.  In  energiile  acestei  iubiri  vedeau  sf. 
Părinţi,  arhitectul  care  dărâmă  cocioabele  mizeriei  şi  ne¬ 
dreptăţii,  ca  să  ridice,  veac  de  veac,  palatul  strălucitor  al 
unei  lumi  mai  pure,  mai  umane,  mai  drepte.  Dacă  deci 
ne-am  hazarda  să  vorbim  despre  o  eventuală  evoluţie  so¬ 
cială,  n’am  putea  admite  decât  o  singură  evoluţie  reală, 
efectivă:  evoluţia  dela  societatea  naturală  la  comunitate 
(dela  instinct  la  iubire).  Dela  societate  la  comunitate : 
aceasta  este  linia  ascendentă  pe  care  trebue  să  urce  omul 
social. 

Pretinsa  evoluţie  de  la  proprietatea  privată  la  pro¬ 
prietatea  comună  e  o  simplă  schimbare  formală,  care  nu 
afectează  rădăcinile  umane  ale  societăţii;  ea  este  iluzia 

3 

unei  miopii  care  crede  că  limitele  omului  se  isbesc  de 
pereţii  stomacului.  Comunismul  nu  poate  înţelege  comuni- 
tarismul  creştin  pentru  că  e  strein  de  realităţile  spiritului. 
De  aceia  oscilează  între  extreme:  uneori,  având  în  vedere 
textele  ce  susţin  proprietatea  privată,  face  din  creştinism 
aliatul  capitalismului  şi  duşmanul  proletarului ;  alteori,  evi¬ 
denţiind  textele  cari  argumentează  sensul  comunitar  al 
bunurilor,  identifică  în  creştinism  un  isvor  autentic  şi  pur 
al  comunismului.  Se  vădeşte  în  această  atitudine  contra¬ 
dictorie,  lipsa  de  înţelegere  ale  unor  zări  cari  plutesc 
dincolo  de  trup  şi  materie.  Noi  însă  cari  mărturisim 
energiile  duhului  şi  puterile  iubirii,  ridicăm  împotriva  capi¬ 
talismului  hrăpăreţ  şi  avar,  a  individualismului  abuziv,  a 
exploatării  nemiloase,  ca  şi  împotriva  comunismului  ateu 
şi  materialist,  luminile  de  har  şi  dreptate  ale  comunitaris- 
mului  creştin,  spre  care  îşi  călăuzesc  veacurile  chemările,, 
neamurile-vrerile... 

Fie-ne  dar  îngăduit  să  încoronăm  aceste  concluzii  cu 
o  perspectivă  finală.  Am  văzut  că  sf.  Părinţi  compară 
societatea  cu  un  organism  viu.  Şi  într’adevăr  toţi  creştinii 
constituie  un  singur  trup  în  Iisus  Hristos :  noi  suntem  membre 
ale  trupului  lui  Hristos-  Aceasta  este  realitatea  tainică, 
pe  care  o  trăim  acum  în  credinţă  şi  dragoste,  dar  pe  care 
o  vom  vedea  lămurit  în  viaţa  cealaltă.  Cu  cât  această 
realitate  este  mai  adânc  trăită,  cu  cât  comuniunea  dintre 
noi  şi  Hristos,  dintre  membrele  lui  Hristos,  este  mai  in¬ 
tensă,  cu  atât  societatea  înaintează  mai  mult  pe  cărarea 
transfigurării  sale  în  comunitate.  Comunitarismul  social  al 
iubirii  nu  este  de  cât  expresia  văzută  a  acestei  unităţi 
mistice  în  Iisus  Hristos:  viaţa  sociala  devine  chip,  icoană 
simţită  a  realităţilor  nevăzute,  spirituale.  Pământul  e  copia, 
de  proporţii  umane,  a  măririi  cereşti. 

De  sigur  la  capătul  istoriei,  din  colo  de  veac,  stă  asimi¬ 
larea  deplină  a  omenirii  în  umanitatea  lui  Hristos:  peste 
veşnicii  va  dăinui,  sub  raza  de  har  a  Dumnezeirii,  adevă¬ 
rata  comunitate  omenească,  deslipită  de  politic,  de  eco¬ 
nomic,  de  tot  ce  e  pământesc,  şi  ancorată  în  armoniile 
nesfârşirii.,. 

Până  atunci?  Până  atunci  ne  sângerăm  dorurile  pe 
colţuroasele  cărări  ale  istoriei,  ne  ridicăm  viforos  peste 
veac,  ne  luăm  de  piept  cu  viforniţele  răutăţii,  ca  să  con¬ 
cretizăm  în  faptă  şi  transfigurare  imaginea  de  vis  şi  har  a 
veşniciei.  Ne  sbuciumăm,  ne  jertfim,  luptăm  şi  ne  rugăm. 
Ca  Dumnezeu  să  coboare  tăria  harului  Său  peste  neputinţele 
noastre,  spre  a  dăltui  în  veac  comunitatea  iubirii  şi  a  isbă- 
virii,  comunitate  în  care  singur  Hristos  este  Domn,  iar 
oamenii  sunt  slujitorii  Lui,  fraţi  de  crez,  de  jertfă,  de  moarte 
şi  de  înviere... 

CAP.  li:  INTRE  MONAHISM  Şl  COMUNISM 

1.  Monahismul.  —  Dacă  doctrina  socială  a  sfinţilor 
Părinţi  respectă  proprietatea  privată  ca  un  bun  şi  o  inte¬ 
grează  în  duhul  comunitar  al  iubirii,  care  naşte  detaşarea 
de  averi,  dreptatea  şi  mila  — ,  poate  răsări  în  mintea  oricui 
ca  o  nedumerire,  întrebarea:  de  ce  aceiaş  sfinţi  Părinţi 
ridică  imne  de  slavă  comunităţii  ierusalimitene  şi  vieţii 
mănăstireşti  ?  Nu  este  aceasta  în  contrazicere  cu  poziţiile 
anterioare  ?  Sau  pot  exista  două  feluri  de  rândueli  sociale 
pe  unele  să  le  admiri,  pe  celelalte  să  le  aprobi?  In  dia¬ 
lectica  abstractă  şi  a  viziunii  linear-comuniste,  se  pare  că 
au  dreptate  comuniştii :  cele  două  sisteme  nu  pot  coexista, 
se  exclud.  Dacă  preamăreşti  viaţa  în  comun,  nu  mai  poţi 
admite  proprietatea  privată;  dacă  admiţi  proprietatea  pri¬ 
vată,  nu  mai  poţi  admira  viaţa  în  comun.  Intre  ele  îm¬ 
păcare  nu  există;  cine  le  susţine  pe  amândouă  sau  n'are 
îndrăsneala  răspunderii  sau  se  încurcă  în  contradicţii  şi 
absurdităţi.  Aşa  dar  sfinţii  Părinţi  dacă  într'adevăr  n'ar 
condamna  bogăţia  şi  ar  elogia  în  aceiaş  timp  monahismul, 
s’ar  plasa  într'o  atitudine  contradictorie.  Atitudinea  aceasta 
ar  fi  explicabilă  —  în  interpretarea  comunizantă  —  printr'o 
concesiune  tactică  faţă  de  sistemul  social  existent,  care  nu 
putea  fi  doborât  cu  o  singură  lovitură  la  pământ.  Dar 
idealul  vieţii  umane  e  fixat  de  sfinţii  Părinţi  pe  culmile 
de  lepădare  şi  de  har  ale  vieţii  în  comun.  Comunismul 
este  doctrina  socială  patristică  pe  creste  de  ideal:  lui  îi 
închină  tot  sufletul,  tot  entuziasmul  lor.  Azi  e  vremea  în¬ 
făptuirii  practice  a  acestui  ideal. 

Dialectica  aceasta  e  seducătoare,  dar  nu  şi  adevărată. 
Căci  raţionalul  nu  acopere  integral  viaţa,  nici  abstractul 
nu  înghite  deplin  realul.  Nu  tot  ce  este  raţional  este  şi 
adevărat :  viaţa  îşi  are  realităţile  ei  paradoxale,  care  sfarmă 
tiparele  uniformizatoare  ale  logicului,  fără  a  înceta  totuşi 
de  a  fi  adevărate.  In  cadrul  concret  al  vieţii  se  pot  îm¬ 
păca  perfect  amândouă  atitudinile,  fără  a  fi  nevoie  de 
vreo  simplificare :  sunt  sisteme  cari  manifestă  aspecte  deo¬ 
sebite  ale  vieţii  umane,  ambele  valabile,  reale  şi  adevărate. 
Aşa  este  cazul  s.  ex.  al  fecioriei  şi  al  căsătoriei.  Sfinţii 
Părinţi  nu  defaimă  căsătoria,  ci  o  socotesc  cinstită  înaintea 
Domnului;  ei  însă  admiră  şi  înalţă  în  slăvi  de  laudă  fe¬ 
cioria,  Ambele  feluri  de  viaţă  sunt  valabile,  cu  condiţia 
să  fie  sfinţite  şi  supuse  voii  lui  Dumnezeu,  De  sigur  fe¬ 
cioria  este  idealul  de  azur  al  vieţuirii  umane ;  dar  tocmai 
de  aceia  nu  este  dat  tuturor  să  cucerească  îngereasca  ei 
frumuseţe.  De  aceia  —  corespunzând  unui  instinct  firesc, 
sădit  de  Dumnezeu  în  om  —  binecuvântată  şi  mărită  este 
şi  căsătoria,  care-şi  creşte  podoabele  virtuţii  sub  ocrotirea 
de  har  a  cerului.  Realismul  acesta,  care  ţine  seamă  de 
natura  omenească  şi  de  diversitatea  posibilităţilor  ei,  nu 
se  poate  numi  contradicţie  sau  absurditate,  ci  adevăr,  E 
suficient  să  ne  întrebăm :  —  dacă  fecioria  este  idealul  patristic 
al  vieţii  în  Hristos,  se  poate  ea  impune  tuturor?  — ,  ca  să 
ne  dăm  seama  cât  de  falsa  este  dialectica  interpreţilor  co¬ 
municanţi,  Formele  vieţii  sunt  variate;  în  aceasta  constă 
farmecul  creaţiunii.  Respectând  varietatea  naturală  a  vieţii, 
peste  toate  formele  ei  străluceşte  unul  şi  acelaş  duh,  precum 
peste  toate  cele  văzute  este  aceiaş  rază  a  soarelui  care 
coboară  din  înalturi,  dând  putere  şi  viaţă  fiecărei  făpturi 
după  natura  ei.  Unitatea  duhului  în  varietatea  formelor 
vieţii :  iată  ceia  ce  explică  atitudinea  patristică  în  faţa  so¬ 
cietăţii  laice  şi  a  comunităţii  monahale,  Sf.  Epifaniu  re¬ 
zumă  atitudinea  aceasta  în  lapidarea  formulă;  „Biserica 
posedă  fecioria  şi  nu  blamează  căsătoria ;  Biserica  posedă 
sărăcia  desăvârşită  şi  nu  se  ridică  împotriva  celor  ce  po¬ 
sedă  (bunuri)  după  dreptate.,.,  pe  care  le  folosesc  pentru 
ei  şi  pentru  cei  săraci".1 

1  Adversus  Haereses 51  M.  P,  G.  t,  41  col.  1041 — 1042. 

Dar  se  va  obiecta:  raportul  dintre  proprietatea  co¬ 
mună  şi  proprietatea  privată  nu  e  identic  cu  raportul 
dintre  feciorie  şi  căsătorie.  Proprietatea  comună,  de  vreme 
ce  e  realizată  în  monahism,  ar  putea  fi  impusă  ca  sistem 
social  general,  pe  când  fecioria  nu  poate  fi  impusă.  De  ce 
să  nu  fie  valabilă  viziunea  unei  vieţi  comuniste  In  mijlocul 
unei  societăţi  care  respectă  totuşi  familia?  Visurile  sunt 
întotdeauna  atrăgătoare  şi  tulburătoare.  întrebarea  e:  este 
conformă  naturii  această  impunere?  Şi  răspunsul  neîndo- 
elnic  nu  poate  fi  decât  negativ.  De  ce?  —  a)  Pentru  că, 
deopotrivă  cu  instinctul  însoţirii,  instinctul  proprietăţii  este 
ceva  firesc  naturii  umane ;  b)  pentru  că  familia  cere,  ca  o 
necesitate  a  subsistenţii  şi  siguranţei  sale,  proprietatea  pri¬ 
vată.  Proprietatea  comună  nu  se  poate  împăca  cu  familia 
creştină ;  ea  o  desfiinţează,  fie  prin  depăşire  în  monahism, 
fie  prin  promiscuitate  în  comunism.  Se  ajunge  astfel  în 
comunism,  la  o  haotizare  a  instinctelor  de  însoţire  şi  de 
proprietate,  care  nu  se  poate  de  loc  compara,  necum  să 
fie  socotită  superioară,  cu  starea  lor  organizată  şi  disci¬ 
plinată  prin  căsătorie  şi  proprietatea  privată.  Cel  ce  vrea 
să  trăiască  în  veac  şi  să  nu-şi  smulgă  rădăcinile  care-l 
leagă  cu  pământul  şi  cu  trupul ,  luminat  fiind  totuşi  de  raza 
de  har  a  cerului ,  trebuie  să-şi  organizeze  viaţa  conform  in¬ 
stinctelor  vitale  sădite  în  firea  omenească  şi  s’o  disciplineze 
conform  poruncilor  morale  ale  conştiinţei  umane  şi  voinţii 
lui  Dumnezeu .  Aceasta  este  calea  firii  şi  voia  lui  Dum¬ 
nezeu.  Cine  se  abate  de  la  ea,  trăind  totuşi  în  acelaş  plan 
de  viaţă ,  nu  se  urcă,  ci  se  coboară  spre  mlaştina  animali¬ 
tăţii  haotice  şi  inconştiente. 

Dar  atunci  ce  reprezintă  monahismul?  Depăşirea  pla¬ 
nului  „firesc4*  de  trăire.  Viaţa  monahală  nu  vrea  să  fie  un 
tip  de  viaţă  social-economică ;  pentru  monah  nau  nici  o 
valoare  avantagiile  economice  ale  proprietăţii  comune  sau 
ale  proprietăţii  private.  Le  ignorează,  după  cum  ignorează 
însăşi  proprietatea.  De  ce?  Pentru  că  monahismul  nu  co¬ 
respunde  nici  unui  instinct  care  ne  leagă  de  pământ :  el  e 
suspendarea,  tăierea  sau  depăşirea,  sublimarea  şi  smulgerea 
rădăcinilor  cari  ne  leagă  de  trup  şi  prin  trup  de  pământ. 
El  trăeşte  dincolo  de  trup,  dincolo  de  lume,  şî  prin  aceasta 


138 


REVISTA  TEOLOGICĂ 


dincolo  de  ori  ce  instinct  terestru:  dincolo  de  familie  şi 
de  proprietate,  E  o  săltare  într'un  alt  plan  de  viaţă,  unde 
instinctele  tac,  unde  trupul  e  transfigurat,  unde  pământul 
nare  preţ ;  singurul  instinct,  dacă  il  putem  numi  aşa,  care 
este  potenţat  la  maximum  este  dorul  după  Dumnezeu,  Mo¬ 
nahismul  este  viaţa  nebuniei  în  Hristos,  a  dragostei  de 
Dumnezeu,  care  în  flăcările  ei  consumă  întreg  pământescul 
firii  omeneşti;  e  setea  vederii  lui  Dumnezeu,  nostalgia  în- 
dumnezeirii  existenţii  umane. 

Se'nţelege  dela  sine  că  această  exclusivă  şi  absolută 
dăruire  a  vieţii  în  mâna  lui  Dumnezeu,  presupune  ca  o 
condiţie  necesară  şi  ca  un  rezultat  firesc  lepădarea  totală 
de  lume  şi  de  grijile  ei:  lepădare  externă  şi  lepădare  in¬ 
ternă.  Lepădarea  externă  face  începutul  prin  înstrăinarea 
de  cele  din  afară,  ca:  avere,  mărire  deşartă,  obiceiurile 
de  toate  zilele  etc.  Pus  în  acest  mediu  de  linişte  din  partea 
lumii,  monahul  poate  duce  la  biruinţă  răsboiul  lăuntric  de 
purificare  a  sufletului  de  orice  ataşament  creatural  spre 
a-şî  ancora  iubirea  numai  în  Dumnezeu,  In  cadrul  acestei 
renunţări  la  cele  lumeşti,  alături  de  feciorie  şi  umilita 
ascultare,  intră  şi  sărăcia  de  bună  voie:  cel  ce  vrea  să  se 
facă  monah  e  obligat  să-şi  vândă  averea,  şi  preţul  ei  să-l 
dea  săracilor.  Lui  să  nu-şi  păstreze  nimic,  ci  să  ia  asupra 
sa  votul  sărăciei  depline.  Căci,  zice  Pravila  monahală: 
„dacă  în  mintea  lui  va  rămânea  gândul  că  el  e  stăpân  peste 
o  cât  de  mică  sumă  de  bani,  nu  va  putea  sta  mult  timp 
sub  disciplina  mănăstirii,  nu  se  va  altoi  la  el  virtutea  sme¬ 
reniei  şi  a  ascultării,  nu  se  va  mulţumi  el  cu  sărăcia  chi¬ 
noviei  şi  nu  va  putea  îndura  lipsa  în  toate,.,",1  „Ţinând 
însă  minte  făgăduinţa  sărăciei  celei  de  bună  voie...,  fiecare 
se  socoteşte  pe  sine  drept  un  strein  pentru  toate,  trăind 
ca  un  pribeag  şi  locuitor  al  altei  lumi...",2  Aceasta  crează 
lipsa  de  griji  şi  uşurează  calea  catră  cer.  Căci  scris  este: 
„călugărul  care  n'are  nimic,  e  un  luptător  neînvins;  călu¬ 
gărul  care  n’are  nimic  e  un  drumeţ  fără  povară,  care  mai 
uşor  ajunge  la  chemarea  de  cinste".3 

1  Vechile  rândueli  monahale  ed.  M-rei  Dobruşa-Soroca  1929  p,  630. 

2  Idem  (Cuv.  I,  CassianJ  p,  637, 

3  Idem  (Scrisoarea  Fericitului  Macarie)  p.  228. 

Acesta  este  esenţialul:  lepădarea  de  lume  şi  de  grijile 
ei  prin  sărăcia  de  bunăvoie,  ca  ambianţă  a  purificării 
morale  şi  spirituale.  Proprietatea  este  în  mare  parte  o  ne¬ 
cesitate  a  trupului.  Dar  pentru  monah  trupul  n’are  aceîaş 
valoare  ca  pentru  ceilalţi  oameni.  El  nu  se  predă  mănăs¬ 
tirii  pentru  că  acolo  ar  găsi  mai  multă  dreptate  socială  sau 
ca  să  câştige  o  mai  bună  rânduială  pentru  trup.  Dimpo¬ 
trivă  trupul  este  socotit,  după  expresia  sf.  Grigorie,  „un 
duşman  milostiv  şi  un  prieten  viclean".  El  trebue  înfrânat, 
subţiat  prin  osteneală,  prin  post,  prin  priveghiere,  prin  ru¬ 
găciune,  ca  patimile  (şi  instinctele)  să  se  stingă  în  mădu- 
lările  lui  şi  el  să  devină  un  instrument  docil  în  lupta  în- 
duhovnicirii  totale.  „Infrânarea  pântecelui,  zice  sf.  Vasile 
cel  Mare,  este  înăbuşirea  patimilor ;  iar  înăbuşirea  patimilor, 
pacea  şi  liniştea  sufletului;  iar  liniştea  sufletului  este  cel 
mai  îmbelşugat  isvor  al  virtuţilor".  ‘  Şi  „de  s'ar  fi  putut 
ca  trupul  să  facă  slujba  ce  i  se  cuvine,  fără  ca  să  pri¬ 
mească  vreo  hrană,  aceasta  ar  fi  cel  mai  bun  lucru".  * 
Cum  aceasta  nu  se  poate,  şi  hrana  apasă  ca  o  nevoie  fi¬ 
rească  asupra  omului,  trupul  trebueşte  înfrânat  în  toate 
pornirile  lui.  Monahii  cari  au  ajuns  să  înfrângă  la  maximum 
nevoile  trupului  şi  sunt  mai  progresaţi  duhovmceşte  se 
retrag  în  peşteri  sau  pustii,  unde  nu  mai  au  grija  hranei, 
căci  mănâncă  rădăcini  şi  verdeţuri,  ci  pot  fi  înălţaţi  mereu 
cu  mintea  în  norul  de  lumină  al  Dumnezeirii.  Ceilalţi  cari 
nu  le  pot  urma  pilda,  se  lapădă  de  bunurile  proprii,  se 
încadrează  în  comunitatea  mănăstirii,  de  vreme  ce  cele 
materiale  nu  pot  fi  total  excluse,  dar  nu  spre  a  duce  o 
viaţă  tihnită,  ci  spre  a  se  nevoi  în  asceza  sărăciei  benevole, 
a  postului  şi  a  priveghierii. 

Aşa  dar  ceea  ce  urmăreşte  viaţa  monahală  este  lepă¬ 
darea  până  la  limită  de  cele  lumeşti  şi  trupeşti,  spre  a 
ridica  pe  monah  la  înălţimea  trăirii  îngereşti.  Nu  comuni¬ 
tatea  bunurilor  interesează,  ci  nevoinţa.  Proprietatea  co¬ 
mună  e  un  amănunt  accesoriu,  ca  o  minimă  şi  stânjenitoare 
împlinire  a  nevoilor  trupului,  fără  ca  prin  aceasta  sufletul 


1  Vechile  rândueli  monahale  p.  390 — 391. 

2  Idem  p,  393. 

să  fie  legat  de  grijile  lumii.  Ceea  ce  îl  atrage  pe  monah 
nu  e  nici  felul  proprietăţii,  nici  hrana,  nici  îmbrăcămintea 
(de  acestea  s'a  lepădat),  ci  râvna  aprinsă  ca  „să  nu  slă¬ 
bească  pornirea  minţii  cătră  Dumnezeu,  să  nu  se’ntunece 
cumva  sfinţenia  Duhului,  şi  să  nu  se  stingă  lumina  pe  care 
Duhul  a  aprins-o  în  sufletul  lui". 1  E  o  comunitate  de  pe¬ 
lerini  ai  nostalgiilor  divine.  Pe  cărările  acestor  nostalgii, 
nu  ale  instinctelor  carnale  „toate  sunt  de  obşte  —  şi  su¬ 
flete,  şi  hotărîri  şi  puteri  trupeşti,..,  mântuirea  de  obşte,, 
ostenelile  de  obşte,  cununile  de  obşte" 2  şi  „unul  altuia 
slujesc  ca  nişte  robi  adevăraţi,  dar  nu  ca  robii  cari  se  fac 
prin  silă,,.,  ci  o  aşa  fel  de  robie  care  se  lucrează  cu  bu¬ 
curie  prin  slobozenia  voinţii"  în  duhul  dragostei  lui  Hristos.. 
Nu  mai  dreaptă  împărţire  a  bunurilor  terestre,  ci  deslipire 
de  ele,  spre  a  te  dărui  deplin  lui  Dumnezeu.  Aceasta  este 
şi  icoana  monahului  desăvârşit:  el  este  ,, pe  deplin  înfrum- 
seţat  cu  toate  virtuţile  călugăreşti,  cu  desăvârşită  lepădare 
de  lume  şi  de  toate  cele  lumeşti,  ca  şi  cum  lumea  n’ar 
fiinţa  pentru  el,  nici  mirenii,  nici  obiceiuri  lumeşti,  nici 
rudenie  lumească,  cu  lepădare  de  câştig  şi  de  avere,  lepă¬ 
dare  de  voinţa  sa,  aspră  învăţare  a  trupului  spre  faptele 
bune,  muncă  neînfrântă,  necontenită  gândire  la  Dumnezeu 
şi  unire  vie  cu  Domnul  în  rugăciune  lăuntrică  neîntreruptă1*,3 

Acesta  este  monahismul :  lepădare  de  lume  spre  a  trăi 
numai  pentru  şi  în  Dumnezeu, 

Asprimea  ascetică  a  unei  astfel  de  vieţi  poate  fi  im¬ 
pusă  tuturor?  Viaţa  răspunde  lămurit:  nu.  Ori  cât  de 
ideală,  ori  cât  de  înaltă  şi  de  atrăgătoare  ar  fi,  ea  nu  este 
pe  măsura  tuturor ;  ea  e  rânduiala  vocaţiunilor  excepţionale, 
cari  de  bună  voie  şi  nu  impuşi  păşesc  pe  calea  îngustă  a 
renunţărilor  totale.  Ea  cere  purificarea  tuturor  patimilor, 
sublimarea  tuturor  instinctelor ;  îndată  ce  ai  admis  un  singur 
instinct ,  spre  exemplu  cel  al  însoţirii,  se  prăbuşeşte  toată 
construcţia.  De  aceea  stilul  ei  de  viaţă  nu  este  valabil 
pentru  oamenii  veacului,  nici  nu  poate  fi  luat  ca  prototip 
de  organizare  socială, 

’  Idem  p.  393, 

2  Idem  fsf.  Vasile  cel  Mare)  p,  305.. 

*  Idem  p.  533. 


REVISTA  TEOLOGICA 


1411 


Distincţia  dintre  cele  două  forme  de  viaţă,  o  face  clar 
Mântuitorul,  când  sfătueşte  pe  tânărul  bogat  însetat  după* 
desăvârşire :  ,,Dacă  vrei  să  intri  în  viaţă,  păzeşte  poruncile*1,, 
iar  „de  vrei  să  fii  desăvârşit,  du-te  vinde  ce  ai,  dă  (preţul 
lor)  la  săraci  şi  vei  avea  comoară  în  cer!  Apoi,  vino  şi 
urmează  Mie"  (Matei  19,  17,  21).  Opţiunea  nu  se  face  între 
proprietatea  privată  şi  proprietatea  comună,  ci  între  viaţa 
din  lume  şi  viaţa  desăvârşitei  urmări  a  lui  Hristos,  Dar 
trăirea  în  comun  nu  poate  fi  realizată  de  cât  în  cadrul 
acestei  desăvârşiri.  Şi  votul  acesta  atât  de  exclusiv  nu-1 
pot  face  toţi,  nici  nu  poate  fi  impus  nimănui ;  el  este  fructul 
sublim  al  unei  chemări  excepţionale  şi  al  supremei  liber¬ 
tăţi  umane  regăsite  în  Dumnezeu.  Ea  nu  constitue  norma 
generală,  ci  excepţia.  Excepţia  care  creşte  din  şi  peste 
viaţa  obişnuită,  răzămându-se  pe  ea  şi  fecundând-o  cu 
duhul  iluminărilor  înalte. 

Distincţia  aceasta  evidentă  dintre  viaţa  sfaturilor  evan¬ 
ghelice  şi  viaţa  poruncilor  morale  o  găsim  şi  la  sfinţii 
Părinţi.  Doctrina  patristică,  tocmai  pentru  că  mărturiseşte 
o  atât  de  vădită  admiraţie  faţă  de  monahism,  nu-î  socoteşte 
ca  o  viziune  de  viaţă  socială  general  umană,  ci  ca  trăire 
al  celor  desăvârşiţi. 

In  Regulele  mici  către  monahi  (R,  92),  sf.  Vasile  cel 
Mare  precizează  că,  de  vreme  ce  avuţia  este  „zidire  a  lui 
Dumnezeu",  ea  nu  poate  fi  „un  rău  în  sine  însuşi".  De 
aceea  „de  se  osândeşte  cineva,  se  osândeşte  nu  pentru 
avuţia  sa,  ci  pentrucă...  rău  a  chivernisit-o ;  că  de  ne  tragem 
fără  părtinire  şi  cu  bună  socotinţă  la  avere  şi  o  stăpânim 
potrivit  poruncii,  aceasta  ne  foloseşte  la  multe  şi  la  foarte 
trebuincioase  lucrări :  câte  odată  la  curăţirea  [păcatelor 
noastre,  pentru  care  s'a  şi  scris:  daţi  mai  bine  milostenie 
din  ceea  ce  aveţi,  şi  atunci  toate  ale  voastre  vor  fi  curate 
(Luca  XI  41);  iar  câte  odată  spre  câştigarea  împărăţiei  ce¬ 
rurilor  şi  spre  agonisirea  comoarei  celei  neîmpuţinate,  după 
cele  spuse  în  alt  loc:  nu  te  teme  turmă  mică,  că  a  bine¬ 
voit  Tatăl  vostru  să  vă  dea  împărăţia !  Vindeţi-vă  averile? 
şî  daţi  milostenie.  Faceţi- vă  pungi  cari  nu  se  învechesc. 
Adunaţi- vă  comoară  nesecată  în  ceruri"  (Luca  12,  32 — 33), 1 

1  Idem  p.  335. 


142 


REVISTA  TEOLOGICĂ 


Pe  de  altă  parte  în  „Cuvânt  despre  renunţarea  la  lume  şi 
despre  perfecţiunea  spirituală1*,  sf.  Vasile  mărturiseşte  lă¬ 
murit  că  viaţa  monahală  nu  este  calea  comună:  e  calea 
celor  perfecţi,  a  desăvârşirii  în  Hristos,  pe  ale  cărei  aspre 
suişuri  nu  poate  păşi  de  cât  cel  ce  are  deosebită  chemare 
de  la  Dumnezeu. 1 

Fericitul  Augustin  împarte  pe  oameni  în  două  părţi: 
monahii,  râvnitori  ai  sfaturilor  evanghelice,  —  şi  credin¬ 
cioşii,  următori  ai  poruncilor  morale.  Celor  din  urmă  le 
recomandă  detaşarea  spirituală  de  averi:  să  se  lapede  nu 
de  posesiune,  ci  de  „iubirea"  posesiunii.  Spre  a  face  şi 
mai  clară  această  distincţie,  Fer.  Augustin,  în  consensul 
doctrinei  patristice  şi  a  sinoadelor  Bisericii,  declară  eretici 
pe  Pelagieni  şi  Apostolici  pentru  că  impuneau  comunismul 
ca  unică  formă  de  viaţă  creştină:  „ei  —  zice  Fer.  Au¬ 
gustin  —  nu  primesc  în  societatea  lor  nici  oameni  căsă¬ 
toriţi,  nici  proprietari ;  în  aceasta  s'ar  apropia  de  călugări..,, 
dar  ei  devin  eretici  când  refuză  ori  ce  fel  de  mântuire 
celor  ce  reţin  bunurile  de  cari  ei  se  lipsesc".2 

Nici  un  echivoc  nu  mai  e  posibil:  —  sfinţii  Părinţi, 
conform  doctrinei  evanghelice,  recunosc  valabilitatea  pro¬ 
prietăţii  private  în  societate,  reliefând  sensul  ei  comunitar,  — 
şi  diferenţiază  precis  vocaţiunile  excepţionale  ale  lepădării 
totale,  care  constituie  calea  sfaturilor  desăvârşitoare  şi 
tocmai  de  aceia  nu  poate  fi  impusă  tuturor  nici  ca  sistem 
de  trăire.  Comunismul,  ca  viziune,  nu  este  idealul  patristic 
social,  ci  comunitarismul  iubirii. 

2.  Comunitatea  din  Ierusalim.  —  Aici  însă  se  ridică  o 
altă  gravă  obiecţiune:  comunitatea  din  Ierusalim,  Nu  este 
aceasta  prima  experienţă  a  creştinismului  social?  Cum  dar 
comunismul  poate  fi  socotit  nepotrivit  pentru  societate  ? 
Cum  poate  fi  el  înlăturat  din  doctrina  patristică,  de  vreme 
ce  sfinţii  Părinţi  privesc  cu  entuziasm  spre  comunitatea 
din  Ierusalim  şi  o  dau  ca  pildă  creştinilor  din  vremea  lor  ? 
Acesta  este  creştinismul  autentic :  celelalte  formule  sunt 
concesiuni  vremelnice.  Aşa  grăesc  comuniştii.  Ce  le  vom 


1  Ascetica,  M,  P.  G.  t,  31,  5  col.  625—648. 

2  Fer.  Augustin :  De  Haeresibus  n.  40  M.  P,  L.  t.  42  col.  32, 

răspunde  ?  a)  Că  viaţa  primilor  creştini  e  rezultatul  unei 
fervori  spirituale  neobişnuite,  aşa  cum  va  fi  monahismul 
mai  târziu; 

b)  Că  ea  nu  e  pildă  de  organizare  comunistă,  ci  de 
lepădare  totală  de  averi  şi  îmbrăţişare  a  sărăciei; 

c)  Că  lepădarea  era  benevolă,  nu  obligatorie. 

Dar  să  ascultăm  pe  sf,  Ciprian,  preamărind  comuni¬ 
tatea  ierusalimiteană :  „Discipolul  lui  Hristos  —  zice  ie¬ 
rarhul  —  trebuie  să  ceară  (numai)  hrana  sa  zilnică  şi  să 
nu  întindă  mai  departe  dorinţa  lui".  Căci  numai  „acela  e 
desăvârşit  în  perfecţiune,  care-şi  vinde  toate  bunurile  sale 
şi  preţul  lor  îl  împarte  săracilor,  spre  a  dobândi  comoară 
în  ceruri".  In  felul  acesta,  degajat  de  grija  şi  legăturile 
bunurilor  terestre,  el  va  aparţine  numai  lui  Dumnezeu.  Iar 
„cel  ce  are  pe  Dumnezeu  nu  duce  lipsă  de  nimic,  dacă 
el  însuşi  nu  lipseşte  lui  Dumnezeu",  pentru  că  „totul  e  al 
lui  Dumnezeu".  In  acest  sens  se  cuvine  să  imităm  pe  creş¬ 
tinii  din  Ierusalim:  „ei  îşi  vindeau  casele  şi  moşiile  şi  cu 
generozitate  şi  de  bună  voie  dădeau  preţul  lor  apostolilor, 
ca  să-l  împartă  săracilor;  dând,  acoperind  şi  alinând  su¬ 
ferinţele  lor  pământeşti,  ei  se  sileau  cât  puteau  a-şi  agonisi 
rodul  unei  avuţii  veşnice  şi  a-şi  pregăti  locaşuri  în  cari  ei 
să  poată  avea  o  locuinţă  veşnică".1  Se  admiră,  aşa  dar, 
nu  presupusul  comunism,  ci  pilda  lepădării  totale  de  averi. 
Celui  bogat  i  se  cere  să  fie  stăpânul,  nu  robul  bunurilor 
sale,  să  nu-şi  lipească  inima  de  bogăţii,  ci  să  le  aibă  ca 
pe  nişte  bunuri  streine,  de  a  căror  chivernisire  va  răspunde 
în  faţa  lui  Dumnezeu.  Care  este  limita  acestei  detaşări  de 
averi?  Ea  se  poate  manifesta  în  generozitatea  milosteniei, 
în  îmbrăţişarea  de  dreptate  şi  har  a  iubirii,  şi  poate  merge 
până  la  măsura  desăvârşirii,  care  constă  în  sărăcia  de  bună¬ 
voie  prin  împărţirea  tuturor  bunurilor  posedate  la  săraci. 
Această  desăvârşire  au  atins-o  primii  creştini,  cari  şi-au 
dat  toate  averile  lor  săracilor;  ei  stau  pe  culmea  aceasta 
ca  icoană  a  lepădării  totale ,  ca  îndemn  spre  bogăţia  iubirii 
ce  se  milostiveşte.  Nu  tuturor  li  se  cere  să  atingă  aceste 
culmi  ale  desăvârşitei  lepădări,  după  cum  nici  Mântuitorul 


1  De  oratione  domenica  IV :  „Panem..."  M.  P,  L.  t.  IV  (XIX — XX)  col.  550 — 551. 


144 


REVISTA  TEOLOGICA 


n'a  cerut  lui  Zacheu  să  se  lapede  de  toată  averea  sa : 
aceasta  e  măsura  supremă,  care  ţâşneşte  din  culmile  de 
viforoasă  spiritualitate  a  vocaţiunilor  excepţionale.  Datoria 
tuturor  este  să-şi  chivernisească  bunurile  în  duhul  iubirii  lui 
Hristos.  Aceasta  e  perspectiva  patristică  asupra  comu¬ 
nităţii  din  Ierusalim:  —  nu  o  exaltare  a  unui  pretins  co¬ 
munism,  ci  premărirea  milostivirii  desăvârşite,  care  pildă 
a  mai  fost  imitată  de  mulţi  alţi  creştini  dăruiţi  cu  totul 
lui  Hristos  şi  prin  aceasta  desbrăcaţi  de  averi  ca  să  îm¬ 
brace  pe  cei  goi. 

In  această  chestiune,  însă,  sf,  Ioan  Hrisostom  pare  a 
avea  o  poziţie  aparte.  Apostol  al  iubirii,  admirator  fer¬ 
vent  al  monahismului  şi  al  comunităţii  ierusalimitene,  par'- 
c’ar  dori  ca  visul  acesta  al  trăirii  obşteşti  să  reînvie  şi  să 
se  permanetizeze  pe  meleagurile  pământului,  chiar  şi  numai 
în  cadre  restrânse :  —  de  ce  să  nu  dea  şi  Constantinopolul 
pilda  iubirii  ierusalimitene,  şi  astfel  să  sguduie  conştiinţa 
vremii,  să  arate  puterea  credinţii?  Li-e  teamă  de  sărăcie? 
Să  aibă  încredere  în  Dumnezeu,  care  nu-i  va  lăsa  să  piară 
de  foame.  Pe  de  altă  parte  cei  din  provincie,  care  vor 
fi  rămas  în  vechile  rândueli,  într'o  creştinească  solidaritate 
a  iubirii,  vor  avea  grijă  de  existenţa  unei  astfel  de  comu¬ 
nităţi.  Privească  deci  spre  comunitatea  din  Ierusalim  şi 
aprindă-se  în  ei  râvna  de-a  păşi  pe  aceleaşi  urme :  „Membrii 
ei  locuiau  pământul  ca  îngerii  cerului ;  săracii  nu  invidiau 
pe  bogaţi,  pentru  că  nu  existau  bogaţi;  bogaţii  nu  dîspre- 
ţuiau  pe  săraci,  pentru  că  nu  aveau  săraci.  Totul  era 
comun:  nimeni  nu  pretindea  că  ceva  din  ceia  ce  avea  ar 
fi  al  lui.  Lucrurile  nu  se  petreceau  atunci,  cum  se  fac 
astăzi.  Azi  ne  posedăm  bogăţia  şi  dăruim  din  ea  săra¬ 
cilor;  atunci  era  altfel:  se  renunţa  la  proprietatea  bunu¬ 
rilor  sale,  care  erau  amestecate  cu  celelalte  bunuri,  aşa  că 
nu  se  mai  distingeau  ceice  mai  nainte  fuseseră  bogaţi.  In 
felul  acesta,  orgoliul  era  suprimat,  de  vreme  ce  stăpânia 
o  egalitate  strictă  şi  bunurile  erau  la  un  loc...  Erau  sub 
semnul  unei  republici  îngereşti,  încât  nici  unul  nu  pre¬ 
tindea  să  posede  ceva  propriu...  Nu  erau  cunoscute  la  ei 
aceste  seci  cuvinte:  al  meu,  al  tău.  La  masă,  bucuria  era 
stăpână :  nimeni  nu-şi  zicea  că  mănâncă  din  bunul  său  sau 

din  bunul  altuia.  Ei  nu  socoteau  bunurile  fraţilor  lor 
streine,  pentru  că  le  aveau  — ,  şi  nu  le  socoteau  nici  ca 
proprii,  ci  ca  bunuri  ale  fraţilor  lor.  Săracul  nu  se  ru¬ 
şina,  bogatul  nu  se  umfla  de  mândrie...  Unii  aveau  senti¬ 
mentul  de  a  primi  binefaceri,  de  a  fi  bine  trataţi;  ceilalţi 
se  simţeau  preamăriţi  pentru  aceasta  — ,  şl  toţi  erau  strâns 
uniţi".1  Entuziasmat  de  zările  unei  astfel  de  trăiri,  marele 
vizionar  al  iubirii,  caută  chiar  s'o  temeinicească :  „Priviţi 
economia  planului  divin.  El  a  făcut  unele  bunuri  comune 
tuturor:  aerul,  soarele,  apa,  pământul,  ceriul,  marea,  lu¬ 
mina,  stelele ;  toate  acestea  sunt  împărţite  tuturor,  ca  unor 
fraţi...  Alte  lucruri  încă  simt  comune:  băile,  oraşele,  pie¬ 
ţele,  locurile  de  plimbare.  Şi  vedeţi,  în  folosirea  acestor 
bunuri  comune  nu  se  produc  certuri,  pacea  e  deplină; 
dar  îndată  ce  vreunul  începe  să  ia  la  el  ceva  spre  a  şi-l 
face  propriu,  neînţelegerea  e  gata.,.  Aşa  se  nasc  discuţiile 
şi  nemulţumirile...  Comunitatea  este  deci  mai  bună  de  cât 
proprietatea;  ea  e  mai  conformă  naturii.,,  Bunurile  cele 
mai  necesare  ne  aparţin  în  comun  şi  noi  nu  ştim  respecta 
comunitatea  în  cele  mai  mici !  Cu  toate  acestea  Dumnezeu 
ni  le-a  dat  pe  cele  dintâi  ca,  bucurându-ne  de  ele,  să  în¬ 
ţelegem  a  pune  în  comun  şi  pe  celelalte  ;  dar  noi  n'ascultăm 
lecţia  aceasta,.. “ 2  Respiră  în  toate  aceste  citate,  asupra 
cărora  nu  putem  insista  mai  îndelung,  clocotitoarea  râvnă 
a  păstorului  care-şi  cheamă  turma  să  urce  pe  culmile  de 
vis  ale  unei  trăiri  îngereşti,  nu  în  genunile  de  întunerec 
şi  materie  ale  viziunii  comuniste,  E  vârtejul  entuziasmului 
unui  vizionar  ceresc,  nu  cumpănirea  unui  economist,  Visurile 
lui  se  torc  înalte,  arzând  cu  flacără,  în  regiunile  pure  ale 
iubirii,  unde  omul  apare  desbărat  de  legile  de  aramă  ale 
economicului.  Dar  îndată  ce  se  coboară  din  vâltorile  de 
jar  ale  visului  în  sbuciumul  zilnic  al  vieţii  sociale,  mărtu¬ 
riseşte  sincer,  deşi  poate  cu  o  umbră  de  amărăciune,  că 
visul  lui  nu  aparţine  —  ca  realizare  — ■  de  cât  celor  per¬ 
fecţi:  pentru  ceilalţi  e  numai  pildă  antrenată  spre  iubire, 
spre  milostenie.  „Nu  ştiu  —  zice  Sfântul  —  cum  am  ajuns 


1  Hom,  VII  2  in  Acta  Apostolorum  M.  P.  G.  t.  60  col,  65—66. 
*  Hom,  VII  in  Epist.  I  ad  Tim.  n.  4  M.  P,  G.  t.  62  col.  564, 

să  cer  o  astfel  de  perfecţiune  de  la  oameni  care-şi  în¬ 
chipuie  că  fac  mult  când  din  averea  lor  abia  că  dau  o 
umbră  de  milostenie.  Pentru  aceia  cuvintele  mele  trebuesc 
considerate  numai  ca  perfecţiune.  Celor  mai  puţin  perfecţi 
le  spun:  daţi  celor  săraci  din  bunurile  voastre".1  In  felul 
acesta  ne  întoarcem  la  diferenţierea  tranşantă  dintre  viaţa 
monahală  şi  viaţa  socială  — ,  şi  sf.  Ioan  Hrisostom  se  înca¬ 
drează  în  concepţia  evanghelic  —  patristică,  prin  care  — 
accentuând  cu  litere  de  foc  lepădarea  desăvârşitoare  —  îm¬ 
brăţişează  totuşi  ambele  forme  ale  vieţii  ca  valabile  şi  bune, 
dacă  stau  sub  harul  de  lumină  al  iubirii  în  Iîsus  Hristos. 

Ce  mai  rămâne  din  argumentul  comunităţii  ierusalimi- 
tene?  Nimic:  ea  e  o  pildă  de  lepădare  de  averi,  nu  de 
comunism,  pildă  care  să  îndemne  spre  generozitatea  largă 
a  milosteniei.  Urmând  primilor  creştini  „să  ne  lepădăm  de 
averile  noastre  sau  dacă  nu  ne  putem  lepăda  de  posesiune, 
să  (ne  desfacem)  de  iubirea  ei  şi  să  facem  loc  Domnului"  :  2 
aceasta  e  concluzia  sfinţilor  Părinţi, 

De  altfel  cine  citeşte  cu  atenţie  textele  scripturistice 
(F.  Ap.  cap,  4,  5  şi  6)  îşi  dă  seama  că  viaţa  primei  co¬ 
munităţi  creştine  poate  servi  ca  exemplu  de  detaşare  de 
averi  şi  iubire  de  săraci,  nu  de  comunism.  Pentru  că  erau 
mulţi  creştini  săraci,  cei  înstăriţi,  cuprinşi  de  înflăcărările 
iubirii,  nesiliţi  de  nimeni  îşi  vindeau  averile  şi  de  bună 
voie  dădeau  preţul  lor  Apostolilor  pentru  ajutorarea  să¬ 
racilor-  Cine  voia  putea  da  numai  o  parte  pentru  săraci; 
restul  îl  păstra  pentru  sine.  Nici  o  clipă  Apostolii  nu  s'au 
gândit  la  vreo  organizaţie  comunistă.  Dar  cei  ce  se  lepă- 
dasera  de  averi,  devenind  la  rândul  lor  săraci,  Apostolii 
s'au  trezit  cu  o  întreagă  comunitate  de  susţinut,  a  cărei 
singură  ocupaţie  era  rugăciunea  şi  propovăduirea.  In  înflă¬ 
cărarea  începuturilor  au  uitat  de  averi  şi  de  grijile  terestre. 
Aceasta  nu  putea  dura  multă  vreme:  trupul  îşi  cere  ne¬ 
voile  lui.  Se  iviră  nemulţumiri  în  privinţa  împărţirii :  apoi 
se  terminară  rezervele,  O  adunare  de  săraci  creştini  putea 
mânca  la  mese  comune  din  dania  celor  bogaţi,  dar  când 


1  M.  P.  G,  t.  61  col,  130  Hom.  XV  cap.  5  în  Ep.  I  ad  Corint. 

2  Fer.  Augastin  i  Enarratio  in  Ps,  131,  5  M,  P.  L.  t,  37  co],  1718, 

daniile  nu  mai  aveau  de  unde  veni,  comunitatea  nu  mai 
putea  dura.  Nu  ştim  care  a  fost  sfârşitul  ei:  probabil  fie¬ 
care  a  fost  nevoit  să  se  întoarcă  la  ocupaţiunea  lui.  Ştim 
însă  că  Apostolul  Pavel  apelează  la  celelalte  comunităţi 
creştine,  cari  n’au  făcut  astfel  de  experienţe,  să  ajute  pe 
săracii  din  Ierusalim.  E  evident :  cine  vede  în  aceasta  o 
experienţă  creştină  comunistă,  greşeşte.  Nu  e  pilda  unui 
sistem  de  organizare  socială,  ci  o  precursoare  a  monahis¬ 
mului  şi  o  icoană  a  lepădării  totale  de  averi,  a  milosti¬ 
virii  până  la  ultima  limită,  a  sărăciei  de  bună  voie,  care 
va  străluci  peste  toate  veacurile  ca  un  imbold  magnific 
spre  iubirea  aproapelui  în  Iisus  Hristos. 

3.  Despre  comunism.  —  Am  văzut  în  ce  sens  trebue  în¬ 
ţeles  aşa  zisul  „comunism  monahal" :  acceptarea  sărăciei 
de  bună  voie  şi  a  unei  vieţi  de  ascetice  nevoinţe,  ca  semn  al 
depăşirii  ordinei  instinctuale  spre  a  ancora  la  limanurile 
veşniciei.  Dacă  oamenii  —  după  înviere  —  vor  fi  „ca  în¬ 
gerii  din  ceriuri",  monahul  este  anticiparea,  prefigurarea 
acelei  stări  de  fericită  despovărare  de  tot  ce  e  pământesc 
şi  trupesc  şi  de  slăvită  transfigurare  în  lumina  de  har  a 
Dumnezeirii.  Din  acest  duh  al  iubirii  lui  Dumnezeu  mai 
presus  de  toate  celelalte  iubiri,  al  detaşerii  spirituale  faţă 
de  bunurile  terestre,  participă,  trebue  să  participe  şi  viaţa 
socială;  ei  însă  nu  i  se  pot  impune  culmile  desăvârşitei 
sărăcii.  De  aceea,  conform  instinctelor  fundamentale  ale 
trăirii  în  veac,  se  cinsteşte  şi  se  binecuvintează,  ca  nece¬ 
sităţi  ale  firii,  familia  şi  proprietatea,  infuzate  desigur  de 
dogorile  duhului  creştin. 

Comunismul  se  plasează  într’o  cu  totul  altă  perspec¬ 
tivă.  Pentru  el  nu  există  viaţă  spirituală.  El  nu  se  simte 
strein  şi  călător  pe  acest  pământ,  nici  n'are  nevoie  de  lu¬ 
minile  unei  alte  lumi,  a  lumii  de  dincolo  de  veac.  De  aceea 
nu  poate  înţelege  doctrina  creştină  în  aspectele  ei  sociale.. 
Pe  el  nu-1  interesează  duhul,  ci  forma.  Şi  dacă  duhul  admite 
varietatea  formelor  de  viaţă  şi  le  fecundează  potrivit  cu 
firea  lor  fără  a  le  distruge,  ceea  ce  este  cazul  creştinis¬ 
mului,  forma  este  habotnică,  e  exclusivă,  e  uniformizatoare  ; 
ea  nu  mai  poate  admite  ca  adevărate  alte  forme,  pentru 
ca  s'ar  desfiinţa  pe  sine.  Acesta  este  cazul  comunismului- 

Cei  ce  nu  cunosc  libertatea  duhului,  trebue  să  sufere  robia 
literei,  sclavia  formei,  şi  să  realizeze  astfel  o  ridicolă  ca¬ 
ricatură  a  trăirii  duhovniceşti. 

Intr' adevăr  comunismul  nu  tinde  spre  sărăcia  de  bună 
voie,  spre  o  viaţă  de  trudnică  nevoinţă  spre  a  realiza  o 
cât  mai  integrală  detaşare  de  pământesc,  ci  idealul  lui  este 
înstărirea  tuturor,  o  viaţă  de  maximă  potenţare  a  instinc¬ 
telor,  pentru  o  cât  mai  deplină  încadrare  în  orizontul  te¬ 
restru.  El  nu  cunoaşte  de  cât  paradisul  pământesc  al  bunei 
stări  generale.  Proletariatul  devine  astfel  „un  nou  mesia, 
organizator  al  împărăţiei  terestre,  în  numele  căreia,  vechiul 
Mesia  a  fost  renegat  pentru  că  anunţa  o  împărăţie  care 
nu  e  din  lumea  aceasta". ! 

Cum  se  va  realiza  această  împărăţie?  Prin  violenţă. 
De  vreme  ce  nu  există  spirit,  nu  există  nici  libertate.  So¬ 
cietatea  e  o  turmă  de  animale  cărora  trebue  să  li  se  dea 
un  anumit  dresaj,  ca  ele  să  se  simtă  bine  în  „viaţa  de  ca¬ 
zarmă"  a  paradisului  terestru.  In  acest  scop  se  pot  exer¬ 
cita  toate  violenţele  şi  toate  masacrele.  De  sigur  că  prin 
acest  sistem,  omul  se  mecanizează,  poate  deveni  un  automat 
acceptabil,  dar  nu  se  transformă:  în  fond  rămâne  acelaş 
om  carnal  „plin  de  cupiditate,  de  invidie,  de  ură  şi  de 
răsbunare",  lipsit  de  ori  ce  frâne  morale  şi  spirituale:  un 
om  deschis  tuturor  vânturilor;  un  om  al  păcatului,  fără 
conştiinţa  păcătoşeniei  sale.  El  este  doar  îmbrăcat  într'o 
altă  formă  socială. 

Ce  poate  rezulta  de  aici  ?  Robie  şi  sărăcie ;  mizerie 
fizică  şi  spirituală;  haotizarea  instinctelor  şi  bestializarea 
omenirii.  Comunismul,  violentând  instinctul  de  proprietate 
al  naturii  umane,  fără  a-1  depăşi  sau  sublima,  realizează 
astfel  o  caricatură  diabolică  a  vieţii  monahale  (pe  plan 
social  se'nţelege),  adâncind  suferinţa  umană  fără  perspectiva 
nici  unei  salvări  transfiguratoare.  El  creşte  sub  cerul  de 
păcură  al  lui  Antichrist. 

Fapt  este  că  societatea  umană  nu  va  deveni  mai  bună 
sau  mai  perfectă  prin  fetişismul  formelor:  pentru  aceasta 


1  N.  Berdtaeff :  Un  nouveau  Moyen-Age  Tr.  A.  M,  F.r  Libr.  Plon-Parîs 
4930  p.  257, 

ea  trebueşte  ridicată  in  duh.  Şi  la  capătul  istoriei  nu  stă 
comunismul  ca  un  panaceu  al  tuturor  fericirilor,  ci  desă¬ 
vârşita  detaşare  de  pământesc,  transfigurarea  în  duh  şi  trup 
a  omenirii. 

* 


Concluzii. —  1.  Monahismul  nu  este  o  formă  socială  ge¬ 
neral  umană.  £1  este  lepădare  de  lume,  deci  şi  de  proble¬ 
matica  socială,  şi  ancorare  în  Dumnezeu;  e  depăşirea  or- 
dinei  instinctive  din  veac  şi  sălăşluire  la  porţile  de  azur 
ale  veşniciei.  E  calea  vocaţiunilor  excepţionale. 

Cine  nu  înţelege  astfel  sensurile  monahismului  şi  vrea 
să-l  generalizeze  ca  tip  de  viaţă  socială,  împinge  societatea 
spre  hăurile  destrămării:  ordinea  instinctuală  nu  poate  fi 
de  cât  sau  depăşită,  ca  în  monahism,  sau  haotizată,  ca  în 
comunism,  sau  disciplinată  moral  şi  social  şi  luminată  de 
un  sens  spiritual,  în  familie,  proprietate  etc.  Alte  posibi¬ 
lităţi  nu  există  de  cât  ca  simple  variante.  Cine  se  menţine 
în  cadrul  instinctiv,  dar  neagă  duhul  disciplinator  şi  dătător 
de  sens,  nu  poate  ajunge  de  cât  la  tiranie,  mizerie  şi 
desmăţ.  Este  ceea  ce  realizează  —  poate  realiza  —  comu¬ 
nismul  consecvent. 

2.  De  aceia  creştinismul,  realist  în  perspective,  susţine 
acea  formă  socială  care,  menţinând  familia  şi  proprietatea, 
realizează  {maximum  de  {dreptate  în  duhul  comunitar  al 
iubirii. 

Dumnezeu  a  dat  omenirii  un  drept  general  de  stă¬ 
pânire  asupra  pământului.  El  n'a  stabilit  concret  fiecăruia 
cât  i  se  cuvine,  dar  a  sădit  în  firea  omului  instinctul  pro¬ 
prietăţii,  ca  un  imbold  la  muncă  şi  grijă  pentru  existenţa 
lui  şi  a  familiei.  Rezultă  de  aici  că  toţi  oamenii  sunt  în¬ 
dreptăţiţi  să  aibă  subsistenţa  pe  pământ :  nimeni  nu  trebuie 
să  moară  de  foame,  nimeni  nu  trebuie  să  se  facă  singur 
stăpân  al  întregului  pământ.  Pentru  a  evita  anomaliile 
proprietăţii,  omul  a  fost  creat  fiinţă  socială,  de  aici  senti¬ 
mentul  solidarităţii,  şi  are  în  sine  imperativul  dreptăţii  care 
răstoarnă  aşezările  sociale  nedrepte.  Proprietatea  nu  e  un 
drept  absolut  şi  abuziv ;  coordonatele  ei  funcţionale  sunt : 
Dumnezeu  şi  comunitatea.  Ea  îşi  are  limitele  ei:  „strictul 

necesar",  şi  sensul  ei:  —  spre  preamărirea  lui  Dumnezeu 
şi  spre  binele  obştesc,  fără  a  înceta  a  fi  un  drept  indi¬ 
vidual,  Ea  aparţine  individului,  dar  trebuie  să  se  supună 
poruncilor  lui  Dumnezeu  şi  să  folosească  tuturor,  iar  indi¬ 
vidului  numai  întrucât  îşi  asigură  nevoile  existenţei.  Tot 
ceia  ce  depăşeşte  „strictul  necesar"  1  aparţine  de  drept  so¬ 
cietăţii,  e  bunul  altora,  şi  dacă  individul  nu  vrea  să  înţe¬ 
leagă  a-şi  fructifica  bogăţiile  pentru  societate,  cu  un  bene¬ 
ficiu  echitabil  pentru  el,  societatea  îl  poate  face  să  înţe- 
leagă...  Astfel  se  conturează  imaginea  unei  societăţi  în  care 
nu  mai  sunt  bogaţi  sau  săraci,  în  care  proprietatea  este  o 
sămânţă  de  rodnicie  pentru  societate,  în  care  disproporţiile 
sociale  se  apropie  şi  toţi  participă  după  dreptate  la  bunu¬ 
rile  terestre,  uniţi  fiind  într’un  suflet  şi  o  voinţă,  în  diver¬ 
sitatea  funcţiunilor,  aşa  cum  sunt  membrele  în  trup,..  De 
sigur  e  imaginea  care  pluteşte  ca  un  vis  peste  suspinul 
după  dreptate  al  veacurilor. 

3.  Dar  aceasta  nu  poate  deveni  o  realitate  numai  prin 
calculul  rece  al  dreptăţii,  Dovadă  sunt  toate  tragediile  istoriei. 
Ori  cât  s’ar  schimba  formele  sociale,  dacă  sufletul  omenirii 
e  bolnav,  societatea  nu  progresează  de  cât  ca  să  facă  iarăşi 
un  pas  înapoi.  Reformatorii  economiei  să  nu  uite  că  nu 
sunt  în  joc  numai  forţe  economice  şi  că  problema  socială, 
în  temeliile  ei  adânci,  este  o  problemă  a  spiritului,  a  spiri¬ 
tului  trăitor  în  lume.  Din  acest  punct  de  vedere,  problema 
socială  este  aceasta :  stăpânesc  oamenii  cu  adevărat  bunurile 
terestre  sau  sunt  sclavii  acestor  bunuri?  Cu  cât  omul  va 
fî  mai  detaşat  de  ele,  cu  cât  duhul  va  lumina  mai  cu  tărie 
şi  va  fi  mai  liber,  adică  mai  stăpân,  faţă  de  bogăţii,  cu 
atât  dreptatea  va  fi  mai  efectivă,  societatea  mai  bună. 
Aceasta  este  opera  iubirii:  dreptatea  se  pârgueşte  sub  re¬ 
vărsările  de  har  ale  iubirii,  păstrându-şi  totuşi  specificitatea 
ei,  (In  aceasta  se  vădeşte  unitatea  de  duh  creştin,  realizată 


1  De  sigur  „strictul  necesar"  are  dilerite  grade.  Totuşi  e  evident  că  el  nu 
poate  depăşi  anumite  limite  maxime  şi  minime,  Linia  generală  trebuie  să  fie  so¬ 
brietatea  vie{iî;  „Dacă  avem  cu  ce  să  ne  hrănim  şi  cu  ce  să  ne  îmbrăcăm,  ne  va  fi 
de-aiuns",  scrie  sf.  Ap.  Pavel  către  Timotei  (I  ep.  VI  8).  Alături,  bine  înţeles,  de 
hrana  sufletului. 

variat  în  monahism  şi  în  societate),  E  un  adevăr  pe  care 
n'ar  trebui  să-l  ignorăm,  ci  să  facem  din  el  centrul  preo¬ 
cupărilor  noastre,  Căci  glasul  Adevărului  acesta  este :  „întru 
aceasta  va  cunoaşte  lumea  că  sunteţi  ucenicii  mei  de  veţi 
avea  dragoste  între  voi“.„ 

Anticii  povesteau  despre  nu  ştiu  care  zeu  buclucaş,1 
că  a  pornit  odată  în  căruţa  de  lumină  a  soarelui  pe  bolta 
de  cristal  a  cerului,  crezând  că  şi  el  o  va  putea  conduce 
ca  şi  soarele  (zeu  suprem).  Dar,  nepriceput  şi  neputincios, 
n’a  putut  stăpâni  caii  năpraznici,  cari  alergau  ca  fulgerul 
în  spaţiile  stelare,  şi  carul  când  se  înălţa  prea  sus,  de  în¬ 
gheţa  pământul,  când  se  cobora  prea  jos,  de  ardea  tot  ce 
găsea  în  cale.  Aşa  e  şi  cu  căruţa  dreptăţii :  ea  pârjoleşte 
şi  înghiaţă  veacurile  pentru  că  oamenii  (aceşti  „zei“  tot 
atât  de  buclucaşi),  se  încăpăţânează  să  ţină  ei  hăţurile  şi 
nu  vor  să  pună  la  cârma  ei  pe  Dumnezeu,  Şi  Dumnezeu 
este  iubire-  Numai  în  El  este  isvorul  adevărat  al  drep¬ 
tăţii,  al  dreptăţii  care  zămisleşte  din  iubire,  care  creşte 
prin  iubire,  care  se  desăvârşeşte  în  iubire  şi  al  iubirii  care 
vindecă  ranele  sociale  şi  se  încheagă  în  formele  luminate 
ale  dreptăţii.  Căci  scris  este:  „iubirea  nu  va  pieri  nici¬ 
odată" .  Ea  dăinueşte  în  veac  şi  peste  veac:  ea  transfigu¬ 
rează  veacul  şi-l  apropie  de  icoana  veşniciei. 

ANCORARE  IN  VEAC 

Creştinismul  nu  distruge  natura,  ci  o  sfinţeşte,  o  ilu¬ 
minează,  o  transfigurează.  Ei  n'a  adus  o  formă  nouă  sau 
o  haină  nouă  pentru  omul  social,  ci  a  turnat  îhtr’ânsul  un 
duh  nou,  un  conţinut  nou  şi  prin  lucrarea  acestui  duh 
schimbă  faţa  omenirii  şi  transformă  temeinic  şi  deplin  re- 
laţiunile  sociale,  E  duhul  iubirii  de  Dumnezeu  care  libe¬ 
rează  inima  de  robia  pământescului,  şi  duhul  iubirii  de 
aproapele  care  crează  simţământul  comunitar  în  ambianţa 
căruia  înfloreşte  mila,  dreptatea  şi  jertfa. 

Proprietatea  este  bună  pentru  că  e  „zidirea  lui  Dum¬ 
nezeu"  :  ea  stă  Ia  temelia  civilizaţiei  şi  ordinei  sociale. 


1  Ne  interesează  nu  întâmplarea  in  sine,  câl  simbolul  ce*l  reprezintă. 


152 


REVISTA  TEOLOGICA 


Isvorul  nedreptăţii  nu  e  în  proprietate  —  care  corespunde 
şi  unei  necesităţi  lăuntrice,  —  ci  în  patimile  cari  robesc 
sufletul  omenesc.  Acestea  dau  sens  egoistic  proprietăţii  şi 
fac  din  bunurile  materiale  unicul  scop  al  vieţii.  Omul  însă 
nu  e  numai  trup:  specificul  uman  constă  nu  în  biologic, 
ci  în  trăirea  intensă  pe  dimensiunile  spiritului.  Pe  linia 
acestor  dimensiuni,  cari  cresc  sub  oblăduirea  lui  Dumnezeu 
şi  fermentează  sufletul  uman,  se  desfăşoară  adevăratul 
destin  al  societăţii:  tendinţa  spre  comunitatea  morală  şi 
spirituală  ideală,  care  să  se  răsfrângă  şi  în  domeniul  eco- 
nomic-social.  Duhul  comunitar,  zămislit  sub  zări  spirituale 
din  iubire  şi  dreptate,  dă  şi  proprietăţii  adevăratul  ei  sens, 
destinaţia  ce  i-a  hărăzit-o  Dumnezeu,  o  încadrează  în  so- 
lidarîsmul  moral  care  încheagă  elementele  societăţii  într'o 
singură  unitate,  dominată  de  un  singur  duh,  de  o  singură 
credinţă.  Din  scop,  bunurile  materiale  devin  mijloc :  mijloc 
pus  în  serviciul  comunităţii  şi  al  bunurilor  spirituale,  In- 
chipuiţi-vă  o  societate  de  personalităţi  creştine  deplin  con¬ 
turate  :  nu  este  aceasta  imaginea  înaltă  a  adevăratei  co¬ 
munităţi  umane,  în  care  maximum  de  libertate  se  reali¬ 
zează  în  maximum  de  solidaritate?  Căci  iubirea  de  Dum¬ 
nezeu  şi  de  oameni  are  această  paradoxală  putere  de-a 
contura  personalitatea  umană  în  liniile  ei  cele  mai  vigu¬ 
roase  şi  mai  sublime  şi  prin  chiar  acest  fapt,  de-a  închega 
forma  cea  mai  desăvârşită  a  comunităţii  omeneşti.  De  aceea 
iubirea  este  porunca  socială  â  creştinismului:  energiile  ei 
să  le  semănăm  în  inima  omenirii,  ca  să  crească  pe  pământ 
roadele  nefalsificate  ale  dreptăţii. 

E  evident,  în  lumina  acestor  consideraţii,  că  nici  co¬ 
munismul,  nici  capitalismul  nu  sunt  pe  linia  de  împlinire 
socială  creştină-  Unul  e  o  utopie,  concretizată  catastrofal 
în  robie,  mizerie  şi  barbarie :  mărginit  la  economic  şi  ma¬ 
terie,  luptând  împotriva  firii  şi  a  lui  Dumnezeu,  se  va 
sfărâma  sub  presiunea  realităţilor,  cari  nu  pot  xi  negate 
sau  nimicite  prin  forţă,  Celalt  este  premergătorul  comunis¬ 
mului  :  e  mediul  lui  de  desvoltare.  El  are  un  singur  scop  : 
banul;  o  singură  metodă:  exploatarea.  Se  prăbuşeşte  sub 
ochii  noştri,  cum  se  prăbuşesc  toate  rânduelile  bazate  pe 
exploatare  şi  nedreptate. 

Lumina  care  străluceşte  în  bezna  acestui  veac  mai 
aproape  de  comunitarismul  creştin  este  comunitar ismul  na¬ 
ţional-  De  sigur  sunt  anumite  nuanţe  deosebitoare,  dar  — 
în  aceste  sugestii  finale  —  nu  ne  oprim  asupra  lor:  ne 
interesează  punctele  de  contact.  După  imaginea  generală 
pe  care  am  încercat  s’o  dau  asupra  comunitarismului 
creştin,  asemănările  aproape  nici  nu  e  nevoie  să  le  relev : 
ele  răsar  în  chip  firesc  în  mintea  ori  cui  cunoaşte  cât  de 
puţin  principiile  naţionalismului  totalitar. 

Iată  cum  definea  Hitler  în  10  Decemvrie  1940  diferenţa 
dintre  principiul  economic  capitalist  şi  cel  naţional-socialist : 
„In  lumea  aceasta  a  democraţiei  capitaliste,  principiul 
economic  cel  mai  important  este  acesta :  poporul  este  dator 
să  slujească  economia,  iar  economia  trebue  să  slujească 
capitalul.  Noi  am  răsturnat  acest  principiu:  —  capitalul 
trebue  să  slujească  economia  iar  economia  trebue  să  slu¬ 
jească  poporul.  Poporul  este  pentru  noi  elementul  funda¬ 
mental,  iar  tot  restul  nu  e  de  cât  un  mijloc  pentru  a  ajunge 
la  ţelul  fixat.  Dacă  o  economie  nu  este  în  stare  să  hră¬ 
nească  şi  să  îmbrace  un  popor,  ea  este  rea  şi  nu  intere¬ 
sează  câtuşi  de  puţin  faptul  că  vreo  câteva  sute  de  oameni 
o  găsesc  excelentă  fiindcă  le  dă  lor  dividende  mari.  Noi 
am  înlăturat  această  pretinsă  libertate  şi  ni  s’a  spus  îndată : 
terorizaţi  libertatea.  Ei  bine,  terorizăm  libertatea  care  în¬ 
floreşte  în  dauna  comunităţii “. 

„Terorizăm"  e  un  fel  de  a  vorbi:  aşa  ar  fi  efectiv 
dacă  principiile  acestea  s'ar  aplica  într'un  stat  cu  o  men¬ 
talitate  democratic-capitalistă.  Dar  într’un  stat  în  care  po¬ 
porul  şi  indivizii  sunt  crescuţi,  educaţi  în  duh  comunitar 
nu  mai  e  terorizare,  ci  firească  aplicare  social-economică 
a  acestui  duh.  (N.  B,  In  acest  sens  am  pledat  noi  pentru 
primatul  spiritualului.  Nu  că  am  denigra  reformele  sociale, 
reformele  impuse  prin  puterea  Statului,  ci  pentru  că  avem 
convingerea  că  aceste  reforme  nau  nici  o  valoare,  terori¬ 
zează,  dacă  nu  corespund  unei  stări  spirituale,  unei  anumite 
mentalităţi.  De  aceea  am  afirmat :  nivelul  societăţii,  nivelul 
reformelor  sociale  depinde  de  nivelul  iubirii  existent  în 
societate).  Aşa  dar :  bunurile  economice  sunt  numai  un 
mijloc  pentru  bună  starea  poporului,  pentru  dreptatea  so- 

cială,  sunt  în  serviciul  comunităţii  naţionale,  (E  desigur  o 
limitare  între  graniţele  etnice,  limitare  firească.  Creştinis¬ 
mul  merge  spre  imaginea  unei  comunităţi  universale.  Dar 
cine  poate  spune  dacă  acea  comunitate  nu  va  fi  tocmai 
coordonarea  sub  egida  duhului  creştin  a  tuturor  comuni¬ 
tăţilor  naţionale,  înălţate  la  o  potenţă  spirituală  mai  deplină?). 
Aceasta  însă  nu  este  deajuns,  Nu-i  deajuns  să  pro¬ 
clami  economia  ca  mijloc  în  serviciul  comunităţii,  al  popo¬ 
rului,  Căci  rămâne  întrebarea!  —  poporul,  comunitatea 
naţională  în  serviciul  cui  este?  Ea  nu  poate  să  se  aibă 
pe  sine  scop:  ea  trebuie  să  lupte  pentru  un  ideal.  Care 
este  acel  ideal?  —  Mântuirea,  învierea  în  veşnicii.  Aceasta 
este  suprema  valoare  în  serviciul  căreia  trebuie  pusă  viaţa 
individului  şi  viaţa  popoarelor. 

Deci :  economia  în  serviciul  poporului ;  poporul  în  ser¬ 
viciul  lui  Hristos.  Adică:  economia  în  slujba  mântuirii. 
Dacă  economicul  trebuie  să  slujească  societăţii,  comunitatea 
nu  se  poate  mărgini  la  idealuri  terestre:  ea  trebuie  să-şi 
salte  vrerile  spre  zările  spirituale  de  peste  veac.  E  ade¬ 
vărat:  neamurile  au  elemente  de  coeziune  comunitară,  în 
unitatea  biologică,  în  unitatea  limbii,  în  tensiunea  unui 
anumit  imperialism  etc.  Dar  ele  nu  rămân  în  istorie  prin 
faptul  că  poporul  are  ce  mânca,  sau  prin  vigoarea  lor  bio¬ 
logică  sau  prin  cuceririle  lor.  Ele  fac  istoria  prin  poten¬ 
ţialul  lor  spiritual,  de  creaţie.  Iar  acest  potenţial  spiritual 
creator  este  roada  trăirii  arzânde  sub  luminile  unui  ideal, 
sub  flacăra  de  azur  a  cerului.  Poporul  care  nu  simte  în¬ 
fiorările  veşniciei,  nici  nostalgia  mântuirii,  nu  poate  crea 
nici  istorie :  trăeşte  sub  istorie,  nu  în  istorie.  Luminile  trăirii 
spirituale  sub  harul  lui  Hristos,  desăvârşesc  comunitatea 
naţională,  o  înalţă  spre  culmile  sublime  ale  comunităţii 
creştine,  în  care  se  realizează  nu  numai  dreapta  împărţire 
a  bunurilor  terestre  încadrate  într’un  sens  comunitar,  ci 
şi  destinul  de  flacără  şi  cer  al  veşniciei  neamurilor. 

Atâta  vreme  cât  cele  două  postulate  creştine-sociale : 
a)  duhul  iubirii  comunitare ;  b)  primatul  spiritualului  (setea 
mântuirii),  nu  vor  fi  o  realitate,  omenirea  nu  va  putea 
realiza  de  cât  imagini  trunchiate  ale  comunităţii  creştine, 
aşa  cum  se  proectează  în  zarea  veacurilor.  Pentru  aceasta 

nu  e  vinovată  viziunea  de  har  a  eredinţii:  ea  este  energia 
care  răscoleşte  veacurile,  le  transformă  şi  le  ridică  spre 
cerul  dorurilor  desăvârşirii  umane. 

Reuşi-va  ţara  aceasta,  luptătoare  în  veacuri  pentru 
„lege",  să  dea  omenirii  o  icoană  mai  pură  a  comunităţii 
creştine?  —  Răspunsul  stă  în  inimile  noastre,  în  vrerea 
noastră.  Căci  braţul  lui  Dumnezeu  îl  simt  ocrotitor  peste 
destinul  românesc,  destin  mărturisitor  al  lui  Hristos,  mărtu¬ 
risitor  ţîn  sens  martiric)  al  ortodoxiei.  Pentru  aceasta 
Biserica  trebuie  aşezată,  ca  altădată,  In  inima  neamului} 
ea  trebuie  să  devie  călăuza,  temelia  şi  energia  dinamiza¬ 
toare  a  statului  Ceice  acuză  Biserica  de  stările  actuale, 
atunci  când  ea,  de  când  există  statul  „modern11  român,  a 
fost  ostracizată  şi  statul  cu  toate  mijloacele  lui,  şcoală,  le¬ 
gislaţie,  presă,  politică  etc.,  şi-a  crescut  generaţiile  într'un 
duh  necreştin,  dau  dovadă  de  miopie:  le  lipseşte  viziunea 
dară  a  cauzelor  desagregării  noastre.  Poate  Biserica  trans¬ 
forma  radical  o  societate,  când  statul  dă  aceleaşi  societăţi 
o  direcţie  abisericeasca?  Iată  problema  pe  care  trebuie 
să  şi-o  puie  acuzatorii.  Statul  e  deci  obligat  să  colaboreze 
cu  Biserica,  Mai  mult :  să  fie  infuzat  de  duhul  ei,  să  con¬ 
cretizeze  acest  duh  în  organizaţia  lui,  să  îndrumeze,  prin 
aşezămintele  şi  legile  lui,  viaţa  socială  în  totalitatea  ei,  pe 
făgaşul  duhului  creştin.  Noi  avem  certitudinea  neclintită 
că  un  stat  român  în  care  ar  pulsa  într 'adevăr  viu  şi  real, 
nu  numai  oficial,  duhul  credinţei  strămoşeşti,  ar  fi  cea  mai 
deplină  realizare,  atât  pe  plan  spiritual  cât  şi  pe  plan 
politico-social,  din  Europa.  Şi  să  nu  se  iluzioneze  nimeni 
crezând  că  dacă  se  încredinţează  Bisericii  asistenţa  socială, 
s'au  rezolvat  toate  problemele  creştine  ale  statului.  Nu: 
mila  este  pentru  nenorociţii  sorţii.  Ea  e  numai  unul  din 
aspectele  iubirii.  Duhul  social  al  creştinismului  nu  se 
opreşte  aici;  el  e  cu  mult  mai  exigent:  —  el  zideşte,  din 
energiile  iubirii  comunitare,  idealul  de  minunată  împlinire 
a  dreptăţii  sociale,  care  fecundează  toate  formele  sociale 
ce  apar  în  zarea  veacurilor.  De  sigur  nu  Biserica  va  fixa 
programe  şi  va  organiza  societatea:  ea  e  revărsare  de  duh; 
dar  statul,  dinamizat  de  puterile  acestui  duh,  trebuie  să 
concretizeze  politic-economic-social  această  dreptate  ţâşnită 

din  isvoarele  iubirii,  care  singură  potoleşte  jarul  patimilor 
şi  călăuzeşte  neamurile  spre  lumină. 

Dreptate  şi  milă,  cheag  de  iubire  comunitară:  iată 
ceia  ce  ar  reprezenta  din  punct  de  vedere  socîal-economic, 
un  stat  în  care  Biserica  este  centrul  dinamic  şi  viu  al  în¬ 
tregii  vieţi  sociale.  Şi  altă  cale  nu  există. 

Căci  suprema  realizare  suprema  împlinire,  a  societăţii 
umane,  ca  o  lacrimă  a  veşniciei  ce  aprinde  veacurile,  este 
comunitatea  spirituală  a  Bisericii. 


TIPARUL 

LA  ROMÂNII  DIN  TRANSILVANIA 

de 

Prof.  Dr.  IOACHIM  CRĂCIUN 


In  cadrul  lecţiilor  de  inaugurare  a  cursurilor  Universităţii  noastre 
pribege,  secţia  istorică  a  Facultăţii  de  Filosofie  şi  Litere  a  găsit  po¬ 
trivit  să  grupeze  aceste  lecţii,  de  la  începutul  anului  şcolar  1940 — 1941,. 
în  jurul  unor  probleme  din  trecutul  Transilvaniei.  Conformându-ne 
acestui  desiderat  am  crezut  că  e  bine  să  legăm,  azi  şi  aci,  de  anul 
jubilar  al  tiparului  —  1940  —  o  privire  sintetică  asupra  anilor  de 
trudnică  muncă  tipografică  în  Transilvania,  oropsită  în  trecut,  sfârti- 
cată  acum.1 

De  la  1440,  când  se  presupune,  cu  aproximaţie,  că  a  văzut  Iu*- 
mina  tiparului  cea  dintâi  carte  imprimată  cu  litere  mobile  în  Europa^ 
şi  până  la  1940,  au  trecut  cincisute  de  ani.  Acest  jumătate  de  mileniu 
de  victorie  a  spiritului  n'a  putut  să  fie  comemorat  după  cuviinţă, 
acum,  când  vorbesc  mai  mult  tunurile  şi  bombele,  iar  nu  paginile  se¬ 
nine  ale  unei  cărţi  dragi.  Ceea  ce  nu  scade  însă  cu  nimic  impor¬ 
tanţa  epocală  a  descoperirii  lui  Gutenberg  din  Maienţa. 


1  Lecţie  de  deschidere  ţinută  Ia  Universitatea  „Regele  Ferdinand  1“  din  Cluj — 
Sibiu  în  ziua  de  20  Nov.  1940  în  Aula  Academiei  Teologice  „Andreiane".  E  bine  să 
fie  reţinut  faptul,  memorabil  pentru  vremurile  de  acum  şi  pentru  cele  viitoare,  că 
Universitatea  românească  din  Cluj,  refugiată  iu  urma  arbitrajului  de  la  Viena  din 
30  August  1940  la  Sibiu,  unde  n'a  găsit  aproape  nimic  pentru  cele  necesare  unui 
învăţământ  superior,  a  putut  să-şi  deschidă  porţile  ştiinţei  înaintea  Universităţii  un¬ 
gureşti,  care  a  găsit  in  capitala  Transilvaniei  clădiri  şi  biblioteci  gata  instalate.  Iată 
conţinutul  apelului,  care  a  chemat  atât  de  curând,  in  împrejurări  foarte  vitrege,, 
studenţimea  şi  publicul  sibian  la  munca  Universităţii  pribege: 

„Lecţii  de  inaugurare  despre  problemele  Transilvaniei  la  Universitatea  din  Cluj — 

Sibiu, 

Profesorii  de  la  Facultatea  de  Filosofie  şi  Litere  a  Universităţii  clujene  — 
secţia  istorică  —  inaugurându-şi  cursul,  vor  ţinea  următoarele  lecţii  publice  de 
deschidere : 

Joi,  14  Noemvrie,  ora  6  p,  m.  Silviu  Dragomir :  Transilvania  şi  dreptul  de 
stăpânire  asupra  ei. 

Povestea  descoperirii  tiparului  e  cunoscută  îndeobşte,  Johann 
Genzfleisch,  după  numele  mamei:  zum  Gutenberg,  a  inventat  literele 
mobile  —  după  încercări  îndelungate  —  datorită  unei  întâmplări  feri¬ 
cite.  Se  spune  că  într'o  zi,  pe  când  se  afla  la  mănăstirea  Arbogast, 
scăpă  din  mâni  o  carte  de  rugăciuni,  de  pe  ale  cărei  scoarţe  s'au 
desprins  literile  titlului.  Rămase  un  moment  uimit,  dându-şi  seama  că 
îndelungatele  sale  încercări  şi-au  găsit  deslegarea  fericită,  iar  în  cea¬ 
laltă  clipă  o  luase  la  fugă,  părăsind  întunericul  mănăstirii  şi  urcân- 
du-se  pe  o  colină,  la  picioarele  căreia  se  întindea  câmpia  alsaciană 
aurită  de  razele  soarelui  în  apunere.  Aci  căzu  în  genunchi  şi  mur¬ 
mură  o  rugăciune  de  mulţumire. 

Tipărituri  au  existat  şi  înainte  de  anul  1440,  aşa  numitele  tipă¬ 
rituri  xilografice  şi  tabelare,  cu  litere  fixe,  cioplite  în  piatră  sau 
scobite  în  plăci  de  lemn.  In  China  şi  în  Japonia  astfel  de  imprimate 
se  constată  încă  de  prin  veacul  al  VlII-lea  d.  Hr. ;  în  orice  caz  se 
păstrează  şi  azi  o  tipăritură  xilografică  chineză  din  anul  932,  Tot 
Chinezii,  cu  cea  mai  veche  civilizaţie  continuativă  de  pe  glob,  au  fost 
şi  descoperitorii  literilor  mobile  în  veacul  al  Xl-lea.  Iar  în  Coreea 
s’au  găsit  cărţi  tipărite  cu  litere  mobile  datând  din  primele  decade 
ale  veacului  al  XV-lea. 

Cum  se  face,  totuşi,  că  descoperirea  tiparului  se  leagă  de  nu¬ 
mele  lui  Gutenberg  şi  se  admite  ca  dată  a  descoperirii  anul  1440? 

Intre  tiparniţele  cu  litere  mobile  din  China  şi  Coreea  şi  între 
teascurile  meşterului  Gutenberg  n’a  putut  exista  nici  o  legătură. 


Vineri,  15  Noemvrie,  ora  6  p.  m.  Romulus  Cândea :  Ideea  naţională  în  secolul 
al  XlX-lea  şi  problema  românismului. 

Sâmbătă,  16  Noemvrie,  ora  6  p,  m.  Constantin  Daicoviciu ;  Rădăcinile  mile¬ 
nare  ale  poporului  românesc  în  Transilvania, 

Luni,  18  Noemvrie,  ora  6  p,  m.  Ioan  Lupaş:  Probleme  de  istoriografie  tran¬ 
silvană. 

Marţi,  19  Noemvrie,  ora  6  p,  m,  Coriolan  Petranu:  Probleme  de  artă  in 
Transilvania, 

Miercuri,  20  Noemvrie,  ora  6  p,  m.  Ioachim  Crăciun :  Tiparul  la  Românii  din 
Transilvania. 

Joi,  21  Noemvrie,  ora  6  p.  m.  Romului  Vuia :  Satul  românesc  din  Transil¬ 
vania,  leagăn  al  poporului  nostru. 

Vineri,  22  Noemvrie,  ora  6  p.  m.  Sabin  Opreanu:  Locul  Transilvaniei  în  uni¬ 
tatea  geografică  a  României. 

Lecţiile  se  vor  ţinea  în  Aula  Academiei  teologice  din  str,  Mitropoliei.  Sunt  in¬ 
vitaţi  să  asiste  şt  studentele  şi  studenţii  de  la  alte  Facultăţi,  precum  şi  publicul  sibian". 

Chinezii  au  folosit  şl  folosesc  şi  azi  prea  multe  semne  ale  alfabetului, 
pentru  ca  o  tiparniţă  cu  litere  mobile  să  fi  putut  înflori  şi,  apoi,  să 
se  fi  putut  lăţi  şi  la  alte  popoare.  Pe  când  în  Europa  alfabetul  în¬ 
trebuinţat  comportând  un  număr  mic  de  litere,  arta  tipăririi  a  devenit 
o  invenţie  care  a  răscolit  întreaga  producţie  a  cărţilor. 

Depărtarea  geografică  şi  complicaţiile  alfabetului  chinez  exclud, 
deci,  ori  ce  model  anterior  şi  astfel  invenţia  germanului  Ioan  Gutenberg 
s  a  făcut  cu  totul  independent  de  ori  ce  influinţe  din  Orient. 

In  Europa  acelor  vremuri  de  sfârşit  de  Ev  Mediu  se  poate 
spune  despre  invenţiunea  tiparului,  ca  şi  despre  alte  invenţiuni  în 
general,  că  plutea  în  aer.  Numai  aşa  se  explică  rivalitatea  ce  & 
existat  —  şi  pentru  unii  există  şi  acum  —  dintre  Gutenberg,  ger¬ 
manul,  şi  Laurenţiu  Coster,  olandezul,  pentru  întâietatea  descoperirii. 
Adevărul  e  că  Ioan  Gutenberg  —  nu  Coster  —  a  avut  cel  dintâi 
aparat  de  turnat  litere  şi  aflarea  acestui  instrument  practic  face  ca 
el  sa  fie  privit  ca  părinte  al  tipografiei. 

Anul  tipăririi  celei  dintâi  cărţi  a  meşterului  de  la  Maienţa  e 
încă  necunoscut  şi  probabil  că  necunoscut  va  rămânea  în  vecii  ve¬ 
cilor,  pentru  că,  după  obiceiul  vremii,  cărţile  nu  poartă  numele  tipo¬ 
grafului  şi  nici  alte  indicaţiunl  bibliografice.  In  istoria  cărţii  —  în 
bibliologie  —  e  admis,  însă,  ca  an  al  strămutării  lui  Gutenberg  de 
la  Strassburg  la  Maienţa,  unde  şi-a  început  activitatea  tipografică, 
anul  1440. 

Implinescu-se  acum  tocmai  cinci  veacuri  de  la  minunata  lui  in¬ 
venţie.  Transilvania  noastră  îndoliată  se  asociază  azi,  şi  aci  —  în 
Sibiul  celei  dintâi  tipografii  ardelene  —  la  comemorarea  acestui  om 
al  pământului  german,  iar  Universitatea  „Regele  Ferdinand  I"  din 
Cluj  nu  poate  fi  de  cât  mândră  că  prin  meşteşugul  inventat  de  Gu¬ 
tenberg  a  putut  şi  poate  să  arate  lumii  superioritatea  ei  ştiinţifică, 
în  20  de  ani,  faţă  de  activitatea  ştiinţifică  a  Universităţii  „Francisc 
Iosif  1“,  Universitatea  maghiară  din  Cluj,  în  45  de  ani, 1 

Din  Maienţa  Iui  Gutenberg  tiparul  s'a  răspândit  treptat-treptat 
şi  în  ţările  din  jur,  ajungând  în  cele  mai  îndepărtate  cu  atât  mai 
târziu,  cu  cât  o  ţară  se  afla  la  o  distanţă  mai  mare  sau  mai  mică 
de  patria  descoperitorului. 


1  Ci  lucrarea  noastră;  Activitatea  ştiinţifică  la  Universitatea  „Regele  Ferdi¬ 
nand  1"  din  Claj  în  primul  deceniu,  1920 — 1930.  Cluj,  Cartea  Românească,  1936, 
in-8°,  321  p.  (Bibliotheca  Bibliologica,  No.  3). 

Pe  pământul  Ţărilor  Române  tiparul  a  venit  pe  drumul  Veneţiei 
şi  al  Cetiniei  muntenegrine,  Ia  1508.  Suntem  ţara  care  a  avut  cea 
dintâi  tiparniţă  în  sud-estul  european,  înainte  de  Rusia,  Turcia,  Grecia, 
Sârbia  şi  Bulgaria.  Nu  trebue  să  uităm  nici  amănuntul  că  un  Român , 
de  obârşie  muntenească,  care  a  ridicat  tronul  Ungariei  la  străluciri 
neegalate  de  nimeni  după  el,  Matia  Corvinul,  a  fondat  cea  dintâi  ti¬ 
pografie  în  ţara  vecină,  la  Buda,  încă  în  1473. 

Avem  şi  noi  incunabule  —  adică  tipărituri  din  epoca  primor¬ 
dială  a  invenţiei  lui  Gutenberg  —  opt  la  număr,  eşlte  de  sub  teascurile 
muntene  şi  ardelene  între  1508  şi  1546,  Am  dovedit  altă  dată  posi¬ 
bilitatea  de  încadrare  al  acestor  opt  incunabule  româneşti  în  şirul  in¬ 
cunabulelor  din  ţările  apusene,  deşi  posterioare  anului  1500, 1  Limba 
incunabulelor  noastre  este  slavona,  limba  oficială  a  cărţilor  sfinte, 
după  cum  în  Apus  limba  oficială  a  fost  cea  latinească.  Una  singură 
are  totuşi  „voroavă11  românească  şi  aceasta  fu  tipărită  în  oraşul  pri¬ 
begiei  noastre  de  acum,  în  Sibiu,  ia  1544. 

Dar  să  poposim  acum  pe  pământul  Transilvaniei,  pe  pământul 
celei  dintâi  şi  al  singurei  incunabule  în  veşmânt  românesc,  şi  să  urmărim 
în  linii  mari  evoluţia  cărţilor  tipărite  în  această  provincie  românească. 

Dintre  ţările  locuite  de  Români  Muntenia  a  avut  cea  dintâi  ti¬ 
pografie,  în  1508,  la  Târgovişte,  sau  la  Mănăstirea  Dealului,  sub 
domnia  lui  Radu  cel  Mare.  Urmează  în  ordinea  cronologică  Transil¬ 
vania,  unde  se  constată  cea  mai  bătrână  tipografie  la  Sibiu,  în  1529, 
apoi  la  Braşov,  în  1533,  la  Cluj,  în  1550,  şi  în  alte  centre  ca  Alba- 
Iulia,  Sebeş,  Orăştie,  Oradea,  etc.  Moldova  vine  în  rândul  ai  treilea, 
cu  tipografie  numai  In  veacul  următor,  al  XVII-lea,  sub  domnia  lui 
Vasile  Lupu,  căci  tipografia  plănuită  de  Despot  Vodă  la  Cotnari, 
în  1562,  nu  ştim  să  fi  luat  fiinţă  nici  măcar  pentru  uu  timp  mai  scurt. 

Sibiul,  cu  cea  mai  veche  tiparniţă  ardeleană,  ne-a  dat  —  precum 
am  constatat  mai  sus  —  prima  carte  românească  din  această  pro¬ 
vincie.  E  vorba  despre  faimosul  Catehism  românesc  din  1544,  din 
care,  spre  regretul  bibliologilor  şi  al  istoricilor  literaturii  române,  nu 
se  mai  cunoaşte  azi  nici  un  exemplar.  Timotei  Cîpariu  a  văzut,  prin 
anii  1838,  în  Biblioteca  Mănăstirii  din  Blaj  un  catehism  de  format 
in-12°,  fără  început  şi  fără  sfârşit,  care  se  pare  a  fi  fost  Catehismul 
despre  care  vorbim.  O  descoperire  senzaţională  pentru  iubitorii  de 
cărţi,  destul  de  recentă,  vine  să  confirme,  indirect,  afirmaţiile  învă- 

1  In  lucrarea :  Cartea  românească  în  decursul  veacurilor.  Cluj,  Tip.  Eparh. 
Ortodoxe  Române,  1937,  in-80,  30  p. 

-ţatului  filolog  de  la  Blaj.  In  anul  trecut,  1939,  dl  prof.  P.  P,  Panai- 
tescu  dela  Universitatea  din  Bucureşti  a  găsit  tot  la  Blaj  şi  tot  in 
Biblioteca  Mănăstirii  —  pe  unde  am  trecut  atâţia  inşi  fără  a  avea 
însă  norocul  d-sale  —  o  altă  incunabulă  de  a  noastră,  acel  Octoih 
din  1510,  tipărit  de  călugărul  Macarie  în  Ţara  Românească,  din  care 
se  păstra  un  exemplar  la  Mănăstirea  Hilandar  de  la  Muntele  Athos. 
Această  carte,  a  doua  incunabulă  în  ordinea  cronologică,  găsită  chiar 
la  Blaj,  poate  adeveri  spusele  lui  Cipariu  despre  Catehism,  a  cincea 
incunabulă,  aflată  tot  acolo. 

Lipsind  începutul  şi  sfârşitul,  nu  cunoaştem  precis  nici  pe  ti- 
pâritorul  Catehismului  românesc.  El  pare  să  fi  fost  Sasul  sibian 
Philip  Mahler  (cu  numele  latinizant,  după  obiceiul  vremii:  Philippus 
Pictor),  care  şi-a  putut  aduce  litera  cirilică,  cu  care  a  fost  tipărită 
cartea,  de  la  Târgovişte,  din  tipografia  lui  Dimitrie  Liubavici,  un  alt 
tipograf  vestit  al  Ţării  Româneşti,  urmaş  al  smeritului  călugăr  Macarie. 
Tot  Philip  Mahler  a  putut  să  fie  —  dacă  nu  a  fost  chiar  un  preot 
anonim  din  Sălişte  —  şi  traducătorul  Catehismului  din  limba  germană, 
limbă  în  care  răspândi  Ioan  Honterus  de  la  Braşov  învăţăturile  lui 
Luther  printre  Saşii  din  Transilvania,  Ca  cea  dintâi  carte  tipărită  în 
limba  românească  de  pe  tot  teritoriul  locuit  de  neamul  nostru,  ea 
găsi  o  mulţime  de  cumpărători,  printre  preoţii  români,  nu  fiindcă 
le-ar  fi  trecut  prin  minte  acestora  să-şi  părăsească  legea  strămoşească 
şi  să  treacă  la  lutheranism  —  căci  acesta  fu  scopul  tipăriturii  —  ci 
pentru  că  li  se  dădea  posibilitatea  să  se  roage  lui  Dumnezeu  în  limba 
românească.  „Zi  ocenaş  (Tatăl  nostru)  româneşte,  să  înţeleagem",  se 
spunea  într’un  anume  loc  al  Catehismului  şi  din  conţinutul  tendenţios 
al  cărţii,  popii  noştri  au  reţinut,  pentru  vremurile  de  atunci  şi  pentru 
veacurile  următoare,  numai  această  frază  mântuitoare  de  suflet  şi 
de  neam. 

Nu  putem  trece  prea  repede  peste  formatul  acestei  incunabule 
ardelene,  Dacă  e  adevărat  ceea  ce  spune  Timotei  Cipariu  că  tipă¬ 
ritura  văzută  de  el  avea  formatul  in-12°,  atunci  Catehismul  românesc 
ni  se  pare  a  fi  cea  dintâi  carte  „ aldină “  —  mutatis-mutandis  şi  cu 
gândul  numai  la  formatul  ei  mic  —  din  sud-estul  european  şi  cu  100 
de  ani  înainte  de  celebrele  ediţii  elzeviriene,  cari  prin  formatul  lor 
in-12°  au  însemnat  o  revoluţie  în  istoria  cărţii  europene. 

Jumătatea  a  doua  a  veacului  al  XVI-lea  poartă  pecetea  hărni¬ 
ciei  Diaconului  Coresi,  pe  care  îl  putem  numi  părinte  al  tipografiei 
româneşti.  Dublei  sale  calităţi  de  părinte-preot  şi  de  părinte-tipograf, 

i-am  mai  adăugat  şi  altă  dată  o  a  treia:  părintele  înainte  mergător 
şi  întâiul  stătător  în  pomelnicul  ostenitorilor  pentru  unirea  celor  trei 
provincii  locuite  de  Români,  a  Ţării  Româneşti,  de  unde  era  originar, 
a  Transilvaniei,  unde  a  muncit  cea  mai  mare  parte  a  vieţii  sale  şi  a 
Moldovei,  unde  au  străbătut  multe  din  tipăriturile  lui  faimoase.  In- 
tr’adevăr  înainte  de  a  cuceri  Mihai  Viteazul,  Domnul  Ţării  Româneşti, 
Transilvania  şi  Moldova,  cu  sabia,  le-a  cucerit  smeritul  Diacon  Coresi 
cu  cele  vre-o  22  cărţi  masive  ale  sale,  cunoscute  până  azi,  şi  răs¬ 
pândite  cu  prodigalitate  în  cele  trei  provincii,  în  cari  locuitorii  băşti¬ 
naşi  erau  de  acelaş  neam,  de  aceeaşi  limbă  şi  de  aceeaşi  credinţa. 

Activitatea  tipografică  a  lui  Coresi  s'a  desfăşurat  în  celălalt 
oraş  de  la  poalele  Carpaţilor  Transilvani,  în  Braşov,  unde  tipografia 
lui  Honterus  îi  deschisese  larg  porţile  pentru  toate  cărţile  lui  apărute 
în  limba  românească  şi  pentru  unele  în  limba  slavonă.  Cine  va  răsfoi 
cartea  scrisă  de  dl  Hermann  Tontsch  întitulată :  Die  Honterus-Presse 
in  400  Jahren.  Festschrift  der  Buchdruckerei  Johann  Gdtts  Sohn, 
apărută  la  Braşov  în  1933,  acela  va  putea  să-şi  dea  seama  ce  a  în¬ 
semnat  această  tipografie  în  epoca  coresiană  şi  în  veacurile  urmă¬ 
toare  pentru  Români.  In  ea  au  văzut  lumina  tiparului  un  mare  număr 
de  cărţi  româneşti,  cari  constitue  tot  atâtea  puncte  de  întâlnire  fră¬ 
ţească  între  Români  şi  Saşi  pe  câmpul  muncii  spirituale  în  Tran¬ 
silvania. 

Dintre  cele  9  cărţi  coresiene  româneşti  apărute  în  tiparniţa 
braşoveană  amintim  numai  două:  întrebarea  creştinească,  cu  care  se 
începe  seria  cărţilor  din  Braşov  în  limba  noastră  la  1559 — 1560,  for¬ 
mând,  după  toate  probabilităţile,  ediţia  II  a  Catehismului  din  1544  şi 
Evanghelia  ca  învăţătură  sau  Cazania  lui  Coresi,  ultima  şi  cea  mai 
impozantă  carte  românească  a  Diaconului,  din  1580-— 1581.  Din  pre¬ 
doslovia  acestei  cărţi,  tipărită  în  format  mare,  in-folio,  cu  litere  mă¬ 
runte,  „cu  totul  apusene'*,  în  negru  şi  roşu,  având  şi  o  serie  de  prea 
frumoase  ornamente  şi  frontispicii  xilografice,  aflăm  următoarele 
amănunte  cari  îi  măresc  importanţa:  „Iară  eu  (editorul),  deaca  o 
văzuiu  ce  învăţătură  dumnezească  şi  cu  folos  sufletului  iaste  întru  ea, 
iară  inima  mea  se  îndulci,  şi  foarte  mă  sfătuii  cu  luminatul  mitro¬ 
polit  marele  Ghenadie  den  tot  ţinutul  Ardealului  şi  al  Orăzii,.,  Şi  cu 
voia  tuturor  acestora  şi  cu  voia  mitropolitului  marelui  Serafim  (din 
Ţara  Românească)  o  deadem  la  Coresi  diaconul,  ce  era  meşter  în¬ 
văţat  într'acest  lucru,  de  o  scoase...  pre  limba  românească,  împreună 
şi  cu  preuţii  de  la  beseareca  Scheailor,  de  lângă  cetatea  Braşovu  ui 

anume  popa  Iane  şi  popa  Mihai“,  acesta  din  urmă  protopopul  care 
a  întâmpinat  oştile  glorioase  ale  lui  Mihai  Viteazul  în  capitala  Bârsei. 

Cazania  lui  Coresi  a  fost  şi  cea  mai  răspândită  tipăritură  româ¬ 
nească  din  veacul  al  XVI-lea,  după  cum  o  dovedeşte  o  scrisoare  a 
Sasului  Luca  Hirscher  din  14  August  1583,  prin  care  anunţa  pe  judele 
oraşului  Bistriţa  cât  de  bine  se  vindea  această  carte  în  toate  cele  trei 
provincii  locuite  de  Români.  Nu  trebue  să  uităm  că  în  această  epocă 
apar  şl  cele  dintâi  librării  în  Transilvania,  una  Ia  Braşov,  a  Iui  Nicolau 
Schmidt,  iar  cealaltă  la  Sibiu,  mai  nouă,  a  lui  George  Wiider, 

Dacă  Sibiul  se  poate  mândri  că  a  dat  la  lumină  singura  incu- 
nabulă  în  limba  română  din  tot  trecutul  nostru,  iar  Braşovul  ca  a 
adăpostit,  pe  lângă  cea  mai  veche  şcoală  românească  —  ridicată  la 
1495,  refăcută  în  piatră  la  1597  —  şi  pe  Diaconul  Coresi,  Orăştiei 
îi  revine  meritul  de  a  fi  patronat  tipărirea  celei  dintâi  cărţi  cuprin¬ 
zând  Vechiul  Testament  în  tălmăcire  românească,  Palia,  apărută  la 
1582,  ostenindu-se  cu  tiparul  printre  alţii  şi  fiul  Diaconului,  Şerban. 

Peste  câţiva  ani,  la  1588,  a  încetat  orice  activitate  tipografică 
în  provincia  noastră,  matriţele  şi  literele  fiind  înlocuite  cu  săbii  şi 
archebuze,  iar  teascul  Diaconului  Coresi  cu  securea  biruitoare  a  lui 
Mihai  Viteazul,  unificatorul  politic  al  celor  trei  provincii  locuite  de 
Români. 

După  datele  cari  ne  stau  la  îndemână,  din  cele  38  cărţi  tipărite 
de  Români  în  veacul  al  XVI-lea,  20  au  văzut  lumina  tiparului  în 
Transilvania,  dintre  cari  toate  cele  în  limba  românească,  12  la  număr 
şi  numai  8  în  limba  slavo- română  sau  slavonă.  Fireşte  nu  trebue 
uitat  că  acest  veac  a  fost  la  noi  un  veac  eminamente  al  manuscri¬ 
selor,  al  vestitelor  Codice,  Psaltiri,  Evanghelii  şi  a  o  mulţime  de 
cărţi  populare,  dar  şi  al  Cronicei  dubnicense  şi  al  istoriei  lui  Nicolae 
Olahus,  sibianul. 

Veacul  al  XVII-lea  fu  în  Transilvania,  ca  şi  în  celelalte  două 
Principate  Române,  un  veac  al  intermitenţelor.  Putem  vorbi  despre 
patru  cicluri,  în  cadrul  cărora  se  succed,  prin  alternanţe,  perioade 
nete  de  manuscrise  şi  de  tipărituri.  Oraşul  tiparniţei  în  acest  veac  a 
fost,  cu  foarte  puţine  excepţii,  Alba-Iulia,  iar  iniţiatorul  întemeierii  ei : 
Mitropolitul  Ghenadie  al  Transilvaniei,  sprijinit  de  Matei  Basarab, 
care  trimise  pe  tipograful  „popa  Dobre  de  au  venit  dein  ţara  rumâ- 
nească  de  au  făcut  tipare  aice  în  Ardeal".  Rolul  lui  Gheorghe  Râ- 
koczy  I  se  reduce  numai  Ia  aprobarea  pe  care  o  dăduse  pentru 
înfiinţare. 

Din  totalul  de  7  cărţi  „râkocziene"  ■ — ■  şi  am  văzut  cu  câtă  drep¬ 
tate  pol  fi  ele  numite  astfel  de  unii  învăţaţi  ai  noştri  —  reprezen¬ 
tative  pentru  perioada  primă  a  tipăriturilor  ardelene  din  acest  veac 
ni  se  par:  Catehismul  calvinesc  din  1640,  care  a  provocat  replica 
Mitropolitului  Varlaam  al  Moldovei  la  1645  şi  o  triplică  ardeleană  la 
1656,  apoi  Evanghelia  ca  învăţătură  din  1641,  tipărită  cu  cheltuiala 
.„arhimitropol  ţiului"  Ghenadie,  vlădica  din  Alba-Iulia,  şi  cu  osteneala 
popei  Dobre  munteanul  şi  în  sfârşit  Noul  Testament  din  1648,  o  carte 
in-folio,  masivă,  cu  330  foi  —  suntem  încă  în  epoca  foliaţiei,  nu 
a  paginaţiei  —  cu  litere  negre  şi  roşii,  mărunte,  fine,  elegante  şi  cu 
xilografii  după  gustul  european.  Cele  două  Predoslovii  ale  cărţii,  una 
reglementară,  de  osanale  către  Principele  Gheorghe  Râkoczy,  iar 
cealaltă  plecată  din  inimă,  către  cititori,  sunt  scrise  de  Mitropolitul 
Simeon  Ştefan,  care,  în  cea  de  a  doua  predoslovie,  îşi  concretiză 
năzuinţa  de  a  se  fi  silit  să  scrie  pe  înţelesul  tuturor  Românilor  în 
următoarele  cuvinte  memorabile  :  „Aceasta  încă  vă  rugăm  să  luaţi 
aminte  că  Românii  nu  grăesc  în  toate  ţările  într'un  chip,  încă  nici 
într'o  ţară  toţi  într’un  chip ;  pentru  aceea  cu  anevoie  poate  să  scrie 
cineva  să  înţeleagă  toţi,  grăind  un  lucru  unii  într'un  chip,  alţii  în- 
tr’alt  chip :  au  veşmânt,  au  vase,  au  altele  multe  nu  le  numesc  în¬ 
tr’un  chip.  Bine  ştim  că  cuvintele  trebue  să  fie  ca  banii,  că  banii 
aceia  sânt  buni,  cari  umblă  în  toate  ţările,  aşa  şi  cuvintele  acelea 
sânt  bune,  care  le  înţeleg  toţi.  Noi,  drept  aceea  —  zice  Mitro¬ 
politul  —  ne-am  silit,  de  încât  am  putut,  să  isvodim  aşa  cum  sd  în¬ 
ţeleagă  toţi ;  iară  dacă  nu  vor  înţelege  toţi,  nu-i  de  vina  noastră, 
ce-i  de  vina  celuia  ce  au  răsfirat  Românii  printr’alte  ţări,  de  s'au 
amestecat  cuvintele  cu  alte  limbi,  de  nu  grăesc  toţi  într'un  chip". 

Şirele  acestea  constitue  o  primă  dovadă  ardeleană  despre  ten¬ 
dinţa  spre  unitatea  culturală  şi  lingvistică  a  neamului  nostru. 

Noul  Testament  din  Bălgrad  mai  are  şi  o  particularitate  biblio¬ 
grafică  interesantă:  e  prima  carte  din  tot  trecutul  bibliologiei  româ¬ 
neşti  în  care  găsim  la  sfârşit  o  Errata. 

Perioada  a  doua  din  istoria  cărţii  noastre  în  veacul  al  XVII-lea 
în  Transilvania  se  deschide  cu  o  tipăritură  apărută  la  Sebeş  în  1683, 
Sicriul  de  aur  al  popei  Ioan  din  Vinţ,  Deşi  găsim  în  această  vreme 
tipografii  harnice,  în  afară  de  Sebeş,  la  Sibiu  şi  chiar  la  Sâmbăta- 
Mare,  cari  lucrează  pentru  noi,  tipografia  românească  cea  mai  activă 
era  încă  tot  la  Alba-Iulia,  capitala  provinciei.  Aci  au  apărut  două 
cărţi  mai  răsărite,  din  cele  8  de  puţină  importanţă  şi  inferioare  ca 

produs  tipografic,  ale  epocel :  Chiriacodromionul  sau  Evanghelia  învă¬ 
ţătoare  din  1699,  în  a  cărei  prefaţă  stau  alături  numele  Mitropolitului 
Atanasie,  unit  cu  credinţa  Romei,  şi  a  strălucitului  Voevod  Constantin 
Brâncoveanu,  unit  cu  aspiraţiile  neamului  său  sfâşiat  de  Habsburgi, 
şi  Bucoavna  din  acelaş  an,  1699,  întâia  carte  „pentru  învăţătura  prun¬ 
cilor"  —  întâiul  Abecedar  —  la  Români. 

Pentru  acei,  cari  ar  dori  să  ştie  ce  s'a  tipărit  la  Sibiu  în  acest 
veac,  amintim  C easloveţul  dela  1696,  lucrat  de  Chiriac,  trimisul  Vlă- 
dicului  Mitrofan  dela  Buzău,  cu  ajutorul  a  trei  ucenici,  cari  ni  se 
par  ardeleni,  „Oprea,  Mihai  Banei  şi  Toma". 

Tot  în  acest  veac  al  XVII-lea  au  tipărit  cărţi  trei  Români  ar¬ 
deleni  şi  bănăţeni,  rătăciţi  în  paginile  istorice  ale  unui  neam  străin : 
Gavriil  Ivul,  Ioan  Caionl  şi  Gheorghe  Buitul,  pe  cari  nu  avem  dreptul 
sâ-i  uităm  printre  Unguri,  fiindcă  sunt  spirit  din  spiritul  nostru  şi 
hărnicie  din  hărnicia  noastră. 

Al  XVIII-lea  veac  se  deschide  în  Transilvania  sub  zodia  unirii 
unei  părţi  a  Românilor  din  această  provincie  cu  biserica  Romei.  S'ar 
putea  crede  de  unii,  cari  sunt  înclinaţi  să  vadă  numai  luteranism  în 
veacul  al  XVI-lea,  numai  calvinism  în  veacul  al  XVII-lea  şi  numai 
catolicism  în  veacul  al  XVIII-lea,  că  în  Transilvania  noastră  n’au 
apărut  cărţi  decât  din  îndemnuri  străine  şi  sub  influinţa  suspomenitei 
trinităţi  confesionale. 

Aşa  se  prezintă  lucrurile  in  două  din  studiile  apărute  acum 
câteva  luni  într’o  carte  voluminoasă,  editată  de  Societatea  Istorică 
Maghiară  dela  Budapesta  în  limba  germană,  întitulată  Siebenbiirgen. 
Din  aceste  studii  — •  unul  scris  de  dl  Iosif  Fitz,  colegul  de  specialitate 
din  capitala  Ungariei,  sub  titlul  Das  Buch  in  Siebenbiirgen,  iar  celălalt 
de  prea  bine  cunoscutul  profesor  dela  Universitatea  budapestanâ 
Ludovic  Tamâs,  pe  numele  aborigen  Treml,  întitulat  Siebenbiirgen  und 
die  Anfănge  der  rumănischen  Kultur  —  ar  reeşi  că  totul  se  datorează 
altora,  în  special  Ungurilor. 

Nu  e  locul  să  polemizăm  în  această  lecţie  cu  nimeni,  mai  ales 
c&  cele  două  studii  îşi  vor  primi  răspunsul  la  timpul  său,  documentat 
şi  categoric.  De  altfel  sunt  atâtea  greşeli  şl  contradicţii  în  ele,  încât 
răspunsul  nu  e  nici  chiar  aşa  de  greu  de  formulat.  Totuş  suntem  ne¬ 
voiţi  să  ne  oprim  puţin  asupra  unei  afirmaţii  a  dlui  Fitz,  care  spune 
că  în  veacul  al  XVIII-lea,  veacul  cu  care  ne  ocupăm  acum,  şi  în 
special  de  la  al  treilea  sfert  încoace,  au  început  să  se  formeze  diferite 
centre  pentru  producţia  tipografică  a  naţionalităţilor  din  Transilvania 

şl  că  aceste  centre  au  fost :  pentru  Unguri,  Clujul,  pentru  Saşi,  Sibiul,, 
iar  pentru  Români  — •  Budapesta. 

Să  urmărim  faptele  pe  rând,  pentru  ca  să  vedem  ce  e  catoli¬ 
cism  şi  ce  e  budapestanism  în  istoria  cărţii  româneşti  din  Transil¬ 
vania  în  acest  veac,  atât  de  prăpăstios  în  anumite  privinţe  pentru 
Românii  de  pretutindeni :  Fanarioţii  In  Principatele  libere  şi  dureroa¬ 
sele  lupte  confesionale  în  provincia  noastră. 

Ori  cât  ne-am  străduit,  nu  am  găsit  în  Transilvania  din  primit 
ani  ai  „unirii"  de  cât  patru  cărţulii  neînsemnate,  dintre  cari  trei 
catehisme  catolice,  hrană  sufletească  pentru  noii  adepţi  ai  Papei,  Iar 
„grecismul"  epocei  fanariote  —  1716 — 1821  —  am  dovedit  altă  dată, 
că  e  aproape  inexistent  în  istoria  cărţii  româneşti;  din  483  de  cărţi 
munlene  şl  moldovene  ale  acestei  epoce,  401  sunt  româneşti  şi  numai 
50  greceşti,  pe  lângă  32  tipărite  în  limbi  diferite,  adică  12.46%  gre¬ 
ceşti.  1 

Cum  stăm  cu  „catolicismul"  acestor  vremuri  şi  cari  au  fost  urmele 
lui  asupra  producţiei  cărţii  româneşti? 

Blajul,  centrul  Românilor  uniţi  cu  biserica  Romei,  ne-a  dat 
numai  85  de  cărţi  româneşti,  6  latineşti  şi  1  româno-germană,  faţă 
de  105  cărţi  româneşti,  7  latineşti  şi  9  româno-străine,  apărute  la 
Sibiu,  Braşov,  etc.  Comparând  totalul  cărţilor  româneşti  de  Ia  Blaj., 
85,  cu  cele  659  cărţi  româneşti  apărute  în  alte  centre  ale  României 
întregite  de  acum  câteva  luni  şi  socotind  şi  pe  cele  din  afara  acestor 
graniţe,  am  ajuns  la  o  proporţie  procentuală  de  numai  12.89%.  Vor 
zice  unii  că  s'au  tipărit  cărţi  de  către  reprezentanţii  şcoalei  blăjene 
şi  în  afara  graniţelor  Transilvaniei.  Foarte  adevărat.  Insă  număruL 
acestora  se  urcă  numai  la  49,  dându-ne  un  total  de  abia  21.96%, 
deci  mai  puţin  de  a  patra  parte.  Aceasta  e  proporţia  influenţei  ca¬ 
tolice  asupra  câmpului  de  activitate  tipografică  la  Români ! 

Dar  care  e  adevărul  cu  Budapesta,  ca  centru  al  tiparului  pentru. 
Românii  din  Transilvania? 

întâi  de  toate  se  impune  să  constatăm  că  în  epoca  aceasta  nu 
exista  încă  o  Budapesta,  ci  au  fost  două  oraşe,  separate.  Tipo¬ 
grafia  crăiască  din  Buda  a  găzduit,  ce  e  drept,  între  zidurile  ei  pe 
iluştrii  reprezentanţi  ai  şcoalei  latiniste,  pe  Samuil  Micu,  Gheorghe 
Şincai  şi  Petru  Maior,  corectori  oficiali,  însă  de  aci  şi  până  a  trans¬ 
forma  „Budapesta"  dlui  Fitz  în  centru  al  cărţii  româneşti  din  Tran¬ 
silvania  e  o  distanţă  foarte  mare. 


1  Cartea  românească,  cii.,  p,  28, 

Intr'adevăr  din  totalul  de  462  cărţi,  tipărite  de  cărturarii  noştri 
ardeleni  în  epoca  „budapestană"  stabilită  de  colegul  ungur,  adecă 
între  1775  şi  până  la  1830,  an  cu  care  se  închee  epoca  veche  a 
cărţilor  româneşti  în  monumentala  Bibliografie  a  lui  Bianu-Hodoş- 
Simonescu, 1  au  apărut  la  Buda  numai  157,  adecă  33.98°/0,  restul  ti- 
părindu-se  la  Viena  lui  Iosif  Kutzbeck  şi  Ştefan  Novacovici,  la  Blajul 
Vlădicilor  uniţi,  dar  cu  tipografi  neuniţi  aduşi  din  Principate  la  în¬ 
ceput,  la  Sibiul  lui  Petru  şi  Ioan  Bart,  la  Braşovul  lui  Schobel,  etc. 

Incheem  această  mică  digresiune,  pe  care  simţul  dreptăţii  ne-a 
cerut-o,  şi  revenim  la  drumul  întrerupt  al  urmăririi  tipăriturilor 
noastre  în  veacul  al  XVlII-lea  în  Transilvania. 

De  Ia  Alba-Iulia  tipografia  s’a  mutat,  odată  cu  reşedinţa  Vlădi¬ 
cilor  uniţi,  la  Blaj,  unde  cele  dintâi  cărţi  cunoscute  din  primii  15 
ani  au  fost  tipărite  de  Dumitru  şi  Ioan  Râmniceanul  din  Ţara-Ro- 
mânească  şi  Sandu  din  Moldova.  Iar  ramura  cea  mai  numeroasă  a 
Românilor,  cei  neuniţi,  unde  îşi  aveau  centrul  tipografic?  Nicăiri, 
fiindcă  ei  nu  trebuiau  să  aibă  nici  cărturari,  nici  vlădici,  nici  biserici, 
nici  suflet,  nici  credinţă,  nimic,  în  prigoana  cea  mare.  Am  văzut  din 
statisticele  de  mai  sus  că  n'au  încetat,  totuşi,  să  scoată  de  sub  teascuri 
cărţi,  mai  multe  de  cât  cei  favorizaţi  de  împrejurări,  pe  unde  au 
putut  şi  când  au  putut. 

Dintre  cărţile  acestui  veac  şi  trecând  puţin  peste  cumpăna  vea¬ 
cului,  scurţimea  timpului  ne  impune  să  spicuim  ca  mai  importante 
numai  pe  următoarele  treis  Gramatica  lui  Samuil  Clain,  completată 
de  Gheorgbe  Şincai,  apărută  la  Viena  în  1780  sub  titlul  Elementa 
linguae  daco-romanae  sive  valahicae,  în  prefaţa  căreia  Şincai 
afirma  cu  dreptate!  „Cetitorule,  te  rog  să  nu  uiţi  că  această  grama¬ 
tică  este  cea  dintâi,  care  a  văzut  lumina  în  limba  daco-romană, , 
Intr’adevăr  gramatica  ardeleană  eşise  de  sub  teascurile  tipografice 
cu  7  ani  înainte  de  gramatica  munteană  a  lui  Enăchiţă  Văcărescu, 
tipărită  în  1787  tot  la  Viena.  A  doua  carte,  pe  care  o  putem  privi 
drept  tipăritura  de  căpătâi  a  epocei,  e  Istoria  pentru  începutul  Ro¬ 
mânilor  în  Dachia,  publicată  de  Petru  Maior  la  1812,  şi  în  care 
autorul  se  luptă  la  fiecare  pas  cu  părerile  greşite  ale  istoricilor 
Sulzer,  Eder  şi  Engel  privitoare  la  originea  şi  continuitatea  noastră 
în  Dacia  Traiană.  Pe  aceştia  în  special  îi  zugrăveşte,  în  Prefaţa  sa 
savuroasă,  cu  arhicunoscutele  cuvinte !  „zburdare  aşa  nedumerită  în 

1  Bibliografia  românească  veche,  1508 — 1830.  Tom,  I — III.  Bucureşti,  Academia 
Română,  1903—1936,  in-4«,  5/2  p, ;  571,  p.  VIU-|-780  p. 

mulţi  din  cei  streini  scriitori  iaste  de  a  vomi  cu  condeiul  asupra 
Românilor,  strănepoţilor  Romanilor  celor  vechi, ...  ba  de  o  bucată 
de  vreame,  precum  măgariu  pe  măgariu  scarpină,  aşa  unii  dela  alţii 
împrumutând  defăimările,  fără  de  nici  o  cercare  al  adevărului,  de 
iznov  le  dau  la  stampă..."  Alături  de  Gramatica  lui  Clain  şi  Şincai 
şi  alături  de  Istoria  lui  Petru  Maior  —  „cea  dintâi  şi  singură  în 
limba  românească"  după  cum  glăsuia  rezoluţia  înălţatului  palatin  al 
Ungariei  din  10  Octombrie  1813  —  aşezăm  cu  plăcere  Fabulele  lui 
Dimitrie  Ţichindeal,  tipărite  la  1814,  şi  cari  aduc  altă  atmosferă,  alte 
preocupări,  pentru  intelectualul  român  din  acea  epocă,  îngrămădit  cu 
atâtea  gramatici,  unite  şi  neunite,  cu  dicţionare  şi  cu  alte  cărţi  do¬ 
veditoare  a  romanităţii  noastre  pure. 

înainte  de  a  trece  pragul  veacului  al  XlX-lea  e  bine  să  amintim, 
că  şi  veacul  trecut  —  al  XVIII-lea  —  îşi  are  mormanul  lui  de  manu¬ 
scrise,  cari  rămân  în  afara  preocupărilor  noastre  de  azi.  Pentru  o 
succintă  orientare  iată  care  e  proporţia  între  cărţile  tipărite  şi 
cele  în  manuscris  la  cei  trei  reprezentanţi  ai  şcoalei  latiniste : 
Samuil  Clain  a  reuşit  să  tipărească  numai  13  cărţi,  din  totalul  de  68 
câte  a  scris,  Gheorghe  Şincai  12,  din  totalul  de  23,  socotind  aci  şi 
opera  lui  fundamentală  Hronica  Românilor  şi  a  mai  multor  neamuri, 
tipărită  în  întregime  dincolo  de  munţi,  la  Iaşi,  mult  mai  târziu,  iar 
Petru  Maior  a  reuşit  să  dea  la  tipar  numai  14  din  totalul  de  24.  In 
Principatele  libere  avem  aceeaşi  situaţie  curioasă,  unde  o  mulţime  de 
opere,  din  cele  mai  importante  ale  veacului,  au  rămas  în  manuscris. 

Pentru  veacul  al  XlX-lea  şi  începutul  veacului  al  XX-lea  nu  ne 
vom  incumeta  să  alegem  nici  o  carte  reprezentativă,  tipărită  sau 
scrisă  de  cărturarii  noştri  din  Transilvania,  fiindcă  sub  raportul  tipo¬ 
grafic  şi  bibliografic  timpurile  mai  nouă  nu  sunt  încă  îndeajuns  de 
studiate.  Totuşi  din  numărul  extraordinar  de  mare  de  nume,  mai 
proeminente  ni  se  par  trei,  dominatoare  pentru  deceniile  în  cari  au 
activat;  Gheorghe  Bariţiu,  Andrei  Şaguna  şi  Octavian  Goga. 

In  casa  părintească  aveam,  pe  vremuri,  o  icoană  de  factură 
artistică  nu  prea  importantă,  însă  de  o  sugestie  religioasă  profundă. 
Reprezenta  scena  cunoscută  a  Schimbării  la  faţă  a  Mântuitorului,  cu 
Moise,  ţinând  tablele  legii,  în  dreapta,  şi  cu  Ilie,  ţinând  un  mănunchiu 
de  fulgere,  în  stânga.  Nu  ştim  cum,  însă  această  icoană  ne-a  răsărit 
în  faţă  în  momentele  când  a  trebuit  să  ne  gândim  la  Irei  nume  excep¬ 
ţionale  din  ogorul  cărţii  româneşti  din  Transilvania  în  veacul  al 
XlX-lea  şi  începutul  celui  de  al  XX-lea.  Am  revăzut  o  clipă  icoana 

religioasă  din  copilărie,  transformată  acum  în  icoană  culturală.  In 
mijloc  stătea  Mitropolitul  cărturar  şi  tipograf,  Andrei  al  Ardealului, 
cu  dreapta  ridicată  în  semn  de  binecuvântare,  având  de  o  parte  pe 
Gheorghe  Bariţiu,  în  mâni  cu  Părţi  alese  din  istoria  Transilvaniei, 
şi  la  picioare  o  pagină  răsleaţă  din  Gazeta  tui  de  la  Braşov,  iar 
de  cealaltă  parte  se  afla  Octavian  Goga,  în  mână  cu  fulgerele  Poeziilor 
sale  străbătătoare  peste  veacuri. 

De  încheiere  dorim  să  mai  amintim  că  în  epoca  aceasta  numărul 
tipografiilor  transilvane  a  crescut  simţitor  şi  alături  de  nume  româ¬ 
neşti  de  tipografi  sau  fondatori  de  tipografii  ca;  Boghici,  Şaguna, 
Alexi,  Fraţii  Mureşianu,  Ciurcu,  Miron  Neagu  şi  alţii  şi  alături  de 
diferitele  tipografii  eparhiale  din  centrele  vlădiceşti,  putem  înşira  mai 
multe  tiparniţe  săseşti :  I.  Gott,  continuatorul  peste  veacuri  al  lui 
Honterus,  Schobel,  Petru  şi  Ioan  Bart,  G.  Closius,  W.  Krafft  —  azi 
Krafft  şi  Drotleff  —  etc.,  cari  şi-au  pus  la  dispoziţie  oricând  atelie¬ 
rele  pentru  cărţile  noastre. 

Până  acum  câteva  luni  tiparul  românesc  din  ţara  cum  a  fost 
—  şi  cum  sperăm  că  va  fi  iarăş  —  era  în  ritmul  general  european  şi 
mondial.  Turnătoriile  de  litere,  Linotypurile  şi  Monotypurile  din 
întreg  cuprinsul  pământului  românesc  şi  din  Transilvania  în  special 
au  fost  la  nivelul  celor  din  străinătate. 

Vom  reveni  la  timpurile  senine  de  altă  dată,  la  emulaţia  tipo¬ 
grafică  şi  ştiinţifică  cu  ţările  civilizate  din  lume  ?  Trebue  să  revenim, 
fi  indcă  altfel  invenţia  minunată  a  lui  Gutenberg  de  acum  cinci  veacuri 
ar  fi  să  cadă  în  faţa  invenţiilor  distrugătoare  din  zilele  noastre,  iar 
bietului  homo  sapiens  nu  i-ar  rămânea  de  cât  să  se  întoarcă  din  nou 
la  caverne  şi  să  redevină  omul-animal  de  altă  dată. 

Prot.  GHEORGHE  MAIOR 

Profeaor  Ia  Şcoala  normală  „A.  Şaguna1* 

8.  POSTUL  Şl  MILOSTENIA 

Postul  şi  rugăciunea  sunt  puternice  mijloace  educative 
la  îndemâna  învăţământului  religios,  cari  pot  li  relativ  uşor 
întrebuinţate. 

Postul  nostru  ortodox,  adecă  reţinerea  dela  mâncare 
provenită  din  regnul  animal,  reţinere  împreunată  necondi¬ 
ţionat  cu  înfrânare  în  domeniul  spiritual  dela  tot  ce  trage 
spre  tină  şi  depărtează  de  Dumnezeu,  este  un  minunat 
mijloc  de  educare  a  voinţii.  Dacă  sunt  lămuriţi  şi  convinşi,  că 
postul  are  să  fie  impus  dinlăuntrul  lor,  nu  din  afară,  că 
au  să  se  înfrâneze  dela  mânie,  dela  înjurătură,  dela  invidie, 
dela  trufie,  dela  lăcomie,  dela  furt,  dela  fumat,  dela  beu- 
tură,  dela  batjocorirea  deaproapelui,  dela  neîmplinirea 
datorinţelor  spre  a  săvârşi  cu  deadinsul,  voit,  contrarul  lor, 
se  vor  găsi  destui  elevi  ca  să  simtă  că  au  nevoie  de  ase¬ 
menea  post,  că  ţinerea  lui  este  o  binefacere  pentru  ei  şi  îl 
vor  respecta  cu  drag,  dacă  sunt  puşi  în  condiţii  exterioare 
de  a-1  putea  ţinea.  Căci  sunt  părinţi,  cari  nu  postesc  nici¬ 
odată,  decât  la  ordinul  medicului,  deci  de  frica  morţii 
fizice,  nici  odată  de  frica  celei  morale,  şî  atunci  ce  poate 
face  un  elev?  Determinându-1  pentru  post,  acasă  e  certat, 
bruscat,  profesorul  insultat  (în  absenţă)  şi  va  ajunge  să  mintă 
şi  să  se  mintă,  terminând  cu  indiferentism  ca  de  gheaţă. 
In  alte  familii,  postul  e  „regula  generală"  pentru  tot  anul ; 
îndemnul  de  a  posti,  cel  mult  poate  mângâia  pe  băiat  că 
în  strâmtorarea  lor  se  află  şi  un  bine,  dar  nu-1  va  încălzi 
din  punct  de  vedere  religios.  In  internate,  „bugetul  se  opune", 


1  Urmare  din  Revista  Teologică  XXXI,  1941  p.  69. 

postul  fiind  costisitor.  Iată  împrejurări  mai  tari  decât  în¬ 
demnul  profesorului  şi  decât  dorinţa  elevului.  In  asemenea 
cazuri,  exercitarea  lui  în  condiţii  optime  se  lasă  pe  mai  târziu. 

In  totdeauna  se  găsesc  elevi,  cari  în  zile  de  post  pre¬ 
feră  să  mănânce  numai  pânea,  ceaiul,  o  ceapă,  puţin  ma¬ 
giun.  Dau  dovadă  de  voinţă.  Să  fie  îndemnaţi  să  adauge 
şi  laturea  spirituală,  religioasă,  a  postului. 

Dacă  nu  pot  fi  obligaţi  să  ţină  posturile  întregi,  anu¬ 
mite  zile,  deosebit  de  importante,  pot  fi  totuşi  destinate 
pentru  toţi  acestui  exerciţiu,  măcar  în  internatele  şcolare. 

Milostenia  răsare  din  iubirea  noastră,  e  rodul  dra¬ 
gostei  creştineşti  şi  se  poate  practica  modest,  după  puterile 
elevului,  şi  în  şcoală. 

Să  se  cultive  însă  aşa  cum  cere  Mântuitorul:  „Să  nu 
ştie  stânga  ce  face  dreapta11,  discret,  să  nu  jignească,  să  nu 
umilească  pe  cel  ajutat,  şi  fără  a  dori  să  i  se  ştie  şi  să  i 
se  laude  fapta  sau  să  i  se  arate  recunoştinţă  pe  faţă.  Nu 
e  vorba  de  un  leu  dat  săracului,  formă  prea  comună,  ci 
de  ajutare  a  colegilor  lipsiţi,  pe  care  ei  îi  cunosc  mult 

mai  bine  şi  sub  acest  raport  de  cât  profesorii,  Dar  dacă 

fapte  de  milostenie  trupească  nu  poate  face  multe  şi  mai 
de  proporţii,  trebue  stăruitor  îndemnaţi  să  practice  pe  cele 
ale  milosteniei  sufleteşti,  sfătuind  de  bine  pe  cel  înclinat 
spre  rele,  ajutând  la  lecţii  pe  cel  mai  puţin  dotat,  luând 
„la  discutarea  lecţiei'*  pe  cel  fără  răbdare  de  a  sta  la  masa 

de  lucru,  chemând  la  biserică  şi  la  rugăciune  pe  cel  cu¬ 

prins  de  lene  duhovnicească.  Prin  toate  se  cultivă  iubirea 
deaproapelui  şi  acesta  e  scopul  milosteniei  în  şcoală. 

Caritatea  organizată  va  fi  poate  mai  impunătoare  şi 
cu  răsunet  la  gazetă,  sufere  însă  de  indiscreţie  şi  striveşte 
pe  cei  cu  un  simţ  mai  pronunţat  al  demnităţii.  Noi  s’o 
cultivăm  pe  cea  ortodoxă,  de  dragul  lui  Dumnezeu  pentru 
oameni,  sau  înaintea  lui  Dumnezeu  de  dragul  sufletului 
unuia  din  cei  apropiaţi  ai  inimii  noastre  însă  tot  pentru 
oameni,  un  împrumut  dat  veciniciei  pentru  sufletul  nostru ; 
această  milostenie  ne-a  cerut-o  Domnul  nostru  Iisus  Hristos. 
Bucuria  pe  care  o  revarsă  în  suflet  asemenea  fapte,  nu  o 
poate  aduce  niciodată  caritatea  socială! 

Iată  două  exerciţii  spirituale,  cari  pot  Ii  şi  trebue 
practicate  în  şcoală  şi  cari  totdeauna  aduc  cu  sine  roade 
de  natură  educativă. 

9.  VINDECAREA  UNOR  METEHNE  SUFLETEŞTI 

Elevii  adeseori  sufăr  de  anumite  scăderi  sau  neajunsuri 
morale,  cari,  fie  pentru  viaţa  lor  individuală,  fie  pentru 
cea  socială,  pot  provoca  urmări  grave,  nedorite.  Mândria 
care  jicneşte  pe  semenul  său,  invidia,  lăcomia,  impetuozi¬ 
tatea,  violenţa,  înclinarea  spre  jocuri  de  noroc,  spre  beţie,, 
onania,  desfrânarea,  fumatul  şi  mai  ales  minciuna,  trecând 
dincolo  de  simple  accidente  în  viaţa  lor,  ajung  în  domeniul 
îngrijorării,  şi  unui  educator  trebue  să-i  dea  de  gândit  şi 
să-l  pună  pe  lucru.  Profesorul  de  religie  mai  ales  nu  poate 
trece  ca  preotul  şi  ca  levitul  dela  Ierusalim  pe  lângă  cel 
căzut  între  tâlhari ;  candidaţii  la  nenorocire  trebuesc  salvaţi 
până  nu  e  prea  târziu.  El  trebue  să  studieze  temeinic 
aceste  boale  din  punct  de  vedere  religios,  moral,  medical 
social,  naţional,  psihologic  şi  mai  ales  pedagogic.  Să  înveţe 
a  cunoaşte  pe  fiecare  soi  de  pacienţi  din  acest  domeniu* 
după  înfăţişare,  după  anumite  simptome,  fără  mărturisirea 
elevului  sau  pâra  altora.  Să  înveţe  când  şi  cum  să  înceapă 
tratarea  cu  folos  a  boalelor,  când  şi  cum  să  înceapă  „ofen¬ 
siva"  împotriva  acestor  păcate.  Căci  dacă  nu  a  ştiut  să 
găsească  momentul  şi  metoda  potrivită,  şi  va  porni  cu  tu¬ 
nete  şi  trăsnete,  când  se  cădea  să  o  ia  discret  şi  foarte  pe 
departe,  şi  va  ameninţa  cu  legile  şcolare,  cu  ducerea  pe  la 
direcţiune  şi  pe  la  conferinţa  profesorală,  sau  va  arunca 
sentinţe  aspre,  prea  aspre  în  raport  cu  vinovăţia,  prea 
pripite  şi  rostite  înainte  de  vreme,  a  stricat  din  punct  de 
vedere  educativ,  a  stricat  totul,  şi  nu  va  mai  putea  drege 
niciodată,  chiar  niciodată!  A  pierdut  un  suflet!  Nieăiri  şi 
nici  odată  nu  se  cere  profesorului  de  religie  mai  multă 
prudenţă  şi  mai  mult  tact  ca  în  combaterea  şi  tratarea  me- 
tehnelor  sufleteşti.  Sfătuiesc,  pe  ceice  vreau  să  primească 
sfaturi,  ca  în  clasă,  în  exortaţii,  în  public,  dacă  e  nevoit 
să  le  trateze,  să  o  facă  aşa  de  general,  aşa  de  departe 
întâmplate,  aşa  de  teoretic,  de  ridicate  în  abstract,  şi  privite. 

să  zic  combătute,  indirect,  mai  mult  din  laturea  de  bine,, 
ignorată  de  cel  bolnav,  încât  cei  nevinovaţi  nici  să  nu  ob¬ 
serve  că  ar  putea  fi  vorba  de  lucruri  cari  se  întâmplă 
între  ei,  ci  doar  de  unele  cari  numai  s'ar  putea  abate  şi 
pe  Ia  ei.  Mintea  lor  e  atât  de  proaspătă  şi  de  ageră  şi 
logica  lor  practică  atât  de  sprintenă  şi  de  sănătoasă,  că 
ştiu  la  ce  se  referă  şi  unde  se  pot  aplica  cele  spuse,  aşa 
„întâmplător",  de  cătră  profesorul  de  religie.  Dar  deoparte, 
între  patru  ochi  cu  cel  vinovat  se  va  trata  altfel,  părinteşte, 
convingător,  îngrijorat  de  ceeace  i  se  poate  întâmpla  dacă 
nu-şi  revine,  şi  arătându-i-se  ce  trebue  să  facă  ca  să  se  sal¬ 
veze.  Iar  cele  aflate  şi  discutate  intim,  nu  le  va  divulga 
nici  odată. 

Procedeul  de  a  se  lovi  public  —  în  clasă  sau  în  front 

—  un  elev  căzut  în  asemenea  vini  şi  pe  rând  de  cătră  toţii 
profesorii,  e  dintre  cele  mai  condamnabile.  îndârjeşte,  dar 
nu  îndreptează,  trufeşte  fără  rost  şi  fără  drept  pe  ceilalţi 
dar  nu  educă,  iar  vinovatul  e  îndrumat  să  se  lege  şi  mai 
mult  de  rău,  deoarece  prin  martirizare  a  devenit  un  fel 
de  erou!  Profesorul  de  religie,  dacă  nu  e  caz  de  renitenţâ 

—  adeseori  boală  fără  leac  —  va  trebui  să  facă  diagnostic 
bun  şi  pornind  dela  iubirea  creştină  să  facă  cuvântul  deîa 
Galateni  6,  1 :  „De  va  cădea  vreun  om  în  vreo  greşală,. 
voi  cei  duhovniceşti  îndreptaţi-1  cu  duhul  blândeţei,  luând 
seama  la  tine  însuţi,  să  nu  cazi  şi  tu  în  vreo  ispită",  care 
ar  păgubi  împărăţia  lui  Dumnezeu! 

10.  CONVORBIRILE  PARTICULARE  CA  MIJLOC  EDUCATIV 

Convorbirile  particulare  sunt  un  minunat  mijloc  de 
apropiere  între  profesor  şi  elev.  Ţinute  între  marginile 
demnităţii  şi  ale  buneicuviinţe,  aduc  educaţiei  folos  nepreţuit. 

Fără  a  fi  „demagog",  căutând  „popularitatea"  între 
elevi,  fără  a  te  coborî  la  glume  nepermise,  în  doi  peri, 
la  beţii  sau  vulgarităţi  cu  ei,  fără  a  încerca  să  te  foloseşti 
de  unii  dintre  ei  pentru  a  „spiona"  pe  ceilalţi,  cu  grije,  să 
nu  dai  prilej  de  obrăznidre  sau  de  trufire  faţă  de  alţii 
celui  cu  care  stai  de  vorbă  şi  cu  grije  să  nu-1  faci  odios 
sau  bănuit  că-i  pârăşte,  şi  cu  grije  să  nu  te  faci  judecătorul 

^colegilor  tăi  faţă  de  elevi,  —  convorbirea  ta  particulară 
cu  elevii,  profesorule  de  religie,  poate  destăinui  colţuri 
întunecoase  sau  luminoase,  chiar  pitoreşti  sau  nebănuite 
ale  vieţii  celor  ce  ţi  s’au  încredinţat  spre  educare,  şi  vor 
deschide  ochii  la  ceeace  n'ai  făcut  bine  sau  la  ceeace,  deşi 
dator,  peste  tot  nai  făcut,  şi  deseori  stante  pede  poţi 
corecta  cu  o  vorbă  potrivită  neajunsuri,  pe  cari  altfel  nu 
le  puteai  măcar  observa.  Să  nu  uite  însă  profesorul  de 
religie  nici  odată  că  e  preot,  părinte,  ceea  ce  îi  cere  şi-i  im¬ 
pune  o  anumită  atitudine  şi  demnitate,  dator  fiind  a  face  şi 
pe  cel  alăturea  de  el  să  le  respecte! 

Nu  trebue  ca  aceste  convorbiri  să  se  învârtă  numai 
în  domeniul  specialităţii,  nici  cu  „gravitate"  respingătoare. 

E  cazul  să  vorbesc  ceva  şi  despre  glume.  Sunt  pro¬ 
fesori  cari  se  coboară  cu  elevii  la  glume  înjositoare,  sunt 
alţii,  cari  nu  ştiu  de  glumă,  nici  glumi,  şi  iarăşi  alţii  cari 
nu  socotesc  compromitere  să  spună  sau  să  asculte  o  vorbă 
mai  senină.  Foarte  mulţi  cred,  că  profesorul  de  religie  mai 
ales  să  nu-şi  permită  vreo  glumă,  căci  ar  coborî  prestigiul 
învăţăturii  ce  predă.  Pe  cei  ce  cred  astfel,  îi  trimit  să  ci¬ 
tească  „De  catehisandis  rudibus"  a  fer.  Augustin,  ca  să  în¬ 
ţeleagă  cât  greşesc.  Sunt  potriviri  şi  în  lecţii  şi  în  con¬ 
vorbiri  particulare  în  cari  o  glumă  bine  plasată  face  ne¬ 
uitat  pe  tot  restul  vieţii  un  adevăr,  un  pasaj,  o  situaţie 
grăitoare.  Chiar  şi  prin  glumă  se  poate  face  educaţie. 
Şcoala,  în  care  de  pe  catedră  şi  nici  în  convorbiri  particu¬ 
lare,  nu  răsună  nici  odată  o  glumă  şi  un  râs  din  toată 
inima,  e  la  fel  de  nesănătoasă  ca  una  în  care  nici  odată 
nu  se  furişează  pe  geam  soarele  risipind  cu  dărnicie  pul¬ 
berea  lui  de  aur  strălucitor:  face  sufletele  să  tânjească! 

Şi  cum  ai  putea  să  nu  glumeşti  nevinovat  cu  copiii 
unui  popor  glumeţ  ca  al  nostru? 

11.  MANIFESTĂRILE  CULTURALE  ALE  ELEVILOR 

Privitorii  şi  ascultătorii  deseori  nu-şi  dau  seama  câtă 
strădanie,  câtă  energie,  câtă  bunăvoinţă,  câţi  fiori  de  bucurie 
şi  de  îndoială  nu-1  costă  pe  elev  manifestările  lor  culturale 
şi  artistice  şi  chiar  şi  cele  sportive,  când  iau  caracter 

festiv.  Nimic  nu  e  mai  descurajator  pentru  ei  decât  faptul 
de  a  nu  fi  înţeleşi  şi  sprijiniţi-  „Părintele",  tocmai  fiind 
părinte,  trebue  să  le  stea  într 'ajutor,  fie  pentru  a  le  duce 
cu  succes  la  realizare,  fieprevenindu-i  dela  început  asupra 
greutăţilor,  pîedecilor,  când  prevede  poticneala  sau  nepo¬ 
trivirea. 

Dacă  aceste  manifestări  „extraşcolare"  nu  simt  prea 
dese  şi  nu-i  împiedecă  dela  împlinirea  datoriei  lor  princi¬ 
pale  pentru  care  au  fost  trimişi  la  şcoală,  şi  nu  sunt  nici 
rodul  unor  ambiţii  deşarte  sau  al  unor  neînţelegeri  dintre 
ei,  sunt  necesare  şi  educative  şi  trebuesc  încurajate  măcar 
cu  prezenţa,  chiar  dacă  nu  sunt  la  nivelul  aşteptat-  Şi  nu 
strică  o  vorbă  de  mulţumire  sau  de  laudă,  spusă  în  treacăt 
ostenitorilor.  Produce  în  suflet  mai  mult  bine  de  cât  o 
medie  mare  la  un  trimestru. 

Când  aceste  ieşiri  culturale  sau  artistice  sunt  morbide, 
neparticiparea  profesorului  de  religie  este  datorie!  E  sin¬ 
gura  pedeapsă  cu  efect  şi  trebue  dată! 


(Va  urma) 


MITROPOLITUL  IOAN  MEŢIANU 

(1828—1916) 

SENSUL  VIEŢII  LUI  Şl  ŞAPTE  SCRISORI  DE  LA  ŞAGUNA 

de 

Arhimandrit  TEODOR  SCOROBEŢ 

Consilier  arbitpiscop*ic 

I 

Mitropolitul  Ioan  Meţianu,  de  la  moartea  căruia  s’a 
împlinit,  la  3  Februarie  1941,  un  sfert  de  veac,  face  parte 
din  generaţia  renaşterii  ardelene,  care  „cu  o  mână  zidea 
şi  cu  alta  se  apăra". 

Era  de  obârşie  din  Zărneşti,  sat  de  frunte  în  părţile 
Braşovului.  Orfan  de  tată,  la  vârsta  fragedă  de  3  ani, 
maică-sa,  fiica  protopopului  Bartolomei  Baiul,  şi-a  crescut 
fiul  cu  multă  dragoste  şi  îngrijire,  dându-1  la  şcoala  din 
sat,  iar  mai  târziu  la  şcolile  germane  şi  maghiare  din  Braşov 
şi  din  Cluj.  A  urmat  teologia,  după  potolirea  revoluţiei  din 
1848,  în  seminarul  teologic  reorganizat  de  fericitul  Andrei, 
a  cărui  personalitate  rară  a  avut  o  adâncă  influinţă  asupra 
clericului  zărneştian. 

Din  fragedă  copilărie  a  îndrăgit  biserica  cu  slujbele  ei 
şi  datinile  religioase  ale  poporului,  stăpânit  de  adâncă  re¬ 
ligioşi  tate  pe  acele  vremuri. 

Până  la  adânci  bătrâneţe  îşi  reamintea  cu  duioşie  Mi¬ 
tropolitul  Meţianu  de  atmosfera  religioasă  din  satul  copi¬ 
lăriei  şi  al  adolescenţei  sale,  de  maică-sa  care-1  ducea  de 
mână  la  biserică  în  Dumineci  şi  sărbători,  cum  s'a  deprins 
cu  sfintele  slujbe  şi  cu  cântările  de  la  strană  şi  cum  se 
lua  la  întrecere  cu  diecii  bisericii  la  cântări  şi  cazanii.  In 
vacanţe  era  un  sârguincios  cititor  al  cărţilor  bisericeşti: 
Biblia,  Mineele,  Psaltirea,  Cărţile  de  învăţătură,  începând 
cu  tipăriturile  Coresiene  şi  cele  din  Moldova  şi  din  Muntenia, 

în  care  găsia  comori  nepreţuite  de  zidire  sufletească,  în 
cel  mai  curat  duh  al  ortodoxiei  milenare. 

Cu  astfel  de  cărţi  şi  cu  variate  traduceri  din  Sfinţii 
Părinţi,  s'a  apărat  Ortodoxia  năpăstuită  din  Ardeal, 

Braşovul  şi  satele  din  jurul  lui  au  rezistat  eroic  tu¬ 
turor  uneltirilor  vrăjmaşe  din  veacul  al  XVIII-lea  în  contra 
legii  strămoşeşti  şi  acolo  s'a  format  climatul  prielnic  de 
plămădire  pentru  curentele  renaşterii  ardelene. 

N’a  fost  o  simplă  întâmplare  faptul  că  la  Braşov  a  pornit 
Foaia  pentru  minte,  inimă  şi  literatură,  transformată  în 
Gazeta  Transilvaniei  de  mai  târziu,  care  împreună  cu 
Telegraful  Român  de  la  Sibiu  au  avut  o  viaţă  neîntre¬ 
ruptă  până  în  ziua  de  azi. 

Populaţia  românească  din  Braşov  şi  din  satele  din  jur 
a  înfruntat  cu  cerbicie  urgiile  stăpânirii  străine,  şi-a  păs¬ 
trat  neştirbită  conştiinţa  ortodoxă  şi  conştiinţa  naţională, 
a  câştigat  o  independenţă  materială,  mulţumită  hărniciei  şi 
spiritului  practic  care  o  caracterizează  până  în  ziua  de  azi. 

Dar  ceea  ce  caracterizează  mai  ales  poporul  nostru 
din  acea  regiune  este  conservatismul  religios,  bogăţia  da¬ 
tinilor  şi  alipirea  nestrămutată  faţă  de  biserica  strămoşească. 

Acesta  e  mediul  de  robustă  sănătate  rustică  şi  de 
trăinicie,  din  care  a  pornit  Mitropolitul  Ioan  Meţianu,  cel 
mai  neaoş  Ierarh  al  poporului  ardelean  şi  al  tradiţiilor 
noastre  religioase. 

Cu  această  zestre  spirituală  a  venit  la  biserică  Mitro¬ 
politul  Meţianu,  preot  de  mir  în  anul  1853  la  Râşnov,  de 
unde  a  trecut  la  Zărneşti  preot  şi  protopop,  sub  cârmuirea 
de  neobişnuit  prestigiu  şi  de  înaltă  autoritate  a  fericitului 
Andrei,  care  aprecia  în  mod  deosebit  hărnicia  proto¬ 
popului  zărneştian.  Din  corespondenţa  Mitropolitului  Şa- 
guna  cu  protopopul  Meţianu,  care  se  publică  acum,  se 
dovedeşte  că  centrul  vieţii  bisericeşti  trecea  acum  de  fapt 
şi  de  drept  de  la  preoţi  şi  protopopi  la  Episcopul  provi¬ 
denţial,  sigur  de  sine  şi  de  misiunea  ce  avea  să  o  înde¬ 
plinească  în  mijlocul  unui  popor  desmoştenit  şi  năpăstuit 
de  soarte  în  trecut. 


178 


REVISTA  TEOLOGICA 


Braşovul  şi  satele  din  jur  au  fost  leagănul  multor  cle¬ 
rici  de  seamă,  din  rândul  cărora  Şaguna  şi-a  recrutat  colabo¬ 
ratorii  săi  şi  a  căror  viată  se  împleteşte  în  istoria  Bise¬ 
ricii  ardelene  din  epoca  renaşterii  ei. 

Amintim  pe  protosinghelul  Grigorie  Pantazi,  secerat 
de  moarte  în  anul  1854  şi  deplâns  de  fericitul  An¬ 
drei,  care  lega  mari  speranţe  de  învăţatul  secretar  con¬ 
sistorial.  Vrednicul  protopop  al  Braşovului,  Ioan  Popazu, 
a  ajuns  ctitorul  Eparhiei  Caransebeşului.  Cei  doi  învăţăcei 
ai  lui  Şaguna,  Vicarul  Nicolae  Popea,  urmaşul  lui  Ioan 
Popazu,  era  din  Săcele,  iar  Vicarul  de  Scaun  din  Sibiu, 
Dr.  Ilarîon  Puşcariu,  era  de  baştină  din  Bran. 

Pe  când  trăia  Şaguna,  protopopul  Meţianu  a  ajuns 
văduv,  murindu-i  soţia,  cu  care  a  fost  cununat  de  proto¬ 
popul  Popazu  din  Braşov.  In  anul  1867,  Protopopul  Me¬ 
ţianu  a  intrat  in  tagma  monahală  şi  a  urcat  treptele  ierar¬ 
hice,  fiind  ales  vicar  la  Oradea  mare  în  anul  1873,  Episcop 
la  Arad  în  1875  şi  Arhiepiscop  şi  Mitropolit  la  Sibiu  în 
1898,  cârmuind  biserica  şi  sub  deslănţuirea  războiului  mon¬ 
dial,  început  la  1914,  într'o  epocă  sbuciumată  până  la 
moarte,  în  3  Februarie  1916, 

A  fost  martorul  celor  mai  mari  prefaceri  în  senti¬ 
mentul  public  al  poporului  nostru  şi  a  cunoscut  variate 
curente  de  idei  şi  tendinţe  ale  generaţiei  sale  şi  ale  gene¬ 
raţiei  următoare,  care  merită  să  fie  desluşite,  căci  unele 
sunt  temelia  istoriei  curente  iar  altele  fiind  mai  îndepărtate, 
alcătuesc  istoria  trecutului. 


II 

Epoca  Şaguniană  are  caracteristicile  epocelor  crea¬ 
toare,  iar  Mitropolitul  Şaguna  însuşirile  marilor  figuri  ale 
istoriei.  Opera  Iui  a  supraveţuit  şi-i  asigură  recunoştinţa 
şi  veneraţiunea  veacurilor. 

Cultul  lui  Şaguna  s'a  plămădit  în  atmosfera  de  cuge¬ 
tare  şi  de  trăire  religioasă  a  slăvitului  Ierarh.  Ea  se  re¬ 
simte  şi  în  scrierile  asupra  vieţii  şi  operelor  lui  Şaguna. 

Cea  dintâi  biografie  a  Mitropolitului  Andrei  e  scrisă 

de  Episcopul  Nicolae  Popea  şi  e  isvorîtă  din  pietatea  în¬ 
văţăcelului  faţă  de  marele  Ierarh. 

Discursul  rostit  de  profesorul  seminarial  Dr.  Daniil 
Popovici  Barcianu,  la  25  de  ani  de  la  moartea  Mitropoli¬ 
tului  Andrei,  e  printre  panegiricele  clasice  apărute  în  limba 
românească. 

Biografia  Mitropolitului  A.  Şaguna,  scrisă  de  dl  pro¬ 
fesor  universitar  Dr,  Ioan  Lupaş,  din  prilejul  aniversării», 
a  o  sută  de  ani  de  la  naşterea  neuitatului  Ierarh,  e  o  lu¬ 
crare  monumentală,  care  fixează  chipul  lui  pe  seama  gene¬ 
raţiilor  cari  nu  au  avut  fericirea  să-l  cunoască  în  viaţă,. 

0  literatură  şaguniană  va  perpetua  icoana  personali¬ 
tăţii  şi  înaltele-i  concepţii  de  teolog  şi  de  Ierarh  ortodox 
român. 

Concepţiile  lui  de  libertate  şi  de  disciplină,  dove¬ 
desc  o  superioară  conştiinţă  de  teolog  ortodox  de  cea  mai 
autentică  rasă.  Căci  acesta  a  fost  Mitropolitul  Şaguna  într’o 
epocă  a  liberalismului,  în  care  teologia  era  suspectată  iar 
teologia  ortodoxă  era  privită  ca  un  anacronism  melancolic. 

Mitropolitul  Andrei  Şaguna  avea  credinţă  nestrămutată 
în  Ortodoxie  şi  reînvierea  ei  era  sinonimă  cu  renaşterea 
Bisericii  şi  printr'ânsa  cu  renaşterea  naţională. 

In  Biserica  ardeleană,  umilită  şi  ferecată,  el  vedea  în¬ 
corporarea  reacţiunii  poporului  nostru  în  contra  tendin¬ 
ţelor  stăpânirii  străine  de  a  ne  desfiinţa  şi  a  ne  răpi  bunu¬ 
rile  spirituale  moştenite  de  la  înaintaşi, 

A  înţeles  că  Biserica  e  menită  să  stea  în  centrul  vieţii,  , 
cu  întreg  tesarul  de  dogme  ale  credinţii  şi  ale  harului 
dumnezeesc  şi  lărgind  orizonturile  vieţii  bisericeşti,  era 
convins  că  numai  în  straturile  credinţei  se  prinde  rădă¬ 
cina  marilor  idealuri  şi  concepţia  adevărată  despre  lume 
şi  viaţă. 

In  contrast  cu  ideologia  veacului  şi  a  contimporanilor 
săi,  Mitropolitul  Andrei  preconiza  o  cât  mai  amplă  acumu¬ 
lare  de  credinţă  în  Dumnezeu  şi  convingere  religioasă,  prin 
alipirea  poporului  de  Biserică  şi  de  toate  aşezămintele 
ci  sacre. 

Ideile  călăuzitoare  ale  contemporanilor  săi  erau  secu- 
lariste  —  după  moda  veacului  —  şi  în  loc  de  o  îmbogăţire 
şi  adâncire  a  credinţei  în  Dumnezeu  şi  a  adevărului  revelat, 
tindeau  să  reducă  la  minimul  posibil  pâlpâirile  şi  flacăra 
credinţii  religioase. 

Idealul  lor  era  o  civilizaţie  unitară  românească,  după 
croiala  civilizaţiei  europene. 

O  religie  fără  dogme,  cu  credeul  simplificat,  cu  elimi¬ 
narea  misterului  dintr'ânsa  şi  o  moralitate  independentă 
de  religie  erau  postulatele  secularismului  orgolios,  trans¬ 
plantat  din  apus  în  solul  nostru  autohton. 

Civilizaţia  noastră  autohtonă  e  rodul  Creştinismului  şi 
al  Ortodoxiei.  Acestea  i-au  dat  caracterul  august  şi  bine¬ 
făcător,  satisfăcând  toate  nevoile  superioare  ale  omului. 

In  veacul  trecut  s'a  susţinut  adeseori  şi  cu  multă  em¬ 
fază,  că  tot  ce  Creştinismul  a  dat  lumii  ori  că  pretinde 
că  i-a  dat,  se  poate  dobândi  de  aici  înainte  de  la  Civili¬ 
zaţie.  In  subsidiar,  s’a  mai  susţinut  că  Biserica  creştină  a 
călăuzit  popoarele  pe  calea  progresului,  în  vârsta  copilă¬ 
riei  şi  a  adolescenţei,  dar  ajungând  ele  la  maturitate,  îşi 
pot  singure  croi  destinul  lor,  prin  puterile  proprii  şi  cu 
ajutorul  Civilizaţiei  şi  al  idealurilor  ei. 

S'a  recunoscut  totuşi  Bisericii  creştine  un  rol  de  în¬ 
râurire  morală  în  societate,  deşi  nici  aceasta  nu  emană  în 
mod  necesar  de  la  Biserică,  de  oarece  virtuţile  morale  s’ar 
desvolta  de  la  sine,  iar  civilizaţia  e  capabilă  să  se  men¬ 
ţină  prin  forţele  proprii,  oferind  mijloacele  necesare  pentru 
desăvârşirea  caracterului  omenesc. 

Aceasta  era  erezia  fatală  a  veacului  trecut,  care  a 
umplut  lumea  de  invenţii,  de  iluzii  şi  pretenţii,  dar  puţin 
a  adăugat  la  binele  şi  frumuseţea  vieţii;  n'a  slujit  nici  pacea, 
nici  mulţumirea  şi  nici  fericirea  omenească. 

Neamul  nostru  a  avut  un  capital  însemnat  de  credinţă, 
de  cucernicie  şi  de  bunuri  spirituale  moştenite,  iar  acest 
capital  a  început  a  se  irosi  în  veacul  trecut. 

Iată  ce  scrie  profesorul  universitar  I.  Găvănescu  din 
Iaşi  în  Istoria  Pedagogiei,  (Bucureşti  1920  pag,  248)  în  pre¬ 
legerea;  Direcţiile  culturale  la  Români:  „Nu  e  necesar  să 

înşirăm  feluritele  nume  ale  acelor  cărţi  apărute  în  secolul 
al  18-lea  şi  cari  se  citeau  şi  erau  ascultate  cu  băgare  de 
seamă,  atât  de  popor  cât  şi  de  boierime,  Octoihul,  Evan¬ 
gheliile,  Liturghiile,  Apostolul,  învăţătură  pentru  spovedanie, 
Triodul,  Cazania,  Psaltirea,  Penticostarul,  Ceaslovul,  etc,, 
cari  azi  nu  mai  au  pentru  noi  de  cât  valoarea  istorică  de 
a  fi  servit  la  mlădierea  limbii  române ,  învăţând  graiul  ideilor 
înalte ,  şi  ne  fac  să  surădem  probabil,  când  le  punem  alături 
între  mijloacele  de  înaintare  culturală,  aveau  pentru  lumea 
credincioasă  de  atunci  o  însemnătate  vitală". 

III 

In  Eparhia  Aradului,  condusă  pe  timpul  Mitropolitului 
Andrei  de  Episcopul  Procopiu  Ivacicovici,  n’a  pătruns 
duhul  cel  nou  de  viaţă  din  Ardeal  şi  din  Eparhia  nouă  a 
Caransebeşului.  Noul  Episcop  Ioan  Meţianu  a  strămutat 
acolo  elanul  de  muncă  premenitoare  din  Ardeal,  unde  îşi 
câştigase  o  matură  experienţă  în  rezolvirea  dificultăţilor 
administrative  ale  parohiilor  în  era  cea  nouă  şi  în  punerea 
în  aplicare  a  Statutului  Organic  Şagunian.  O  lucrare  masivă 
a  săvârşit  acolo,  cu  multă  dragoste  şi  prudenţă,  isbutind 
să  mobilizeze  Clerul  şi  obştea  creştinească  şi  să  introducă 
un  nou  ritm  de  viaţă  şî  căi  de  propăşire. 

împrejurările  politice  se  proiectau  din  ce  în  ce  mai 
aspre  iar  stăpânirea  maghiară  născocea  greutăţi  mereu 
sporite  în  calea  propăşirii  Bisericii  noastre,  în  cât  mitrele 
arhiereşti  ajunseseră  adevărate  cununi  de  spini  pentru  cei 
ce-şi  iubeau  Biserica  şi  poporul. 

In  programul  de  activitate  al  Mitropolitului  Şaguna, 
ridicarea  poporului  prin  Biserică  şi  prin  şcoală  era  un 
punct  cardinal,  pe  care  Ioan  Meţianu  l-a  acceptat  fără  re¬ 
zervă,  Biserici  şi  şcoli,  preoţi  şi  învăţători,  legătura  cu  po¬ 
porul  şi  păstrarea  datinilor  şi  tradiţiilor  lui,  în  cea  mai 
desăvârşită  subordonare  de  sine  şi  jertfire  alcătuesc  carac¬ 
teristica  simplicităţii  apostolice  a  acestui  Ierarh  ardelean 
în  activitatea  lui  de  Episcop  la  Arad  şi  Mitropolit  la  Sibiu. 

Profesorul  N.  Iorga  l-a  caracterizat  astfel:  „Biserican 
evlavios  fără  fanatism  şi  exact  fără  pedantism.  Doritor  de 

clădiri  şi  de  cumpărături,  socotitor  bun  şi  de  aproape  a 
toate  cele.  Fără  curteni  şi  fără  linguşitori,  simplu  şi  de 
bun  simţ.  In  politică,  „dând  Chesarului  ceea  ce  este  al 
Chesarului",  —  mai  ales  că  viaţa  lui  se  desfăşurase  alături 
cu  a  acestui  Chesar.  Şi  totuşi  la  prilejuri  mari  desvăluea 
în  bătrâneţa  lui  zdrăvană  pe  şeful  de  Biserică,  pe  păstorul 
de  oameni,  descoperia  în  sufletul  său,  un  liniştit,  dar  sigur 
isvor  de  înţelepciune  biblică  şi  de  frumuseţă  populară".1 

Nici  un  Ierarh  român  n’a  sfinţit  mai  mulţi  preoţi  şi 
slujitori  la  altare  de  cât  Mitropolitul  I.  Meţianu;  sub  nici 
un  Ierarh  nu  s'au  construit  mai  multe  biserici  şi  şcoli* 
toate  din  obolul  obştesc  al  credincioşilor.  Şi  în  aceste  altare 
de  închinare  şi  în  vetrele  obşteşti  de  lumină  s’au  încorporat 
trainic  şi  biruitor  sufletul  poporului,  credinţa  strămoşească, 
datinile  şi  tradiţiile,  îmbrăcate  în  forme  concrete  şi  ne¬ 
pieritoare.  Un  ierarh  al  datinilor,  cu  înţelepciunea  lor 
de  veacuri,  pârghii  ale  unităţii  sufleteşti  a  neamului  şi  stavile 
în  contra  pulverizării  sufleteşti.  Iar  ceea  ce  vedea  Mitro¬ 
politul  Meţianu  în  datini  şi  tradiţii  nu  era  nici  puţin  şi  nici 
fără  importanţă. 

Căci  nu  ori  care  generaţie  e  în  stare  să  revizuiască 
experienţele  consacrate  ale  înaintaşilor  şi  să  le  înlocuiască 
cu  altceva  mai  superior.  Nu  oricare  generaţie  are  duhul 
iscoditor  şi  adâncimea  de  a  crea  o  ordine  nouă  de  viaţă, 
acceptată  de  toţi  fără  de  nici  o  nedumerire. 

Datoria  şi  tradiţia  vin  cu  un  prestigiu  de  autoritate 
indiscutabilă,  pe  care  gloatele  nu  se  încumetă  a-1  nesocoti. 
Poporul  care  părăseşte  datina  e  ameninţat  să  se  prăbu¬ 
şească,  iar  cel  ce  ţine  la  datini  are  o  bază  sigură  de  pro¬ 
gres.  Datinile  unui  popor  sunt  ca  rădăcinile  arborelui,  în¬ 
fipte  în  adâncul  pământului,  cari  îl  sprijinesc  să  nu-1  prăbu- 
şască  urgiile  văzduhurilor. 

Sensul  însuşi  al  vieţii  Mitropolitului  Ioan  Meţianu 
constă  în  mărturia  că  Dumnezeu  şî-a  rezervat  dreptul  do 
a  cârmui  şi  îndruma  soarta  indivizilor  şi  a  neamurilor  şi  că 
nu  stă  în  puterea  noastră  de  a  schimba  cursul  întâmplă- 


1  N.  larga'.  Războiul  nostru  in  note  zilnice,  Craiova  voi.  II  p,  12 — -13. 

rilor,  ci  alipindu-ne  cu  toată  tăria  de  credinţă,  pe  care 
ne-o  împărtăşeşte  Biserica,  să  ne  ţinem  de  ea  ca  de  însăşi 
mâna  lui  Dumnezeu,  pe  care  El  ne-o  întinde  în  bucuriile  ca 
şi  în  adversităţile  vieţii. 


IV 

Scrisorile  Mitropolitului  Şaguna  către  I.  Meţianu1 

1. 

Preacinstite  Părinte  Protopoape! 

La  întrebarea-ţi  din  9  ale  curentei,  în  privinţa  aceea,  că  puteţi 
sau  ba  să  daţi  după  iormulariul  ce  ţi  s'a  împărtăşit  din  partea  unor 
braşoveni,  plenipotenţă  pe  numele  domnilor  Georgiu  Bariţiu  şi  Dr. 
loan  Raţiu,  ca  ei  să  aştearnă  la  locurile  mai  înalte,  sau  dacă  se  va 
afla  cu  cale,  tocmai  şi  la  preaînaltul  tron  al  Maiestăţii  sale,  cez.  reg, 
în  numele  locuitorilor  din  Braşov  şi  ţinut  nişte  rugâri  tăetoare  în 
cauza  naţiunii  noastre,  şi  a  stării  ei  materiale,  —  am  a’ţi  rescrie 
Preacinstiei  Tale  pe  lângă  înapoierea  în  copie  a  acelor  plenipotenţe, 
căci  originalul  l'am  reţinut  Ia  mine,  cum  că  eu  aşa  sunt  convins,  că 
calea  proiectată  în  acea  plenipotenţă  nu  este  bine  aleasă,  căci  de  o 
parte  este  unilaterală  şi  necunoscută  pe  terenul  cauzei  noastre  na¬ 
ţionale,  iar  de  altă  parte  se  poate  prevedea,  că  calea  arătată  în  acea 
plenipotenţă  va  compromite  cauza  noastră  naţională.  De  aceea  te  rog 
Preacinsiia  Ta  şi  pe  toţi  cărora  le-ai  împărtăşit  treaba  acelei  pleni¬ 
potenţe,  precum  şi  pe  toţi,  cărora  le  vei  ceti  această  a  mea  desco¬ 
perire,  din  care  să  nu  faci  nici  o  taină,  ca  să  vă  reţineţi  dela  sub¬ 
scrierea  acelei  plenipotenţe,  ca  să  nu  se  compromită  cauza  naţională, 
care  s'a  condus  până  acum  în  adunări  naţionale,  spre  obştească  mul¬ 
ţumire  şi  cu  rezultat  destul  de  îmbucurător.  Eu  încă  recunosc,  că 
n’am  ajuns  până  acuma  la  limanul  împlinirii  dorinţelor  noastre  na¬ 
ţionale  şi  că  vom  avea  să  ne  luptăm  mult  pentru  cauza  cea  dreaptă 
a  naţiunii,  însă  nu  pe  cărarea  aceea,  care  ni-o  arată  plenipotenţă 
proiectată,  ci  pe  cea  până  acum  adoptată  de  către  naţiune  şi  um¬ 
blată  cu  spor.  In  fine  îţi  fac  cunoscut,  că  braşovenii  până  în  ceasul 
acesta  n’au  cerut  dela  mine  nici  o  directivă  în  privinţa  plenipotenţei. 


1  Extrase  din  Biografia  Mitropolitului  loan  Meţianu,  compusă  de  Teodor  V. 
Pâcăţianu,  în  manuscris,  p.  29  a — 29 1, 

susamintitelor  şi  aşa  cu  n'am  avut  anză  să  le  scriu  lor  ceva  în  treaba 
aceasta,  prin  urmare  D-lor  întrebuinţează  numele  meu  în  deşert,  când 
ei,  precum  îmi  scrii  Preacinstia  Ta,  vorbesc  tare,  că  eu  le-aşi  fi  dat 
lor  oareşicare  directivă  în  treaba  aceasta. 

Sibiu,  11  Oclomvrie  1866, 

f  Andreiu  m.  p. 


2. 

Preacinstite  Părinte  Protopoape! 


Eu  tot  am  aşteptat,  ca  să-mi  scrii  despre  efectul  scrisorii  mele 
din  11  ale  curentei,  Nrul  Prec.  173,  dar  până  acum  n'am  căpătat 
nici  o  înştiinţare  dela  Preacinstia  Ta,  de  o  parte,  iar  de  altă  parte 
mi-a  venit  la  cunoştinţă,  că  Bariţiu,  înţelegând  cuprinsul  susamintitei 
mele  scrisori,  s’ar  fi  mâniat  şi  m’ar  fi  ocărît  pe  mine  la  Zărueşti.  Şi 
fiindcă  văd,  că  Preacinstia  Ta  doară  pentru  aceea,  ca  să  nu  mă  va- 
tămi,  cu  relaţia-ţi  despre  cele  ce  a  vorbit  la  Zărneşti  sfătosul  acela, 
nu-mi  scrii  nimic:  pentru  aceea  te  rog,  ca  sau  Preacinstia  Ta,  sau 
păr.  Comşia,  să-mi  faceţi  cunoscut  din  fir  în  păr  fără  sfială  toate 
câte  ştiţi  şi  aţi  auzit  voi  cu  urechile  voastre,  sau  dela  alţi  cinstiţi 
oameni,  ştiind,  că  mă  veţi  deobliga  prea  mult  şi  vă  dau  parola  mea, 
că  nu  voiu  face  de  acelea  nici  o  întrebuinţare. 

Sibiu,  23  Oct,  1866. 

Andreiu  m,  p. 


3. 


Preacinstite  Părinte  Protopoape ! 

înainte  de  toate  am  a'ţi  mulţămi  pentru  amândouă  împărtăşirile 
tale,  despre  treaba  acelei  volante  plenipotenţe,  cari  astăzi  le-am  primit 
şi  te  asigur,  că  bârfelile  acelea  nu  m'au  alterat  pe  mine,  căci  toate 
sunt  minciuni.  Voiu  să  scriu  şi  d-lui  Popper,  preşedinte  al  curţii 
cassative,  ca  să  văd,  ce 'mi  va  rescrie,  căci  eu  sunt  convins,  că  noi 
la  Belgrad  am  discutat  asupra  celor  ce  este  de  făcut  în  cea  mai 
bună  armonie  şi  am  adus  concluz  unanim,  după  propunerea  mea,  că 
adecă,  în  loc  să  meargă  vre'o  deputăţie  cu  plânsori,  să  se  compună 
un  memorandum  într'un  stil  modern,  după  forma  votului  separat  al 
regaliştilor  şi  deputaţilor  români  dela  dieta  clujană  şi  acel  memorand 
să-l  ducă  Şuluţiu  Ia  împăratul  şi  după  ce  el  a  deprecat?  aceasta 
şi  a  propus,  ca  eu  să  mă  duc  la  Viena,  atunci  eu  am  primit  misiunea 
aceasta  asuprâ-mi  şi  ne-am  despărţit  unii  de  alţii  în  cea  mai  bună 

armonie,  neîntâmplându-se  nici  o  ceartă,  din  nici  o  parte.  Despre 
răspunsul  D-lui  Popper  te  voiu  înştiinţa  Ia  timpul  său.  Dar  acum  îţi 
fac  cunoscut,  că  Şuluţlu  m’a  provocat  prin  o  scrisoare,  —  dar  nu 
trei  ultimate,  —  trimiţându-mi  şi  un  formular  de  plenipotenţă  spre 
subscriere  şi  colectă,  însă  eu  i-am  refuzat  şi  una  şi  alta.  Şi  acest 
răspuns  ţi'l  voiu  împărtăşi,  Intr’aceea  sosi  şi  un  decret  dela  presi- 
diul  guvernial,  în  privinţa  căruia  vei  primi  hârtia  mea  oficioasă  şi 
de  acolo  vei  vedea,  cum  d-lor  au  bancrotat,  umblând  cum  nu  li  s’a 
cuvenit.  Dacă  n’ai  putut  veni  la  Sibiu,  nu-ţi  cruţa  osteneala  a  merge 
la  Braşov  şi  acolo  domnilor  Datcu,  Radovicf,  Pascu,  Ciurea  Nicoliţă, 
Fopoviciu  şi  profesorilor,  spune-le  din  parte-mi,  că  cele  ce  scriu  eu 
sunt  adevărate,  dar  nu  aşa  şi  cele  ce  bârfeşte  Bariţiu.  Mai  departe 
cu  bucurie  am  înţeles  din  scrîsoarea-ţi  şi  măritarea  fiicei  a  doua  a 
reposatului  tău  frate,  după  Chiorniţia  şi  dau  acestor  tineri  spre  că¬ 
sătoria  lor  binecuvântarea  mea  arhierească. 

Dar  în  privinţa  celorlalte  împrejurări,  cari  Preasfinţia  Ta  le  legi 
de  această  căsătorie,  îţi  voiu  scrie  după  câteva  zile,  căci  trebue  să 
combinez  mai  multe  împrejurări,  ca  să  nu  greşesc. 

Si bi iu,  28  Oct.  1866. 

Andreiu  m.  p. 


4, 


Prea  Cinstite  Părinte  Protopoape! 

lală,  îţi  aclud  aci  răspunsul  meu  către  Blaj.  Proceteşte'l  cu 
atenţiune  şi  judecă  despre  el  ca  un  bărbat  român,  căci  lucrul  este 
mare  şi  plin  de  consecinţe  şi  nu  eartă  ca  cineva  să-l  întrebuinţeze 
cu  deşertăciune  şi  patimă.  Să-l  dai  şl  profesorilor  noştri  din  Braşov 
şi  protopopilor  Baracu  şi  Petricu  şi  dlui  director  şi  dlui  Datcu,  spre 
cetire  şi  descriere,  dacă  vor  pofti.  Ce  se  ţine  de  un  al  treilea  paroh 
la  Zărneşti,  eu  nu  sunt  pentru  aceasta  idee.  Doi  parohi  sunt  destui 
pentru  Zărneşti  şi  când  îmbătrâniţi,  luaţi-vă  capelani.  Oare  nrar  fi 
mai  bine,  ca  Chiorniţia  să  se  facă  capelan  la  Râşnov,  lângă  bătrânul 
şi  neputinciosul  tău  socru?  Insă  dacă  tu  gândeşti,  că  la  Zărneşti 
poate  să  trăiască  şi  al  treilea  paroh,  atunci  eu  nu-ţi  voiu  strica  voia. 
Dar  te  fac  atent  la  aceea,  ca  nu  cumva  să  se  nască  sfadă  între  tine 
şi  Comşla,  când  vei  vrea  să  faci.  pe  Chiorniţia  de  paroh  Ia  Zărneşti, 
căci  atunci  şi  Comşia  va  vrea  să  facă  pe  fratele  său.  Şi  iu  ştii,  cum 
sunt  oamenii  noştri  la  asemenea  cazuri.  Prin  urmare,  consultează 
cu  Comşia  şi  dacă  va  urma  o  coînţelegere  frăţească,  adecă,  dacă  îl 

vei  asigura,  că  şi  fratele  său  se  poate  aşeza  de  preot,  spre  exemplu, 
la  Râşnov,  cu  timpul,  atunci  şi  numai  atunci  să  faci  paşi  pentru 
Chiorniţia,  ca  să  fim  pe  pace  şi  să  nu  dăm  anză  la  duşmani,  pentru 
mişeii,  căci  cum  ar  simţi  fabrica  voastră,  (aluzie  la  Bariţiu,  directorul 
fabrice!  de  hârtie  din  Zărneşti.  Autorul)  numai  decât  ar  pune  ghiarele 
în  treabă,  ca  să  ni-o  turbure. 

Sibiu,  31  Ootoravrie  1866, 

Andreia  m.  p. 


5, 


Preacinstite  Părinte  Protopoape! 

Când  îţi  mulţumesc  pentru  cele  împărtăşite  prin  hârtia*ţi  din 
10  ale  cur.  şi  când  te  rog,  ca  să  fii  cu  băgare  de  seamă  către  orice 
mişcare  din  partea  duşmanilor  noştri  şi  despre  ele  să  mă  înştiinţezi, 
atunci  trebue  să-ţi  spun  sincer,  că  eu  nu  pot  întreprinde,  dar  nici  nu 
aflu  de  consult  a  întreprinde  vre'o  lucrare  demonstrativă,  căci  aşa 
ceva  nu  s’ar  potrivi  cu  posiţiunea  mea,  nici  ar  conveni  convingerii 
mele  morale,  care  este  baza  lucrărilor  şi  a  întreprinderilor  mele» 

Apoi  cunosc  eu  lumea  noastră,  care  prea  mult  seamănă  cu  luna 
cea Jpalidă,  Eu  trebue  să  fiu  însă  ca  şi  soarele  de  vară,  care  pro¬ 
duce  roade,  De  n'ar  fi  acum  iarnă,  te-aş  ruga  să  te  osteneşti  până 
la  mine,  dar  aceasta  nu  o  pot  pofti,  acum  în  timpul  iernii,  ca  cu  viu 
graiu  să-ţi  împărtăşesc  toate  mai  pe  larg,  că  ţl-am  expus  aci  numai 
în  principiu. 

Fiţi  voi  bărbaţi  tari  la  inimă  şi  suflet  şl  atunci  vor  înţelege  ina¬ 
micii,  că  cu  noi  este  Dumnezeu! 

Sibiiu,  14  Decemvrie  1866. 

Andreii i  m.  p. 


6. 


Preacinstite  Părinte  Protopoape,  mie  iubite ! 

Ştii  ce  ziuă  este  ziua  de  astăzi?  Mi  se  pare,  că  mulţi,  prea 
mulţi,  nu  gândesc  la  însemnătatea,  care  ziua  de  astăzi  o  are  pentru 
noi  Românii  ortodocşi  din  Ardeal  şi  Ungaria.  Eu  până  mă  ţine  Dum¬ 
nezeu,  port  în  pieptul  meu  însemnătatea  zilei  a  12-lea  Decemvrie  şi 
revărs  rugăciuni  către  milostivirea  lui  Dumnezeu,  care  ne-a  scos  din 
robia  unei  ierarhii  streine.  Şi  tocmai  în  ziua  aceasta  epocală  viu 
să-ţi  mulţumesc  pentru  darul  cel  frumos  ce  mi-ai  făcut  cu  trimiterea 
unui  porc  sălbatic  şi-ţi  urez  sărbătorile  mântuitoare  ale  Crăciunului, 

sinului  nou  şi  a  onomasticei  tale,  cu  aceea  ca  atotputernicul  Dum¬ 
nezeu  sâ  te  ţină  cu  familia  întreagă  în  sănătate  statornică  la  mulţi  şi 
prea  mulţi  ani.  Dacă  pofteşti  să  ştii  cum  petrec  eu  zilele  bătrâneţelor 
mele,  apoi  îţi  dau  de  ştire,  că  eu  în  singurătate  m'am  retras  şi  stu¬ 
diez  limbile  clasice  şi  meditez  despre  sfârşitul  meu,  că  eu  nu  cunosc 
nici  cea  mai  mică  desfătare  sau  petrecere,  căci  văd  că  lumea  nu  mă 
iubeşte,  dar  eu  o  iubesc,  ca  un  părinte  sufletesc  şi  gata  sunt  a 
aduce  în  favoarea  -ei  ori  şl  ce  sacrificiu.  Pe  lângă  care  am  rămas 
«cu  dragoste  şi  binecuvântare  arhierească. 

S  i  b  ii  u,  12/24  Decemvrie  1870, 

De  tot  binevoitor 
Andreiu  m.  p.  Arh.  şi  Mitrop. 

In  9  Iulie  1871  protopresbiterul  Ioan  Meţianu  scrie  lui  Şaguna, 
că  a  fost  în  Pesta,  unde  a  vorbit,  după  cum  îi  făcuse  comunicări  şi 
<cu  graiul  la  trecerea  prin  Sibiiu,  şi  cu  prim-ministrul  ţării,  contele 
Andrâssy  Gyula,  care  l-a  încredinţat  să  comunice  lui  Şaguna,  că  do¬ 
reşte  mult  să  stea  cu  el  în  aceleaşi  raporturi  de  amiciţie  ca  şi  răpo¬ 
satul  baron  Edtvds  Iozsef  şi  roagă  acum  pe  Şaguna,  să  scrie  prim- 
minisirului,  că  el,  Meţianu,  şi-a  împlinit  misiunea  primită,  a  făcut  su¬ 
periorului  său  comunicările  trebuincioase  şi  totodată  Şaguna  să  roage 
pe  contele  Andrâssy  să  finalizeze  procesul  bisericii  greceşti  din  Braşov, 
despre  care  el,  Meţianu,  a  vorbit  pe  larg  cu  contele  Andrâssy.  Mitro¬ 
politul  Şaguna  răspunde  în  13  Iulie  187 1  următoarele : 

7. 

Preacinstite  Părinte  Protopoape! 

Cuvintele  ministrului  preşedinte,  cari  mi  le-ai  împărtăşit  mie, 
ântorcându-te  deîa  Pesta  şi  mi  le-ai  adus  aminte  prin  hârtia-ţi  din 
■9-lea  ale  curentei ;  rai  le-am  înseninat  foarte  bine  şi  la  caz  obvenient 
voiu  şi  face  de  ele  întrebuinţare.  Insă  nu  aflu  de  bine,  ca  eu  să-i 
scriu  acelui  domn  mare,  că  Preacinstia  Ta  acele  cuvinte  mi  le-ai 
adus  la  cunoştinţă,  ceeace  mi-a  făcut  mie  mare  bucurie.  Eu  în  cauza 
mea  nu  pot  face  nimic  pe  cale  privată,  căci  aceasta  ar  însemna  de¬ 
gradarea  posiţiunii  şi  persoanei  mele  prin  mine  însu-mi,  ci  mai  bine 
“va  fi,  dacă  Preacinstia  Ta,  ori  la  îndemnul  Preacinstiei  Tale  domnul 
Rethi  (inspector  de  şcoale,  pe  atunci  în  Făgăraş.  Autorul)  ar  scrie, 
■ori  când  s'ar  duce  la  Pesta  cu  vre'un  prilej,  el  toate  acelea  să  le 
aducă  .ia  cunoştinţa  contelui  A,  de  a  se  decide  finalmente  cauza  bise- 

ricii  dela  Sfânta  Treime  din  Braşov,  aşa  încât  lucrarea  baronului 
Eotvos  să  nu  se  compromită,  căci  el  a  adus  în  treaba  aceasta  legea 
patriei  din  1868  într'o  armonie  cu  canoanele  bisericii  noastre  şi  prin. 
aceasta  s'a  dovedit  de  un  mare  bărbat  de  stat,  precum  a  şi  fost  şi 
cu  astfel  de  nume  s'a  dus  din  lumea  aceasta. 

Sibiiu,  13  Iulie  1871, 

Andreiu  m.  p., 

Cuprinsul  acestei  hârtii  să-l  ţii  în  secret  până  la  moarte. 


Protopresbiterul  Ioan  Meţiana  s’a  conformat  dorinţei  lai  Şaguna. 
şi  în  4  August  1871  a  trimis  din  Braşov  ministrului  president,  contelui 
Andrăssy  Gyula,  scrisoarea  următoare,  concipiatâ  in  limba  germană,. 

Excelenţa  V oastră ! 

In  26  Iunie  a.  c.  am  fost  împărtăşit  de  deosebita  onoare  de  a 
ii  primit  în  audienţă  din  partea  Excelenţei  Voastre.  Cu  ocaziunea 
aceasta  am  fost  distins  cu  încurajarea,  de  a  mă  adresa  deadreptul 
Excelenţei  Voastre  în  chestii  mai  importante,  încurajat  de  această, 
înaltă  bunăvoinţă,  îmi  permit  a  vă  anunţa  cu  toată  supunerea,  că  eu 
mi-am  împlinit  cu  punctualitate  şi  cu  cea  mai  mare  plăcere  misiunea 
pornită  de  a  asigura  pe  Excelenţa  Sa,  Domnul  Mitropolit  Andreiu 
baron  de  Şaguna  despre  sincera  amiciţie  şi  bunăvoinţă  a  Excelenţei 
Voastre. 

Excelenţa  Sa,  domnul  Mitropolit,  s'a  bucurat  foarte  mult  şi 
anume,  cu  atât  mai  vârtos,  că  eu  n'am  întrelăsat  a-i  face  comunicare 
despre  prospectele  puse  de  Excelenţa  Voastră  în  vedere,  în  chestia 
bisericii  Sfintei  Treimi  din  Braşov,  care  îi  zace  atât  de  mult  la  inimă. 
Excelenţa  Sa  m'a  asigurat,  că  nu  va  întrelăsa  a  se  folosi  de  bună¬ 
voinţa  Excelenţei  Voastre,  pusă  în  vedere.  Ce  se  atinge  acum  de 
atinsa  chestie  bisericească,  Excelenţa  Sa  s'a  exprimat  astfel,  că  a  fost 
totdeauna  de  convingerea,  de  care  e  şi  acuma,  că  Excelenţa  Voastră 
nu  veţi  permite,  ca  decisiunea  dreaptă,  scoasă  din  adânca  cunoaştere 
a  raporturilor,  adusă  de  binemeritatul,  acum  fericitul  în  Domnul  mi¬ 
nistru  baron  Eotvos,  să  fie  nimicită,  după  ce  ea  era  chemată  să. 
aducă  în  consonanţă  legea  inarticulării  dela  anul  1868  cu  canoanele 
bisericii  noastre.  Totodată  şi-a  exprimat  Excelenţa  Sa  cea  mai  adâncă, 
convingere,  că  dacă  fericitul  ministru  de  Culte,  baronul  Eotvos,  s'ar 
mai  afla  în  viaţă,  acest  mare  bărbat  n'ar  fi  întrelăsat  să  desăvâr¬ 
şească  susatinsa  deciziune  în  înţelesul  dreptului  şi  al  constituţiei  bi~ 

sericii  noastre,  astfel,  că  administrarea  bisericii  se  acordă  tuturor 
membrilor  ei,  fără  deosebire  de  limbă  şi  fără  ca  prin  aceasta  să  fie 
decis  dreptul  de  proprietate  asupra  părţilor  de  avere.  In  fine  nu  pot 
să  nu  comunic  Excelenţei  Voastre,  că  preaiubitul  nostru  cap  bise¬ 
ricesc  în  3  Septemvrie  a,  c,  îşi  serbează  jubileul  de  25  ani  de  păs¬ 
torire  sufletească  şi-mi  permit  observarea  nepretenţioasă,  că  deciderea 
finala,  definitivă  a  chestiei  atinse,  ar  mări  bucuria  lui  în  ziua  atât 
de  însemnată  pentru  biserica  noastră  şi  pentru  patria  noastră.  Bă 
aceasta  ar  desminţi  şi  ziarele  române  revoltate  în  contra  Românilor 
din  Braşov  (pentru  înfrăţirea  lor  cu  Maghiarii.  Autorul}  şi  în  contra 
înaltului  guvern,  pentrucă  prin  fapte  s’ar  arăta,  că  pretensiunile  juste 
ale  Românilor  află  deplină  considerare,  Ertaţi-mi  Excelenţă  îndrăs- 
neala,  dar  ea  e  isvorâtă  din  convingerea,  că-mi  fac  numai  datorinţa. 
Am  cam  întârziat,  dar  numai  din  motivul,  că  aveam  speranţă  a  le 
putea  împărtăşi  acestea  cu  graiul,  în  Pesta,  ceeace  însă  mi-a  fost  cu 
neputinţă. 

Braşov,  4  August  1871. 

Al  Excelenţei  Voastre  plecat  serv  ;. 

I.  Meţianu  m.  p. 


ECLESIASTUL 

SCURTE  NOTE  EXPLICATIVE1 
âe 

Preot  Dr.  N1COLAE  NEAGA 

Profesor  la  Academia  teologică  „Andreianâ" 

X.  URMĂRILE  NEDREPTĂŢII  OMENEŞTI 
ŞI  ALE  TRÂNDĂVIEI 

In  acest  capitol  se  vorbeşte  despre  înţelepciune  şi  ne¬ 
bunie,  se  recomandă  blândeţa,  se  condamnă  lenea  şi  se 
propovădueşte  supunerea  faţă  de  autoritate. 

1,  O  muscă  moartă  strică  amestecul  de  untdelemn  al 
tcelui  ce  pregăteşte  miresme;  puţină  nebunie  strică  preţul  la 
multă  înţelepciune. 

O  muscă  moartă  căzând  în  untdelemnul  parfumat,  îi 
răpeşte  aroma.  Cu  atât  mai  mult  se  infectează  de  mirosul 
neplăcut  când  musca  e  veninoasă.  In  cazuri  ca  acestea 
preţul  untdelemnului  scade.  „Pregătitorul  de  miresme11  e 
negustorul  de  miresme. 

Tot  aşa  o  mică  gafă  distruge  faima  înţelepciunii  cuiva, 

2,  Inima  celui  înţelept  este  la  dreapta  lui,  iar  inima 
celui  nebun  la  stânga. 

„Inima"  închipue  inteligenţa,  cuminţenia,  judecata  cuiva. 
„Dreapta"  reprezintă  ceea  ce-i  bun,  „stânga"  ceea  ce-i  rău. 
Hristos  zice  (la  Matei  25,  33)  că  virtuoşii  vor  sta  dea- 
dreapta  Lui,  păcătoşii  deastânga.  Sensul:  înţeleptul  judecă 
şi  activează  normal,  nebunul  rătăceşte  în  gând  şi  faptă. 

3,  Aşijderea  când  cel  nebun  merge  pe  drum  îi  lipseşte 
dreapta  pricepere,  iar  toată  lumea  zice:  „E  nebun!" 

Cel  lipsit  de  înţelepciune  n'are  priceperea  necesară 
unei  vieţi  normale.  Ori  ce  contact  cu  acela  evidenţiază 
lipsa-i  de  orientare  în  viaţă. 


1  Urmare  din  Reolsta  Teologică  XXXI,  1941  p.  58. 

4.  Dacă  mânia  stăpânitorului  se  ridică  împotriva  ta,  nu 
te  clinti  din  locul  tău,  căci  firea  domoată  înlătură  mari 
neajunsuri. 

O  idee  înrudită  aflăm  în  cap.  VIII,  3.  Se  recomandă 
aici  prudenţa,  chibzuinţă,  supunerea  faţă  de  oficialitate  şi 
răbdarea  în  suferinţă.  Omul  cuminte  mai  de  grabă  se  aco¬ 
modează  împrejurărilor  ce  i  se  creiază  —  fie  acelea  chiar 
nedrepte  —  de  cât  să  îndârjască  autoritatea,  care  nu  în 
zadar  poartă  sabie. 

5.  Am  mai  luat  seamă  la  încă  un  rău  de  sub  soare , 
ca  o  greşalâ  care  porneşte  de  la  stăpânitor  ; 

Eclesiastul  constată  existenţa  unei  anomalii  în  so¬ 
cietate  şi  învinueşte  pentru  acest  rău  stăpânirea. 

6.  Nebunul  este  ridicat  la  dregătorii  înalte,  iar  cei 
vrednici  rămaşi  pe  jos: 

Iată  la  ce  s'a  gândit  autorul,  în  versul  precedent:  la 
faptul  că  în  societatea  omenească  demnităţile  nu  sunt  de¬ 
ţinute  de  persoane  de-o  reală  valoare.  Oameni  înzestraţi 
eu  calităţi  morale  şi  sufleteşti  rămân  departe  în  urma  celor 
mai  puţin  capabili.  Acest  aranjament  vătămător  se  atribue 
celui  ce  se  află  în  fruntea  ierarhiei  sociale.  Cazul  jidovului 
procopsit  din  Estera  VI  11,  e  concludent. 

7.  Văzut-am  slugi  călare  pe  cai,  iar  principi  mergând 
ca  slugile  pe  jos; 

Cazul  Estera,  VI  11 — 12,  e  într 'adevăr  mult  grăitor  în 
această  legătură  de  idei.  După  principiile  dreptăţii,  nu  este 
firesc  ca  sluga  să  stăpânească  pe  stăpân.  Pentru  Eclesiast 
această  răsturnare  de  roluri  e  prilej  de  durere  sufletească. 
„Sluga..."  e  ori  ce  om  nedemn  de  locul  pe  care-1  ocupă 
în  societate. 

8.  Cel  ce  sapă  o  groapă  poate  să  cadă  în  ea  şi  cel  ce 
dărâmă  un  zid  poate  fi  muşcat  de  şarpe. 

Un  ecou  al  legii  talionului,  când  răul  făcut  de  cel  fără 
de  lege  îi  aduce  catastrofa  pe  care  el  o  pregătise  altuia, 
după  dictonul :  „ochiu  pentru  ochiu".  Gândiri  identice 
avem  în  Pilde  XXVI  27,  Psalm  VII  15. 

Şerpii,  ca  şi  alte  reptile,  se  ascund  în  zidul  ruinat  ai 
clădirilor  părăsite,  dovadă  Isaia  XXXIV  15.  Vorbirea  de 
aici  e  figurată,  autorul  voeşte  să  spună  că  săpând  la  te¬ 
melia  vieţii  altuia  te  ruinezi  pe  tine  însuţi. 

9.  Cel  ce  sfarmă  pietre  se  poate  răni  cu  ele,  ier  cel 
ce  despică  lemne  se  primejdueşte. 

Versul  acesta  este  înrudit  cu  zicerea  proverbială:  „cu 
păcurarul  când  trăeşti,  trebue  să  te  mânjeşti14.  Totuşi  e 
mai  variat  în  conţinut.  Omul  nu  ştie  ce  se  poate  întâmpla 
în  viitor,  merge  spre  nenorocire  poate  chiar  acolo  unde-şi 
caută  norocul.  Neputinţa  de-a  prevedea  constitue  o  stare 
afectivă  destul  de  chinuitoare. 

10.  Dacă  o  sculă  s’a  tocit  şi  nu  a  fost  ascuţită,  trebue 
să  îndoim  puterile,  dar  înţelepciunea  are  ca  parte  izbânda . 

Dacă  securea  se  toceşte,  lucrul  celui  ce  despică  lemne 
devine  anevoios.  Cu  un  maxim  de  efort,  obţine  un  minim 
de  rezultat.  Omul  înţelept  va  şti  să  prevină  tocirea,  sau 
să-şi  ajute  în  cazul  dat. 

11.  Dacă  şarpele  muşcă  mai  înainte  să  fie  descântat, 
atunci  descântătorul  nu  are  nici  un  folos, 

In  părţile  răsăritene  trăesc  mulţi  şerpi.  Popoarele  su¬ 
perstiţioase  se  apără  în  chip  şi  fel  împotriva  lor.  In  contra 
muşcăturilor  se  practica  descântatul.  Practica  aceasta  o 
menţionează  şi  Ieremia  VIII  17,  Psalm  57,  5.  Descântatul 
se  făcea,  se  vede,  înainte  de  plecarea  în  călătorii,  sau  în 
preajma  începerii  unui  lucru  într'un  mediu  periculos;  de 
aceea  se  zice  aici  că  vrăjitul,  după  ce  s'a  întâmplat  muşcă¬ 
tura,  nu  mai  ajută.  Sensul  versului  este  următorul:  Toate 
la  timpul  lor.  Dacă  lucrătorul  s'a  apucat  de-o  treabă  mai 
înainte  de  a-şi  fi  pregătit  uneltele,  atunci  se  arată  un  om 
lipsit  de  înţelepciune,  iar  spor  mult  nu  va  avea. 

12.  Graiurile  gurii  celui  înţelept  sunt  har,  iar  buzele 
celui  nebun  îl  doboară. 

Asculţi  vorba  înţelepţilor  cu  admiraţie,  fiindcă  „limba 
lor  picură  ştiinţă"  1  iar  cel  lipsit  de  ea,  prin  însuşi  felul 


1  Pilde  XV  2. 

lui  de  a  vorbi,  revarsă  din  prisosinţă  prostia.  înţelepciunea 
il  ridică  pe  om  în  sus  spre  desăvârşire,  nebunia  îl  doboară 
la  pământ,  spre  întunerecul  obscurităţii. 

13.  începutul  cuvintelor  gurii  lui  este  prostia,  iar  sfâr¬ 
şitul  graiului  lui:  nebunie  curată . 

Nebunul  îşi  face  singur  portretul  fiinţei  sale.  Calităţile 
sufleteşti  i  se  cunosc  după  felul  de  a  grăi.  Buzele  celui 
nebun  duc  la  prăbuşire,  pentru  că  în  Eclesiast  „nebun"  e 
omul  lipsit  de  personalitate,  sufletul  îngust,  fără  convingeri 
religioase,  nedemn  şi  neonest,  cu  un  cuvânt  omul  care 
n’are  „limpezimea  minţii  şi  curăţia  de  simţire  a  inimii", 1 

14.  Nebunul  sporeşte  vorbele.  Omul  nu  ştie  ce  va  fi 
după  el,  căci  cine  îi  va  spune  ce  se  va  întâmpla  pe  urma  lui? 

Nebunul  nu  cunoaşte  măsura  în  vorbe,  de  aceea  bolbo¬ 
roseşte  cu  rost  şi  fără  rost.  Omul,  în  genere,  nu  ştie  ce 
va  fi  în  viitor  şi  mai  ales  după  moartea  lui;  cu  atât  mai 
lipsiţi  de  simţul  de-a  prevedea  sunt  nebunii.  Toate  pute¬ 
rile  spirituale  ale  omenirii  dacă  s'ar  uni  şi  totuşi  nu  s'ar 
putea  descifra  misterul  viitorului. 

15.  Munca  oboseşte  pe  cel  nebun,  el  care  nu  ştie  să  se 
ducă  în  cetate. 

Obosesc  plăcerile,  cu  atât  mai  mult  necesită  o  chel¬ 
tuială  de  forţe  munca  anevoioasă.  Nebunul  nu  posedă 
ceea  ce  se  numeşte  isteţimea  vieţii,  el  nu  ştie  să  se  ducă 
în  cetate.  A  face  calea  cunoscută  spre  o  localitate  e  foarte 
uşor  lucru  şi  totuşi  dă  de  gândit  nebunului.  Sensul  ver¬ 
sului  pare  a  fi  următorul:  Cu  maximum  de  efort  nebunul 
obţine  un  minimum  de  rezultat. 

16.  Vai  de  tine  ţară,  care  ai  un  copil  rege,  iar  prin¬ 
cipii  mănâncă  disdedimineaţă  ! 

E  vorba  despre  domnitorul  care-i  copil  în  ale  pri¬ 
ceperii,  Nu  vârsta,  ci  înţelepciunea  vieţii  e  principalul 
aici.  Regele  lipsit  de  experienţă  e  asemenea  unui  prunc,  va 
călca  din  gafe  în  gafe.  Subalternii,  profitând  de  slăbiciunea 


1  Isaia  comentat  de  I.  Popescu-Mălăeşti,  voi,  III  p.  20. 

lui,  îşi  vor  face  de  cap,  vor  veghea  nu  la  bunul  mers  al  tre¬ 
burilor  obşteşti,  ci  îşi  vor  vedea  de  îndestularea  poftelor 
sensuale  şi  trupeşti.  O  astfel  de  tară  e  de  compătimit. 

17.  Ferice  de  tine  ţară  care  ai  rege  un  fecior  de  om 
mare,  iar  principii  tăi  mănâncă  la  vreme  ca  toţi  oamenii  şi 
nu  fac  chefuri. 

Merită  toată  lauda  ţara  care  are  în  fruntea  ei  un  con¬ 
ducător  dintre  oamenii  mari,  adică  din  oameni  de  seamă, 
virtuoşi,  iscusiţi,  energici.  Un  atare  şef  de  stat  „sfătueşte  cele 
cuviincioase  şi  stărue  în  cuviinţa  lui"  (Is.  32,  4),  Mănâncă 
şi  bea  numai  când  simte  strictă  trebuinţă,  adică  pune 
nevoile  sale  personale  pe  planul  al  doilea.  Autorul  cărţii 
Proverbelor  insistă  stăruitor  ca  regele  să  nu  bea  vin  şi 
băuturi  îmbătătoare,  pentru  că  e  pus  la  un  loc  unde  mintea 
trebue  să  fie  mereu  trează  şi  vigilentă,  iar  cheful  este  în¬ 
deletnicirea  oamenilor  uşuratici. 

18.  Din  pricina  lenei  grinzile  casei  se  lasă,  iar  când 
stai  cu  mâinile  în  sân,  apa  picură  în  casă. 

Lenea  e  cumplită  boală.  Sunt  în  Vechiul  Testament  © 
mulţime  de  ziceri  proverbiale  cari  o  ironizează  şi  o  combat,1 
pentru  că  din  pricina  ei  omul  „cade  în  toropeală",2  sără¬ 
ceşte,3  iar  sufletul  trândav  mult  pătimeşte,4  Cu  atât  mai 
dezastruoasă  este  lenea  pentru  viaţa  obştească.  Despre 
aceasta  este  vorba  aici.  Casa  de  aici  reprezintă  edificiul 
public,  care  e  un  fel  de  alcătuire  ce  trebueşte  mereu  şî 
de  aproape  supraveghiată,  altcum  să  descheie  şi  se  nărue, 
iar  apoi  se  ruinează  cu  desăvârşire. 

19.  Pentru  a  înveseli  viaţa  se  pregăteşte  un  ospăţ;  vinul 
veseleşte  lumea,  iar  cu  bani  se  preîntâmpină  orice. 

Ospăţul  nu  constă  numai  din  mâncări  multe  şi  beuturi 
bune,  ci  muzica,  cântarea  şi  jocul  complectează  desfătarea 
iubitorilor  de  astfel  de  deprinderi  sociale  {Isaia  30,  29  î 


1  Leneşul  îşi  vâră  mâna  in  blid,  dar  ii  rine  greu  s'o  ducă  la  gură  (Pilde  XXVI  15). 
Cum  se  învârteşte  uşa  în  ţâţâni,  aşa  se  'nvârteşte  leneşul  in  pat  (Pilde  XXVI  14).  Cum 
e  oţelul  pentru  dinji  şi  fumul  pentru  ochi,  aşa  este  leneşul  pentru  cel  ce-1  trimite. 
(Pilde  X  26). 

z  Pilde  19,  15.  3  Pilde  10,  4.  *  Pilde  19,  15, 

Amos  4,  6),  Vinul,  care  veseleşte  inima  omului,  e  simbolul 
plăcerilor»  Cu  bani,  mai  ales  plăceri  trupeşti  se  pot  pro¬ 
cura.  Versul  acesta  îi  are  în  vedere  pe  conducătorii  po¬ 
poarelor  cari  agreează  fastul  şi  traiul  bun.  Ei  îşi  vor  trece 
timpul  în  tot  felul  de  plăceri  corporale.  Felul  de  traiu 
al  unora  ca  aceştia  e  de  bună  seamă  în  detrimentul  pa¬ 
trimoniului  public. 

20.  Chiar  în  gândul  tău  nu  blestema  pe  rege  şi  în  că¬ 
mara  unde  dormi  nu  defăima  pe  cel  puternic;  căci  pasările 
cerului  pot  să  ducă  un  cuvânt  şi  neamul  celor  înaripate  să 
dea  vorba  ta  pe  faţă. 

Pentru  modul  de  comportare  al  superiorului  nu  eşti  chemat 
tu  —  cel  mai  jos  pus  —  să  dai  socoteală.  Gând  rău  nu 
nutri  împotriva  lui.  Nici  chiar  în  cercul  intim  alor  tăi, 
acasă  sau  în  singurătate,  nu  e  cu  cale  a  cleveti,  căci  „vântul 
duce  vorba" .  Odată  tot  se  vor  descoperi  cele  cugetate  şi- 
făptuite,  chiar  dacă  nu  în  această  lume  a  relativităţii, 

Accentul  se  pune  aici  pe  clevetire.  Prin  stăpânirea 
de  sine  se  obţine  o  biruinţă  —  a  sufletului  asupra  tru¬ 
pului  —  mai  de  preţ  de  cât  dacă  trânteşti  o  bârfeală  îm 
public. 

(Va  urmai 


PREDICĂ  LA  DUMINECA  ORTODOXIEI 

de 

Preot  ZOSJM  OANCEA 

Profesor  la  Şcoala  normală  de  fet®  ,,  A,  Şaguna" 


„Mai  mari  de  cât  acestea  cei  vedea “ 
(Ioan  1,50) 

Stăm  îngroziţi  în  fata  forţelor  ce  se  desfăşoară  astăzi  în  lume. 
Aerul,  pământul  şi  marea  vuesc  de  urgia  urii  omeneşti  deslănţuite. 
De  ani  de  zile,  sute  şi  mii  de  minţi  omeneşti  se  frământă  numai  şi 
numai  cu  gândul  de  a  născoci  noui  şi  noui  maşini  ale  morţii,  adevă¬ 
raţi  balauri  setoşi  de  sânge.  Bogăţii  şi  energii  uriaşe  se  cheltuesc  tot 
în  acest  scop  şi  omul,  mai  nebun  de  cât  ori  când,  crede  că  va  aduce, 
prin  aceste  forţe  ale  distrugerii,  pacea  între  popoare,  armonia  socială, 
binele  şi  fericirea. 

Cât  de  mare  este  înşelarea  şi  cât  de  neputincioase  sunt,  însă, 
aceste  forte  în  lumina  istoriei,  care  a  mai  văzut  multe  semeţii  ome¬ 
neşti  prăbuşindu-se  în  blestemul  şi  uitarea  tuturor  1  „In  privinţa 
aceasta,  zicea  Napoleon  pe  insula  si.  Elena,  aşa  era  şi  Cezar  şi 
Alexandru.  La  urma  urmelor,  toţi  vom  fi  uitaţi  şi  numele  unui  cuce¬ 
ritor  rămâne  numai  tema  unei  lucrări  de  şcoală V 

„Ce  prăpastie-i,  continuă  el,  între  mizeria  mea  şi  vecinica  împă¬ 
răţie  a  lui  Hristos  cel  iubit,  adorat  şi  propovăduit  în  toată  lumea!"1 2 

Despre  această  împărăţie  vecinică  şi  mai  ales  despre  luptele  prin 
care  a  cucerit  lumea,  vreau  să  vorbesc,  iubiţi  creştini,  cu  ajutorul  lui 
Dumnezeu,  în  această  sfântă  Duminecă  a  Ortodoxiei. 

Doisprezece  Apostoli,  aleşi  nu  dintre  cei  înţelepţi,  nici  dintre 
cei  puternici  şi  nici  dintre  cei  bogaţi,  ci  dintre  cei  mai  smeriţi  şi 
mai  săraci,  dintre  cei  mai  nebăgaţi  în  seamă,  formau  oastea  celui 
mai  mare  Cuceritor  al  lumii.  Pe  aceştia  i-a  trimis;  „ca  oile  în  mij¬ 
locul  lupilor “  (Mat,  10, 16),  poruncindu-le ;  „Să  nu  aveţi  aur,  nici  argint, 
nici  bani  la  brâele  voastre.  Nici  traistă  în  cale,  nici  două  haine,  nici 
încălţăminte,  nici  toiag..."  (Mat.  10,  9 — 10). 


1  Foerster ;  Hristos  şi  via[a  omenească,  trad,  de  N.  Colan,  voi.  II,  p.  156. 

2  Ibidem, 

Care  le  erau  atunci  armele  cai  care  aveau  să  dărâme  exclusivismul 
Jidovilor,  Roma  Cezarilor,  Atena  filosofilor,  Corintul  tuturor  fărăde¬ 
legilor,  barbaria  Sciţilor  şi  a  Indiilor,  întreaga  lume  de  răutăţi  şi 
păcate?  Duceau  oare  aceşti  smeriţi  pescari  şi  vameşi,  cu  ei,  o  învă¬ 
ţătură  potrivită  poftelor  trupului,  care  să  farmece  şi  să  atragă?  Nici 
decum!  Dimpotrivă,  cea  mai  aspră  lege  pe  care  a  văzut -o  vreodată 
lumea!  Sărăcie,  feciorie,  post,  înfrânarea  poftelor,  smerenie  şi  dra¬ 
goste  chiar  faţă  de  vrăjmaşi.  Tot  ce  putea  fi  mai  potrivnic  lumii  şi 
poftelor  ei. 

Aveau,  însă,  credinţa  neînfrântă,  că  învăţătura  lor  e  de  la  Dum¬ 
nezeu,  cel  răstignit  şi  înviat  din  morţi,  că  ei  sunt  datori  s’o  propo¬ 
văduiască,  cu  orice  sacrificii,  că  cei  care  ucid  trupurile  nu  vor  putea 
ucide  nici  odată  sufletele,  care  merg  să  moştenească  „ împărăţia “, 
gătită  lor  „de  la  întemeierea  lumii “  (Mat.  25,  34). 

Neputincioasă  s'a  arătat  în  faţa  acestei  arme  toată  ura  pizmătă- 
reţilor  Jidovi ;  fără  de  izbândă  fiarele,  rugurile  şi  toate  chinurile  po¬ 
runcite  de  Cezari. 

Cât  de  măreaţă  este  moartea  mucenicilor  lui  Hristos,  moartea 
•ostaşilor  Ortodoxiei! 

Sf.  Ignatie  Teoforul,  purtătorul  de  Dumnezeu,  trimis  de  împă¬ 
ratul  Traian  din  Antiohia  la  Roma,  spre  a  fi  martirizat,  scrie  în  drum 
creştinilor  de  acolo,  să  nu  intervină  cumva  pentru  el.  „Nu  puteţi 
să-mi  arătaţi  mai  mare  dragoste,  de  cât  să  mă  lăsaţi  să  mă  jertfesc 
când  altarul  e  pregătit.  Grâu  al  lui  Dumnezeu  sunt  şi  trebue  să  mă 
macin  de  dinţii  fiarelor,  ca  să  mă  fac  pâne  curată  lui  Hristos 

Iar  pe  sf.  Perpetua,  martirizată  pe  Ia  anul  202,  sub  împăratul 
Sever,  n'au  putul-o  îndupleca  să  jertfească  zeilor,  pentru  a  scăpa  de 
moarte,  nici  lacrimile  încărunţiţilor  ei  părinţi,  nici  plânsul  copilului, 
care  avea  încă  nevoe  de  pieptul  ei  de  mamă.  Cu  toată  vârsta  fra¬ 
gedă,  de  22  de  ani,  de  câte  ori  era  întrebată!  „  eşti  creştină  ?“,  răs¬ 
pundea  cu  bărbătesc  curaj :  „Da,  sunt  creştină" .1  2 

„De  ar  fi  păzit  Dumnezeu,  zice  un  mare  predicator  ortodox, 
întru  o  parte  sângele  creştinilor  care  s’au  muncit  pentru  credinţa  lui 
Hristos,  cu  adevărat,  ar  fi  făcut  altă  Mare  Roşie  de  sfântul  sânge11.3 

1  Episcopul  Argeşului  Gherasim  Timuş :  Dicţionar  aghiograhc,  Bucureşti  1898, 
p.  380—381. 

2  Ibidem,  p.  673. 

3  Ilie  Miniat :  Didahii,  Bucureşti  1897,  p.  108, 


7 


198 


REVISTA  TEOLOGICA 


Dar  nu  se  vindecaseră  încă  rănile  persecuţiilor  şi  alt  val  de 
vrăjmăşie  s'a  ridicat  împotriva  Ortodoxiei ;  ereziile  şi  schismele,  în¬ 
văţătura,  cultul  şi  disciplina  bisericească  au  fost,  rând  pe  rând,  ata¬ 
cate  şi  răstălmăcite.  Arieni,  macedoneni,  nestorieni,  monofiziţi,  mono- 
teliţi.  iconoclaşti  etc.  etc.,  toţi  au  lovit  în  Ortodoxie,  dar  împotriva 
tuturor  Ea  a  ieşit  biruitoare,  consacrând  cea  dintâi  Duminecă  din 
postul  cei  mare,  in  care  împărăteasa  Teodora,  ia  anul  843,  a  reîn- 
tronat  cultul  icoanelor,  Dumineca  Ortodoxiei. 

O,  dar  câte  furtuni  nu  s'au  mai  abătut  asupra  Ortodoxiei  uni¬ 
versale!  Să  ne  gândim  la  toate  nenorocirile  aduse  de  adepţii  religiei 
iui  Mohamed,  sau,  in  vremea  din  urmă,  de  furia  roşie. 

N’a  rămas,  însă,  mai  prejos  nici  Ortodoxia  românească.  Să  ne 
amintim  numai  de  veacul  al  XVIII- iea,  veac  de  cruntă  pătimire  orio- 
doxă  în  Ardeal,  când  n'au  avut  de  suferit  numai  preoţii  şi  dreptcre- 
dincioşii  creştini,  pentru  că  nu  voiau  să-şi  schimbe  legea,  ci  şi  fe¬ 
meile  şi  copiii. 

In  preajma  Crăciunului  din  anul  1752,  cinci  oameni  ai  stăpânirii, 
între  cari  şi  doi  preoţi  uniţi,  au  dus  pe  soţia  popii  Cosma  din  Dea!* 
cu  copil  mic  în  braţe,  în  temniţa  din  Sebeş,  Când  vesteau  colindătorii,, 
prin  colinde  ce  străbăteau  până  la  gratiile  închisorii,  naşterea  Copi¬ 
lului  păcii,  preoteasa,  cu  părul  despletit  şi  cu  hainele  sfâşiate,  îşL 
strângea  la  piept  copilul  degerat  de  frig. 

Iar  soţia  popii  Dan  din  Tilişca,  a  fost  arestată  de  cinci  ori  între 
anii  1747 — 1755.  Odată  a  prins-o  protopopul  (unit)  din  Armeni,  „cir 
prunc  mic  în  brafă  şi  o  au  ţinut  la  el  50  de  zile  roabă  la  lucrul  lui,  cu 
închisoare".  1 

Iubiţi  creştini, 

înmărmuriţi  de  această  luptă  uriaşă  de  veacuri,,  deapururi  trium¬ 
fătoare,  cădem  în  genunchi  ca  Natanail  din  sfânta  Evanghelie  de  azi 
şi  mărturisim:  „Rabi,  tu  eşti  Fiul  lui  Dumnezeu Tu  eşti  împăratul 
lui  Israilt  (Ioan  1,  49).  Dar  ca  şi  acestuia,  Mântuitorul  ne  spune 
fiecăruia:  „Mai  mari  de  cât  acestea  vei  vedea "  (loan  1,  50), 

Da,  din  semnele  prezentului  şi  din  scrutarea  viitorului,  nu  cred 
să  greşesc  dacă  spun,  că  tot  aşa  vor  fi  de  mari  minunile  pe  cari 
le  va  face  Ortodoxia  în  viitor,  faţă  de  cele  din  frecut,  ca  şi  făgă¬ 
duinţa  pe  care  i-o  face  Mântuitorul  lui  Natanail :  „Amin,  amin,  grăesc 


1  Silviu  Dragomir :  Istoria  desrobirii  religioase  a  Românilor  din  Ardeal, 
1930,  voi,  II,  p,  40, 

vouă,  de  acum  veţi  vedea  cerurile  deschizându-se  şi  pe  îngerii  lui 
Dumnezeu  suindu-se  şi  pogorându-se  peste  Fiul  Omului "  (Ioan  1,  51), 
faţă  de  faptul  că  l-a  văzut  sub  smochin. 

Forţe,  fără  asemănare  în  istorie,  se  vor  mai  ridica  să  facă 
războiu  Ortodoxiei,  dar  toate  se  vor  zdrobi  de  piatra  cea  din  capul 
unghiului.  Viitorul  apropiat  va  arăta  şi  de  data  aceasta,  că  neamurile 
cele  mai  neînsemnate  ca  arsenal  de  războiu,  întărite  însă  de  armura 
spirituală  a  Ortodoxiei,  vor  isbucni  biruitoare  la  viaţă,  ca  seva  nes¬ 
tăvilită  a  primăverii. 

Se  cere,  de  aceea,  din  partea  noastră  a  tuturor,  să  nu  ne  mai 
sfâşiem  ca  fiarele,  să  nu  ne  mai  urîm  ca  Jidovii,  să  nu  ne  mai  duş¬ 
mănim  ca  păgânii,  să  nu  ne  mai  înşelăm  ca  vameşii,  să  nu  ne  mai 
trufim  ca  fariseii,  să  nu  ne  mai  hulim  ca  ereticii,  să  nu  mai  trăim 
ca  desfrânaţii  nicolaiţi  şi  ca  apostaţii,  să  nu  mai  batjocorim  cele 
sfinte  ca  iconoclaştii.  Să  rupem  toţi  cu  trecutul  de  păcate  şi  să  ne 
purtăm  ca  adevăraţi  ortodocşi :  cu  dragoste  între  noi,  cu  duh  blând 
şi  smerit,  cu  iubire  pătimitoare  faţă  de  Neam  şi  Lege. 

Suntem  în  drum  spre  Golgota,  ca  oameni  singuratici  şi  ca  neam. 
Cu  cât  vom  fi  în  stare  să  lepădăm  mai  multe  păcate,  cu  atât  ne  va 
fi  mai  uşoară  Crucea,  mai  dulce  chinul  şi  mai  strălucitoare  învierea, 
suprema  ţintă  a  Ortodoxiei.  Amin ! 


MIŞCAREA  LITERARĂ 

f  Nicolae,  Mitropolitul  Ardealului  s  STUDIU  ASUPRA  FRANC¬ 
MASONERIEI.  „Biblioteca  Institutului  Biblic"  nr.  22.  Bucureşti  1937» 
p.  24.  Lei? 

Studiul  dens  al  I.  P.  Sf.  Mitropolit  Nicolae  despre  francmasonerie, 
constitue  o  splendidă  mărturie  a  seriosităţii  cu  care  supremul  for  al 
Bisericii  noastre  a  contribuit  ia  curăţirea  atmosferei  româneşti  de 
miasmele  primejdioasei  oculte.  El  ne  situează  în  miezul  vremilor  de  ne¬ 
înduplecată  campanie  antimasonă  a  anilor  1934 — 37,  când  participarea 
Bisericii  noastre  la  vrerea  obştească  de  nimicire  a  vrăjmaşilor  fiinţei 
noastre  româneşti  a  căpătat  proporţii  de  epopee.  Faptele  sunt  mai 
mult  sau  mai  puţin  cunoscute  de  cititorii  noştri,  pe  cari  i-am  in¬ 
format  regulat  şi  fără  reticente  asupra  mersului  acestei  cruciade. 

In  1934,  Sfântul  Sinod  al  Bisericii  României  —  sesizându-se  de 
gravitatea  lucrăturilor  masoneriei  active  la  noi  —  a  hotărit  să  ia  măsu¬ 
rile  impuse  de  situaţie  pentru  stârpirea  definitivă  a  acestui  flagel  so¬ 
cial,  deopotrivă  de  primejdios  pentru  Statul  român  consolidat  cu 
atâtea  jertfe,  ca  şi  pentru  credinţa  strămoşască  a  Neamului  nostru. 
I.  P.  Sf.  Mitropolit  Nicolae  al  Ardealului  a  fost  însărcinat  atunci  să 
alcătuiască  un  studiu  temeinic  asupra  acestei  periculoase  secte,  care 
era  destinat  să  servească  de  bază  a  sentinţei  de  osândă  pe  care  avea 
să  o  rostească,  mai  târziu.  Biserica  marei  majorităţi  a  Românilor. 

I.  P.  Sf.  Sa  s’a  achitat  de  această  însărcinare  cu  competenţa-i 
recunoscută  şi  cu  marea  Sa  dragoste  pentru  acest  bun  şi  vrednic 
popor  speculat  de  prea  mulţi  mişei.  Aşa  s'a  urzit  studiul  de  care  ne 
ocupăm  aici.  El  reprezintă  cel  mai  documentat  şi  mai  drastic  rechi¬ 
zitoriu  românesc  al  francmasoneriei.  O  literatură  de  mâna  întâia  — 
alcătuita  de  specialişti  în  materie,  între  cari  figurează  câteva  nume 
mari  de  apologeţi  ai  şorţurilor  rituale  —  a  fost  pusă  la  contribuţie 
după  toate  regulele  epistemologice,  pentru  a  oferi  Sf,  Sinod  o  ima¬ 
gine  clară  şi  ştiinţifică  a  primejdiei  pe  care  o  reprezintă  pentru  o 
naţiune  creştină  ca  a  noastră  organizaţia  influentă  a  francmasoneriei. 
Iată  câteva  amănunte,  bune  şi  azi  pentru  o  orientare  sumară  în 
materie. 

Societate  secretă  răspândită  azi  în  toată  lumea,  francmasoneria 
arborează  —  de  la  începuturile  ei  ştiute,  cari  sunt  a  se  căuta  în 
Anglia,  în  prima  jumătate  a  veacului  XVIII  —  pretinse  scopuri  filo¬ 
sofice  şi  umanitariste. 

Legăturile  ei  cu  ovreimea  internaţională  sunt  notorii.  Exclusi¬ 
vistă  şi  fără  patrie,  ea  este  o  variantă  doctrinară  a  jidovului  răfă- 

citor.  Scrupule?  Are  tot  atâtea  ca  şi  inspiratorii  şi  sprijinitorii  ei 
de  căpetenie:  rabinii  şi  sinagoga,  „Biserica  israelită  e  aliatul  nostru 
firesc,  ea  ne  sprijineşte  şi  o  mulţime  de  iudei  sunt  în  rândurile  noastre11 
—  iată  ce  se  poate  citi  într'o  publicaţie  oficială  masonă  (vezi  p.  5). 
Conducerea  întregei  francmasonerii  —  indiferent  de  nuanţele  ei  nu- 
măroase,  cari  îi  pot  induce  în  eroare  pe  naivi  —  se  realizează  prin 
mijlocirea  ordinului  francmason,  evreu  pur-sânge,  B'nai  B’rith,  al 
cărui  comitet  executiv  sălăşiueşte  la  Chicago  USA, 

La  noi,  operau  ca’n  codru,  cu  cele  mai  scandaloase  metode  de 
corupţie  —  până  de  curând  —  următoarele  filiale  masone :  Marea 
ioje  americană  din  România  (afiliată  centralei  din  New-York),  Marele 
Orient  din  România  (cu  centrala  în  Franţa)  şi  Marea  loje  naţională 
din  România.  Mai  populate  erau  ultimele  două.  Penultima  cuprindea 
90%  evrei,  iar  ultima  —  al  cărei  şef  era  faimosul  Jean  Pangal  —  îşi 
recruta  aderenţii  de  preferinţă  dintre  românii  de  sânge  şi  rang  aristo¬ 
cratic,  Scriitorul  Mihail  Sadoveanu  —  batjocoritor  vădit  al  credinţei 
şi  Bisericii  noastre  —  supărat  (?)  pe  cei  de  la  Loja  naţională,  a  de¬ 
zertat,  trecând  ia  Marele  Orient,  ca  să  fie  mai  aproape  de  patronii 
săi  din  Sărindar, 

„ Influenţa  masonilor  tn  viata  mai  nouă  a  Statului  nostru  se  şi 
resimte  dureros,  dictând  din  toate  locurile  de  conducere “  —  scria  I,  P, 
Sf,  Mitropolit  Nicolae  în  1937  (p,  12).  Şi  nu  fără  temeiu. 

Despre  veninoasele  manevre  anticreştine  ale  ocultelor  masone 
se  pot  spune  multe.  „Mai  vedeţi  mântuirea  oamenilor  într'o  renaş¬ 
tere  religioasă?11  —  se  întreabă  un  gradat  mason.  Şi  continuă:  „O! 
visul  imposibil!  Boitele  sanctuarelor  ale  căror  ruine  voiţi  să  Ie  re¬ 
paraţi,  nu  vor  mai  vedea  niciodată  de  cât  un  ecou  slab  al  rugăciu¬ 
nilor  de  odinioară.  Nu  mai  există  Dumnezeu  pentru  a  învia  morţii 
şl  Acela  (Hristos)  ale  cărui  accente  magice  deschideau  mormintele, 
nu  mai  poate  spera  că  un  miracol  asemănător  va  opri  coborîrea  lui 
lentă  în  groapa  uitării.  Mai  mult  ca  totdeauna  o  credinţă  laică  se 
substitue  unei  credinţe  supranaturale11  (p.  9), 

Francmasoneria  luptă  cu  toate  mijloacele  ca  să  stârpească  Creş¬ 
tinismul  şl  să  surpe  instituţia  care-1  susţine  pe  pământ:  Biserica. 
Devizele  ei  sunt:  separarea  Bisericii  de  Stat,  şcoala  laică,  căsătoria 
civilă  şi  difuzarea  principiilor  anticreştine  în  masele  largi  ale  popo¬ 
rului.  Ele  au  fost  realizate  total  sau  parţial  în  Rusia,  Franţa,  Spania 
prefranchistă,  Mexico,  etc. 

Studiul  I.  P.  Sf.  Mitropolit  Nicolae  a  fost  votat  de  Sf,  Sinod  în 
şedinţa  din  11  Martie  1937,  iar  concluziile  lui  (p.  22 — 24)  au  servit 
la  întocmirea  sentinţei  de  condamnare  a  francmasoneriei,  pe  care 
Ţara  a  aplaudat-o  uşurata  în  aceeaş  zi. 

Cu  câteva  săptămâni  mai'nainte,  dl  Pangal  a  desfiinţat  Loja  pe 
care  o  gospodăria  şi  a  făcut  cunoscuta  declaraţie  la  Patriarhia  Ro¬ 
mână  (vezi  „Revista  Teologică11,  1937  p,  152 — 153),  Confratele  „Tele- 

graful  Român"  (nr.  12  a,  c.)  aduce  precizări  osebit  de  interesante  — 
din  loc  competent  —  asupra  acestui  episod. 

Problema  Francmasoneriei  în  România  formează  astăzi  obiectul 
unor  serioase  cercetări  judiciare,  încurajate  de  autoritatea  de  Stat. 
Studiul  temeinic  al  I.  P.  Sf,  Mitropolit  Nicolae  —  ţinut  atâta  vreme 
ferit,  ori  dat  uitării,  de  cancelaria  Sf.  Sinod  —  este  deci  şi  azi 
tot  atât  de  actual  ca  şi  atunci  când  a  determinat  rostirea  osândei 
care  a  arătat  tuturor  că  Biserica  veghiază,  pedepsind  fără  cruţare  pe 
inamicii  lui  Hristos  şi  ai  Neamului. 

Dr.  GRIGORIE  T.  MARCU 

Diacon  Dr.  Haralambie  I.  Cojocaru :  ESTE  PRIMATUL  LUI 
PETRU  UN  PRIVILEGIU  DE  DREPT  DIVIN  DUPĂ  NOUL  TES¬ 
TAMENT  ?  („Seria  Teologică"  nr.  18).  Sibiu  1940,  Tipografia  Arhi- 
diecezană.  LXXXII-f-434  pagini.  Preţul  300  Lei, 

Problema  primatului  papal  a  dat  şi  dă  multă  bătaie  de  cap  teo¬ 
logilor.  S'au  scris  în  privinţa  aceasta  multe  cărţi  şi  s'au  iscat  polemici 
aprinse,  dar  rezultatul,  cel  puţin  în  sânul  catolicismului,  a  fost  tocmai 
invers  aşteptărilor.  In  loc  să  se  înlăture  tendinţele  de  primaţie  ale 
„vicarului"  de  ia  Roma,  ele  s'au  accentuat  şi  s’au  încoronat  prin 
proclamarea  infailibilităţii  papale  în  sinodul  de  la  1870. 

Biserica  creştină  ortodoxă  a  denunţat  de  la  început  erezia  pri- 
maţiei  şi  a  infailibilităţii  papale  şi  nu  va  înceta  lupta,  cu  armele 
duhului,  împotriva  ei,  până  când  va  birui  adevărul. 

In  Biserica  ortodoxă  română  atenţia  asupra  acestei  inovaţii  a 
fost  încontinuu  susţinută,  nu  numai  prin  articole  de  ziare  şi  reviste 
bisericeşti,  sau  prin  capitolele  respective  din  manualele  de  Dogmatică 
şi  Drept  canonic,  dar  şi  prin  studii  speciale,  cum  sunt  cele  traduse 
din  W,  Guettees  „Papalitatea  shismatică"  şi  „Papalitatea  eretică",  şi 
prin  lucrări  originale  cum  sunt  cele  de  P.  Maior :  „Procanonul", 
S.  Popescu:  „Primatul  papal  şl  infalibilitatea",  I.  P.  S.  Dr.  Nicolae 
Bălan :  „In  chestia  reunirii  bisericilor.  Răspuns  la  o  broşură"  şi  P. 
S.  Dr.  Vasile  Lăzărescu :  „In  ce  ne  deosebim  ?  “  (publicată  în  revista 
„Legea  românească"  din  Oradea). 

Cea  mai  nouă  şi  cea  mai  complectă  lucrare  asupra  primatului 
papal  în  limba  română,  este  monografia  părintelui  diacon  şi  asistent 
universitar  Dr.  H,  Cojocaru :  „Este  primatul  lui  Petru  un  privilegiu 
de  drept  divin  după  Noul  Testament  ?“  —  apărută  în  „Seria  Teolo¬ 
gică"  a  publicaţiilor  sibiene. 

In  opera  aceasta,  voluminoasă  şi  lucrată  după  cele  mai  rigu¬ 
roase  criterii  ştiinţifice,  autorul  indică  şi  analizează  textele  din  Noul 
Testament  —  în  special  cele  trei :  Matei  16,  18 — 19,  Luca  22,  31 — 32 
şi  Ioan  21,  15 — 18  —  pe  temeiul  cărora  se  ridică  şubredul  edificiu  al 

doctrinei  despre  primatul  papei  de  la  Roma,  compîectameate  absenţi 
in  Sfânta  Scripturi. 

In  capitolul  I,  păr.  Cojocaru  vorbeşte  despre  „Hristos  şi  Biserică" 
şi  arată  că  Mântuitorul,  când  a  întemeiat  Biserica,  i-a  încredinţat  o 
doctrină  ce  conţine  adevăruri  absolute  şi  eterne  şî  i-a  dat  o  condu¬ 
cere  apostolică  şi  sfintele  taine  spre  administrare  până  Ia  sfârşitul 
veacurilor.  Doctrina  unitară,  ierarhia  apostolică  şi  sfintele  taine,  sunt 
mijloacele  care  asigură  unitatea  Bisericii. 

In  capitolul  II  se  documentează  că  „Iisus  este  capul  suprem  al 
Bisericii".  El  şi-a  ales  apostolii  şi  i-a  investit  cu  privilegii  şi  înda¬ 
toriri  egale ;  El  înlătură  din  sânul  lor  ori  ce  pretenţii  de  întâietate 
jurisdicţională  şi  le  împărtăşeşte  la  toţi,  în  chip  egal,  puterea  sacer¬ 
dotală  (potestas  ordinis),  puterea  învăţătorească  (potestas  mag'isterii) 
şi  puterea  jurisdicţională  (potestas  jurisdictionîs),  Principiul  autorităţii 
în  Biserică  stă  în  virtutea  slujirii,  unitatea  în  dragoste,  iar  condu¬ 
cerea  în  sistemul  guvernării  sinodale. 

In  capitolele  III — IV  autorul  studiază  raportul  dintre  „Iisus  şî 
primatul  lui  Petru*  şi  face  exegeza  biblică  şi  patristică  a  textului 
ceiebrus  „Tu  eşti  Petru... “  (Matei  16,  18 — 19).  Partea  aceasta  a  lu¬ 
crării  este  cea  mai  însemnată,  fiind  —  fireşte  —  cea  mai  extinsă.  In 
conformitate  cu  sensul  autentic  al  textului  mateian  şi  cu  exegeza  ce 
i-o  fac  cei  mai  mari  sfinţi  părinţi  răsăritenî  şi  apuseni,  sf.  Apostol 
Petru  —  pe  baza  credinţei  mărturisite  în  divinitatea  Mântuitorului  — 
nu  primeşte  de  Ia  El  un  primat  de  „supremaţie",  ci  o  np totala,  un 
primatus  honoris  şi  nimic  mai  mult.  In  nici  un  caz  „piatra"  nu  se 
referă  la  Petru,  ci  la  Hristos,  la  credinţa  în  mesianitatea  şi  Dumne¬ 
zeirea  Mântuitorului  mărturisită  de  si.  Apostol  Petru  în  numele  tu¬ 
turor  Apostolilor.  Pe  această  piatră,  pe  această  credinţă  a  fost  zidită 
biserica,  nu  pe  Petru.  Aşa  a  înţeles  acest  cuvânt  întreagă  Biserica 
primară  şi  toţi  scriitorii  şi  sfinţii  părinţi  de  la  Irineu  şi  Tertuiian, 
până  la  L  Damaschin  şi  Grigorie  cel  Mare.  Deci  textul  de  la  Matei 
16,  18 — 19  are  un  sens  hristologic  şi  nu  de  primaţie,  cum  îl  inter¬ 
pretează  catolicii... 

In  capitolul  V  autorul  analizează  şi  comentează  textele  de  la 
Luca  22,  31 — 32  („,..Tu,  întorcându-te,  întăreşte  pe  fraţii  tăi„.“)  şi 
Ioan  21,  15 — 18  („...Paşte  oile...").  Nici  din  aceste  texte  nu  se  poate 
scoate  o  învăţătură  in  favorul  primaţiei  iui  Petru,  de  cât  printr’o 
exegeză  abuzivă.  In  aceste  locuri  e  vorba  de  căderea  şi  reabilitarea 
sf.  Apostol  Petru  în  apostolat  In  acest  sens,  autentic,  au  fost  inter¬ 
pretate  aceste  versuri  până  târziu,  în  Evul  Mediu,  când  teologii  ca¬ 
tolici  au  fost  siliţi  să  caute  temeiuri  biblice  pentru  inovaţiile  papale. 

In  capitolul  VI  şi  ultimul,  despre  „Biserica  primară  şi  sfântul 
Petru1  ',  se  constată  că  sf.  Apostol  Petru  nu  a  avut  faţă  de  ceilalţi 
Apostoli,  nici  faţă  de  Biserică,  nici  un  privilegiu  şi  nici  o  primaţie 
jurisdicţională  de  drept  divin  j  nu  şi-a  exercitat  în  nici  un  chip  acest 

drept,  nici  la  alegerea  lui  Matia  şi  a  diaconilor,  şi  nici  când  s'a  dis¬ 
cutat  problema  primirii  păgânilor  în  creştinism.  Din  contră,  în  pri¬ 
vinţa  aceasta,  Petru  a  avut  o  atitudine  nehotărîtâ,  ambiguă,  până  ce 
nu  a  fost  înfruntat  de  sf.  Apostol  Pavel  şi  până  ee  sinodul  din  Ieru¬ 
salim  nu  şi-a  spus  cuvântul.  Cel  care  putea  să  confirme  existenta 
primatului  sf.  Apostol  Petru  în  Biserica  primară  a  fost  sf.  Apostol 
Pavel.  Dar  sf.  Apostol  Pavel  ne  dovedeşte  tocmai  contrarul,  că  Bi¬ 
serica  primară,  sinodaliter,  a  adus  pe  Petru  la  ordine,  şi  nu  invers. 

Astfel  stând  lucrurile,  învăţătura  despre  primatul  de  drept  divin 
al  sf.  Apostol  Petru  şi  prin  el  al  scaunului  papal,  se  întemeiază  pe 
o  bază  şubredă,  pe  o  exegeză  falsă  a  textelor  neotestamentare.  Căzând 
această  exegeză,  cade  cu  ea  şi  justificarea  pretenţiilor  de  episcopat 
universal,  pe  care  şi-l  revendică  cu  atâta  tenacitate  papa  Romei. 

Lucrarea  păr.  Cojocaru,  sprijinită  pe  o  foarte  bogată  şi  selectă 
bibliografie,  pe  cunoştinţe  vaste,  pe  documente  şi  autorităţi  de  mâna 
întâi,  şi  scrisă  într’o  formă  de  expunere  literară,  este  una  dintre  cele 
mai  însemnate  opere  teologice  pe  care  ne-a  dat-o  teologia  ortodoxă 
română  şi  cea  mai  temeinică  lucrare  asupra  dogmei  primatului  ca¬ 
tolic.  Valoarea  ei  se  evidenţiază  cu  atât  mai  mult,  cu  cât  catolicii  şi 
catolicizanţii  noştri  nu  au  luat  şi  nu  vor  lua  notă  de  apariţia  şi  de 
cuprinsul  ei. 

Cine  doreşte  să  cunoască  temeiurile  biblice  şi  patristice,  şubrede, 
pe  care  s’a  clădit  falşul  edificiu  al  papalităţii  şi  să  aibă  în  privinţa 
aceasta  lămuriri  critice  şi  obiective,  şi  cine  doreşte  să  cunoască  doc¬ 
trina  şi  atitudinea  creştină  ortodoxă  faţă  de  erezia  primatului  şi  a 
infailibilităţii  papale,  lucrarea  documentată  a  păr.  asistent  universitar 
H.  Cojocaru  îl  serveşte  integral  şi  în  chip  eminent. 


Preot  Dr.  JLARION  V.  FELEA 


Grigore  Popa:  EXISTENŢĂ  Şl  ADEVĂR  LA  SOREN  KIERKE- 
GAARD  („Seria  Teologică'1  nr.  19).  Sibiu  1940.  Tip.  Arhidiecezană, 
367  pagini,  140  Lei. 

Tânărul  poet  şi  promiţătorul  eseist,  di  prot.  Dr.  Grigore  Popa,  ne 
face  o  amplă  şi  sintetică  prezentare  a  filosofici  sbuciumatului  gânditor 
danez  S.  Kierkegaard  (1813 — 1855).  Deşi  numele  acestui  filosof  este 
destul  de  cunoscut,  totuşi  opera  lui  în  limba  română  nu  s’a  bucurat 
până  acum  de  un  studiu  mai  temeinic  (cele  scrise  despre  el  prin 
diferite  reviste  şi  ziare  sunt  prea  sumare  şi  parţiale). 

„Existenţă  şi  adevăr  Ia  S.  Kierkegaard*,  este  o  lucrare  de  psi¬ 
hologie  religioasă  şi  filosofie  creştină,  care  fără  să  fie  ortodoxă  ne 
dă  o  mulţime  de  sugestii  tulburătoare  a  linişte!  în.  care  stau  de  regulă 
indiferenţii  faţă  de  Dumnezeu,  suflet  şi  nemurire. 

Kierkegaard  a  fost  un  filosof  al  vieţii  şi  un  poet  al  adevărului 
creştin.  Opera  lui  poartă  numele  de  „filosofie  existenţială",  pentru  că 
nu  se  ocupă  cu  abstracţiunile  şi  speculaţiile  filosofici  oficiale,  ci  se 

plasează  deadreptul  în  centrul  şi  misterul  existentei,  în  curentul 
vieţii  trăite,  cu  frământările,  pasiunile,  contradicţiile  şi  aspiraţiile  ei~ 

Viaţa  are  un  sens  divin  şi  se  desfăşoară  „sub  steaua  amintirii  ce¬ 
reşti".  Aşa  după  cum  există  în  om  o  misterioasă  amintire  a  paradi¬ 
sului  „în  destrămare",  lot  aşa  există  în  om  o  nemulţumire  faţă  de 
sine  şi  faţă  de  mediul  în  care  trăeşte,  o  sete  de  absolut,  o  nostalgie- 
a  nemuririi,  un  dor  după  Dumnezeu. 

—  „E  un  fapt  de  circulaţie  curentă  că  omul,  de  când  poartă  un 
cap  pe  umeri,  de  când  crede  într'o  ordine  morală  şi  de  când  admiră, 
bolta  înstelată,  n'a  fost  mulţumit  cu  ceea  ce  este  dat,  pentru  că  ceea 
ce  este  dat  nu  e  cum  ar  trebui  să  fie.  Omul,  s'a  simţit  cumva  strâm- 
torat,  înspăimântat,  a  simţit  că  peste  urzeala  ontică  a  datului  imediat, 
îi  lipseşte  ceva.  A  simţit  nevoia  arzătoare  de  întregire,  de  dobân¬ 
dire  a  părţii  care  îi  lipseşte,  îl  ustura  setea  de  a  adora  ceva  mai 
presus  de  fire,  cu  care  presimţea  o  vagă  şi  tainică  înrudire11  (p.  34).. 

Omul  caută  neliniştit  faţa  lui  Dumnezeu ;  în  adâncurile  sufletului- 
său  răsună  necontenit  ecoul  eternităţii.  Dar  cum  poate  el  s'ajungă  la 
Dumnezeu,  când  aspectul  vieţii  e  atât  de  tragic  şi  când  existenţa  în¬ 
treagă  „este  o  împletitură  de  paradoxe"  :  viaţă-moarle,  graţie-păcat,, 
himină-întunerec,  etc.  un  Janus  Bifrons,  cu  o  faţă  care  râde  şi  ca 
una  care  plânge?... 

Din  paradoxele  vieţii  nu  se  poate  ieşi  de  cât  prin  salt,  prin. 
opţiune,  prin  repetiţie  (să  te  întorci  la  puritatea  în  care  simţi  că  ai. 
mai  fost),  prin  creştinism,  prin  convertire.  „Tinereţea  pierdută  nu 
se  poate  recâştiga  de  cât  prin  ceea  ce  Kîerkegaard  numeşte  a  doua 
putere  a  conştiinţei  şi  prin  renaştere.  Numai  convertirea  totală  la  o 
viaţă  nouă  ne  repune  în  scaunul  inocenţei  pierdute,  ne  redă  para¬ 
disul  pierdut,  a  cărui  chemare  persistă  pururea  în  noi.  Dar  iniţiativa 
regăsirii,  sus  pe  podişul  repetiţiei,  nu  mai  e  în  puterile  noastre.  Ea 
aparţine  transcendenţei"  (p.  132), 

Mântuirea  nu  se  obţine  nici  în  stadiul  sensibil  sau  estetic,  nici 
în  stadiul  inteligibil  sau  etic  al  vieţii,  ci  în  „ţara  paradoxului",  în 
religie.  Prin  religie  facem  legătura  cu  transcendenţa,  cu  DumnezeuL 
mântuirii  noastre.  Enigma  şi  neliniştea  păcatului  stârneşte  în  noi  pa¬ 
siunea  pentru  salvare  şi  sensul  adâncimilor,  care  se  pierde  în  noi 
deodată  cu  credinţa. 

Păcatul  fiind  personal,  mântuirea  nu  poate  fi  de  cât  operă  indi¬ 
viduală,  şi  nu  există  pentru  om  o  lucrare  mai  însemnată  de  cât  aceasta:; 
să  folosească  momentul,  clipa,  pentru  a  cuceri  eternitatea;  să  treacă 
prin  suferinţe  în  transcendenţă;  căci,  spune  Kîerkegaard:  „Este  drumul 
nostru  al  tuturora :  să  trecem  pe  puntea  suspinelor  spre  odihna 
eternităţii". 

Interesant  este  la  Kîerkegaard  fiiosofia  adevărului.  Omul,  fiind 
o  făptură  nesuficientă  sieşi,  se  sbate  fără  încetare  „între  adevărul, 
raţiunii  şi  adevărul  revelat".  E  un  conflict  continuu  între  paradoxul 
creştin  şi  între  raţiune.  Creştinismul  contrazice  şi  depăşeşte  raţiunea.. 

Important  este  ca  raţiunea  să-şi  dea  seama  de  ce  poate  şi  de  ce  nu 
poate;  să  fie  „reverenţîoasă  faţă  de  adevărurile  care  o  depăşesc". 
Prin  aceasta,  ea  „nu  pierde  nimic  din  suveranitatea  prerogativelor  sale“. 

Modelul  adevărului  este  Iisus  Hristos.  Datoria  ucenicilor  Lui  e 
să  creadă  în  El  şi  să-L  urmeze,  pe  calea  cea  îngustă,  în  şcoala  su¬ 
ferinţelor  până  la  moarte.  Iisus  nu  cere  să  fie  admirat,  ci  urmat. 
imitându-1,  ne  edificăm  şi  devenim  contimporani  cu  El,  Drumul  ade¬ 
vărului  e  d mimul  Crucii,  pe  care  e  chemat  să  meargă  fiecare  om, 
pentru  a  deveni  creştin  şi  pentru  a  cuceri  împărăţia  lui  Dumnezeu. 

Nu  putem  deveni  creşiini  fără  să  avem  conştiinţa  păcatului  şi 
pasiunea  spiritului.  „Căci  creştinismul  este  spirit,  spiritul  este  infe¬ 
rioritate,  interioritatea  este  subiectivitate,  subiectivitatea  este  esen- 
ţialmente  pasiune,  o  pasiune  infinit  interesată  de  propria  ei  fericire 
veşnică"  (p.  237). 

Ne  oprim  aci  cu  prezentarea  frânturilor  de  gânduri  ce  caracte¬ 
rizează  „meditaţia  kierkegaardiană".  Ea  nu  poate  fi  deajuns  înţe¬ 
leasă  şi  cuprinsă,  fără  a  ceti  cartea  în  întregime. 

Kierkegaard,  fiind  un  adversar  al  Bisericii  organizate  şi  al  sfin¬ 
telor  taine,  nu  este  integrat  în  doctrina  creştinismului  ortodox.  E  mai 
mult  protestant  de  cât  ortodox.  Totuşi,  poate  fi  considerat  cu  drept 
cuvânt  un  mare  filosof  al  creştinismului ;  mare  prin  dialectica  lui  in¬ 
genioasă  şi  subtilă,  mare  prin  pasiunea  cu  care  militează  pentru  un 
creştinism  apostolic,  practic,  adecă  intens  trăit;  mare  prin  atitudinea 
gravă  ce-o  manifestă  faţă  de  transcendenţă  şi  prin  originalitatea  cu 
care  vorbeşte  despre  păcat,  graţie,  mântuire  şi  fericire ;  mare  prin 
viziunea  ce- o  are  asupra  drumului  ce  duce  prin  Iisus  Hristos  la 
Dumnezeu. 

Dl  prof.  Dr.  Grigore  Popa,  aducând  pe  Kierkegaard  în  cercul  filo¬ 
sofici  şi  al  teologiei  române,  a  aruncat  în  vâltoarea  vremii  un  expio- 
sibil  care,  ori  cât  de  tulburător  şi  paradoxal  s'ar  părea,  poate  fi  un 
element  foarte  preţios  ia  limpezirea  şi  luminarea  minţilor  înfierbân¬ 
tate  de  dragostea  adevărului  creştin.  După  frumoasa  dedicaţie  a 
dsale,  un  element  care  aprinde  „în  vinul  sângelui  focul  marilor 
pasiuni". 

Preot  Dr,  ILARION  V,  FELEA 

Prof,  univ.  Onisifor  Ghibu :  UN  REPREZENTANT  RUSTIC  AL 
SPIRITUALITĂŢII  ROMÂNEŞTI  DE  LA  MIJLOCUL  SECOLULUI 
AL  XIX-LEA :  PICU  PĂTRUŢ  DIN  SĂLIŞTE.  Bucureşti  1940,  p.  24, 

Sub  acest  titlu,  dl  Prof.  univ.  Onisifor  Ghibu  ne  înfăţişează  figura 
unui  reprezentant  rustic  al  culturii  poporului,  a  ţăranului  Picu  Pătruţ. 
Figură  necunoscută,  dar  înzestrată  cu  alese  şi  deosebite  însuşiri,  Picu 
Pătruţ  din  Sălişte  îşi  câştigă  astfel  locul  bine  meritat  în  istoria  cul¬ 
turii  neamului  nostru. 

Plecând  de  la  constatarea  că  neamul  românesc  este  capabil  de 
cultură  creatoare  şi  nu  numai  de  adaptabilitate  la  culturile  străine, 
cum  sunt  înclinaţi  să  creadă  mulţi,  dl  Prof.  Ghibu  ne  zugrăveşte  pe 
scurt  chipul  lui  Picu  Pătrut,  cărturarul  din  Săiiştea  Sibiului-  Născut 
în  1818,  avea  deosebită  înclinare  spre  viata  religioasă,  intrând  de  la 
11  ani  în  slujba  bisericii.  îmbrăţişează  monahismul,  fiind  tuns  întru 
monah  la  schitul  Cheia  (jud.  Vâlcea)  în  anul  1862,  luându-şi  numele 
de  Procopie.  Se  pare  că  o  concepţie  deosebită  şi  personală  despre 
călugărie  şi  viata  religioasă  l-a  determinat  să  se  reîntoarcă  în  satul 
natal,  unde  a  trăit  într'o  severă  viaţă  călugărească  până  la  moarte 
<1872), 

Activitatea  lui  Picu  Pătruţ  s'a  manifestat  în  mai  multe  domenii, 

1.  Poetic.  Versurile  lui  —  cuprinse  în  câteva  volume  mari  — 
sunt  caracterizate  prin  sinceritate  şi  credinţă  religioasă.  Au  formă  de 
imnuri  şi  psalmi,  descriind  praznicile  de  peste  an,  prin  aşa  zisele 
„versuri"  şi  cunoscutul  mister  religios  de  Paşti  „Mironosiţele"  (pre¬ 
lucrate  de  Victor  Ion  Popa  în  biblioteca  „Cartea  satului").  Ele  sunt 
cântate  şi  azi  de  poporul  din  „mărginenime". 

2.  Teologic.  Ii  plăcea  să  citească  îndeosebi  cărţi  despre  cuvântul 
Domnului,  Şi-a  înfiripat  o  bibliotecă  religioasă,  care  cuprindea  — 
printre  alte  —  toate  ediţiile  româneşti  ale  Bibliei,  apărute  până  atunci. 
In  operele  lui  —  vreo  30  volume  de  versuri  şi  proză  —  tălmăceşte 
pe  ’nţelesul  tuturor  cuvântul  Scripturii,  precum  şi  momente  din  vieţile 
sfinţilor. 

Dragostea  sa  pentru  biserică  mai  reiese  din  felul  în  care  şi-a 
înţeles  rostul  vieţii :  să  îngrijească  de  rânduiala  bisericească  (era 
crâsnicul  bisericii),  să  citească  cărţi  religioase,  să  zugrăvească  icoane 
şi  să  facă  fapte  bune.  Teologie  populară  puţin  cunoscută. 

3.  Pictural.  Toate  volumele  cu  poezii  şi  proză,  sunt  însoţite  de 
scene  şi  portrete  religioase  (aproape  2000),  Se  caracterizează  printr'o 
imaginaţie  foarte  bogată,  dar  de  compoziţie  şi  o  desăvârşită  realizare 
tehnică  în  armonia  de  culori,  expresivitate  şi  prietenie. 

A  avut  o  viaţă  de  sfânt  şi  de  înţelept,  spune  mai  departe  autorul, 
căci  viaţa  lui  era  rugăciune,  cântare,  post  şi  binefaceri.  Creştinii  din 
sat  îi  ascultau  poveţele  şi-l  respectau.  Era  o  desfătare  pentru  ei  să  le 
comenteze  problemele  vieţii  după  învăţătura  dumnezeească  şi  dra¬ 
gostea  creştină. 

Este  de  apreciat  creaţia  culturală  populară  a  lui  Procopie  Picu 
Patruţ  mai  ales  că  el  este  reprezentantul  rusiic  al  unui  centru  ro¬ 
mânesc  bine  cunoscut  intelectualilor  noştri. 

In  studiul  dlui  Prof.  O.  Ghibu  sunt  redate  icoane,  zugrăvite  în 
negru  sau  mai  multe  culori,  din  Biblia  Iui  P.  Pătruţ,  ediţia  St.  Peters- 
burg,  care  au  darul  să  desfăteze  ochii,  mintea  şi  inima  cititorului. 
La  sfârşitul  lucrării,  ni  se  prezintă  cuprinsul  textului  scris  de  mâna 
lui  Picu  şl  intercalat  în  Biblia  de  la  St,  Petersburg,  precum  şi  ta¬ 
bloul  ilustraţiilor  făcute  în  ea. 

Lucrarea  arată  cititorului  că  poporul  român  are  o  cultură  proprie,, 
specifică,  care  poate  servi  ca  isvor  al  tuturor  preocupărilor. 

Remarcăm  totodată  că  dl  Prof.  O,  Ghibu  are  o  deosebită 
atenţie  şi  dragoste  pentru  cercetările  în  domeniul  producţiei  culturale 
populare,  preocupare  foarte  rar  întâlnită  în  elita  noastră  intelectuală. 
De  sigur  că  dl  Prof.  O.  Ghibu  îşi  dă  seama  că  numai  o  întoarcere 
spre  creaţiile  etnice  poate  aduce  o  renaştere  culturală  a  neamului  „ 
Astăzi  mai  mult  ca  ori  când,  credem  că  e  bine  şi  trebue  să  ţinem 
seamă  de  acest  fapt. 

Prof.  SEPTIMIA  P.  GHERMAN 

S> 

Dr.  Vasile  Gheorghia,  membru  de  onoare  al  Academiei  Române : 
„CODEX  ARGENTEUS  UPSALIENSIS".  Academia  Română,  Studii 
şi  Cercetări  XXXIX;  Bucureşti  1939,  p.  58  + X  reproduceri  fotografice 
în  afară  de  text.  Lei  50. — 

Chemat  acum  trei  ani  (1938)  în  rândurile  „nemuritorilor  “,  în 
temeiul  unei  covârşitoare  activităţi  ştiinţifice  (vezi  „Revista  Teolo¬ 
gică"  1938  p,  376 — 378),  cel  mai  mare  teolog  biblic  pe  care  l-a  rodit. 
Ortodoxia  românească  a  dat  curând  dovezi  strălucite  că  înţelege  să- şi 
onoreze  în  mod  activ  titlul  onorific  cu  care  I-a  distins  Academia 
Română.  Cea  dintâi  mărturie  a  acestei  vreri  zace  în  lucrarea  de 
faţă.  Ea  reprezintă  o  contribuţie  preţioasă  Ia  Istoria  textului  cărţilor 
sfinte  ale  Testamentului  Nou. 

Codex  Argenteus  Upsaliensis  —  numit  astfel  după  execuţia  sa 
luxoasă  şi  după  locul  sălăşluirii  sale  actuale  (Biblioteca  Universităţii 
din  Upsala-Suedia)  —  conţine  cea  mai  mare  parte  —  cunoscută  • —  din 
traducerea  sf.  Scripturi  făcută  de  Ulfilas  în  limba  gotică,  şi  anume 
cele  patru  Evanghelii.  Este  aşa  dar  un  evangheliar. 

Despre  nevoinţele  creştineşti  ale  episcopului  Ulfila  sau  Vulfila 
(341 — 381  [383  ?])  istoria  ne-a  păstrat  ştiri  număroase.  Ca  să  mai 
domolească  elanul  răsboinic  al  neastâmpăraţilor  săi  credincioşi,  a 
tradus  sf.  Scriptură  în  limba  gotică,  după  ce  alcătuise  în  prealabil  un. 
alfabet  adecvat,  rezultat  din  combinarea  runelor  gotice  cu  literele 
mari  ale  grecilor.  Dacă  a  isbutit  să  traducă  întreaga  Biblie  —  minus 
cărţile  Regilor,  despre  cari  se  pretinde  că  le-ar  fi  ocolit  intenţionat, 
ca  să  nu  aţâţe  pornirile  belicoase  ale  păstoriţilor  săi  — •  nu  se  poate 
şti  până  acum.  Roadele  sârguinţei  sale  de  traducător  au  rămas  ne¬ 
cunoscute  vreme  îndelungată. 

In  veacul  XVI,  a  fost  aflat  însă  în  biblioteca  mănăstirii  Werthen 
(Ruhr)  un  evangheliar  în  limba  gotică,  faţă  de  care  pălesc  toate  cele¬ 
lalte  fragmente  descoperite  ulterior,  atât  ca  vârstă  şi  ca  întindere, 
cât  şi  ca  execuţie-  Acesta  este  faimosul  Codex  Argenteus.  Soarta  lui, 
înainte  de  a  fi  descoperit  în  mănăstirea  pomenită  şi  după  aceea,  până 
să  devină  şi  Upsaliensis,  e  o  adevărată  odisee.  Din  Ravena  —  locul 
scrierii  lui  —  trece  la  sfârşitul  veacului  VI  în  mănăstirea  benedictină 
Monte  Cassino.  De  acolo  este  ridicat  de  sf,  Liudger  şi  aşezat  în 

mănăstirea  Werthen,  pe  care  a  ctitorit-o  la  anul  795  cu  ajutorul  Iui 
Carol  cel  Mare.  Aici  l-au  descoperit  învăţaţii  Georgiu  Cassandru 
(f  1566)  şi  prietenul  lui,  canonicul  din  Bruxelles  Comeîius  Woulthers 
(sau  Gualther).  Descoperirea  unui  fragment  din  Scriptura  gotică  a 
făcut,  cum  era  de  aşteptat,  o  vâlvă  extraordinară  în  cercurile  ştiinţi¬ 
fice.  încep  să  se  publice  pericope  evanghelice  în  1.  gotică  şi  să  apară 
studii  asupra  acestui  codice.  In  scrierile  lui  Bonaventura  Vulcanius 
(f  1614),  este  numit  pentru  prima  dată  „Argenteus", 

Din  mănăstirea  Werthen  trece  nu  peste  mult  în  posesiunea  împă¬ 
ratului  Rudolf  II,  care-1  aşeză  în  biblioteca  palatului  Hradcin  din 
Praga.  Abatele  mănăstirii  plătise  cu  această  comoară  Impozitele  res¬ 
tante  faţă  de  visteria  împărătească.  In  1648  îl  iau  Suedezii  ca  pradă 
de  răsboiu,  făcându-1  cadou  reginei  Christina.  Nu  rămâne  mult  nici 
aici.  Bibliotecarul  reginei,  bavarezul  Isaac  Vossius,  pune  mâna  pe  el 
şi-l  vinde  bibliotecii  Universităţii  din  Leida  (Olanda),  ca  să-şi  dobân¬ 
dească  drepturile:  visteria  secătuită  a  reginei  nu-i  mai  putuse  plăti 
salarul  pe  câteva  luni.  La  1662,  Cancelarul  Suediei,  Contele  Magnus 
Gabr.  De  la  Gardie  îl  răscumpără  şi  îl  trimite  la  Universitatea  din 
Upsala,  pentru  a  fi  studiat  de  învăţaţi.  In  Iulie  1663,  Olaus  Verellius 
îl  transcrie  cu  litere  latine  şi  îl  traduce  în  1.  suedeză.  Codicele  este 
îngrijit  şi  studiat  de  acum  înainte  cu  cea  mai  mare  atenţiune,  A  fost 
publicat  în  număroase  ediţii.  Cea  mai  nouă  şi  mai  bună  din  toate' 
punctele  de  vedere,  este  ediţia  fototipică  lucrată  de  Theodor  Svedberg 
şi  Ivar  Nordlund  (1925 — 1927). 

In  5  Noemvrie  1937,  Alteţa  Sa  Regală  Gustav  Adolf,  Principele 
moştenitor  al  Suediei,  a  fost  proclamat  Doctor  honoris  causa  de  Uni¬ 
versitatea  din  Cernăuţi.  Cu  acel  prilej,  A.  Sa  a  dăruit  bibliotecii 
universitare  de  acolo  unul  din  aceste  rare  şf  extrem  de  preţioase 
exemplare  fototipice  ale  Codicelui  Argenteu  din  Upsala.  De  acesta  s’a 
folosit  Părintele  Profesor  Dr.  V.  Gheorghiu  la  alcătuirea  studiului  pe 
care-1  prezentăm  aici. 

O  descriere  amănunţită  a  caracterului  paleografie  al  acestui  co¬ 
dice,  stabilirea  datei  alcătuirii  lui — sub  domnia  lui  Theodoric  cel  Mare, 
în  italia  (veacul  V — VI)  —  şl  soarta  lui,  cu  ediţiile  critice  de  cari  s'a 
împărtăşit,  toate  judecate  şi  cântărite  cu  excepţionala  competenţă  a 
unui  savant  consacrat,  epuizează  cuprinsul  acestui  studiu  atât  de  nou 
şi  de  pretenţios.  Admirabile  reproduceri  fotografice  îi  ilustrează 
concluziile. 


Pentru  cei  ce  doresc  să  treacă  dincolo  de  puţinul  pe  care  îl 
pot  oferi  în  materie  cărţile  de  Introducere  în  T.  N.,  lectura  lui  este 
cel  puţin  recomandabilă. 

Dr.  GRIGORIE  T.  MARCU 


$ 


Dr.  Vasile  Gheorghiu ,  membru  de  onoare  al  Academiei  Române  : 
LECŢIONARUL  EVANGELîC  GRECESC  DIN  IAŞI  (Ms.  194).  Aca¬ 
demia  Română,  Studii  şi  Cercetări  XLI.  Bucureşti  1940,  p.  90-j-IX 
planşe  în  afară  de  text.  Lei  90. — 


210 


REVISTA  TEOLOGICĂ 


Intre  localităţile  cari  au  privilegiul  de  a  adăposti  manuscrise 
de-ale  Testamentului  Nou  —  şi  a  căror  listă  o  oferă  cartea  Eberhard 
Nestle’s  Einfiihrung  in  das  Griechische  Neae  Testament  (ediţia  IV, 
prelucrată  de  Ernst  von  Dobschiitz  ;  Gottingen,  Vandenhoeck  &  Ru- 
precht,  1923,  p.  85)  —  figurează  şi  laşul  nostru,  cu  un  lec(ionar  (= 
pericope  evanghelice  rânduite  pentru  citirile  cultice  din  Duminecile 
şi  sărbătorile  de  peste  an), 

Sesizându-se  de  această  notiţă,  Părintele  Profesor  Dr.  Vasile 
Gheorghiu  a  purces  la  Iaşi,  în  10  Noemvrie  1938,  şi  a  solicitat  în¬ 
voirea  de  a  căuta  şi  studia  acest  vechiu  manuscris.  L-a  aflat  înre¬ 
gistrat  în  catalogul  msselor  Bibliotecii  Universităţii,  sub  nr.  194.  Cer¬ 
cetările  pe  cari  le-a  făcut  apoi  pe  răgaz,  au  dus  la  publicarea  cărţii 
de  faţă,  precedată  de  o  conferinţă  publică  ţinută  la  Cernăuţi,  în  9 
Martie  1939,  la  care  am  avut  bucuria  să  iau  parte  şi  eu.  Cu  acel 
prilej,  am  văzut  şi  Lecţionarul  de  care-i  vorba. 

El  cuprinde  18  pericope  evanghelice  cari  se  citesc  la  sărbătorile 
cele  mai  mari  de  peste  an.  înaintea  fiecărei  lecţiuni  este  arătată  Evan¬ 
ghelia  din  care  a  fost  luată  şi  pentru  care  sărbătoare  este  destinată, 
Informaţiunile  acestea  sunt  încadrate  în  paralelograme  cu  figuri  geo¬ 
metrice  lucrate  artistic  în  aur,  albastru  şi  verde.  Scrierea  este  con¬ 
tinuă.  Accentele  apar  într'ânsul  în  forma  lor  cea  mai  veche  şi  mai 
frumoasă.  Iota  subscriptum  (resp.  adscriptum)  a  dispărut  din  orto¬ 
grafia  codicelui.  Note  muzicale,  scrise  frumos  cu  roşu,  însoţesc  textul. 
Nota  generată  a  acestui  codice  este  o  luxoasă  distincţie,  începând  cu 
legătura  în  piele  verde  şi  cu  pergamentul  de  calitate  superioară  care 
a  fost  folosit  la  confecţionarea  lui. 

Părintele  Profesor  Gheorghiu  a  observat  cu  surprindere  că  lec¬ 
ţionarul  ieşan  nu  cuprinde  nici  un  chip  de  om  sfânt,  „deşi  n’am 
putea  spune,  că  scriitorul  acestui  lecţionar,  care  ştie  desemna  figuri 
geometrice  de  toată  frumuseţea,  nu  ar  fi  fost  în  stare  să  picteze  vreun 
chip  de  om,  Trebue  să  fi  fost  alte  motive,  care  l-au  oprit  să  facă  acest 
lucru"  (p,  18).  Amănuntul  acesta  l-a  condus  pe  distinsul  autor  la  stabi¬ 
lirea  vârstei  codicelui  ieşan.  El  trebue  să  fi  fost  scris  în  epoca  iconoclaş¬ 
tilor  (726 — 842).  Mai  precis  —  după  cum  pare  a  rezulta  dintr’o  notiţă 
aşezată  la  p.  2  a  codicelui,  în  partea  de  sus  a  foii  (s  „Aminteşte, 
Doamne,  sufletele  servilor  Tăi  Constantin  şi  soţia  sa,  Maria“=Mvfj<j- 
fhjtt  K6pts  rag  4u;<âs  SoiiXwv  aou  KostavStvou  xal  tfjg  aufijkoo  aâroG 
Mapîas  ;  p.  22)  —  codicele  ieşan  va  fi  fost  scris  pe  vremea  împăratului 
Constantin  VI  Porfirogenitul,  aşa  dar  pe  la  sfârşitul  veacului  VIII  sau 
cel  mai  târziu  în  primii  ani  ai  veacului  următor.  Date  fiind  condiţi- 
unile  îngrijite  în  cari  a  fost  confecţionat,  Păr.  Proî.  Gheorghiu  a 
ajuns  ia  concluzia  că  lecţionarul  de  la  Iaşi  trebue  să  fi  fost  scris  la 
îndemnul  şi  cu  cheltuiala  unei  persoane  sus  puse.  Mai  mult !  Poate 
că  autorul  lui  va  fi  fost  chiar  împărăteasa  Marîa,  nefericita  soţie  a 
basileului  Constantin  VI  Porfirogenitul,  despre  care  se  ştie  că  după 
ce  s'a  retras  în  mănăstire,  se  ocupa  cu  caligrafierea  de  cărţi.  In  acest 
caz,  codicele  poate  să  fi  fost  destinat,  la  origine,  strălucitei  biserici 

Sfânta  Sofia  din  Constantinopol.  Notiţa  arointiiâ  încurajază  această 
presupunere. 

Cum  a  ajuns  Ia  Iaşi  acest  codice  preţios  ? 

Păr.  Prof.  Dr.  V.  Gheorghiu  încearcă  să  arate  cum  a  putut 
ajunge  acolo. 

Un  raport  al  dlui  G.  Onciul,  directorul  Conservatorului  de 
muzică  din  Cernăuţi,  privitor  la  notele  muzicale  din  Codicele  ieşan, 
încheie  studiul  de  care  ne  ocupăm  (p.  31 — 32),  Urmează  apoi,  în 
partea  II  (p.  35 — 87),  textul  grecesc  al  lecţionarului  şi  apoi  planşele, 
cu  minunate  reproduceri,  din  cari  ne  putem  face  o  idee  clară  despre 
valoarea  deosebită  a  acestui  codice  cu  o  vechime  de  peste  1100  de  ani. 

Dr.  GRIGORIE  T.  MARCU 

Silviu  Dragomir:  MORMÂNTUL  LUI  MIHAI  VITEAZUL  ŞI 
VECHEA  CATEDRALĂ  DE  LA  ALBA-IULIA  (Analele  Academiei 
Române,  secţia  istorică,  s.  III,  tom.  XXI,  mem.  17)  Bucureşti  1939, 
p,  16  +  1  hartă. 

Studiind  voluminoasa  cronică  a  iui  Gheorghe  Brancovici  — •  azi 
în  biblioteca  patriarhiei  sârbeşti  din  Carioviţ  —  dl  Prof.  Silviu  Dra¬ 
gomir  afirma  încă  din  1922—3  că  în  urma  uciderii  de  către  Basta, 
trupul  iui  Mihai  Viteazul  a  fost  adus  şi  îngropat  cu  pompa  cuve¬ 
nită  unui  Voevod  în  Biserica  Mitropoliei  din  Bălgradui  Ardealului. 
Cronicarul  sârb,  care  a  petrecut  atâţia  ani  lângă  fratele  său  Mitropo¬ 
litul  Sava,  de  sigur  că  a  cules  informaţii  sigure,  cu  toate  că  in  general 
Cronica  sa  trebue  folosită  numai  cu  mare  precauţie,  inscripţia  pietrii 
de  mormânt  din  mănăstirea  Dealu  de  la  Târgovişte,  unde  a  fost  dus 
capul  lui  Mihai,  spune  că  „cinstitul  trup  zace  în  câmpia  Bordei". 
Sigur  însă  că  evlavia  românească  n’a  putut  lăsa  în  ţărâna  de  la  Turda 
trupul  marelui  erou,  cu  toate  că  pătimaşul  cronicar  ungur  Szamos- 
kozy  şi  o  întreagă  campanie  de  ponegrire  ungurească  mergea  pân'acolo 
că  profanau  de  multe  ori  pe  an  locul  unde  căzuse  Mihai,  declarând 
că  s’a  aflat  şi  trupul  iui  cu  care  a  început  să  se  facă  un  nedemn 
comerţ.  Sigur  curând  după  transportarea  capului  în  mănăstirea  Dealu, 
poate  încă  sub  Basia,  în  orice  caz  în  tăcere,  într’o  vreme  cu  spirite 
foarte  agitate,  trupui  eroului  a  fost  adus  şi  înmormântat  în  ctitoria 
sa,  catedrala  mitropolitană  din  Aiba-Iulia,  unde  împreună  cu  soţia  sa 
Stanca  a  fost  pomenit  totdeauna  ca  ctitor. 

Ctitoria  lui  Mihai  se  înălţa  aproape  de  palatul  principelui  arde¬ 
lean,  pe  colina  din  colţul  S — V  al  cetăţii,  lucru  care-1  supăra  pe 
episcopul  catolic  Napragy,  ci  că  din  acest  loc  s’ar  putea  uşor  spiona 
anturajul  principelui.  Harta  întocmită  în  18  Februarie  1711  de  locot- 
colonelul  inginer  Morando  Visconti,  care  dă  şi  măsurătorile  exacte, 
ne  arata  472,  5  m,  între  catedrala  românească  şi  palatul  principelui 
aşezat  imediat  în  incintă  pe  partea  sudică  a  patrulaterului  cetăţii. 
Deci  exagera  Napragy.  Harta  lui  Visconti  arată  pe  colina  ce  con¬ 
tinuă  de  la  poarta  sf.  Gheorghe  spre  apus  până  la  colţul  cetăţii  dea- 


.212 


REVISTA  TEOLOGICĂ 


supra  drumului  ce  înconjoară  pe  aici  cetatea  spre  cimitirul  militar, 
un  complex  de  clădiri  între  cari  2  biserici :  Mitropolia,  una  mai  mică, 
care  existase  şi  înainte  de  Mihai  şi  una  mai  mare,  care  e  ctitoria 
Voevodului.  Alături  de  cele  2  biserici,  harta — azi  în  Arhiva  Mini¬ 
sterului  de  Răsboiu  din  Viena  —  arată  şi  2  clădiri,  cari  nu  pot  îi 
de  cât  reşedinţa  mitropolitană  şi  chiliile  mănăstirii  de  care  vorbeşte 
şi  cronicarul  G,  Brancovici.  După  planurile  lui  Visconti,  Comanda¬ 
mentul  militar  austriac  a  hotărît  restaurarea  cetăţii.  Intru  cât  actele 
de  reconstrucţie  şi  expropriere  nu  se  mai  păstrează  şi  întru  cât  în 
nici  o  hartă  ulterioară  nu  se  mai  întâlneşte  urmă  de  biserică  româ¬ 
nească  lângă  cetate  —  cele  întâlnite  în  1752  sunt  jos,  în  cartierele 
româneşti  — •  urmează  că  toate  clădirile  româneşti  din  faţa  cetăţii  au 
fost  „rase"  prin  crearea  unei  terase  de  nivelare,  acoperind  poate 
până  azi  —  dacă  nivelarea  n'a  scormonit  prea  adânc  —  temeliile  clă¬ 
dirilor  româneşti :  cele  2  biserici,  mitropolia  şi  chiliile.  E  ceea  ce  ar 
putea  constata  sondarea  exactă  a  terenului,  dar  care,  pân’atunci, 
termină  autorul,  ar  fi  bine  să  fie  străjuită  de  o  cruce  pe  acel  loc,  în 
.amintirea  primului  Domn  al  tuturor  Românilor. 

Nu  putem  îndeajuns  mulţumi  dlui  S.  Dragomir  pentru  luminoasa 
■comunicare  ce  am  avut  cinstea  să  anunţăm  prin  aceste  rânduri. 

Preoi  Dr.  TEODOR  BODOGAE 

* 

Preotul  Petre  Vintilescu,  profesor  la  Facultatea  de  Teologie  din 
Bucureşti;  „MILA  PĂCII,  JERTFA  LAUDEI  ÎN  LITURGHIILE 
BIZANTINE". 

Eruditul  profesor  de  Liturgică  de  Ia  Facultatea  de  Teologie  din 
Bucureşti,  în  broşura  cu  titlul  de  mai  sus  ne  lămureşte  asupra  sen¬ 
sului  adevărat  al  propozîţiunii  liturgice:  „Mila  păcii,  jertfa  laudei". 
Aparatul  ştiinţific  utilizat  pentru  arătarea  interpretării  adevărate,  vă¬ 
deşte  omul  de  ştiinţă  pasionat  pentru  specialitatea  sa. 

După  ce  autorul  arată,  cu  belşug  de  amănunte,  interpretarea  gre¬ 
şită  din  „  Theoria  Mistică “  a  patriarhului  Gherman  etc.,  expune  inter¬ 
pretarea  corectă  a  acestei  propoziţiuni  liturgice. 

„Elementele  de  jertfă  spirituală  menţionate  de  popor  în  ambele 
părţi  ale  răspunsului  său;  „ Mila  păcii,  jertfa  laudei ",  nu  pot  fi  de 
cât  de  aceeaşi  esenţă,  adecă  jertfe  spirituale  subiective.  Este,  deci 
limpede  că  mila  şi  pacea  reprezintă  două  elemente  de  jertfă  spirituală, 
pe  care  le  oferă  din  parte-i  poporul,  ca  subiect  al  cultului".  Cu  alte 
cuvinte,  credincioşii  mărturisesc  că  ei  aduc  drept  sacrificiu:  milă, 
pace,  jertfă  de  laudă,  înţelesul  acestui  răspuns  se  găseşte  subliniat 
şi  în  comerţul  lui  Teodor  episcopul  Andidelor  (sec.  XII).  Deci,  în 
această  propoziţiune  nu  este  vorba  de  jertfa  obiectivă,  de  jertfa  adusă 
•de  Mântuitorul  pentru  răscumpărarea  neamului  omenesc,  ci  este  vorba 
-de  jertfa  subiectivă,  spirituală,  pe  care  o  aduc  credincioşii. 

Conţinutul  lucrării  este  dat  ia  sfârşit. 

Preot  Dr.  SPIRIDON  CÂNDEA 

Preotul  Petre  Vintilescu,  decanul  Facultăţii  de  Teologie  din 
Bucureşti!  FACULTATEA  DE  TEOLOGIE  DIN  BUCUREŞTI  ÎN 
ULTIMII  ZECE  ANI.  Bucureşti  1940. 

P,  C.  Sa  Preot  Petre  Vintilescu  face  în  lucrarea  aceasta  o  sinteză 
a  strădaniilor  de  adaptare  la  vremurile  noui  a  Facultăţii  de  Teologie 
din  Bucureşti.  Ne  arată  cum  în  ultima  decadă  conducerea  acestei 
instituţii  de  înaltă  cultură  teologică  a  fost  intens  preocupată  de  a 
da  o  organizare  cât  mai  desăvârşită  acestei  Facultăţi.  Tineri  talentaţi 
au  fost  trimişi  la  studii  în  străinătate  şi  în  special  au  fost  îndrumaţi 
spre  isvoarele  clasice  eline  şi  latine,  spre  a  se  adăpa  astfel  direct 
din  isvorul  curat  al  Teologiei.  S’a  înfiinţat  catedra  de  Istoria  lite¬ 
raturii  bisericeşti  şi  religioase,  care  a  fost  ocupată  de  un  gânditor, 
poet  şi  scriitor  cu  reputaţie  stabilită  în  literatura  noastră.  S'a  pro¬ 
iectat  crearea  unei  catedre  de  Apologetică,  dublarea  catedrelor  pentru 
studiul  Sfintei  Scripturi,  înfiinţarea  de  conferinţe  sau  chiar  catedre 
pentru  s  a)  Limba  greacă  şi  latină  biblică  şi  patristică ;  b)  Istoria  artei 
creştine  şi  antichităţi  bisericeşti  şi  c)  Pedagogia  şi  Metodica  învăţă¬ 
mântului  religios,  S’a  publicat  an  de  an  revista  „Studii  Teologice", 
s'a  organizat  şi  Facultatea  a  participat  cu  preţioase  contribuţii  la 
Primul  congres  de  Teologie  ortodoxă  ţinut  la  Atena  în  anul  1936. 
Biblioteca  a  fost  organizată  pe  baze  noui  şi  îmbogăţită,  în  cât  cu  cele 
15.000  volume  e  cea  mai  aleasă  bibliotecă  din  ţară  de  acest  gen,  etc.  etc. 

Toate  aceste  lucruri  le  arată  documentat  autorul  acestei  broşuri. 

Preot  Dr.  SPIRIDON  CÂNDEA 
(ţ) 

Preot  Ion  Lascu :  DIN  TRADIŢIA  RELIGIOASĂ  A  RÂŞNOVULUI. 
Braşov,  1939,  22  p. 

Localitate  care  în  umbra  groaselor  ziduri  ale  cetăţii  străvechi 
teutonice  păstrează  atâtea  urme  de  viaţă  românească,  comercială  şi 
bisericească,  încă  de  pe  vremea  primilor  Voevozi  ai  Ţării  Româneşti 
eu  cari  îi  lega  şi  trecătoarea  spre  Predeal  şi  peste  Bran,  Râşnovul 
a  fost  o  puternică  cetate  de  afirmare  ortodoxă  şi  românească.  Dac'am 
pomeni  numai  de  figura  popii  Mihai,  cărturarul  de  slavonie  care 
l-a  ajutat  pe  Coresi  în  traducerile  sale  sau  de  chipul  dârz  al  popii 
Stoica,  care  a  protestat  în  1701  contra  stricării  legii  străbune  şi  să 
nu  mai  scormonim  din  arhiva  Bisericii  şi  a  Braşovului  întregi  epi¬ 
soade  de  românism  ortodox  în  sec.  XVIII  şi  XIX  —  lucru  care  ar  fi 
necesar  —  şi  Râşnovul  ar  rămânea  un  important  colţ  de  trecut  şi 
vrednicie  românească. 

Din  umbra  acestui  trecut,  ca  pilde  vii  de  autentic  suflet  româ¬ 
nesc  şi  creştinesc,  păr.  I,  Lascu  dă  câteva  creaţii  populare :  rugăciuni, 
colinde  şi  pluguşor,  cari  arată  toată  frumuseţea  creştină  şi  vrednică 
*  Râşnovenilor.  Deasupra  acestui  suflet  popular,  într’o  biserică,  Maica 
Precistă  stă  la  fereastră  şi  vede; 

Doi  simţi  de  la  sf.  Agură  (Athosţ 
Cu  ir,  cu  mir  şi  cu  Precestanie, 

Pe  unde  veneau,  locul  se'nverzea, 

Holdele  de  grâu  se  făceau,,, 

Par’că  vezi  prin  aceste  rânduri  tot  trecutul  sbuciumat  de  altă 
dată,  când  astfel  de  emisari  ai  credinţa  aduceau  nădejdi  creştine  între 
Românii  lipsiţi  de  păstori  legiuiţi. 

Dar  neîntrecută  e  frumoasa  variantă  râşnoveană  a  rugăciunii  de 
seara  (p.  11)  ! 

Eu  mă  culc  mă  hodinesc 
Şaşe  Îngeri  mă  păzesc 
Doi  la  cap 
Doi  la  picioare 
Doi  de  laturile  mele. 

Toiagul  lui  Dumnezeu 
La  căpătâiul  meu 
Să  mă  ferească 
Să  mă  păzească 


Prof.  Dr.  Ioan  Zugrav:  SLUJBA  ŞI  PATIMILE  SFÂNTULUI 
MARE  MUCENIC  PROCOPIE,  tălmăcite  de  pe  slovenie  de  arhiman¬ 
dritul  Vartolomei  Măzăreanu,  Cernăuţi  1940,  p.  24. 

E  un  studiu  amănunţit,  cu  speciale  referinţe  liturgice,  asupra 
unui  manuscris  găsit  în  comuna  Bilca,  jud.  Rădăuţi,  Data  mss.  e 
1779,  scris  de  V,  Măzăreanu,  la  dorinţa  şi  cu  cheltuiala  Pr.  Miron  din 
Badeuţ.  Studiul  cuprinde  descrierea  mss. ;  anul  şi  destinatarul ;  mo¬ 
tivul  traducerii  (nu  există  în  româneşte) ;  comparaţia  traducerii  mss. 
cu  traducerea  minelului  tipărit  la  Neamţ  (1846)  şi  retipărit  la  Bucu¬ 
reşti  1910  (unul  tradus  din  slavoneşte,  celălalt  din  greceşte);  identi¬ 
ficarea  isvorului  după  care  s’a  făcut  traducerea  vieţii  sf.  Procopie ; 
diferitele  versiuni  ale  martiriului  mucenicului,  date  comparative,  etc. 

E  o  completare  la  bibliografia  traducerilor  de  pe  slovenie  ale 
Arhim.  Vartolomei  Măzăreanu,  prin  cari  —  ca  şi  prin  toată  activitatea  lui 
cărturărească  —  acesta  a  jucat  un  rol  însemnat  în  literatura  românească. 

Diacon  NICOLAE  MLADIN 

$ 

Arhim.  Athanasie  Dincă ;  CONCEPTE  ALE  CULTURII  MONAS¬ 
TICE.  Bucureşti,  Tip,  Cărţilor  bisericeşti  1939,  p.  15. 

Scurtă  prezentare  a  organizării  seminariilor  monahale,  ca  învă¬ 
ţământ,  După  o  schiţă  istorică,  începând  de  la  Paisie  şi  continuând 
cu  seminariile  de  scurtă  durată  de  la  Mănăstirea  Neamţ  (1843 — 1848 ; 
1853 — 1864;  1925 — 1928),  autorul  insistă  asupra  conceptului  I.P.  S.  Tii 


Din  zi  şi  pâna'h  noapte 
Până’n  ceasul  cei  de  moarte. 

Cruce’n  casă 
Cuce’n  masă 

Cruce’n  patru  colţi  de  casă 
Dumnezeu  cu  noi  la  masă. 

Cerul  coperişul  nostru 
Dumnezeu  nădejdea  noastră. 

Dr.  TEODOR  BODOGAE 

5)  ' 

Simedrea,  propus  pentru  Seminarul  monahal  Cernica.  Meritul  acestui 
Concept  este  că  îmbină  instrucţia  cu  duhovnicia,  căci  şcoala  monahilor 
nu  poate  avea  caracterul  pur  intelectualist  al  celorlalte  şcoli  de  stat. 
Printr'un  astfel  de  seminar,  mănăstirile  româneşti  vor  deveni  iarăşi 
ceea  ce  au  fost  şi  în  trecut  ;  centre  de  viaţă  culturală  şi  de  duhov¬ 
nicească  trăire  sub  luminile  harului.  Problema  merită  intr’adevăr 
toată  atenţia.  Soluţionarea  ei  nu  mai  poate  fi  amânată.  Ne  întrebăm 
aşa  dar :  s’a  realizat  ceva  din  aceste  sugestii  ? 

Diacon  NICOLAE  MLADIN 

as 

Arhim.  Athcmasie  Dincă,  egumenul  Mănăstirii  Căldăruşani,  exarhul 
Mănăstirilor  din  Arhiepiscopia  Bucureşti :  SFÂNTUL  TEODOR  STU- 
DITUL.  Viaţa,  activitatea  şi  operile  sale.  Bucureşti  1940,  p,  99. 
Lei  50. — 

Cum  drept  mărturiseşte  autorul,  e  „o  sfednică  icoană  despre 
viaţa,  activitatea  şi  operile  sf.  Teodor  Studitul;  prilej  de  cunoaştere 
pentru  neştiutori  şi  îndemn  pentru  cei  ce  vor  dori  să  facă  mai  mult" 
(p,  4).  Totuşi  o  lucrare  necesară :  din  ea  se  desprinde  capacitatea  de 
jertfă  pentru  dreapta  credinţă  a  cinului  monahal.  Sf.  Teodor  Studitul 
este  o  icoană  în  acest  sens,  chiar  numai  schiţată,  cum  o  avem  în 
cartea  I.  P,  C,  Sale. 

Studiul  cuprinde  două  părţi;  1.  „Viaţa,  formarea  duhovnicească 
şi  luptele  sf.  Teodor  Studitul"  (p.  7 — 70);  2.  „Uneltele  duhovniceşti 
şl  de  luptă  ale  sf.  T.  Studitul"  (p.  73 — 93).  Urmează  o  Bibliografie 
generală  şi  harta  locurilor  unde  a  petrecut  Sfântul.  Stil  simplu,  fără 
pretenţii  literare. 

Călugăr  deplin,  organizator  neîntrecut,  stareţul  Mănăstirii  Studion 
din  Constantinopol,  a  mărturisit,  cu  preţul  vieţii,  suferinţa  şi  libertăţii, 
dreapta  cinstire  a  icoanelor  împotriva  împăraţilor  iconoclaşti..  Căci 
—  zicea  el  —  „a  tăcea  şi  a  nu  da  pe  faţă  adevărul,  însemnează  a-1 
trăda"  (p,  44).  In  jurul  lui  s'au  concentrat  în  acea  vreme  toate  nă¬ 
dejdile  dreptcredincioşilor. 

Cu  tot  sbuciumul  vieţii  lui  (exilat  de  mai  multe  ori),  a  lăsat 
urmaşilor  o  mulţime  de  scrieri :  „Contra  ereticilor",  „Cuvinte  de  în¬ 
văţătură"  (pentru  monahi),  imne  bisericeşti  şi  multe  scrisori.  Studionul 
a  devenit  centrul  culturii  bisericeşti. 

Sf.  Teodor  Studitul  mărturiseşte  şi  azi  în  inima  celor  ce  vor 
să  păşească  pe  urmele  vieţii  Lui.  Şi  câtă  lipsă  e  de  astfel  de  mărtu¬ 
risitori  ! 

Diacon  NICOLAE  MLADIN 

(?) 

Preot  Dr.  Spiridon  Cândea,  Consilier  arhiepiscopesc :  BOTEZUL 
DIN  NECESITATE  („Biblioteca  Bunului  Păstor"  nr.  20),  Sibiu,  Edi¬ 
tura  „Revistei  Teologice",  1940,  p,  36.  Lei  20. — 

Botezul,  ca  cea  dintâi  taină  prin  care  omul  câştigă  puterea  de-a 

străbate  in  calea  de  posibilitate  a  mântuirii  sufleteşti  —  cu  alte 
cuvinte  uşa  prin  care  i  se  deschide  perspectiva  cerului  —  prezintă 
o  importanţă  capitală  pentru  ori  cine  se  doreşte  sub  ştreaşina  ocro¬ 
titoare  a  adevăratei  Biserici.  Şi  tocmai  din  această  pricină  s’au  pro¬ 
nunţat  atâtea  păreri  despre  fiinţa  tainei,  despre  materia  şi  forma  ei. 
Nu  lipsesc  precizările  din  nici  o  dogmatică.  Pagini  întregi  i-au  fost 
consacrate  şi  de  sfinţii  Părinţi,  iar  sinoadele  particulare  şi  ecumenice 

—  Tradiţia  pe  bază  de  Scriptură  —  au  statorit  esenţialul  acestei 
taine  şi  au  trasat  liniile  de  orientare  pentru  toate  eventualităţile  câte 
s'ar  putea  ivi  întru  săvârşirea  cu  temeiu  creştin  a  acestei  taine. 

Studiul  Părintelui  Consilier  Dr.  Spiridon  Cândea,  deşi  după  titlu 
s’ar  părea  că  înfăţişează  numai  un  caz  de  obvenire  al  botezului 

—  necesitatea  — •  e  mai  de  grabă  un  frumos  studiu  de  ansamblu  şi 
pe  cât  e  scris  de  accesibil  pentru  toţi  cititorii,  pe  atât  e  de  cuprin¬ 
zător,  lămurit  şi  concis  prezentat.  De  aceea,  ne  luăm  îngăduinţa  de-al 
face  cunoscut  pe  această  cale,  cu  oarecari  amănunte. 

Studiul  se  începe  cu  câteva  trăsături  despre  botez  în  general  şi 
Importanţa  lui ;  se  trece  apoi  Ia  materia  lui  —  apa  naturală  şi  forma 
lui  —  „Botează-se  robul  (roaba)  lui  Dumnezeu  N.  în  numele  Tatălui, 
Amin  şi  al  Fiului,  Amin  şi  al  Sfântului  Duh,  Amin.  Acum  şi  pururea 
şi  în  vecii  vecilor,  Amin". 

Linia  Tradiţiei  ortodoxe  arată  că  botezul  trebuie  să  se  săvâr¬ 
şească  în  sf.  biserică,  locul  cel  mai  sfânt,  şi  numai  in  cazuri  de  strictă 
necesitate,  în  altă  parte.  Iar  forma  de  întrebuinţare  a  apei  să  fie  prin 
întreita  afundare  a  celui  ce  se  botează.  In  Ardeal  —  mai  cu  seamă  — 
s’au  strecurat  influinţe  străine  de  această  practică  străveche  şi  e  bine 
ca  acolo  unde  sunt  să  se  renunţe  la  ele  în  favorul  practicei  ortodoxe. 
Săvârşitorul  botezului  e  preotul,  iar  cazurile  de  necesitate  sunt  aşa 
de  bine  prezentate  în  studiul  despre  care-i  vorba.  Interesante  preci¬ 
zări  sunt  făcute  şi  în  legătură  cu  botezul  condiţional,  cu  persoanele 
cari  pot  primi  botezul  din  necesitate,  cu  botezarea  monştrilor,  etc. 

Se  stăruie  şi  asupra  rolului  important  pe  care-l  au  naşii  la  botez 
şi,  în  deosebi,  asupra  pregătirii  ce  trebuie  s’o  facă  preotul  cu  insistenţă 
naşilor,  moaşei  şi  celor  din  preajma  nou-născutului.  Cu  alte  cuvinte, 
studiul  Părintelui  Dr.  Spiridon  Cândea,  nu  scapă  nimic  din  ce-ar 
putea  să  intereseze  pe  cel  care  se  iniţiază  în  chestiuni  dogmatice, 
sau  pe  cel  care  le  aprofundează. 

Preot  NICHIFOR  TODOR 

* 

Gh.  Vrabie:  GÂNDIRISMUL.  Istoric,  doctrină,  realizări.  Bu¬ 
cureşti  1940,  p.  359, 

Intre  ortodoxismul  nostru  creator  şi  autohtonismul  literar,  re¬ 
prezentat  prin  spiritul  tradiţional,  revista  „Gândirea”,  prin  întreg  cu¬ 
rentul  său,  a  realizat  cea  mai  desăvârşită  fuziune,  repunând  în  ade¬ 
vărata  lui  valoare  întreg  noianul  de  cugetare  şi  suflet  românesc.  După 
19  ani  de  activitate  —  continuă  ca  spirit  —  revista  „Gândirea"  ră- 

mâne  singura  publicaţie  naţională  cu  un  capitol  mare  cât  sufletul 
acestui  neam,  care  şi-a  ridtcat  cupola  de  creaţie  ideologică  prin  valo¬ 
rificarea  elementelor  fundamentale  caracteristice  spiritului  nostru 
popular  şi  a  sentimentului  religios.  Au  mai  fost  curente  literare 
în  ţara  aceasta,  cari  —  pornite  cu  surle  şi  trâmbiţe  —  s'au  pră¬ 
buşit  în  curând  în  abisul  uitării,  fiind  incapabile  de  fecundare 
colectivă  şi  de  realizare  autohtonă.  Nici  unul  din  aceste  curente 
însă  —  neavând  afinitate  cu  spiritul  naţional  —  nu  s'au  putut  afirma, 
fiind  depăşite  de  linia  —  ca  un  fir  roşu  —  a  fenomenului  creaţlonist 
autohton.  Singură  revista  „Gândirea"  a  câştigat  teren  şi  s'a  afirmat 
tocmai  prin  această  proiectare  pe  coordonatele  spirituale  şi  naţionale. 

In  paginile  acestei  reviste,  Ortodoxia  noastră  şi-a  conturat  întregul 
său  suflu  de  viaţă,  găsindu-şi  expresie  în  ideologia  grupului  gândirist. 
începând  cu  activitatea  dlui  Nichifor  Crainic  —  adevăratul  spiritus 
rector  —  şi  continuând  cu  întreaga  pleiadă,  toate  creaţiunile  lui  se 
aliniază  pe  acelaş  plan  de  misionarism  literar  şi  artistic. 

Despre  această  ideologie  şi  despre  realizările  gândiriste  ne  vor¬ 
beşte  dl  Gh.  Vrabie  în  studiul  său  de  sinteză  „Gândirismul",  scris  cu 
pricepere  şi  mult  suflet  românesc.  întreaga  atmosferă  şi  linie  artistică 
este  privită  sub  toate  aspectele  şi  încadrată  în  capitole  de  realizare : 
poesie,  proză,  teatru,  filosofie,  esseu,  critică,  artăj  muzică,  ziaristică 
şi  politică,  pentru  ca  astfel  să  avem  o  imagine  cât  mai  plastică. 

E  o  carte  bună,  plină  de  învăţăminte,  îndrumătoare  şi  deschi¬ 
zătoare  de  drumuri  în  labirintul  culturii  şi  artei  româneşti. 

Găsim  deasemenea  şi  toată  galeria  de  creatori,  analizaţi  în  ceea 
ce  au  ei  mai  caracteristic  în  opera  lor.  Şi  astfel,  din  lectura  acestei 
cărţi,  vedem  că  tot  ce  a  avut  şi  are  de  la  răsboiu  încoace  mai  bun 
literatura  noastră,  găsim  trecut  în  rândurile  gândiriştilor.  De  aceea 
cine  nu  a  cunoscut  încă  duhul  înnoitor  al  „Gândirii",  poate  afla  din 
paginile  acestei  cărţi  tot  ceea  ce  înseamnă  spiritul  gândirist  în  cul¬ 
tura  noastră  naţională.  Preot  MIRCEA  MUNTEANU 

V.  Dudu :  BISERICA  ORTODOXĂ  RUSĂ  DIN  EMIGRAŢIE. 
Tip.  Alexandru  Ţerek,  Iaşi  1940,  p.  30.  Lei  ? 

începând  cu  anul  1917,  al  marei  Revoluţii,  a  dispărui  liniştea 
şi  unirea  de  pe  pământul  ţarilor  de  odinioară. 

Pribegia  continuă  devine  ultima  scăpare  a  emigranţilor  cari, 
fideli  tradiţionalismului  ţarist,  nu  mai  aveau  ce  căuta  sub  oblăduirea 
noului  regim  de  vrajbă  şi  cruntă  prigoană  ce  s'a  instaurat.  Şi  iată-i 
pe  atâţia  fii  vrednici  ai  Rusiei  apucând  pe  drumul  înstrăinării, 
având  sufletele  vârfuite  de  jale  şi  amar  şl  în  inimi  singura  nădejde, 
a  tradiţiei,  pe  care  au  luat-o  cu  ei  ca  mângâiere. 

Astfel,  numărul  lor  s'a  ridicat  la  1.500.000  de  ruşi  ortodocşi 

şi  au  împânzit  multe  din  ţările  Europei.  Era  firesc  deci  ca  să  pur¬ 
ceadă,  pe  acolo  pe  unde  au  aiuns,  la  organizarea  lor  eclesiastică, 
pentru  ca  —  prin  biserică  —  să  se  poată  menţine  pe  mai  departe 
ca  fii  ai  Rusiei  vechi  şi  pravoslavnici  întru  credinţă. 

Aşa  au  ajuns  Ruşii  din  diaspora,  prin  mitropolitul  Antonie  — 
orator  renumit  (f  10  Aug.  1936)  —  Ia  oare  care  organizare  biseri¬ 
cească  şi  mai  cu  seamă  cei  din  Iugoslavia,  fără  ca  să  se  fi  ajuns  Ia  o 
unitate  deplină  a  tuturor  refugiaţilor  ruşi.  Nu  e  mirare  deci  că  deşi 
numărul  lor  nu  e  prea  mare,  se  găsesc  totuşi,  în  vremea  de  faţă, 
împărţiţi  în  trei  părţi : 

1.  Mitropolia  din  Europa  occidentală  sau  Exarhatul  Patriarhiei 
ecumenice  din  Constantinopol,  având  în  frunte  pe  mitropolitul  Evlo- 
ghie,  cu  reşedinţa  Ia  Paris  şi  cu  patru  arhierei  vicari:  a)  Vladlmir 
(Nisa)  —  vicarul  Franţei  de  sud  şi  Italiei ;  b)  Alexandru  (Bruxelles), 
vicarul  Belgiei :  c)  Serghie  (Praga),  vicarul  fostei  Cehoslovacii ;  d)  Ioan 
(Paris),  vicarul  Parisului. 

Mitropolitul  Evloghie  s’a  îngrijit  ca  să  albe  un  Institut  teologic 
ortodox  Ia  Paris,  un  Institut  pedagogic  rus,  Frăţia  sf.  Serghie,  Acţiunea 
ortodoxă,  Azilul  Maicii  Domnului  din  Pokrov,  Azilul  pentru  bătrâni 
şi  Societatea  pentru  fabricarea  lumânărilor. 

2.  Eparhia  mitropolitană  din  Europa  Occidentală,  ce  avea  în 
frunte  pe  mitropolitul  Serafim,  iar  azi  are  pe  arhiepiscopul  Gherman. 
Mitropolia  are  trei  eparhii  : 

a)  Paris ; 

b)  Cannes  (Mitropolitul  Grigorie) ; 

c)  Belgia  (condusă  provizoriu  de  prot.  Şabaşev). 

Aceasta  eparhie  mitropolitană  e  mai  puţin  organizată  de  cât  prima. 

3.  Bisericile  ortodoxe  ruse  din  Belgia  şi  Olanda,  constituite  in 
„Arhiepiscopia  Bisericii  orlodoxe  ruse",  ca  exarhat  al  Patriarhului 
ecumenic  din  Constantinopol,  pe  baza  canonică  a  „Certificatului"  din 
11  Decemvrie  1936  dat  de  Patriarhia  ecumenică  —  deci  pe  cale  de-a 
se  organiza  mal  temeinic. 

Studiul  dlui  V.  Dudu  e  cât  se  poate  de  documentat  şi  e  de 
mare  interes  pentru  cine  vrea  să  fie  la  curent  cu  starea  emigranţilor 
din  Rusia.  Preot  N1CHIFOR  TODOR 

I.  Agârbiceanu:  DESPRE  MINUNI  (Biblioteca  poporală  a  Aso- 
ciaţiunii  „Astra"  Nr.  260),  Tip.  „Dacia  Traiană",  Sibiu  1939,  p.  32. 
Lei  5.— 

Se  pare  că  nici  când  nu  putea  fi  mai  actuală  o  carte  de  felul 
acesteia  de  cât  astăzi,  când  se  ridică  iarăşi  cu  furie  de  vrajbă  puterea 
necredinţei  şi  se  deschide  drum  larg  dictatelor  raţiunii,  înălţimea  la 
care  s'a  ridicat  ascuţişul  de  minte  omenească  prin  ultimele  invenţii 
ale  timpului  de  faţă,  cari  depăşesc  aşteptările,  a  făcut  să  crească  în- 

crederea  omului  şl  să  neglijeze  înţelegerea  adevărurilor  car!  i-ar  umbri 
Tokâ  lui  de  „atotputernic"  al  pământului. 

Minunile,  adevăratele  minuni,  nu  mai  au  din  partea  multora  o 
înţelegere  cuvenită  şi  aceasta  pentru  că  se  apropie  de  priceperea  lor 
cu  fierbinţeala  raţiunii,  iar  nu  cu  smerenia  credinţei. 

Multe  din  faptele  înregistrate  de  istorie,  se  ridică  deasupra 
obicinuitului,  au  pecetea  extraordinarului,  a  rarităţii,  fiindcă  nu  se 
întâlnesc  ori  când.  Sunt  fapte  cari  uimesc,  fapte  cari  schimbă  pentru 
un  timp  oarecare  cursul  normal  al  vieţii.  Sunt  minunile.  Săvârşirea 
lor  nu  aparţine  puterii  de  rând  a  omului,  ci  sunt  săvârşite  de-o 
putere  (Dumnezeu)  din  afara  legilor  firii.  O  putere  care  domină  firea. 
Se  săvârşesc  în  cadrele  firii  fie  prin  oameni  (sfinţii),  fie  prin  îngeri, 
fie  direct  de  sus.  Minunea  nu  frânge  legile  firii  şi  nici  nu  le  sus¬ 
pendă,  ci  prin  minune  cele  ale  firii  sunt  covârşite  de  extraordinarul 
puterii  divine. 


Noi  suntem  încadraţi  în  compoziţia  firii ;  ne  mişcăm  şi  viem  sub 
.apăsul  de  veacuri  al  legilor  ei.  Nu  ne  putem  ridica  —  prin  per¬ 
sonală  putere  —  peste  ceea  ce  e  lege  a  firii,  aşa  cum  cu  alte  cu¬ 
vinte  şi  cu  altă  referire  a  zis-o  un  Miron  Costin;  „bietul  om  stă 
sub  cârma  vremii1'.  Născocim  lucruri  cari  ne  pun  în  uimire  şi  ne 
zdrobesc  aşteptările,  dar  toate  acestea  nu  sunt  minuni,  ci  numai  sal¬ 
turi  peste  comun,  apogeuri  mintale,  dar  în  natură,  în  cadrul  firii, 
sub  patronajul  legilor  ei  şi  cu  elementele  ei  componente,  Apogeuri 
cari  impresionează  momentan,  dar  cari  se  tocesc  cu  trecerea  vremii ; 
pe  când  minunea  lasă  cute  adânci  pe  fruntea  veacului  şi  cu  cât  vremea 
se  trece,  cu  atât  şi  minunea  câştigă  mai  mult  răsunet  şi  devine  mai  vie. 

Invenţia  unui  avion  b.  o.,  exemplu  dat  şi  de  autor,  e  după  legile 
ascunse  în  orânduiala  firii  de  la  întemeierea  ei,  iar  omul  le-a  des¬ 
coperit  combinarea  şi  a  obţinut  lucrul  dorit.  Nu  tot  aşa  e  cu  mi¬ 
nunea  care  se  întâmplă  peste  legile  firii,  prin  copleşirea  lor,  ca  de 
ex.  înmulţirea  pâailor,  etc. 

Poziţiile  interesante  la  cari  se  opreşte  autorul,  fac  din  acest 
studiu  o  cărtică  interesantă  care  lămureşte  bine  pe  toţi  cari  nu-s  în 
clar  cu  problema  minunilor. 

Preot  NICHIFOR  TODOR 


Myriam  Harry :  CULTUL  SFINTEI  FECIOARE  LA  MUSUL¬ 
MANI.  Traducere  din  limba  franceză  de  V.  Dădu.  Tipografia  Alex. 
Ţerek,  Iaşi  1940,  p.  8.  Lei  ? 

Popularitatea  de  care  se  bucură  în  cult  sf.  Fecioară  Maria  depă¬ 
şeşte  fruntariile  religiunii  oreştine  propriu  zise  şi  aflam  pomenire 
despre  aleasa  întru  sfinţi,  Mărita  Fecioară,  chiar  şi  în  religiunile  de 
îndepărtată  înrudire  cu  Creştinismul.  Aşa  b,  o.  Musulmanii,  cari  se 
zoresc  să-şi  ţese  în  credinţa  lor  tot  ce  i-ar  îndreptăţi  să  spună  că 
păşesc  pe  un  drum  drept  în  materie  de  credinţă,  n’au  exclus  din 
«uliul  lor  nici  pomenirea  sf.  Fecioare. 

E  drept  că  temeliile  Coranului  se  sprîjinesc  pe  margini  de 
fantezie  şi  câ  toată  doctrina  Islamului  se  scaldă  într'o  mare  de 
poezie.  Drept  aceea,  nici  cultul  sf.  Fecioare  la  Musulmani  nu 
se  putea  să  nu  iie  prezentat  aproape  ca  o  legendă.  O  legendă 
care-şi  pierde  începuturile,  brodată  fiind,  de  altfel,  de  toate  ele¬ 
mentele  de  resort  luate  din  doctrina  creştină,  dar  cu  adaptări  la 
islamism.  Astfel,  de  la  început  au  venerat  pe  Sitti  Mariam  a  cărei 
viaţă  e  mult  asemănătoare  Fecioarei  Maria  şi  ajung  Ia  un  desnodă- 
mânt  al  lui  Issa,  fiul  Fecioarei,  cu  totul  de  altă  natură  de  cât  cel 
din  credinţa  noastră.  Issa,  nevoind  să  se  căsătorească  cu  o  fiică  a 
iudeilor,  a  fost  răstignit,  dar  nu  el,  ci  un  alter  ego  cu  care  a  fost 
înlocuit  de  Arhanghelul  Gavriil.  E  mult  materialism  în  credinţa  lor 
despre  Fecioara  Maria,  cum  de  altfel  e  şi  ’n  Islamism  în  genere. 

Preot  NICHIFOR  TODOR 

© 

Petra  P.  Ionescu:  ONTOLOGIA  UMANĂ  ŞI  CUNOAŞTEREA > 
Bucureşti,  Fundaţia  pentru  literatură  şi  artă,  1939,  p.  168,  Lei  60. 

Iată  o  carte  care  la  prima  vedere  pare  a  nu  avea  nimic  comun 
cu  Teologia.  Totuşi  ne-am  înşela  dacă  am  judeca-o  aprioric  după  titlu, 
care  nu  ne  prea  lasă  să  bănuim  cuprinsul  el  de-o  remarcabilă  co¬ 
respondenţă  cu  adevărurile  creştine. 

Nu  vom  încerca  în  aceste  rânduri  să  rezumăm  ideile  de  căpe¬ 
tenie  ale  acestei  cărţi,  pentru  că  ea  însaş  e  o  îndrăsneaţă  incursiune 
in  atâtea  sisteme  de  gândire  asupra  fiinţei  încă  necunoscută  deplin 
a  omului  şi  o  condensată  prezentare  a  lor,  cu  remarcabile  punţi  de 
legătură  între  datele  ultime  ale  ştiinţei  şi  ale  filosofiel  cu  adevărul  şi 
viziunea  cosmologică  şi  antropologică  a  creştinismului. 

Ne  oprim  însă  asupra  ei  pentru  că  ea  poate  fi  o  arma  puternica 
în  mâna  cateheţilor  noştri  împotriva  unor  învechite  teorii  ştiinţifice, 
al  căror  ecou  răsună,  din  păcate,  în  şcoala  secundară. 

Cuvântul  „creaţie"  fusese  scos  de  anumiţi  profesori  din  uz  şi 
înlocuit  cu  cel  de  generaţiune  spontane,  transformism,  evoluţionism, 
mutaţionism.  Un  arbore  simetric  e  desenat  pe  tablă,  ca  şi  când  ar 
explica  întreagă  apariţia  vieţuitoarelor.  Iar  legea  lui  Haeckel :  „onto- 
genia  repetă  filogenia"  era  teza  a  cărei  argumentare  se  cerea  numai 
prin  găsirea  de  fiinţe  intermediare,  ipotetice,  între  încrângături,  clase 
şi  specii.  Louis  Vialeton,  în  documentata  sa  carte :  „Les  origines  des 
etres  vlvants",  bazat  pe  cercetări  paleontologice  şi  anatomice,  spune 
despre  acest  vestit  arbore  filogenetic  că  este  „arborele  ipotetic",  şi 
nici  de  cum  filogenetic.  De  pe  linia  înălţimii  rezultatelor  acestei  ştiinţe 
contimporane  dl  Petru  Ionescu  afirmă :  „Creaţia  se  traduce  istoric  în 
etape,  în  forme  ce  se  satisfac  pe  ele  înşile,  în  contante  biotice  sau. 
quante  ontologice"  (p.  10). 

Ştiinţa  nu  cunoaşte  specii  care  apar  din  altele.  Variahiiitatea. 

speciilor  e  ţinută  în  limitele  aceleiaş  specii  de  puterea  centripetală  a 
eredităţii,  ori  cât  de  puternică  e  forţa  centrifugală  a  factorilor  externi,, 
mediu,  luptă  pentru  existenţă,  selecţiune  naturală,  etc.  Când  un  exemplar 
depăşeşte  în  variaţia  sa  linia  marcată  de  ereditate,  dispare, 

Prin  structura  şi  prin  funcţiunea  lui,  omul  este  o  isbucnire 
quantică,  unică  în  natură,  independentă  de  orice  alte  forme,  „Intre 
om  şi  animal  nu  poate  exista  o  identitate  ontologică11  (p.  31).  El  este 
un  datum  finalizat,  o  matcă  ontologică  fără  aderenţe  cauzale  cu  masa 
biologicului  (p,  21). 

Linia  cugetării  dlui  Petru  P.  Ionescu  merge  în  aceeaşi  direcţie 
şi  în  problema  cunoaşterii,  pe  care  o  leagă  de  ontologie. 

Ne  oprim  aici.  Ori  cât  am  continua,  nu  putem  remarca  toate  afir¬ 
maţiile  ei  valoroase.  O  semnalăm  ca  pe  încă  o  vestitoare  despre 
„naşterea  unei  filosofii  româneşti"  guvernată  de  concepţia  şi  viziunea 
creştină  a  lumii,  după  cum  o  prezintă  şl  dl  Nichifor  Crainic. 

Şi  o  recomandăm  în  special  cateheţilor,  nu  numai  pentru  bucuria 
ce  ar  avea-o  citind-o,  ci  şi  pentru  folosul  imediat  ce  l-ar  avea  din 
lectura  ei  în  edificarea  tineretului. 

Preot  prof,  VASILE  COMAN 

<$■ 

ANALELE  ASOCIAŢIEI  „ANDREIU  ŞAGUNA"  A  CLERULUI 
ORTODOX  ROMÂN  DIN  MITROPOLIA  ARDEALULUI.  Voi.  XII-XVII. 
Sibiu,  Tip,  Arhidiecezană,  1940,  p.  290. 

Cuprinde  desbaterile  Congreselor  preoţeşti  de  la  Cluj  (1933), 
Sibiu  (1934),  Caransebeş  (1935),  Turda  (1936),  Târgu-Murăş  (1937)  şl 
Timişoara  (1938),  Alături  de  cuvântări  şi  de  obicinuitele  date  admi¬ 
nistrative,  apar  instructivele  referate  asupra  problemelor  cari  au  fră¬ 
mântat  preoţimea  noastră.  Iată  câteva  teme  tratate;  Preotul  in  şcoală 
(Prot.  Gh.  Maior),  Preotul  şi  societăţile  religioase  din  parohie  (Preot 
Dr.  Ii.  V.  Felea),  Greutăţile  zilei  şi  datoria  clerului  (Prot,  Florea  Co- 
dreanu).  Ortodoxia  şi  năcazurile  ceasului  de  acum  (Preot  T.  Ciuruş), 
Importanţa  chemării  preoţeşti  (Preot  Gh.  Secaş),  Problema  sectelor 
(Diacon  Dr.  Gr.  T.  Marcu),  Primejdia  evreiască  in  România  (Preot 
R.  Grecu),  Cultivarea  conştiinţei  preoţeşti  pentru  zilele  noastre  (Prot.. 
FI.  Codreanu)  ş.  a,  GR,  T.  M. 


CRONICA 

MOMENTUL  FESTIV  AL  „SERIEI  TEOLOGICE".  Puternica 
•ofensivă  culturală  de  la  centrul  Mitropoliei  Ardealului,  iniţiată  şi  diri¬ 
guită  cu  o  destoinicie  unanim  recunoscută  de  I,  P.  Sf.  Mitropolit 
Nicolae,  înregistrează  astăzi  un  succes  remarcabili  Seria  Teologică, 
după  abia  opt  ani  de  la  înfiinţare,  şi-a  rotunjit  zestrea  la  douăzeci 
de  volume. 

Evenimentul  acesta  —  ţinând  seamă  de  importanţa  covârşitoare 
a  problemelor  desbătute  în  cele  20  volume,  de  seriositatea  cu  care 
au  fost  muncite  cărţile  şi  de  dimensiunile  lor  respectabile  ■ —  depă¬ 
şeşte  ori  ce  iniţiativă  similară  de  la  noi  şi  chiar  din  mediul  cărtu¬ 
răresc  atât  de  productiv  al  ştiinţei  teologice  occidentale  romano - 
catolică  şi  protestantă. 

încă  înainte  de  a  fi  chemat  la  cârma  moştenirii  şaguniene, 
actualul  mitropolit  al  Ardealului  a  recunoscut  necesitatea  urgentă  a 
îndoctrinării  clerului  nostru,  pe  care-1  voia  ridicat  la  un  cât  mai 
înalt  nivel  cultural.  Cei  patru  ani  de  studii  teologice,  în  concepţia 
Sa,  reprezentau  doar  luarea  contactului  cu  comorile  de  învăţătură  şi 
viaţă  creştină  ale  Ortodoxiei  ecumenice.  Contactul  acesta  avea  să  fie 
menţinut,  adâncit  şi  frucfificat  apoi  în  parohie  sau  la  catedră.  Prin 
mijlocirea  cărţilor,  de  sigur.  Şi  cum  n'aveam  biblioteci  parohiale 
corespunzătoare,  I.  P.  Sf,  Mitropolit  Nicolae  a  purces  la  întemeierea 
lor.  Paralel  cu  această  iniţiativă,  a  ales  şi  sprijinit  la  studii  în  Ţară 
şi  străinătate  un  mănunchiu  de  tineri  talentaţi  şi  sârguincioşi,  din 
rândurile  cărora  s'au  recrutat  teologii  sibieni  de  astăzi.  Când  trupa 
lor  sporise  îndeajuns  pentru  a  întreprinde  o  lucrare  de  proporţii  mai 
largi,  luminatul  Chiriarh  a  întemeiat  colecţiile  Seria  Teologică  şi  Seria 
Didactică,  arătând  într'un  cuvânt  magistral  ţelurile  superioare  urmă¬ 
rite  prin  ele  (vezi  Prefaţa  cărţii  Ortodoxia  de  S.  Bulgakoff,  „Seria 
Teologică"  nr.  1,  Sibiu  1933), 

Au  trecut  abia  opt  ani  de  atunci.  Lucrul  bun,  pornit  cu  atâta 
însufleţire,  a  mers  înainte  fără  poticniri,  însoţit  de  aplauzele  atâtor 
preţuitori  sinceri  ai  cărţii  teologice  sibiene. 

In  pragul  primăverii  acesteia,  a  apărut  al  20-lea  volum  al  „Se¬ 
riei  Teologice"  ;  lucrarea  redactorului  nostru,  Păr,  Prof,  Dr.  Grigorie 
T.  Marcu,  întitulată  Antropologia  Paulină  (p,  XXXVIII-f-336),  cinstită 
■  cu  o  amplă  şi  elogioasă  prefaţă  de  cel  mai  mare  teolog  biblic  al 
Ortodoxiei  româneşti  de  azi  şi  de  altă  dată,  Păr.  Prof.  univ.  Dr. 
Vasile  Gheorghia. 

Copleşiţi  de  măreţia  momentului,  ostenitorii  şi  cititorii  „Seriei 
Teologice"  din  Sibiu  şi  de  aiurea,  fac  front  sărbătoresc  în  faţa  lumi¬ 
natului  izvoditor  şi  diriguitor  al  acestei  colecţii,  exprimându-i  toată 
■-  recunoştinţa  lor.  REVISTA  TEOLOGICĂ 

(t] 


REVISTA  TEOLOGICĂ 


223 


INVESTIRI  ŞI  ÎNSCĂUNĂRI  DE  IERARHI.  Din  pricina  fră¬ 
mântărilor  prin  cari  am  trecut  şi  noi  în  rând  cu  toată  lumea.  înves¬ 
tirea  Ierarhilor  ortodocşi  aleşi  încă  de  acum  e  anul,  a  fost  mereu 
amânată.  Ea  s'a  făcut  totuş  Joi  13  Martie  a.  c.,  la  Palatul  Regal  din 
Capitală,  cu  ceremonialul  îndătinat.  A  fost  prima  ceremonie  de  acest 
fel  săvârşită  sub  a  doua  domnie  a  iubitului  nostru  Suveran,  Maies¬ 
tatea  Sa  Regele  Mihcd  I. 

La  solemnitatea  învestirii  I.  P.  Sf.  Mitropolit  Tit  Simedrea  al 
Bucovinei  şi  a  P.  Sf.  Episcopi  Dr.  Vasile  Lăzărescu  al  Timişorii  şi 
Grigone  Leu  al  Huşilor,  a  asistat  şi  dl  General  Ion  Antonescu,  Condu¬ 
cătorul  Statului. 

Intronizarea  Chiriarhilor  pomeniţi  s'a  făcut  la  praznicul  Bunei- 
vestiri  (25  Martie)  a.  c.  Solemnitatea  de  Ia  Timişoara  a  fost  prezi¬ 
dată  de  I.  P.  Sf,  Mitropolit  Nicolae  al  Ardealului,  care  a  rostit  cu 
acel  prilej  o  impresionantă  cuvântare  despre  însemnătatea  biseri¬ 
cească  şl  naţională  a  actului  săvârşit.  La  Suceava,  dl  Prof.  Ioan 
Sandu,  ministru  subsecretar  de  stat  al  Cultelor  şi  Artelor,  a  vorbit 
cuceritor  despre  misiunea  nobilă  pe  care  este  chemata  s'o  îndepli¬ 
nească  preoţimea  în  împrejurările  actuale. 

GR.  T.  M. 

t  TEODOR  V.  PĂCĂŢIANU  sa  stins  în  Clujul  suferinţelor 
româneşti  de  câteva  săptămâni  (11  Februarie  a.  c.),  în  vârstă  de  89  de 
ani.  Din  culmea  atâtor  ani  plini  de  frământări  şi  suferinţi  pentru 
desrobirea  Ardealului,  bătrânul  Păcâţianu  a  mai  trebuit  să  înghită  şi 
acest  pahar  amar :  să  moară  într'un  Cluj  stăpânit  de  cei  cari  în  viaţă 
l-au  miluit  cu  trei  întemniţări  şi  cu  multe  alte  persecuţii. 

Născut  în  jurul  Lipovei  în  1852,  Teodor  V.  Păcăţianu  a  făcut 
şcoala  secundară  în  Lugoj  şl  Arad,  urmând  ca  —  cu  atâta  zestre  de 
carte,  sporită  considerabil  prin  cercetări  autodidactice  —  să  iasă  în 
viaţa  publică  a  epocii  Memorandului  şi  a  grelei  asupriri  maghiare  a 
Contelui  Appony.  După  ce  publică  —  cu  puţin  succes  —  poezii  (1882), 
Păcăţianu  s’avântă  în  ziaristică,  rămânând  un  tipic  reprezentant  al  ei. 
Înfiinţa  ziarul  „Timişana",  devenit  apoi  „Gazeta  Poporului",  redactă 
„Tribuna"  de  la  Sibiu,  din  1901 — 1918  „Telegraful  Român",  când  şi 
sufere  condamnări  pentru  atitudine  intransigent  naţionalistă,  iar  în 
1919  redactă  Gazeta  Oficială  a  Consiliului  dirigent.  Numele  său  va 
rămânea  nepieritor  prin  monumentala  „Cartea  de  aur"  în  8  volume, 
(unele  în  2  ediţii),  premiată  de  Academia  Română,  operă  care  cu¬ 
prinde  o  întreagă  arhivă  de  documente  privitoare  la  epopeia  luptelor 
de  redeşteptare  politică  şi  naţională  a  Românilor  ardeleni  între 
1850 — 1918.  Ea  va  rămânea  aşa  cum  a  caracterizat-o  A.  D,  Xenopol: 
„un  steag  de  luptă  românească".  Dintre  multe  alte  publicaţii  —  vioi¬ 
ciunea  şi  sufletul  Iui  larg  se  dăruia  aproape  tuturor  publicaţiilor  din 
Ardeal  —  notăm  frumoasa  lucrare:  „Istoriografi  vechi  şi  istoriografi 
noi,  studiu  critic  în  chestia  vechii  mitropolii  ortodoxe  române",  Sibiu 
1904,  în  care,  contrar  părerilor  Iui  Iorga  şi  Bunea,  a  susţinut  —  poşte- 

ritatea  i-a  dat  dreptate  —  existenţa  unei  mitropolii  ardelene  înainte 
de  Mihai  Viteazul. 

Domnul  să-l  odihnească  cu  drepţii  într'un  pământ  numai  aşa  de 
românesc  cum  l-a  visat! 

Dr.  TEODOR  BODOGAE 

$ 

FRĂŢIA  TEOLOGILOR  „ZOI",  Aşa  se  numeşte  cea  mai  puter¬ 
nică  mişcare  religioasă  din  Biserica  Greciei.  întemeiată  în  anul  1907 
de  Arhim.  Eusebiu  Matopoulos,  frăţia  „Zoi"  a  desfăşurat  o  activitate 
foarte  bogată  pe  terenul  propovăduiţii  Evangheliei.  Azi  cuprinde 
între  membrii  ei  pe  cei  mai  harnici  şi  devotaţi  teologi,  cari  şi-au  în¬ 
chinat  viaţa  lor  Bisericii  şi  Evangheliei.  Membrii  acestei  frăţii 
sunt  clerici  şi  mireni,  necăsătoriţi,  cari  trăesc  în  comun,  având  o 
rânduială  de  viaţă  asemănătoare  unei  mănăstiri  chinoviale.  Egumenul 
acestei  frăţii  este  totdeauna  un  arhimandrit,  azi  Arhim.  Serafim  Papa- 
costa,  care  o  conduce  ajutat  de  un  sfat  compus  din  patru  membri 
dintre  cei  mai  vechi. 

Scopul  frăţiei  este  cultura  spirituală  şi  prin  aceasta  renaşterea 
morală  pe  cât  este  cu  putinţă  şi  a  cât  mai  multor  suflete.  Spre  ajun¬ 
gerea  acestui  scop,  se  folosesc  următoarele  mijloace :  predica,  catehi- 
zaţia  copiilor  de  şcoală,  mărturisirea  şi  mai  presus  de  toate  exem¬ 
plul  bun.  O  deosebită  importanţă  se  dă  sf.  mărturisiri  şi  sf.  împărtăşiri. 

Pentru  propovăduirea  cuvântului  Evangheliei,  frăţia  are  aproxi¬ 
mativ  50  predicatori,  cari  ţin  predici  nu  numai  în  bisericile  Atenei, 
dar  şi  în  alte  oraşe,  şi  chiar  în  Cipru  şi  Egipt. 

Catehizaţia  copiilor  de  şcoală  este  la  fel  o  lucrare  frumoasă  a 
frăţiei,  având  pentru  aceasta  peste  100  catiheţi,  cari  fără  vreo  răs¬ 
plată  din  afară  de  cât  cea  a  frăţiei,  împlinesc  slujba  lor  de  educatori 
în  spirit  creştin. 

In  cercul  studenţilor  universitari,  frăţia  a  înfiinţat  o  uniune  din 
care  fac  parte  numai  studenţii  cu  viaţă  morală  curată,  cari  doresc  să  se 
cultive  în  spirit  creştin.  Pentru  lămurirea  diferitelor  probleme  de  ordin 
moral  şi  apologetic,  se  ţin  de  două  ori  pe  săptămână  conferinţe  şi 
discuţii  pe  marginea  lor,  la  cari  iau  parte  studenţii  dela  diferite  ştiinţe. 
Conferinţele  cu  subiecte  morale  sunt  ţinute  de  Arhim.  Serafim  Papa- 
costa,  iar  cele  apologetice  de  Prof,  P.  Trempela. 

In  afară  de  acestea,  o  însemnată  lucrare  săvârşeşte  frăţia  „Zoi" 
prin  tipărirea  cărţilor  religioase,  pe  cari  le  răspândeşte  cu  un  preţ 
scăzut.  Pentru  popor,  publică  o  foaie  săptămânală  numită  „Zoi", 
pentru  care  se  plăteşte  abonament  numai  20  drahme  anual. 

Frăţia  teologilor  „Zoi"  este  astăzi  o  puternică  mişcare  religioasă, 
care  a  adus  şi  va  aduce  un  folos  real  Bisericii  greceşti. 

Preot  DUMITRU  POPESCU 


NOTE  Şl  INFORMAŢII 


A  TITUDINEA  preoţimii  noas¬ 
tre  in  mijlocul  împrejurărilor  de 
azi,  o  fixează  magistral  şi  cu  dea - 
mântuitul  broşura :  „Mie  a  vieţui 
este  Hristos" ;  Chemare  către 
preoţime  (Sibiu,  Tip.  Arhidiece - 
zână,  1941  p.  42,  Lei  12).  In 
fruntea  ei,  figurează  Comuni¬ 
catul  Sfântului  Sinod  din  3  De¬ 
cemvrie  1940,  care  —  cum  ştie 
toată  lumea  —  a  fost  alcătuit  şi 
de  astă  dată  de  I.  P.  Sf.  Mitro¬ 
polit  Nicolae  al  Ardealului. 
Şase  articole  interpretative,  dintre 
cari  trei  sunt  datorite  Părintelui 
Diacon  N.  Mladin,  celelalte  având 
alt  autor,  acopăr  restul  paginilor. 

Cine  n’a  citit-o,  s’o  facă  barem 
acum.  Cu  toată  osârdia.  Şi  mai 
ales  cu  hotărîrea  de-a  i  se  con¬ 
forma  intru  totul.  Altcum,  vinovat 
va  fi  nu  numai  faţă  de  sufletul 
său,  ci  şi  de  cel  al  Neamului,  pe 
care  este  îndatorat  să-l  slujiască 
exclusiv  „in  Hristos“. 

Si 

PESTE  99° '/,  din  populaţia 
Ţării,  întrunită  în  adunare  ple¬ 
biscitară  Duminecă  2  Martie  a,  c., 
s’a  rostit  pentru  politica  pe  care 
o  duce  dl  Generallon  Antonescu, 
Conducătorul  Statului.  Domnia 
Sa  ne-a  dat  un  acont  al  nestră¬ 
mutatei  sale  vreri  de-a  repara 
nedreptăţile  pe  cari  le-a  suferit 
România,  în  bărbătescul  cuvânt 
rostit  în  ajunul  Buneivestiri  a.  c. 

($) 

PRIN  purtarea  de  grije  a  I. 
P.  Sf-  Mitropolit  Nicolae,  Cartea 
•de  Rugăciuni  pentru  trebuinţele 
iubiţilor  noştri  ostaşi  şi  pentru 


popor,  a  apărut  în  a  11-a  ediţie, 
simţitor  sporită  şi  înzestrată  cu 
încă  o  prefaţă  a  I,  P.  Sf.  Sale. 
Costul  unui  exemplar  e  Lei  6. 
Comande,  la  Consiliul  Arhiepis- 
copesc  ort.  rom.  din  Sibiu, 

& 

CONSILIUL  Arhiepiscopesc 
ort.  rom.  din  Sibiu  a  început 
pregătirile  în  vederea  inaugurării 
lucrărilor  de  construcţie  a  Casei 
călugărilor  de  Ia  sf.  mănăstire 
Brâncoveanu  de  la  Sâmbăta  de 
Sus.  Clădirea  spaţioasă  ce  ur¬ 
mează  să  se  zidească,  va  cu¬ 
prinde  —  pe  lângă  chiliile  călu¬ 
gărilor  —  un  număr  suficient  de 
încăperi  pentru  adăpostirea  preo¬ 
ţilor  bătrâni  şi  a  absolvenţilor 
de  Teologie,  cari  vor  petrece 
acolo  câte  un  an  de  exerciţii 
duhovniceşti, 

* 

IN  Guvernul  format  de  dl  Ge¬ 
neral  Ion  Antonescu  după  dure¬ 
roasele  evenimente  din  Ianuarie 
a.  c-,  a  fost  numit  titular  al  de¬ 
partamentului  Instrucţiunii  pu¬ 
blice,  Educaţiei  naţionale,  Cul¬ 
telor  şi  Artelor  dl  General  Radu 
Rosetti,  membru  al  Academiei 
Române,  iar  Subsecretar  de  Stat 
pentru  Culte  şi  Arte  dl  Prof.  Ioan 
Sandu,  directorul  Şcoalel  normale 
de  băeţi  „A.  Şaguna"  din  Sibiu. 

Direcţiunea  generală  a  Cultelor 
a  fost  încredinţată  eminentului 
canonist  Pâr,  Prot.  Dr.  Nicolae 
Popovici,  rectorul  Academiei  teo¬ 
logice  din  Arad. 

MINISTERUL  Instrucţiunii  pu¬ 
blice,  Educaţiei  naţionale,  Cul¬ 
telor  şi  Artelor,  a  dat  o  decizie 
prin  care  interzice  membrilor 
clerului  —  fără  deosebire  de 
confesiune  —  ori  ce  activitate 
politică  de  partid,  precum  şi 
participarea  ca  membri  in  con¬ 
siliile  de  administraţie  sau  altfel 
de  afaceri  împreunate  cu  câştig 
bănesc. 

Si 

PENTRU  acoperirea  pagubelor 
pricinuite  aşezămintelor  ei  de 
gloriosul  râsboiu  din  anul  trecut, 
biserica  din  Finlanda  a  primit 
din  Suedia  importanta  sumă  de 
500.000  coroane  suedeze,  rezul¬ 
tată  dintr'o  colectă  publică. 

CONFRATELE  „Legea  Româ¬ 
nească",  organul  oficial  al  Epis¬ 
copiei  Orăzii,  şi-a  reluat  apariţia 
în  Beiuş,  reşedinţa  vremelnică  a 
strădalnicului  vlădică  P.  Sf.  Epis¬ 
cop  Nicolae  Popoviciu.  încreză¬ 
tori  în  apropiata  venire  a  cea¬ 
sului  în  care  România  va  fi  iarăşi 
cum  a  mai  fost,  îi  trimitem  sa¬ 
lutul  nostru  frăţesc  şi-i  urăm  cât 
mai  multe  pagini  de  foc  şi  gând 
fntr’aripat. 

•£; 

UNIREA  blăjană  a  împlinit  50 
ani  de  apariţie.  In  tot  acest  răs¬ 
timp,  foaia  numită  s’a  luat  „de 
piept  cu  justiţia  ungurească  şi 
cu  perfidia  bizantină".  Aţi  băgat 
de  seamă !  ...Cât  sunt  de  fini  cu 
unii,  şi  cât  de  bădărani  cu  noi. 
Parcă  noi  am  fi  sfâşiat  Ardealul... 
Ş'apoi  să  te  mai  îndeşi  la  feli¬ 
citat?  Felicite-i  „justiţia  ungu¬ 
rească",  faţă  de  care  şi  astăzi 
sunt  mai  reverenţioşi  de  cât  faţă 


de  „perfizii"  de  „bizantini".  Nicfi 
o  bucurie  deci.  Sunt  incorijibili  1 

45 

REUNIUNEA  de  muzică  „G.. 
Dima“  —  a  cărei  redeşteptare 
am  întâmpinat-o  cu  adâncă  mul¬ 
ţumire  acum  e  anul  —  a  dat  un- 
concert  deplin  reuşit  în  seara 
zilei  de  22  Febr,  a.  c,,  în  sala 
teatrului  municipal  din  Sibiu.  La 
pupitru,  aceea ş  iscusită  baghetă 
a  maestrului  Prof,  Petru  Gherman. 
In  program,  compoziţii  de  G, 
Gima,  T.  Popovici,  P.  Gherman, 
A.  Stoia,  ş.  a.  Succesul  artistic 
al  concertului  îndreptăţeşte  cele 
mai  optimiste  nădejdi  în  ce  pri¬ 
veşte  viitorul  acestei  instituţii 
de  cultură  muzicală  şi  de  hrâ- 
nire  a  mândriei  simţămintelor 
noastre  româneşti, 

A  fost  o  manifestaţie  româ¬ 
nească  de  cea  mai  aleasă  factură.. 

PROTOIEREULIoan  Imbroane, 
consilier  eparhial  al  nouei  Epis¬ 
copii  a  Timişorii  şi  fruntaş  al 
clerului  bănăţean,  s'a  săvârşit  din 
viaţă  la  21  Februarie  a.  c.r  în 
vârstă  de  abia  51  ani. 

Dumnezeu  să-l  odihnească  în 
curţile  Sale  pe  cel  ce  a  luptat 
cu  atâta  energie  şi  folos  pentru 
întărirea  bisericii  Banatului  or¬ 
todox. 

;£ 

PROTOPOPUL  Ioachim  Mun- 
teanu  s’a  stins  din  viaţă  în  22 
Februarie  a.  c.,  la  venerabila 
vârstă  de  95  de  ani.  Născut  în 
1847  la  Tilişca,  lângă  Săliştea 
Sibiului,  a  îndeplinit  succesiv 
slujbele  de  învăţător  confesional 
în  satul  natal  şi  în  Sâlişte,  paroh 
în  Gurarâului  şi  protopresbiter 
al  tractului  Agnita.  A  fost  un 

preot  cult,  treaz  şi  harnic. 

Cu  el  dispare  un  martor  al 
unor  vremuri  mari.  Era,  după 
câte  ştim,  ultimul  supravieţuitor 
din  ceata  preoţilor  hirotoniţi  de 
Mitropolitul  Şaguna. 

* 

EPISCOPUL  bisericii  evanghe¬ 
lice  C.  A.  din  România,  D.  Dr. 
Victor  Glondys,  a  demisionat 
din  motive  de  sănătate  la  16 
Dec.  1940.  Demisia  i-a  fost  pri¬ 
mită  cu  data  de  16  Febr.  a.  c„ 
când  a  fost  ales  în  locul  său  pas¬ 
torul  Wilhelm  Staedel. 

Noul  episcop  săsesc  a  depus 
jurământul  de  fidelitate  înaintea 
Suveranului  în  13  Martie  a.  c., 
iar  în  23  Martie  a.  c.  a  fost 
aşezat  în  scaun. 

& 

INCRESTĂM  la  răboj,  cu  legi¬ 
timă  bucurie,  încreştinarea  pro¬ 
gresivă  a  staţiunilor  româneşti 
de  emisiune  radiofonică.  Pe  zi 
ce  trece,  dovezile  unor  cuminţi 
preocupări  de  educare  a  naţiunii 
în  spirit  tradiţional  creştinesc 
şi  românesc,  se  înmulţesc  şi  se 
reliefează  tot  mai  clar. 

'& 

CONFRATELE  „Renaşterea11 
de  la  Alba-Iulia,  anunţă  într'un 
editorial  recent  că  guvernul  ma¬ 
ghiar  ar  fi  luat  anumite  dispo¬ 
ziţii,  în  vârtutea  cărora  Eparhia 
ortodoxă  a  Clujului  ar  urma  să 
fie  deposedată  de  toate  bunurile 
dobândite  după  răsboiu. 

Nu  ne  vine  să  credem.  Vom 
reveni. 

& 

BISERICA  Sfânta  Sofia  din 
Salonic  a  fost  grav  avariată  în 
urma  unui  bombardament  aerian 
executat  de  aviatorii  italieni 


asupra  instalaţiilor  portuare. 
Unul  din  turnurile  ei,  clădit  în 
stil  bizantin  —  care-i  mai  vechiu 
chiar  de  cât  superba  Sfânta  So¬ 
fia  din  Constantinopol  —  a  fost 
complect  distrus. 

Astea-s  roadele  răsboiului... 

NOU1LE  Universităţi  germane 
din  Strassburg  şi  Posen,  cari  îşi 
deschid  porţile  la  1  Aprilie  a.  c,f. 
nu  vor  avea  Facultăţi  de  Teologie» 
Cea  din  Strassburg  avea  înainte 
de  anul  1918  două  facultăţi  de 
teologie:  catolică  şi  protestantă. 

S 

VATICANUL  ÎN  RĂSBOIU. 
Nu  e  vorba  de  participarea  sta¬ 
tului  papal  la  actualul  conflict... 
Vaticanul  n'a  declarat  răsboiu 
nici  unuia  dintre  beligeranţi  şi 
nici  n’o  va  face.  Actualul  papă, 
Pius  XII,  e  prea  bun  diplomat 
ca  să  facă  vreun  pas  nechibzuit 
atâta  vreme  cât  lucrurile  încă 
nu  s'au  limpezit.  Ca  şef  de  bise¬ 
rică  creştină,  a  intervenit  —  cum 
se  ştie  —  în  repetate  rânduri 
pentru  pace.  Era  datoria  lui.  Ca 
principe  lumesc,  a  căutat  —  şi 
va  mai  căuta  —  să  stoarcă  ma¬ 
ximum  de  profit  din  sângeroasa 
gâiceavă  a  ceasului  de-acum, 
pentru  ca  monarhia-i  planetară  să 
crească  şi  să  sporească.  Şi  asta-i. 
de  datoria  lui...  tradiţională.  Mă 
’ndoiesc  dacă  papa  însuşi  crede 
în  consistenţa  privilegiului  lui  de 
„vicar  al  Iui  Hristos"  pe  pământ. 
Sunt  sigur  însă  că  ţine  cu  tărie 
la  privilegiul  unic  sub  soare  de-a 
putea  vârî  două  săbii  într’o  teacă. 
Dibăcia  aceasta  îl  face  într 'adevăr 
extraordinar. 

A  fost  o  vreme  —  şi  nu-i  prea 
mult  de  atunci  —  când  Vaticanul 

tuna  şi  fulgera  în  potriva  naţional- 
nocialismului  german.  Astăzi  tace 
sau  încurajază  declaraţii  favo¬ 
rabile  nouei  ordini  europene, 
de  la  apropiatul  praznic  al  că¬ 
reia  de  ce  ar  lipsi  când  poate 
să  fie  de  faţă,  cu  binecuvântările 
şi  cu  foloasele? 

A  venit  răsboiul  din  Abisinia, 
Episcopii  italieni,  ca  buni  patrioţi 
ce  erau,  au  pus  maşinile  la  garaj 
ca  să  cruţe  benzina.  Luxoasele 
lor  trăsuri  cu  Cai  străbăteau  boie¬ 
reşte  oraşele  Italiei,  ca  să  arate 
tplebei  cât  de  sincer  sprijinesc 
purpuraţii  uriaşa  sforţare  a  Du¬ 
celui  întemeietor  de  imperiu.  Papa 
tăcea.  Cucerirea  Abisiniei  —  care 
era  sigură  —  făcea  inoportună 
o  cât  de  anemică  declaraţie  în 
potriva  răsboiului.  Era  doar  acolo 
atâta  nat  tuciuriu  şi  înapoiat  care 
trebuia  convertit  la  primaţie  şi 
infailibilitate. 

A'nceput  răsboiul  actual.  Scân¬ 
cetul  Vaticanului  îngrijorat  de 
soarta  Poloniei  hiperfidele  apos- 
tolicescului  scaun,  a  amuţit  curând, 

A  căzut  Franţa.  La  Vatican, 
bucurie  mare.  „Fiul  rătăcit"  de 
peste  Alpi  avea  să  se'ntoarcă 
pocăit  la  sânul  iertător  al  prin¬ 
ţului  infailibil. 

Şi  apoi,  Papa  a  tăcut.  Şi  tace 
mereu.  De  Crăciun,  a  făcut  pom 
nepoatelor  şi  nepoţeilor  lui  şi  a 
controlat  rezistenţa  confortabi¬ 
lului  său  adăpost  antiaerian.  Intre 
timp,  ca  să  treacă  vremea,  face 
pregătiri  pentru  canonizarea  lui 
Pius  X,  organizează  pentru  Sep¬ 
temvrie  a,  c.  Congresul  lui  „Hris- 
tos-Rege“  la  Saragossa,  înfiin¬ 
ţează  o  nouă  Universitate  —  „pa¬ 
pală",  bine’nţeles  —  la  Salamanca 
şi,  fiindcă-i  dă  mâna,  dictează 
iun  plan  pentru  anexarea  bise¬ 


ricii  coptice  la  monarhia  sfân¬ 
tului  Petru  {vezi  revista  „Die 
Christliche  Welt",  a,  c.,  nr.  6  şr 
premergătoarele). 

In  tot  acest  răstimp  chinuitor, 
n’a  găsit  o  vorbă  bună  pentru 
atât  de  cumplit  încercaţii  noştri 
fraţi  de  peste  Feleac,  Soarta  lor 
nu  l-a  înduioşat  o  clipă.  Au  fost 
ucişi  oameni,  am  avut  preoţi 
martirizaţi,  ne-au  fost  dărâmate 
şi  arse  atâtea  biserici  şi  Vatica¬ 
nul  n'a  trimis  nici  măcar  o  vorbă 
de  dojana  acolo  unde  trebuia, 
aşa  barem , . ,  de  formă.  Căci 
„schismaticii"  au  fost  scoşi  din 
rândul  oamenilor,  iar  vânarea 
lor  agoniseşte  merite  de  mân¬ 
tuire  din  dăsaga  fără  fund  a  unui 
anumit  tezaur  prefăcut  în  obiect 
de  scandal. 

Aşa  a  fost  papalitatea  în  toată 
istoria  ei,  N’a  cunoscut  untde¬ 
lemnul  mângâierilor  dăruite  la 
timp,  căci  prea  era  ocupata  cu 
întocmirea  cununii  de  spini  a 
pedepselor.  Tot  ce  serveşte  sco¬ 
purilor  ei  aşa  de  puţin  duhov¬ 
niceşti,  ad  majorem  Dei  gloriam 
se  săvârşeşte. 

Şi'n  vremea  asta,  Domnul  din 
cer  trebue  să  fie  atât  de  mul¬ 
ţumit,  în  cât  lacrimile-i  vor  curge 
şiroaie,  ca  sângele  din  împunsă¬ 
tura  lăncii. 

...Sau  atunci  nu  l-am  înţeles 
pe  Hristos  şl  porunca  sublimă 
pe  care  ne-a  dat-o :  iubirea. 

Nu  aţâţăm  !  Constatăm.  Ca  nă¬ 
păstuiţii  noştri  fraţi  de  dincolo 
de  vremelnicul  hotar,  cari  sătui 
de  caznele  obedienţlale  ale  pa¬ 
palităţii,  îşi  caută  alinare,  în 
număr  tot  mai  mare,  la  sânul 
unicei  biserici  româneşti  care 
le-a  mai  rămas  reazim  în  nevoi. 


